
Simpozionul duhovnicesc — 
In memoriam Părintele Justin Pârvu 


În data de 10 februarie a.c., la prăznuirea Sfântului Sfinţit 
Mucenic Haralambie, am comemorat în cadrul mănăstirii 
noastre, Paltin Petru-Vodă, personalitatea vrednicului de 
pomenire — mult iubitului nostru părinte duhovnicesc — Justin 
Pârvu, care s-a născut cu 95 de ani în urmă în această zi minunată 
de prăznuire. 

Cunoscând dragostea ucenicilor Părintelui Justin de pre- 
tutindeni şi bucuria cu care aceştia obişnuiau să vină cu nerăbdare 
la chilia sfinţiei sale, spre a-l întâmpina, a-l bucura şi a-i aduce 
«daruri — am socotit de cuviinţă să le oferim o mângâiere care să 
le umple imensul gol lăsat de pierderea sa din această lume 
trecătoare şi să-l facem să fie ca şi prezent printre noi prin 
organizarea acestui simpozion duhovnicesc, închinat memoriei 
nale., 

Spre bucuria noastră, la acest simpozion s-au adunat 
mulţime de credincioşi şi ucenici ai Părintelui, veniți din toate 
colturile ţării, unii chiar de peste hotare. Au fost momente 
«moţionante, evocându-se secvenţe din viaţa Părintelui Justin, 
relatări ale unor experienţe duhovniceşti minunate, prin care 
Părintele a schimbat cursul multor vieţi de la lumea păcatului la 
lumea vieţuirii în Hristos. (...) Nădăjduim ca această prăznuire 
juiminoasă, aşa cum au resimţit-o toţi cei de faţă, să fie primită în 
|impărăţia lui Dumnezeu, Cel ce a viat în persoana Părintelui 
Justin şi a săvârşit multe minuni printr-însul. Minunat este 
Dumnezeu întru sfinţii Săi, care s-au jertfit pentru noi ca să-L 
cunoaştem şi să ne apropiem mai mult de Dumnezeu. 

Prezentăm în continuare câteva fragmente din expunerile 
susținute la acest simpozion: 

Părintele Prof. Vasile Păvăleanu: 


Acest simpozion este împreună vorbire şi şedere 
cu Părintele Justin 


Începem acest simpozion de ziua Părintelui Justin pentru că în 
urmă cu 95 de ani, pe data de 10 februarie a anului 1919, s-a născut 
Părintele Justin. Spunem simpozion pentru că în limba greacă 
cuvântul înseamnă împreună vorbire pe o temă dată. Nu cred că 
este bine să considerăm că Părintele Justin este temă sau subiect al 
acestui simpozion, eu cred că acest simpozion este împreuna 
noastră vorbire şi şedere cu Părintele Justin, că el este prezent aici 
în mijlocul nostru şi noi, fiecare, îl purtăm în sufletele noastre. 

Când eram preot la parohia din satul natal al părintelui, 
Petru-Vodă, l-am invitat pe Părintele Justin la o slujbă şi părintele 
mi-a zis: „Părinte Vasile, eu îi port pe toţi în sufletul meu. Şi pe cei 
morţi, şi pe cei vii.” Acest cuvânt rostit de părintele atunci este 
foarte potrivit acum. În Părintele Justin se repetă taina sărbătorii 
Întâmpinării pe care am prăznuit-o recent. 

Părintele Justin s-a născut în satul Petru-Vodă din nişte părinţi 
foarte credincioşi, Gheorghe şi Ana, părinţi cu viață sfântă şi cu o 
sănătate morală deosebită. În casa părintească au fost cinci copii: 
Aftanase, băiatul cel mai mare care s-a căsătorit la Munteni, unde 
părinții aveau acolo o bucată de pământ de pe vremea lui Cuza, un 
frate Nicolae care a murit ca erou pe frontul de est, două surori, 
Elisabeta şi Ioana, căsătorite aici în satul natal şi care au fost foarte 
apropiate părintelui, mai ales după ieşirea sa din puşcărie. Părintele 
Justin era mezinul familiei, foarte iubit de tată, dar mai ales de 
mamă. A crescut în casa părintească la fel ca orice copil, cu bucurii, 
cu necazuri, cu greutăți, cu multă muncă şi însuşi părintele măr- 
turiseşte că a avut o copilărie atât de frumoasă încât l-a întrecut pe 
Creangă. Duhovniceşte s-a format datorită familiei, satului natal cu 
oamenii lui credincioşi şi evlavioşi şi datorită preotului satului, loan 
Petrescu, de o ţinută duhovnicească impecabilă. 

În perioada interbelică oamenii de pe valea Bistriţei erau 
foarte puternic influenţaţi de mănăstirile din zonă, dar în special 

le Mănăstirea Durău, care avea la vremea aceea viaţă de sine, 
nsă programul de slujbă era unul şi acelaşi pentru toţi. De mic 
opil, părintele a fost dus de părinţi la Durău şi atât de mult a 
ost atras de viaţa duhovnicească de acolo încât pleca de acasă 
lis-de-dimineaţă pe bicicletă ca să ajungă la mănăstire la Sfânta 
iturghie. Tânăr fiind, la vârsta de 17 ani, cere binecuvântarea 
'ărinţilor pentru a intra ca vieţuitor la Durău. Rămâne aici, fiind 
irotonit diacon în scurt timp şi apoi preot, iar starețul de atunci 
-a luat să fie tânărul de protocol al stăreției. Însă el era un mare 
ubitor de carte şi stareţul, văzându-i râvna, i-a dat binecuvântare 
ă urmeze cursurile seminarului de la Cernica — care la vremea 
ceea avea durata de opt ani. Din cauza celui de-al Doilea Război 
Aondial şi a arestării directorului seminarului, Părintele Dionisie 
Jdişteanu, seminarul este desfiinţat şi părintele revine la Durău, 
ontinuându-şi cursul superior la seminarul monahal de la 
woman. 

Acum vreo cinci, şase ani am mers cu părintele la Roman 
entru un serviciu religios şi părintele şi-a adus aminte de 
vomentul arestării lui. Era noaptea, erau în internat, în in- 
arnatul seminarului — un dormitor mare de vreo treizeci de mo- 
ahi sau fraţi care urmau cursurile seminarului. Vin în timpul 
opţii jandarmii şi securitatea şi îi închid pe toţi. Îi leagă şi îi duc 
1 dube spre Suceava, pentru anchetare. O singură persoană nu 
fost arestată şi Părintele Justin bănuia — şi nu numai el — că 
cea persoană a fost cea care a divulgat anumite lucruri sau care 
a trădat pe dânşii. Şi toţi au fost duşi şi arestaţi, anchetați. 
Irmează lungul şir de anchete, de procese, cum au fost la vremea 
ceea şi lungul calvar al închisorilor la care Părintele Justin, 
lături de toată floarea spiritualităţii şi a intelectualității ro- 
sâneşti din vremea aceea, au fost supuşi pentru a fi distruşi, ca 
eamul românesc să nu aibă acele persoane care să fie călău- 
itoare pentru conştiinţa de neam, pentru dragostea de ţară şi 
entru toate valorile noastre naţionale şi creştin-ortodoxe. 

Şi Părintele Justin vede întunericul închisorilor, cum va spune 
n alt mărturisitor, Părintele Nicolae Grebenea, în Amintiri din 
atuneric: Aiudul, Sighetul, Baia Sprie, Periprava şi altele, despre 
are părintele a povestit poate mai puţin după ce a venit din 

puşcării. Mai mult a povestit în ultimii ani. Părintele nu s-a lăudat 
niciodată cu puşcăria lui, nu s-a lăudat ca să-şi aroge nişte merite, 
că este martir, nu. Părintele, în smerenia lui, a ţinut oarecum 
ascunse aceste suferinţe ale lui, care au fost foarte mari. Dar ele 
trebuiau spuse. Românii trebuie să ştie suferinţa şi Golgota prin 
care a trecut neamul acesta românesc. Şi părintele de aceea le-a 
spus, ca şi cei care au murit acolo să fie şi cunoscuţi, şi cinstiţi ca 
atare, şi, de ce nu, şi canonizaţi. Pentru că, cu siguranţă, sunt sfinţi. 

Părintele Justin, în închisori, alături de toţi cei închişi acolo, 
a trăit credinţa creştină la cea mai înaltă intensitate. Pentru că, 
acolo fiind, în situaţia aceea foarte dramatică şi grea, au avut 
nevoie de un suport, or suportul a fost credinţa. Şi unii pe alţii se 
întăreau în credinţă. Părintele Justin era preot tânăr, cunoscător 
de viaţă călugărească şi de teologie, şi el i-a îmbărbătat pe alţii. 
Alţii l-au învăţat pe el alte lucruri frumoase. Şi astfel Părintele 
Justin a stat între ziduri, în celule, în mine, 16 ani şi ceva. 

Spunea Părintele Justin despre puşcărie: „Măi Vasile, aceea a 
fost universitatea mea: puşcăria.” Sau altă dată îmi spunea: „Acolo 
am făcut adevărată călugărie.” Rugăciune, post, cât de voie, cât de 
nevoie, dar mai mult de voie, pentru că îşi impuneau ei, nu cum 
doreau cei care erau torționari şi care îi chinuiau. Părintele Justin 
şi toţi ceilalţi şi-au asumat aceasta ca un act benevol, să fie spre 
slava lui Dumnezeu şi spre mântuirea lor. 

După decretul din 1964 sunt eliberaţi deţinuţii politici. Şi aici 
eu l-am cunoscut pe Părintele Justin. Eram copil, aveam opt ani şi 
pe valea aceasta a Largului, de la viaduct mai încoace, împreună cu 
mama şi bunica adunam fânul, era vară. Şi, deodată: „Iată-l pe 
Iosif” — aşa i se spunea de către consăteni, chiar dacă era călugăr. 

Pe drum trecea un tânăr aplecat, cu o pălăriuţă pe cap, cu o 
flanelă de lână, cu papucii de gumă în picioare şi cu o trăistuţă în 
spate. Era o mână de om, slăbit, şi mergea pe drum agale, 
îngândurat. Venea spre casa părintească, pentru că nu avea unde 
se duce. Între timp, mama lui a crezut că Părintele Justin deja a 
murit. I-a făcut şi pomeniri — şi spunea părintele după aceea, aşa 
hâtru cum era el, „când mama mă pomenea cu morţii, mie îmi 
mergea mai bine acolo, în închisoare”. După aceea, mama a aflat 
că părintele trăieşte şi s-a rugat să nu moară până nu îl va vedea pe 

fiul ei venind din puşcărie. La puţin timp după venirea părintelui 
din puşcărie, mama a trecut la cele veşnice, pe de o parte cu 
bucuria că l-a revăzut pe fiul ei, dar şi cu durerea că fiul ei a făcut 
puşcărie atâţia ani de zile fără nicio vină sau cu vina de a fi român... 

Părintele Justin, venind la casa părintească, a găsit multe răni, 
una din ele fiind aceea că Mănăstirea Durău fusese redesfiinţată — 
călugării de acolo au fost trimişi, puţini din ei, la alte mănăstiri 
(unii din ei la Mănăstirea Bistrița), iar parte din ei au fost trimişi 
în viaţa civilă — părintele nu se putea întoarce acolo. În al doilea 
rând, în 1964, satul însuşi avea multe răni: foarte mulţi oameni 
muriseră pe front, un pomelnic întreg de nume, inclusiv fratele 
Părintelui Justin. Mai mult, s-a dat atunci zvonul despre o mişcare 
de rezistenţă aici, pe valea Largului şi pe toată valea Bistriţei: „Vin 
americanii”. S-a înscenat aşa, un desant aerian undeva, pe o zonă 
numită „pe lac”, tinerii toţi s-au dus acolo „că vin americanii să ne 
înarmeze şi facem rezistenţă împotriva comunismului”. Au 
coborât din elicopter, cine? Securiştii. Şi i-au arestat pe toţi, prin 
anii '50, şi au făcut puşcărie tot până în anii '64. La toate aceste 
drame se adaugă şi drama strămutării lor din zona lacului Bicaz. 
Şi iată, când vine din puşcărie, el, care a simţit durerea pe pielea 
lui şi a văzut durerea atâtora din puşcării, este martorul altor 
dureri din „puşcăria mare a ţării”, cum frumos a spus Părintele 
Mihai Aldea în predică. 

Părintele Justin, după ce a venit din puşcărie, el, un munte 
de demnitate, el, un om foarte corect, a încercat atunci, ca să o 
ajute şi pe mama, care era foarte bolnavă şi care a şi murit la 
puţin timp, şi „să nu fie povară nimănui”, cum spune Sfântul 
Pavel în Faptele Apostolilor, a încercat să muncească. Prima dată 
lipind case cu lut. Concomitent părintele făcea o rânduială 
monahală foarte corectă — nu mânca niciodată carne şi se ruga 
foarte mult. 

Apoi s-a angajat la o întreprindere de construcţii forestiere, 
care construia drumurile forestiere pe pâraiele văii Bistriţei. Însă 
dorind să fie aproape de o mănăstire se transferă de la 
Întreprinderea de Construcţii Forestiere la şantierul Direcţiei de 
Monumente Istorice a Mănăstirii Secu şi se angajează acolo ca 
muncitor. Toată ziua lucra, iar seara era la Utrenie. Starețul de 

atunci, Părintele Gherontie Ştefan, văzându-i râvna pentru viaţa 
monahală, l-a chemat şi i-a spus că va interveni pe la securitate şi 
mitropolie ca să fie primit în mănăstire, numai să nu le facă 
necazuri. 

Pentru părintele începe o nouă etapă în viaţa aceasta de 
călugărie, la care a ţinut foarte mult. I s-a dat o casă foarte 
frumoasă cu livadă şi stupină, unde părintele a stat zece ani. Pe 
atunci preoţii de la Secu slujeau cu ziua, iar părintelui îi căzuse să 
slujească în ziua de luni — închinată Sfinţilor Arhangheli Mihail şi 
Gavriil. 

În anul 1977, după ce a făcut pelerinajul la Sfântul Munte, este 
chemat de stareţul Bistriţei să meargă acolo — şi despre perioada 
aceea părintele spunea că a fost cea mai frumoasă din viaţa lui. 
Însă în toată perioada de la Secu şi de la Bistriţa părintele ne 
spunea că îşi dorea să îşi ia Ceaslovul, Psaltirea şi o Biblie şi să se 
retragă la Haşca, într-o colibă, unde să se roage numai. În anul 
1991, părintele revine la Secu pentru câteva luni şi se iveşte prilejul 
de a veni pe valea aceasta, începând construcţia bisericii cu 
ajutorul oamenilor din sat, continuând cu corpurile de chilii şi cu 
mănăstirea de maici, şcoala şi azilul. 

Cred că acum, după trecerea sa la Domnul, este printre noi o 
prezenţă tainică şi reală, iar în duh şi în credinţă oricine îl are în 
sufletul lui pe Părintele Justin. 


Părintele stareț Hariton Negrea: 


Dragostea care l-a împodobit 
pe Părintele Justin 


Preacuvioşi, preacucernici părinţi, preacuvioasă maică 
stareță, preacuvioase maici, iubiţi credincioşi, ne aflăm la un 
moment important pentru noi, prin faptul că Biserica noastră îl 
cinsteşte astăzi pe Sfântul Mare Mucenic Haralambie, un mare 
mărturisitor care a putut să-şi spună cuvântul şi mărturia chiar şi 
la ani mai înaintați ai vieţii sale şi totodată amintim şi de părintele 
nostru iubit, părintele care ne-a oferit multe lucruri frumoase în 

viaţă — e vorba de Părintele Justin, arhimandritul şi stareţul 
mănăstirilor de aici, din Petru-Vodă. 

Amintesc aici din viaţa Sfântului Ioan Evanghelistul. Când el 
predica în Efes, l-au întrebat creştinii cum arăta Mântuitorul lisus 
Hristos. Şi Sfântul Ioan Evanghelistul le-a zis: „Căutaţi să vă iubiți 
unul cu altul şi atunci o să vă daţi seama cine a fost Iisus.” Iată, 
aşa consider şi eu că a fost Părintele Justin, o persoană care a 
împărtăşit dragostea personală, amplificată şi de ceea ce a pus 
fiecare credincios în momentul întâlnirii cu sfinţia sa. În câteva 
cuvinte, prin ceea ce am trăit eu ca experienţă cu Părintele Justin, 
aş vrea să subliniez doar câteva elemente. 

Elementul monahal din viaţa Părintelui Justin: ştim toți că 
Părintele Justin a venit la mănăstire din dragoste, a iubit mănăs- 
tirea şi, mai mult decât aceasta, chiar dacă au apărut momentele 
grele, de închisoare, iarăşi s-a întors la mănăstire. Deci elementul 
monahal l-a caracterizat în totalitate pe Părintele Justin. Dacă 
stăm şi citim cuvântul de folos, bileţelele pe care Părintele Justin 
le trimitea atunci când a fost internat în spital către obştea de 
călugări sau obştea de maici de aici, de la Paltin, în totalitate acolo 
sunt cuprinse referinţe şi învățături care privesc viața monahală. 
Şi, pe scurt, era vorba de dragostea unora către ceilalţi, prezenţa 
la biserică, ascultarea către stareță sau către egumenă sau către 
egumen şi toate lucrurile acestea, prin dimensiunea monahală 
care l-a caracterizat pe Părintele Justin. Părintele Vasile a 
subliniat mai înainte că atunci când el a venit din închisoare a 
găsit multe răni pe valea muntelui. Una dintre răni a fost aceasta: 
că România suferea de o rană netămăduită, şi anume calitatea 
vieţii monahale în momentul acela şi mai ales situaţia con- 
temporană. Ne trebuia să vedem un exemplu clar, față de care noi 
puteam să ne raportăm. Acest exemplu de monah și de duhovnic 
l-a putut oferi Părintele Justin. 

Nu uit niciodată, când eram la dânsul în chilie şi îmi zicea: 
„Părinte Hariton, cine stă aici, la Petru-Vodă, şi face ascultare de 
ceea ce îi spun eu, 90% are mântuirea asigurată.” Eu, în vieţile 
Sfinţilor Părinţi, n-am întâlnit decât la Sfinţii Antonie şi Teodosie 
de la Pecerska o afirmaţie atât de puternică... 

Un alt element foarte important care l-a caracterizat pe 
Părintele Justin şi pentru care multe persoane neştiutoare de 
iituaţie l-au putut învinui sau acuza, din cauza unei interpretări 
ncorecte, este elementul legionar. Părintele Justin a fost prins în 
iceastă organizare legionară, dar în dimensiuni creştine. Şi acest 
‘lement a fost atât de bine dezvoltat mai târziu, încât este cuprins 
n cultul sfinţilor martiri ai închisorilor de la noi din ţară. De ce 
ucrul acesta? La început, Părintele Justin, după ce a ieşit din 
nchisoare şi când chiar era la Mănăstirea Petru-Vodă, puţin ne 
"orbea despre activitatea legionară. Poate şi din motivul pe care 
-a spus Părintele Vasile mai înainte, că multe mănăstiri s-au ferit 
ntr-un fel să-l primească pe părintele, pe motivul ca să nu-şi 
'reeze probleme acolo. Aceşti creştini legionari din închisoare au 
utut da exemple practice de curăţie, de credinţă şi de iubire de 
ară. Pe aceste exemple ni le-a pus Părintele Justin în faţă. Adică, 
aptul că un credincios, un sfânt cum a fost Valeriu Gafencu, a 
ferit exemplu de rugăciune, de dragoste față de aproapele, alte 
*xemple de genul acesta, care pe noi, cei care eram în mănăstire, 
1e-au încântat şi atât de mult ne-au marcat şi ne-au sensibilizat, 
până când putea zice: „Uite, ei au putut să trăiască experienţa 
iceasta şi au putut să-şi ţină aceste virtuţi naţionale: viaţă curată, 
rață creştină, iubire de credinţă, iubire de ţară.” Şi atunci şi noi 
ram obligaţi să respectăm aceste elemente. 

Acest element legionar, repet, nu a fost deasupra elemen- 
ului monahal, pentru că Părintele Justin a căutat întotdeauna 
să ne ofere în primul rând legătura cu Dumnezeu. 

Personal, din experienţa pe care am avut-o cu Părintele 
lustin, nu pot să spun decât că este un sfânt care în momentul de 
aţă este în comuniune reală cu noi. Sunt convins că în situaţii 
rele din viaţa noastră, chemând la rugăciune pe Sfânta Treime, 
'hemând la rugăciune ca mijlocitoare pe Maica Domnului şi pe 
finţi şi pe Părintele Justin şi pe sfinţii închisorilor, va avea grijă 
Dumnezeu şi de viaţa personală şi de viaţa acestei ţări, ca să 
neargă pe drumul cel bun, care duce la Împărăţia lui Dumnezeu 
i să ne ferească de toate cele rele, amin. 

Danion Vasile: 


Părinte Justin Pârvu — erou al credinţei, 
dar şi erou al neamului românesc 


Părintele Justin a fost un haiduc — a fost un erou al credinţei, 
dar şi erou al neamului, pentru că în ziua se astăzi se calcă în 
picioare tot ceea ce este legat de neam şi trebuie să-ţi fie ruşine că 
eşti român. Or părintele, ca un nebun pentru Hristos, ne-a învăţat 
să ne iubim şi să ne apărăm neamul. Şi a fost chiar o minune că 
primăria din Baia Sprie l-a făcut cetăţean de onoare, autorităţile 
statului venind înaintea Bisericii în recunoaşterea staturii 
Părintelui Justin Pârvu. Nu putea primăria din Baia Sprie să-i 
recunoască sfinţenia, pentru că nu intră aşa ceva în atribuţiile unei 
primării, dar, dacă primăria i-a recunoscut valoarea de erou al 
neamului, este cazul ca şi Biserica, încet-încet, să-l recunoască 
drept erou al credinţei. 

Într-o vreme în care marea majoritate a creştinilor se lasă 
anesteziaţi de mass-media prin pâine şi circ, prin idolul 
divertismentului de toate felurile, părintele ne-a învăţat să avem 
neliniştea cea bună. Dar cum? L-aţi văzut vreodată pe părintele 
disperat, deznădăjduit? Dimpotrivă. Vorbea despre globalizare, 
despre guvernul mondial, despre masonerie, zâmbind. Uneori 
parcă avea aerul de a glumi când vorbea despre astfel de lucruri 
serioase. Am auzit că cineva de aici din mănăstire a avut un vis în 
care părintele a întrebat: „Dar pe mine m-aţi invitat la acest 
simpozion?” Şi, când mi-a povestit maica despre acest lucru, m-am 
gândit: „Oare ce-o să fac? O să-l laud pe părintele? O să zic câte 
minuni am trăit lângă el? Nu e bine, că trebuie să vorbeşti cu 
măsură şi smerenie. Despre ce să vorbesc? Să-l laud? Nici asta nu 
e bine.” Şi cred că în centrul cuvântului meu trebuie să fie ideea că, 
dacă părintele e viu, noi trebuie să ducem lupta mai departe, adică 
rezistența nu a murit. 

Duşmanul abia a aşteptat să treacă la Domnul Părintele 
Justin ca să tragă clopotele că „gata, putem să facem o colivă de 
pomenire şi apoi să ne bucurăm, să dansăm. Dansează Salomeea, 

murit şi ultimul erou, ultimul haiduc” — dar lucrurile nu stau 
şa, pentru că părintele ne-a iubit şi ne-a luat de mână, ne-a 
rescut şi ne-a învăţat să ducem mai departe lupta lui. Părintele 
avut atitudine în privinţa gazelor de şist şi a spus: „Nu-i destul 
ă s-a ieşit în stradă, lupta trebuie dusă în continuare.” Parcă 
cum vocile s-au domolit. Nu mai e părintele, cine să ducă mai 
eparte lupta? 

Dar duşmanii trebuie să ştie că e doar o perioadă de recu- 
gere. Părintele ne-a învăţat să nu murim odată cu el. Dimpotrivă, 
dată cu trecerea lui la Domnul, e mai aproape de noi şi trebuie să 
1bim şi mai mult jertfa, pentru că părintele a fost erou până la 
apăt. La fel în privinţa luptei anti-cip, anti-ecumenism - vocile 
-au domolit. Dar... e doar o perioadă de clarificare. 

Părintele a fost atacat pentru că a vorbit despre sfinţii 
nchisorilor şi despre sfinţii legionari — şi mi s-a pus întrebarea: 
Dar de ce a vorbit Părintele Justin despre sfinţii legionari?” Şi eu 
m răspuns: „Daţi-mi, vă rog, un singur exemplu de sfânt făcător 
le minuni care a fost țărănist sau liberal şi am să mă duc să mă 
achin cu toată evlavia, pentru că sfinţenia nu ţine de o culoare 
'olitică, dar arătaţi-mi un exemplu.” Şi n-au fost în stare — pentru 
ă nu au ce să arate. Părintele Justin, aşa cum a amintit Părintele 
iariton, evident că a pus deasupra calea monahală, că a pus 
nonahismul deasupra Mişcării Legionare — pentru că însuși 
ntemeietorul Mişcării Legionare a spus: „Calea noastră este sub 
alea Bisericii”, şi nu putea Părintele Justin să-i educe pe monahi 
ntr-o linie aflată sub cea a mirenilor. Însă prin evlavia pe care a 
vut-o Părintele Justin faţă de sfinţii închisorilor a sădit în noi 
lragoste faţă de ei. 

Am fost trimis de Părintele Justin la Mitropolitul Bartolomeu 
inania după ce a fost sinodul local de la Cluj legat de cipuri, 
naintea sinodului mare de la Bucureşti. Părintele Justin m-a 
ugat să-i transmit mitropolitului că ţara întreagă îl va urma dacă 
'a avea şi la Bucureşti atitudinea curajoasă pe care a avut-o la 
Juj. Mi-a zis să-i spun chiar aşa: „Înalt Prea Sfinţia voastră, eu o 
ă vin după dumneavoastră, şi după mine stareţi, călugări, 
voporul. Nu ne lăsaţi singuri!” Chiar dacă la acel sinod din 

Bucureşti mitropolitul nu a reuşit să ajungă, totuşi atitudinea 
poporului, a duhovnicilor, a călugărilor trebuie să fie aceeaşi. 
Dacă un ierarh va avea o atitudine curajoasă, ceilalţi trebuie să 
meargă după el — şi chiar dacă nu mai este Părintele Justin să 
zică: „Mergeţi după el.” Noi trebuie să ştim că predania Bisericii 
e clară şi trebuie să avem curajul de a o urma până la capăt. 

Câtă vreme părintele a fost cu noi, am ştiut ce să facem. Acum 
noi trebuie să ducem mai departe învăţăturile sale, pentru că dacă 
le ţinem doar pentru noi, s-ar putea să avem osândă. A venit aici 
la mănăstire un părinte care fusese şofer în Anglia, parcă 
taximetrist, şi Părintele Justin i-a zis că va rămâne la mănăstire. 
I-a atras atenţia prin cineva să nu plece atunci din mănăstire, dar 
nu i s-a transmis acest lucru acelui părinte care conducea şi, nu 
după multă vreme de la plecarea din mănăstire, fiind învăţat să ia 
altfel curbele, a făcut un accident. Dacă i s-ar fi transmis părintelui 
respectiv cuvântul Părintelui Justin, poate n-ar fi plecat. Aşa şi noi 
trebuie să spunem mai departe cuvintele Părintelui Justin altora, 
că poate nu vor greşi. 

Citeam aseară în condica aceea care este în faţa chiliei Părin- 
telui Justin relatări ale credincioşilor şi m-a impresionat mărturia 
unei femei, legată de o minune încă de pe vremea când trăia 
părintele. Femeia avea nevoie de o mare sumă de bani pe care se 
gândea că poate să o ia doar de la bancă. Şi Părintele Justin, aşa 
cum în timpul zilei îi sfătuia prin cuvânt pe mireni să nu devină 
sclavii băncilor, aşa i s-a arătat şi într-un vis şi i-a spus: „Încearcă 
să împrumuțţi banii de la cineva.” A doua zi o cunoştinţă a sunat o 
cunoştinţă, aceea i-a împrumutat banii şi situaţia de cumpănă, din 
care femeia nu vedea ieşire, a fost depăşită. 

Eu însumi am avut o situaţie în care m-am convins de sfin- 
tenia părintelui, în care i-am transmis: „Părinte, am probleme 
mari cu stomacul.” Părintele mi-a transmis apoi că eu n-am 
probleme cu stomacul, am probleme cu ficatul şi când m-am dus 
la doctor mi-au zis că aveam ficatul ca la ciroză. 

În încheiere vreau să vorbesc puţin despre adormirea Părin- 
telui Justin, despre cultul său ca sfânt al închisorilor. Când 
părintele era în raclă am văzut oameni închinându-i-se ca unui 

sfânt şi în timpul slujbei i-am spus părintelui în gând: „Părinte, 
aş vrea să duc crucea ta la înmormântare, dar, dacă cer lucrul 
acesta, sigur nu se va putea, pentru că trebuie să o ducă monahii. 
Dar îţi cer ţie aşa ceva, te rog, fă minunea asta să duc eu crucea 
ta”. Şi nu mi-a venit să cred. Când au luat racla, s-au repezit toţi 
la raclă şi crucea rămăsese acolo şi am luat-o pentru că mi-am 
dat seama că părintele vrea să ducem crucea mai departe chiar 
dacă suntem mireni, cu atât mai mult dacă suntem monahi sau 
maici. Cel mai mare dar este să purtăm de fapt crucea în această 
zodie a fricii, în care biruim doar cu credinţa în Dumnezeu şi cu 
ajutorul sfinţilor. 

Adevărul trebuie privit în faţă. Şi Părintele Justin, ca şi 
Părintele Calciu au fost paria în timpul vieţii lor. Ar trebui să se 
bucure măcar după adormirea lor de o recunoaştere cât mai mare. 
Noi trebuie să înţelegem că nu trebuie să treacă ani şi ani de zile 
pentru canonizarea sfinţilor închisorilor. E adevărat, Părintele 
Justin a zis: „Mai am o singură nelinişte, să-i văd pe aceşti martiri 
canonizaţi.” De ce? Pentru că fiind el fost pătimitor în viaţă, avea 
tot dreptul să lupte pentru canonizarea lor. Dar important în 
Biserică, mai importantă decât canonizarea, este cinstirea sfinţilor 
închisorilor. Dacă va rândui Dumnezeu să fie canonizaţi peste zece 
sau o sută de ani, până la sfârşitul lumii, asta Dumnezeu ştie. Dar 
noi astăzi avem datoria de a vorbi despre mărturia lor, despre 
jertfa lor, despre minunile lor. Sfântul Nicodim Aghioritul a zis 
foarte clar: „mucenicii nu trebuie să aibă sfinte moaşte, nu trebuie 
să facă minuni. Minunile făcute de mucenici, zice Sfântul Nicodim, 
sunt inutile”. Auziţi ce cuvânt greu: „sunt inutile”. De ce? Pentru 
că cea mai mare minune făcută de mucenici a fost faptul că au 
murit pentru Hristos. Şi la fel mărturisitorii, cei care nu au murit 
în închisori, dar au dus o viaţă de sfințenie după ieşirea din 
închisoare, şi ei trebuie cinstiţi pentru jertfa lor. 

Pentru cine nu ştie, Sfânta Muceniţă Tecla nu a murit în 
vremea prigoanelor. I se zice mare muceniţă pentru că au 
chinuit-o, i-au jupuit pielea, dar a mai trăit zeci de ani şi a murit 
la bătrâneţe. Şi Biserica nu-i spune mărturisitoare, îi spune mare 
muceniţă, tocmai datorită jertfei ei. 

Noi astăzi ne putem întâlni să vorbim despre Părintele Justin. 
E foarte frumos. Numai că ne place să vorbim despre minuni, însă 
nu ne place să pătimim pentru adevăr. Există această ordonanţă, 
proiect de lege al lui Crin Antonescu împotriva cinstirii sfinţilor 
închisorilor. Poate că peste un an, un astfel de simpozion va fi 
interzis. Şi atunci se va vedea cine l-a iubit pe Părintele Justin sau 
nu. Pentru că dacă-i iubim pe sfinţi, trebuie să-i cinstim şi dacă 
statul spune că sunt duşmani. Statul a zis despre creştini că au dat 
foc Romei. Imperiul Roman păgân îi acuza pe creştini că au dat 
foc Romei. Îi acuzau pe creştini că beau sânge de copil la slujbele 
lor. Şi creştinii au fost prigoniţi — cum zicea Sfântul Nicolae 
Velimirovici: „la începutul Bisericii a fost o perioadă de aur, în care 
Biserica era prigonită şi creştinii mărturiseau cu preţul vieţii lor. 
După aceea a urmat o perioadă mai uşoară, în care Biserica a 
pactizat cu statul, iar acum trăim perioada cea mai grea, în care 
Biserica se supune statului” — constata Sfântul Nicolae 
Velimirovici în secolul XX. 

Gândiţi-vă la icoana de la Diaconești, la icoana Părintelui 
Justin; ați văzut cum părintele ţine în mână şi obştea de călugări, 
şi obştea de maici. Şi într-un colţişor, aşa, îi ține şi pe mireni, chiar 
dacă nu se vede bine în icoană. De noi depinde dacă rămânem sau 
nu în braţele Părintelui Justin, pentru că astăzi putem fi acolo şi 
mâine putem să plecăm. Dacă nu cumva unii au plecat deja, fără 
să-şi dea seama. 

„Ce dăm atâta importanţă sfinţilor închisorilor sau Părintelui 
Justin? Important e să fii ortodox şi să ai o credinţă prin care să nu 
se supere nimeni, o ortodoxie politically correct”. Dar lucrurile nu 
stau aşa. E foarte important să-i cinstim pe sfinţii închisorilor, 
pentru că lepădându-ne de ei, de fapt ne lepădăm de Hristos, care 
a fost viu în inimile lor. Cum zicea Sfântul loan Damaschin, „cine 
nu cinsteşte icoana lui Hristos, nu-l va vedea chipul în viața 
viitoare”. Aşa se poate parafraza: cine nu-i cinsteşte pe sfinţii 
ultimei prigoane, nu-L va vedea pe Cel care a fost viu în inimile lor 
la judecată şi în veşnicie. 

Maica stareță Justina Bujor: 


Dragostea Părintelui Justin faţă de sfinţii 
din închisori şi un posibil răspuns la 
nedumerirea pentru ce Părintele şi-a asumat 
încă o suferinţă — a bolii 


În timp ce vorbea dl. Danion, mi-am amintit nişte lucruri 
foarte importante despre dragostea Părintelui Justin faţă de 
sfinţii închisorilor. Eram în anul 2000, în chilia lui. Ca de obicei, 
mâncam ceva mai modest, în faţă îşi pusese un scaun, un prosop 
şi trei castronele. Şi eram eu cu el şi vorbeam. Şi la un moment 
dat, părintele îmi spune: „Ştii ceva? Vreau să facem o casă la 
Aiud şi să ne mutăm acolo. Tu vii şi faci de mâncare.” Eu m-am 
cam speriat. Am zis: „Părinte, dar nu se poate aşa ceva.” Eu încă 
nu ajunsesem la Aiud, citisem despre vieţile lor, dar nu eram atât 
de conştientă de sfinţenia acestor mucenici. Zic: „Părinte, dar nu 
se poate, sfinţia voastră sunteţi Petru-Vodă, nu sunteţi Aiud. 
Reprezentaţi Petru-Vodă, nu Aiudul.” „Ba nu, nu, nu. Eu re- 
prezint Aiudul.” „Părinte, dar nu se poate să lăsaţi — eu merg cu 
sfinţia voastră — dar nu se poate să lăsaţi atâtea obşti, obştea de 
maici, obştea de călugări, şi oamenii şi tot — şi să mergeţi la 
Aiud.” „Nu, nu. Eu vreau să merg acolo. O să facem casa.” 
Într-adevăr, casa s-a început. Eu mă rugam: „Doamne, să nu se 
facă acea casă de la Aiud”. Între timp, am ajuns la Aiud, am văzut 
sfinţenia locului, l-am înţeles pe părintele şi i-am zis: „Părinte, 
dar acolo nu e mănăstire.” Zice: „Măi, e mai mănăstire decât 
aici.” 

Când am ajuns, când am văzut sfinţenia locului, mi-am dat 
seama că este Ierusalimul românesc, Aiudul. Cu timpul, stând 
lângă părintele am văzut că el trăia numai prin sfinţii din închisori, 
doar prin ei. Câteodată ne dădea impresia că îi iubeşte mai mult pe 
ei. Întrebam: „Părinte, dar sfinţia voastră îi iubiți mai mult pe ei 
decât pe noi?” Era o întrebare omenească, dar îmi dădeam seama 
că toate planurile pe care şi le făcea în viaţa lui se raportau la sfinţii 
din închisori. 

În ultimii ani, ştim cu toţii că în cimitirul de la deal au fost 
strămutate sfinte moaşte ale celor care au murit după ce au fost în 
închisori, ale Sfântului Radu Gyr şi ale celorlalți. Apoi, toate 
sfintele moaşte care izvorau mir ajungeau prin chilie la părintele. 
Cei care le aduceau, le aduceau ca părintele să se închine, dar noi 
îl vedeam după, vedeam ce reacţie avea părintele. Pot să spun că 
se întrista foarte tare. El s-ar fi putut mândri, că „da, uite, am 
suferit cu aceşti sfinţi, ei sunt izvorâtori de mir, poate şi mie îmi va 
da Dumnezeu harul ăsta mare pentru că am stat lângă ei”, dar 
sfinţia sa tot timpul îmi spunea: „Un singur lucru regret, că nu am 
murit cu ei în închisori. Şi atunci aş fi fost foarte sigur că aş fi fost 
cu ei, acolo.” 

Casa de la Aiud s-a făcut, eu nu i-am mai zis nimic părintelui, 
nici el n-a mai zis nimic. Între timp, a fost problema cu biserica, au 
urmat toate celelalte. 

Am ajuns la momentul suferinţei părintelui, din spital. Atunci 
a fost cea mai grea cumpănă, pentru că nu înţelegeam sensul 
suferinţei părintelui. Tot timpul noi ne-am imaginat că părintele 
va muri frumos, liniştit, ca un om care a avut o suferinţă 
extraordinară în timpul vieţii. Până la capăt. Şi nu înţelegeam 
sensul. Bineînţeles, când eram în spital, spuneam: „Din cauza 
păcatelor noastre suferă.” Dar asta era veşnic, păcatele noastre 
erau tot timpul. 

Dar când am ajuns acasă, abia după ce a murit, una din maici 
a povestit: „Eu m-am spovedit la Părintele Justin înainte de a se 
îmbolnăvi şi mi-a zis aşa: «Mă rog ca Dumnezeu să-mi dea o 
suferință atât de mare ca cea din Aiud, pe ultima sută de metri, ca 
să fiu sigur că voi fi cu ei acolo.»” Deci ca să vedeţi ce dragoste 
putea să aibă faţă de aceşti sfinţi. Ştia ce înseamnă suferinţa din 
Aiud, ştia ce înseamnă suferinţa, dar ca s-o şi ceri, ca să fii cu ei 
acolo... Atâta dragoste putea să aibă! Eu mă întreb câţi dintre noi 
am cere o suferință atât de mare ca să fim cu sfinţii din închisori 
şi cu Părintele Justin acolo, în ceruri. Câţi am putea să ne asumăm 
lucrul acesta? Nu cred că prea mulţi. 

Şi acum aş vrea să vă mai spun o bucurie, pentru că tot 
Danion Vasile a pomenit de revista The Orthodox Word, care este 

iniţiată de Serafim Rose şi ucenicii lui au continuat această 
lucrare. Este poate cea mai cunoscută revistă ortodoxă din toată 
lumea. Noi am vizitat această mănăstire astă-iarnă... Părinţii de 
la Platina au scos câteva articole mai demult, când trăia părintele, 
dar acum au vrut să dedice, după moartea sfinţiei sale, un număr 
special cu Părintele Justin. Când am ajuns eu în Mănăstirea 
Platina, atunci trebuia să se facă ultima corectură a revistei care 
era dedicată Părintelui Justin. Ei au zis: „Extraordinar, nu se 
poate! Mai trebuia un ochi, care să vadă dacă este bine sau nu ce 
am scris.” Revista a ieşit foarte frumoasă. M-a sunat din America 
fata care a tradus şi mi-a zis: „Maică, după ce au scos primul 
număr, ei voiau să mai publice câte un articol pe ici, pe colo 
despre Părintele Justin. Dar atât de mult au fost impresionați, 
încât şi al doilea număr, în întregime, vor să-l dedice Părintelui 
Justin, ceea ce nu s-a întâmplat niciodată în istoria revistei The 
Orthodox Word până acum.” 

Peste tot unde am fost, în mănăstirile din America, să ştiţi că 
sunt foarte cinstiţi sfinţii noştri din închisorile comuniste. Mie 
mi-au zis: „Când vin români la noi, deschidem racla şi îi punem să 
se închine la sfinţii voştri.” Toţi considerau că şi Părintele Justin, 
şi Părintele Gheorghe Calciu-Dumitreasa sunt mari sfinţi, amân- 
doi. Şi toţi sfinţii din închisorile noastre. 

Mi-a fost ruşine să spun că noi nu-i cinstim aşa cum trebuie. 
Dar l-am întrebat pe stareţul de la mănăstirea Părintelui Efrem 
din Arizona, pe Părintele Paisie: „Ce să facem, totuşi, să fie 
canonizați sfinţii?” Şi mi-a zis: „Ştiţi ce ar trebui să faceţi voi?” — 
bineînţeles că şi el avea un os foarte mare de la Aiud, o raclă mare, 
nişte sfinte moaşte mari în biroul unde primea toţi oamenii din 
lume — „ar trebui ca tot poporul să vă uniţi, dar să fiţi foarte mulţi 
şi să cereţi acest lucru. Dar să fiţi din ce în ce mai mulţi, să nu vă 
lăsaţi.” Acesta este sfatul unui părinte foarte duhovnicesc, 
Părintele Paisie îl cheamă, starețul din Arizona, către poporul 
român. 

Ciprian Voicilă, 
sociolog la Muzeul Ţăranului Român: 


Părintele Justin Pârvu a primit de la Dumnezeu 
zile îndelungate ca să ne transmită nouă, tinerilor, 
valorile generaţiei interbelice 


Cred că Părintele Justin Pârvu a primit de la Dumnezeu zile 
îndelungate ca să ne transmită nouă, tinerilor, valorile generaţiei 
interbelice. Cuvântul tradiţie vine din latinescul traditio, care 
exact asta înseamnă: a da mai departe. Părintele Justin avea 
nenumărate fațete ale personalităţii sale, şi duhovniceşti, şi 
culturale. Aştept pe cineva să scrie o carte în sensul acesta, în ce 
fel Părintele Justin a fost racordat la tradiţia culturală a 
poporului român care începe cu Mihai Eminescu şi se continuă 
cu Vasile Pârvan, cu Nicolae Iorga, cu profesorul Nae Ionescu pe 
care Părintele Justin îl aprecia foarte mult, cu Noica, Blaga, 
Constantin Rădulescu Motru şi toţi ceilalţi. De ce spun asta? 
Chiar dacă după '9o s-au reeditat vreo cinci, şapte ani cărţile 
fundamentale ale spiritualităţii noastre româneşti, noi oamenii 
avem nevoie de modele vii — şi Părintele Justin a fost cu asupra 
de măsură un asemenea model. Nu e suficient să citeşti cărți. 
Este foarte important argumentul ontologic, existenţial, să te 
întâlneşti faţă către faţă cu un om în care se întrupa demnitatea 
poporului român. 

Am văzut multe fotografii cu sfinţia sa şi m-a impresionat la 
dânsul, chiar mai mult decât la ceilalţi colegi de generaţie trecuţi 
prin iadul temniţelor comuniste, aerul de demnitate pe care îl 
emana. Părea că provine dintr-o stirpe anume, dintr-un soi 
voievodal. La fel mi s-a întâmplat şi când i-am cunoscut pe 
dl. Gheorghe Jijie şi pe dl. Emanuel Paraschivaş şi pe dl. Marcel 
Petrişor şi pe alţii. Când îi vezi, simpla lor prezenţă este un 
discurs viu şi-ţi dai seama cât de diferiţi, de anormali aş zice, 
suntem noi — eu primul —, pentru că noi nu mai vedem în 

demnitate o valoare. Încercăm să o substituim cu altele, care sunt 
de fapt pseudo-valori. 

Mai vreau să spun că Părintele Justin a fost un mucenic al 
secolului XX la propriu şi mi-am dat seama de asta când am citit 
o carte extraordinară pe care v-o recomand: Deţinutul profet de 
Ioan lanolide. Abia citind cartea asta, mi-am dat seama prin ce 
diferă mucenicii secolului XX de mucenicii din primele secole 
creştine sau de cuvioşi. Diferă prin faptul că şi Părintele Justin, şi 
toţi mărturisitorii din secolul XX au înţeles să se pună stavilă 
răului, să se opună răului cu toate mijloacele posibile şi să se 
sacrifice la propriu. Cred că îi vom fi urmaşi dacă noi, la rândul 
nostru, vom cultiva aceste două valori: iubirea de Dumnezeu şi 
iubirea de neamul românesc. 


(material realizat de Mănăstirea Paltin Petru-Vodă') 


1 Apărut iniţial în revista Atitudini, nr. 32/2014, pp. 1-17. 

În loc de introducere 


Î.P.S. Justinian Chira, 
Arhiepiscopul Maramureşului şi Sătmarului: 


Un titlu pentru toţi cei care au suferit 
în puşcăriile comuniste: 


(Textul de mai jos a fost scris cu prilejul decernării titlului de 
Cetăţean de onoare post-mortem al oraşului Baia Sprie Părintelui 
Justin Pârvu în ziua de 14 septembrie 2013 — n.ed.) 


Nu cred că sunt în stare să vorbesc despre Părintele Justin 
Pârvu, pentru că nu m-am întâlnit niciodată cu el. Însă am ştiut 
unul de altul, şi mai mult decât atât, mi-a trimis mesaje că au venit 
oameni pe care i-a trimis la mine, spunându-le: „Mergeţi şi la 
Justinian.” M-a apreciat şi pot să spun acelaşi lucru despre el. De 
aceea, spun că nu sunt în stare să vorbesc despre el, din moment 
ce nu ne-am întâlnit. Dar îi ştiu activitatea şi am citit ce a scris. 
Ştiu cât s-a luptat pentru a scoate la lumină adevărul despre 
mărturisitorii şi mucenicii din temniţele comuniste. 

Am vorbit şi cu alte ocazii despre cei care au suferit pentru 
credinţă în temniţele comuniste. S-a vorbit de subiect cu „acul 
scos”, dar eu am spus direct şi clar faptul că toţi cei care s-au jertfit 
şi au suferit acolo sunt sfinți! Chiar dacă nu sunt trecuţi în Sinaxar. 

Toţi care au murit în închisoare, şi care au murit nu numai în 
închisoare, toţi au dreptul să treacă din suferinţa de aici în rândul 
sfinţilor din Sinaxar. Sfinţii nu se fac printr-o declaraţie oficială. 


2 Material preluat din Gazeta de religie şi spiritualitate ortodoxă, 
nr. 34/septembrie 2013, pp. 10-11. Se poate citi pe 
www.gazetademaramures.ro/images/supplement/gazeta-de-religie- 
si-spiritualitate-ortodoxa-34.pdf. 

În biserica apuseană aşa se fac sfinţii. Să mă ierte Domnul, acolo 
se formează un tribunal unde există avocatul diavolului, avocatul 
lui Dumnezeu, şi apoi se discută despre persoana respectivă şi se 
decide dacă este sau nu este sfântă. Aceasta e metoda bisericii 
apusene. Biserica Ortodoxă are altă metodă: nu declară pe cineva 
sfânt până nu-l declară poporul, până nu-l consideră poporul că-i 
sfânt. Abia după ce poporul, adică ceata credincioşilor, te consi- 
deră că tu eşti un om care ai calităţi, care ai viaţă sfântă, abia apoi 
Biserica te recunoaşte. Dar, poporul te declară sfânt. Aceasta e 
metoda. Sfinţi sunt nenumărați. Că vor fi trecuţi în sinaxare peste 
un an, peste doi, peste zece, Dumnezeu va decide. Acesta va fi 
triumful lui Hristos. Dar pentru aceasta, noi trebuie să ne trudim 
toţi, noi toți. Ca să creăm o atmosferă în care cel ce se naşte, cel ce 
pătimeşte pentru Hristos, să poată fi trecut automat din rândul 
oamenilor păcătoşi în rândul sfinţilor. Asta fiecare poate şi trebuie 
s-o facă. Toţi aceştia care au pătimit în închisori au fost mielul de 
jertfă pentru iertarea păcatelor poporului român. Ei au fost 
aruncaţi în gura celor fără de Dumnezeu, ca să ispăşească păcatele 
noastre, ale tuturor. Ei s-au jertfit pentru noi. 

Şi chiar dacă acuma se pune problema ca să fie trecuţi în 
rândul sfinţilor, ei nu trebuie să fie trecuţi în rândul sfinţilor. Ei 
sunt sfinţi, prin sacrificiul lor. Îi admir pe cei care se luptă să fie 
trecuți din puşcării în Sinaxare, în rândul sfinților. Adică să fie şi 
oficial trecuţi, recunoscuţi, declaraţi sfinţi. Dar ei sunt, de fapt, 
sfinţi. Ei s-au sfinţit, s-au sanctificat. 

Se poate spune şi că tot poporul român este sfânt, pentru că 
tot poporul a suferit în 50 de ani de comunism. Dar au fost 
oameni care s-au evidenţiat prin suferinţă, prin felul cum au 
trăit, ce au făcut şi ce au lăsat în urmă, cum este şi Părintele Justin 
Pârvu. Justin Pârvu este unul dintre miile de martiri ai poporului 
român. 

Pot spune că în mod normal Părintele Justin Pârvu a primit 
recunoaşterea de cetățean de onoare al oraşului Baia Sprie. 
Dar acest titlu de cetăţean de onoare trebuie privit ca un titlu de 
cetăţean de onoare acordat tuturor celor care au suferit la Baia 
Sprie şi chiar un titlu acordat pentru toţi cei care au suferit în 

comunism în toate puşcăriile din ţară! Baia Sprie face parte din 
Episcopia noastră şi mă bucur că Primăria şi Consiliul Local au 
răspuns în unanimitate la propunerea Gazetei de Maramureş, sus- 
ţinută de mulţi oameni de seamă, de a-l face pe Justin Pârvu 
cetăţean de onoare. 


Nota editorului 


Prin acest cuvânt, ÎPS Justinian Chira şi-a arătat, încă o dată, 
evlavia pe care o are faţă de întreg soborul noilor mucenici şi 
mărturisitori — şi faţă de Părintele Justin Pârvu în special. 

Faptul că o primărie recunoaşte valoarea pătimirii unui 
mărturisitor trebuie să ne dea de gândit. La Baia Sprie — cu 
ajutorul demersurilor pe care le-a sprijinit ÎPS Justinian —, a avut 
loc o neaşteptată biruinţă a sfinţilor închisorilor. (Un început 
pentru alte biruinţe şi, poate, şi pentru alte înfrângeri. Pentru că şi 
Noului Mucenic Valeriu Gafencu i s-a decernat titlul de Cetăţean 
de onoare — de către primăria din Târgu Ocna —, dar mai apoi i-a 
fost retras, într-un mod mişelesc. Pe noi, cei din Biserică, trebuie 
însă să ne intereseze mai ales raportul viu dintre noi şi sfinţi — în 
cazul de faţă, între noi şi Părintele Justin Pârvu, între noi şi sfinţii 
închisorilor.) 

Am spus, de mai multe ori, încă de la trecerea la Domnul a 
Părintelui Justin Mărturisitorul, că ar fi de mare folos să se strângă 
cât mai multe mărturii despre lucrarea şi minunile acestuia. Dar 
mă gândeam că mărturiile vor fi strânse doar de Mănăstirile 
Petru-Vodă şi Paltin. (S-a tipărit anul trecut o lucrare de mare 
folos, Din învățăturile şi minunile Părintelui Justin, care a fost 
editată de Fundaţia Justin Pârvu.) 

Mare a fost bucuria mea când tânărul Vlad Herman, pe care 
l-am cunoscut cu prilejul festivităţii de la Baia Sprie din 13 sep- 
tembrie 2013, mi-a propus — în luna ianuarie 2014, să tipăresc o 
nouă carte pe această temă. Materialele strânse de el mi s-au părut 
deosebite. Am reuşit să strâng, într-un timp scurt, şi alte mărturii 
inedite (preluând totuşi în acest volum, cu acordul redacţiei, şi 
unele texte din revista Atitudini). Mulţumesc tuturor celor care 

s-au ostenit să scrie mărturiile lor (chiar şi celor care, din anumite 
motive, au preferat anonimatul). M-am gândit că, din moment ce 
Părintele Justin mi-a dat binecuvântarea să strâng şi să tipăresc 
minunile noilor mărturisitori şi mucenici, am binecuvântarea sfin- 
tiei sale de a tipări şi minunile sale (aşa cum le-am tipărit şi pe ale 
Părintelui Ilie Lăcătuşu, sau pe ale altor noi mucenici). 

Nădăjduiesc că, nu peste multă vreme, voi reuşi să tipăresc o 
nouă ediție, mai amplă, a cărţii de faţă. Îi rog pe cititori să ierte 
eventualele greşeli de redactare — întrucât o parte din texte au sosit 
în ultimul moment. (Ultima mărturie primită — cea de la Părintele 
Ioan Şişmanian de la Petru-Vodă, a venit chiar ieri, pe 2 februarie 
2014 — iar cartea este programată să intre în tipar astăzi, pentru a 
vedea lumina tiparului înainte de ziua de naştere a părintelui, care 
este 10 februarie.) 

Consider tipărirea acestei cărţi şi un umil semn de mulțumire 
pentru tot sprijinul pe care Părintele Justin mi l-a acordat în ultimii 
săi ani de viaţă, şi mai ales pentru sprijinirea constantă a Campaniei 
Din temnițe spre Sinaxare — campanie iniţiată de Grupul Areopag 
în anul 2008 (detalii pe www.sfintii-inchisorilor.ro). 


Danion Vasile 


+ + + 


Nota editorului la ediţia a doua 


Prima ediţie a volumului de faţă a fost lansată pe 10 februarie 
2014, la simpozionul omagial dedicat Părintelui Justin Pârvu, 
simpozion care a avut loc la Mănăstirea Paltin — Petru-Vodă. 

După câteva zile, pe 17 februarie 2014, Primăria oraşului Aiud 
a decernat titlul de Cetăţean de onoare post-mortem Părintelui 
Justin Pârvu (cu acelaşi prilej, au mai primit aceeaşi distincţie şi 
Părintele Ilarion Felea şi filosoful Mircea Vulcănescu). A fost încă 
o victorie rânduită de Dumnezeu, în acest lung război în care 
duşmanii sancţionează fiecare biruinţă a creştinilor. 

Ar fi de dorit să aibă loc cât mai multe evenimente cultu- 
ral-religioase în care viaţa şi lucrarea Părintelui Justin să fie 
prezentate spre folosul celorlalţi... 


L 26 W 


Cuvântul Î.P.S. Teofan, Mitropolitul Moldovei şi 
Bucovinei, la înmormântarea Părintelui Justins 


Părintele Justin — un bătrân frumos 
la care au alergat nenumărate cete de oameni 


În numele părinţilor care sunt în această mănăstire şi în 
numele măicuţelor de la mănăstirea din vale, mănăstiri în care 
Părintele Justin a fost ctitor şi stareţ în duh şi în adevăr până în 
ultima clipă a vieţuirii sale pământene, permiteţi-mi, iubiţi 
credincioşi, în numele fraţilor arhierei aici de faţă, în numele 
părinţilor din mănăstiri şi parohii, şi îndrăznesc a spune şi în 
numele credincioşilor care de-a lungul vremii au găsit la picioa- 
rele părintelui izvor de pace sufletească, să rostesc un gând de 
mulțumire adus lui Dumnezeu, pentru această floare preafru- 
moasă pe care a sădit-o pe pământul românesc, nu departe de 
acest loc ctitorit de Părintele Justin. 

După viaţa adâncă, cuprinzătoare, înălțătoare, tulburătoare şi 
sfântă, care ne-a fost descrisă de unul din părinţii acestei sfinte 
mănăstiri, după această viață curată, părintele s-a îndreptat spre 
împărăţia cerurilor, împărăție pe care a pregustat-o încă din 
această viaţă, împărăţia lui Dumnezeu trăită de părintele cu toată 
fiinţa sa, aici în parte, cum spune Sfântul Apostol Pavel, şi pe care 
a dobândit-o acum pe deplin, în lumina cea neînserată a lui 
Dumnezeu. 

S-a dus la Hristos, fără de Care nu a conceput — din tinereţea 
lui până pe patul de suferinţă — să trăiască vreo clipă, conştient 


3 Preluat din revista Atitudini, nr. 29/2013, pp. 17-20. Editura Areopag 
mulţumeşte redacţiei revistei Atitudini pentru bunăvoința de a ne 
pune la dispoziţie pentru volumul de față acest text, precum şi alte 
câteva materiale despre Părintele Justin din ultimele numere ale 
revistei (n.ed.). 

fiind de faptul că în El trăieşte, viază şi se mişcă. Şi că nu mai 
trăieşte el, ci Hristos trăieşte într-însul. 

S-a născut în cer, cum spuneau creştinii altădată, s-a născut în 
cer după ce a fost binecuvântat de Dumnezeu să se nască întru 
duhul şi întru împărăţia cerurilor încă din această lume. S-a dus, 
de asemenea, la fraţii şi surorile sale de suferinţă, care au plecat cu 
multă vreme înaintea lui, el rămânând încă pentru multă vreme 
în valea plângerii acestei lumi, fraţi şi surori de care — mărturisea 
adesea Părintele Justin — îi era mai dor chiar decât de propria sa 
mamă şi de propriul său tată. 

În ultimele zile ale vieţii sale, aici, în chilia de alături, într-un 
moment de har şi de trezire şi fizică şi dorind a comunica celor 
din jur gândurile sale, a spus ca o sinteză, a mărturisit ca un 
testament, legământ care să fie pentru cei care încă mai rămân pe 
acest pământ. În primul rând, a dorit să ceară iertare tuturor, 
începând cu patriarhul ţării, a dorit să numească pe cel care să-i 
fie aici următor întru cele ale administraţiei monahale, căci stareţ 
al mănăstirii, în duh şi în adevăr, rămâne în continuare Părintele 
Justin Pârvu. Iar la sfârşit a dorit să comunice unui popor, pe care 
cu durere el îl numea fără stăpân, a dorit să-i comunice patru 
lucruri, prin patru cuvinte, rostite cu greu, dar apăsat, să le audă 
obştile cele două, să le audă cei care erau departe, cele patru 
cuvinte, lăsate ca stâlpi de rezistenţă pentru cei care doresc să-i 
urmeze drumul sufletului său — au fost: în primul rând, unitate în 
orice situaţie. În al doilea rând, pocăință multă, ca Dumnezeu să 
ne ierte de prea multele noastre păcate. În al treilea rând: 
ascultare în Biserică să fie şi toate aşezate sub egida rugăciunii de 
zi şi de noapte. 

Unitate, pocăință, ascultare şi rugăciune sunt, credem noi, 
cei patru stâlpi, cele patru picioare ale tronului pe care stă 
stăpânul acestui neam, Hristos Domnul. Pe baza acestor gânduri, 
Părintele Justin a dorit să-şi lase testamentul său celor de aici şi 
celor care l-au cunoscut sau îl vor cunoaşte prin purtarea de grijă 
a lui Dumnezeu. Acest testament l-a rostit în numele lui Dum- 
nezeu Atotţiitorul, Căruia i-a închinat viaţa, cu durere pentru 
neamul său şi cu dragoste nesfârşită pentru familia creştină, căci 
acestea au fost cele trei altare cărora Părintele Justin s-a consacrat: 

Dumnezeu, neamul său şi familia creştină. În aceste trei altare el 
a vieţuit, el s-a rugat şi, în cele din urmă, s-a jertfit. 

Despre credința în Dumnezeu mărturisea adesea, zicând: 
„Credinţa în Dumnezeu este tot ce dă frumuseţe neamului 
nostru. Forţa unei naţiuni este credinţa în Dumnezeu.” Iar 
neamul său, despre care vorbea adesea, îl definea în următoarele 
cuvinte: „Neamul este mama mea, tatăl meu, fratele meu, sora 
mea. Neamul este vecinul meu, satul meu, comuna mea, judeţul 
meu, şi toţi înaintaşii noştri cu moşii şi strămoşii lor, cei ce au 
adormit în pământul acesta şi tot cel ce vorbeşte aceeaşi limbă, 
are aceeaşi credinţă şi năzuieşte aceleaşi idealuri, face parte din 
neamul meu.” 

Iar pentru familie, atât de încercată în tinereţea sa, atât de 
încercată după război, dar mai ales, poate mult mai încercată în 
vremurile din urmă, pentru familie părintele avea următoarele 
cuvinte: „Familia este valoarea pe care se întemeiază o naţiune. 
Avem nevoie de o familie sănătoasă, pentru că aici se formează 
viitorul bărbat de stat, aici se formează geniul, eroul, mucenicul 
şi sfântul.” 

Având în gând, având în inimă pe Dumnezeu, neamul său şi 
familia creştină, părintele a dorit să stea permanent de veghe cu 
cuvântul său de foc, cu glasul său de trâmbiţă, cu tonul categoric, 
ferm şi sever cu care întâmpina pe toți batjocoritorii de Dumnezeu, 
trădătorii de țară şi atentatorii la viaţa familiei... Părintele a simţit 
că pătrunde în neamul şi-n pământul său păgânătatea manifestată 
în foarte multe feluri, păgânătate care doreşte să-L alunge pe 
Dumnezeu din viaţa oamenilor, să-i dezlege pe români de valorile 
neamului şi să afecteze întru adâncime familia creştină. În aceasta 
Părintele Justin a dorit să fie de veghe şi să sensibilizeze pe cei 
din jur sau pe cei mai de departe, să stea de veghe pentru ca să nu 
se ajungă la ceea ce Părintele Justin numea căderea cea din 
urmă, pe care o definea astfel: „Căderea a început în momentul în 
care Biserica lui Dumnezeu a fost lovită la rădăcină, când patria 
a fost înjosită de conducătorii ei şi când familia creştină a fost 
desconsiderată.” 

Dincolo de tonul său categoric, de cuvântul său ca o sabie cu 
două tăișuri, după cuvântul Sfântului Apostol Pavel, sabie care 

ătrunde până la încheieturi, până la despărţitura între oase și 
lăduvă, dintre suflet şi duh, dincolo de această fermitate cu care 
ji prezenta mărturisirea despre Dumnezeu, despre neamul său şi 
espre familie, dincolo de aceasta, Părintele Justin era omul blând, 
ensibil şi gingaş, deschis, era duhovnicul, era iubitorul de oameni 
iodihnitorul de suflete. 

Pentru toate acestea, cele asemănătoare şi multele altele pe 
are obştea de aici şi obştea din vale le cunosc, ucenicii săi de aici 
in ţară sau de dincolo de ea, pentru toate aceste daruri cu care 
a înzestrat Dumnezeu, se cuvine să-l mulțumim Preasfintei şi de 
iaţă Făcătoarei Treimi. Îi mulţumim că a binecuvântat ca el să se 
ască în pământul românesc, îi mulțumim că l-a apărat în vremuri 
e prigoană cruntă, îi mulțumim că i-a dat puterea mărturisirii 
ici, la Petru-Vodă, în vremurile acestea atât de tulburate pentru 
eam şi pentru familie. Pentru toate acestea se cuvine să-l 
nulțumim lui Dumnezeu pentru că a făcut din Părintele Justin un 
ălugăr. Şi călugăr în limba română înseamnă bătrân frumos. La 
ceastă frumuseţe au alergat nenumărate cete de oameni care 
i-au plecat genunchii înaintea părintelui, sub patrafirul părin- 
elui, sub mâna lui care binecuvânta, sub glasul lui care ne certa 
desea, dar cu durere şi cu dragoste pentru cel care se afla în faţa 
ai. Pentru toate acestea Îi mulţumim lui Dumnezeu. 

Îi cerem, de asemenea, iertare părintelui, aşa cum el în ulti- 
nele clipe şi-a cerut iertare de la toţi, şi să-L rugăm pe Dumnezeu 
ă-l odihnească în lumea drepţilor Lui, să-i ierte şi lui greşelile pe 
are, ca om născut din bărbat şi din femeie, le-o fi săvârşit în 
ceastă viață, să-l primească întru împărăţia Lui, să adune în jurul 
ui pe toţi fraţii lui de suferinţă din închisori cu care avem această 
ertitudine că el se află acum împreună, nefiind absent nici de aici, 
oate prin rugăciunea lui fiind chiar mai prezent acum decât a fost 
tunci când era viu printre noi. Căci omul, ducându-se la 
)umnezeu, devine şi mai viu decât a fost aici și nu uită niciodată 
mul să ia cu el şi tot ceea ce i-a fost mai drag în această lume. Şi 
veamul românesc, Biserica lui Ortodoxă, călugării de aici şi de 
retutindeni, preoţii de mir, călugărițele, familiile, tatăl, mama şi 
vruncii lor au fost comorile pe care părintele le-a iubit, le-a 

binecuvântat şi le-a slujit cu tot cugetul său — şi cu certitudine 
avem încredințarea că a plecat cu ele de pe pământ în căuşul 
mâinii sale şi le-a aşezat lângă tronul Sfintei Treimi, ca prin 
puterea lui Dumnezeu cel în Treime lăudat prin rugăciunile lui, 
prin rugăciunile mucenicilor acestui neam, prin rugăciunile 
Sfinţilor Arhangheli Mihail şi Gavriil şi, mai presus de toate, prin 
rugăciunile Preasfintei Născătoare de Dumnezeu, neamul şi 
Biserica de pe acest pământ să fie ocrotite şi binecuvântate până la 
judecata cea fără de mită a lui Dumnezeu Fiul cu puterea Duhului 
Sfânt şi prin bunăvoința Tatălui Ceresc. 

Dumnezeu să-l odihnească cu drepții Săi, iar noi să-i păstrăm 
vie amintirea şi, în ciuda multelor noastre slăbiciuni şi păcate, 
nădăjduim ca, prin rugăciunile părinţilor din aceste locuri, prin 
rugăciunile Părintelui Justin, să dobândim şi noi de la Dumnezeu 
ceva din râvna părintelui pentru Dumnezeu, pentru neamul 
românesc şi pentru familia creştină. Dumnezeu să-l odihnească în 
pace! 

Părintele Hariton Negrea, 
stareţul Mănăstirii Petru-Vodă: 


Duhovnicul de onoare 
al întregii vieţi monahale din România 


Noi am fi vrut să îl facem duhovnicul de onoare al întregii vieți 
monahale, dar cei de la Primăria din Baia Sprie ne-au luat-o 
înainte. Părintele Justin o să aibă grijă să îi ocrotească pe toţi 
aceştia, să le dea sănătate, râvnă şi putere să ducă acest efort de a 
pune în prim-plan valorile naţionale. Spunea fratele Danion Vasile 
mai înainte că, dacă ar fi murit Părintele Justin în temniță, am fi 
avut un mucenic şi un martir care s-ar fi rugat pentru noi, dar nu 
a fost aşa, pentru că şi viaţa monahală din România avea nevoie de 
un exemplu puternic. De aceea a mai trăit Părintele Justin, ca să 
ne ofere nouă, celor din mănăstiri, exemplul că se poate şi în zilele 
noastre să se atingă valorile sfinţeniei şi ale desăvârşirii. 

Noi am învăţat de la Părintele Justin să fim în dragoste faţă de 
neamul acesta, nu doar neamul românesc, ci întreg neamul 
omenesc. Chiar dacă în unele articole a fost condamnat că ar fi fost 
xenofob sau în alt fel, toţi aceştia — care sunt de alte naţionalităţi 
— pot veni la noi, la mănăstirile Părintelui Justin, şi vor vedea că 
stăm cu ei la masă şi împărţim aceeaşi pâine. Arătăm că, pe lângă 
dragostea de ţară, avem şi dragoste de om şi de aproapele nostru, 
indiferent de etnie şi de conceptele de gândire. Părintele Justin a 
fost un mare iubitor de ţară şi de tradiție românească. Dar totodată 
aş vrea să vorbesc şi de calităţile sale de mare duhovnic, monah, 
părinte iubitor. 

Să ştiţi că mai puţin am întâlnit în viaţa mea persoane care 
au avut puterea rugăciunii. Părintele Ioanichie Bălan de la 
Mănăstirea Sihăstria ne spunea nouă, care, să spunem că, am fi 
generaţia aceasta din urmă: „Sunteţi şi voi, oarecum, ca nişte 

stâlpi, dar, ca să ajungeţi la cer, trebuie să atingeţi valorile 
duhovniceşti ale Părintelui Justin.” 

Cu acelaşi prilej, Părintele stareţ Hariton Negrea a mai spus: 
„M-am uitat la credincioşii de aici din sală şi am constatat că sunt 
ceva mai credincioşi decât mine. Mi-am dat seama ce poate să facă 
Părintele Justin: să pună sămânță în țarina unui om — iar roadele 
se văd. Oameni care pentru mine, chiar dacă nu sunt în viaţa 
monahală, îmi dau tăria şi credinţa că poporul acesta îşi mai 
păstrează esenţa de creştin ortodox. 

Pe lângă faptul că Părintele Justin ne-a învăţat toată Tradiţia, 
rânduiala canonică a Bisericii noastre Ortodoxe, şi faptele per- 
sonale au vorbit despre lucrul acesta. Eu eram novice în mănăstire 
când m-a primit Părintele Justin, în anul 1996, şi m-a rânduit să 
mă ocup cu oamenii care veneau la mănăstire şi serveau masa 
acolo, la trapeza mănăstirii. Erau situaţii când, în duminici, 
puteam să aşezăm la masă o mie două sute — o mie trei sute de 
persoane, fără să ţinem seama că sunt ortodocși, că sunt romi sau 
sunt maghiari, erau veniţi toţi acolo, la Părintele Justin, iar noi îi 
puneam la masă. 

(...) Ceea ce am văzut eu la Părintele Justin: după ce am pus 
la masă vreo trei-patru rânduri de trapeză, am rămas fără ciorbă 
şi i-am spus Părintelui Justin că nu mai avem ce să dăm de 
mâncare la oameni şi încă mai sunt pe afară. Şi a zis Părintele 
Justin: «Am să vin eu să văd.» Şi a luat Părintele Justin lingura 
aceea mare şi a dat de trei ori în cazanul acela cu ciorbă şi s-a făcut 
din nou ciorbă până în vârful lui. Eu am văzut acest lucru, ceea ce 
înseamnă că Părintele Justin a avut puterea cuvântului. Poate 
mulţi dintre noi, preoţi, monahi, monahii, vorbim frumos despre 
Dumnezeu, dar puterea credinţei stă în oameni cu totul deosebiți. 
Dacă domnul Danion a spus mai înainte despre Părintele Justin că 


+ Fragment din cuvântul ţinut pe data de 14 septembrie 2013 la Casa de 
Cultură din Baia Sprie, cu ocazia acordării titlului de Cetăţean de 
onoare al oraşului Baia Sprie Părintelui Justin Pârvu - din revista 
Atitudini, nr. 30/2013, pp. 5-6 (n.ed.). 

este un general de la noi din Ortodoxie care a trecut la cele veşnice, 
mi-aduc aminte de o cântare care se cântă în bisericile noastre 
ortodoxe şi care zice aşa: «Şi de-o fi să apară odată vreun duşman 
nesăbuit, să strigaţi atunci la mine şi-oi sări şi din mormânt. »” 


+ + + 


Părintele Hariton Negrea este unul dintre puţinii care au avut 
curajul de a vorbi despre marile minuni făcute de Părintele Justin 
înainte de trecerea acestuia la Domnul. Iată o mărturie impre- 
sionantă, dată pe când era duhovnic la mănăstirea de maici din 
Durău: 

„Relaţia cu Părintele Justin a fost cea mai puternică relaţie cu 
un om din viaţa mea. Am cunoscut părinţii care m-au crescut, am 
cunoscut părinţi duhovniceşti atunci când eram la studii în 
Bucureşti, printre care şi Părintele Galeriu, un mare duhovnic, 
Părintele Vasile Gavrilă, duhovnicul la care eu mă spovedeam în 
zilele acelea; l-am cunoscut pe Părintele Sofian Boghiu, un mare 
duhovnic, de asemenea, şi alți preoţi de calitate şi cu experienţă 
de viaţă duhovnicească, din Bucureştiul anilor de după 1990. 

Relaţia cu Părintele Justin a fost şi este cu totul specială, pentru 
că era prezent tot timpul în obștea pe care dânsul o supraveghea, 
în calitate de stareţ. Mă spovedeam de două ori pe săptămână, 
uneori şi de trei ori pe săptămână la Părintele Justin. Primeam 
răspunsuri la problemele de viaţă duhovnicească şi, implicit, şi 
pentru viaţa prietenilor mei, a părinţilor, a rudelor mele, răspun- 
suri impecabile. L-am cunoscut pe Părintele Justin în tot cât ne-a 
putut rândui Dumnezeu să descopăr la sfinţia sa, viaţa şi trăirile pe 
care ni le prezenta ca exemplu. 

Consider că Părintele Justin a fost — pe lângă un mare 
duhovnic — şi un mare psiholog. Nu-mi amintesc niciodată să mă 
fi certat cu ceva. Nu-mi amintesc să nu fi greşit eu cu ceva. Ştiam 
că greşesc şi că fac erori, dar Părintele Justin a avut suficient tact, 
atâta experienţă duhovnicească, încât să îndrepte lucrurile fără ca 
cineva să-l fi influenţat în privinţa asta. Relaţia cu Părintele Justin 
decurgea încontinuu dintr-o situaţie îmbunătăţită într-o situaţie 
şi mai îmbunătăţită. 

Consider că am fost, ca și ceilalți călugări din Petru-Vodă, 
printre cei mai favorizați oameni de pe faţa pământului. Spun 

lucrul acesta pentru că sunt într-o mănăstire de călugăriţe care nu 
au cunoscut atât de aproape un părinte de talia Părintelui Justin 
de la Petru-Vodă. Am văzut cu ochii mei minunile lui, pe care 
nimeni nu poate să mi le şteargă din suflet. 

Am trecut prin toate ascultările pe care Părintele Justin mi 
le-a oferit şi nu-mi aduc aminte să fi fost vreo ascultare pe care să 
nu o fi făcut şi eu. Poate că ascultările prin care m-a trecut 
Părintele Justin nu le-am realizat practic cum trebuie, dar 
părintele a avut în vedere să mă pună la orice ascultare din 
mănăstire. Consider că mai mult m-a ţinut la ascultarea de la 
brutărie, ascultarea de la prescurărie, ascultarea de la pangar, 
ascultarea de la paracliserie. Aceste ascultări se potrivesc ca 
durată. Consider cam patru luni pentru fiecare, celelalte ascultări 
prin care am trecut, inclusiv la oi, am fost şi la vite, am fost şi la 
ocolul pădurii, am fost şi la fân, am lucrat şi la curăţenia din cadrul 
mănăstirii. Dar la aceste ascultări m-a ţinut ceva mai mult decât la 
celelalte. Nu am căutat o explicaţie, dar în toate mi-am găsit pacea 
şi liniştea. 

Niciodată nu m-a lăsat să fac un lucru peste măsura puterilor 
mele, ci întotdeauna mi-a spus că, înainte de toate, să-mi fac 
rânduielile de rugăciune călugăreşti şi apoi să împlinesc lucrul 
mâinilor mele. Dacă împlineam un lucru din cadrul ascultării şi 
nu-mi împlineam rânduielile mele de rugăciune, ziua aceea nu era 
considerată ca fiind realizată. De aceea, înainte de a începe o 
ascultare, ne preciza cât efort trebuie să depunem în aşa fel încât 
rugăciunea să nu ne lipsească şi biserica şi slujbele, la fel, să nu ne 
lipsească. 

Când eram călugăr cu ascultarea la brutărie, îmi aduc aminte 
că eram cu Părintele Teodosie, un călugăr de acolo, mai eram şi 
cu alți părinți cu care făceam pâine şi, într-o primăvară, aproape 
de vară, am rămas fără făină la mănăstire. Noi acolo ne foloseam 
de făina pe care oamenii o aduceau ca ofrandă bisericii şi din acea 
făină frământam şi coceam la cuptor şi ofeream pelerinilor care 
veneau acolo la mănăstire pentru închinare şi rugăciune şi sfaturi 
duhovniceşti de la Părintele Justin. 

Aşa s-a întâmplat în momentul acela când lăzile noastre cu 
făină s-au golit. Oameni mulţi erau în mănăstire şi, când ne-am 

dus la Părintele Justin și i-am spus că am rămas fără făină în lăzile 
noastre, Părintele Justin, mi-aduc aminte, «prefăcut» fiind, ne-a 
zis că-l minţim. «Voi mă minţiţi că nu mai este făină în lăzi şi eu 
ştiu că făină este în lăzile de la mănăstire.» Și ne-am întrebat chiar 
unii pe alţii dacă fiecare a văzut bine lucrul acesta. Când Părintele 
Justin ne-a dat poruncă să ne mai uităm încă o dată dacă este făină 
în lăzile de acolo, când ne-am dus, a fost minunea că lăzile erau 
pline cu făină pentru pâine. N-o să poată nimeni să-mi şteargă 
lucrul acesta din amintire. Era un moment de excepţie. 

Nu au întâlnit călugării contemporani, sau călugării aceştia 
tineri din secolul nostru, nu au întâlnit o astfel de experienţă şi o 
astfel de trăire. De aceea consider că noi am fost privilegiați de 
Dumnezeu, pentru că am văzut cu ochii noştri acest lucru. Cine 
poate să-l şteargă vreodată? Voi merge în mormânt — şi nu se 
poate uita aşa ceva, pentru că l-am întâlnit la un om cu totul 
deosebit.”s 


5 Din volumul Graţiei Lungu Constantineanu, Părintele Iustin Pârvu. 
Ctitor şi părinte duhovnicesc, Editura Haritina, laşi, 2009 (n.ed.). 

Părintele Serafim de la Căşiel: 


Dumnezeu i-a dat mari daruri 
Părintelui Justin 


Fiecare sfânt are originalitatea lui. Nici frunzele la un copac nu 
stau într-o parte. Aşa şi oamenii. Părintele Justin se caracteriza, 
după mintea mea, prin faptul că a trăit în lumea aceasta ca să 
folosească sufletește şi trupeşte oamenii. 

„Când era război, părinte — mi-a spus — patru sute de oameni 
am spovedit, am împărtăşit: colonei, ofiţeri, care-cum... Ziua 
următoare a venit prăpădul, dar au plecat dezlegaţi şi împărtăşiţi.” 
A venit apoi în satul natal şi a făcut un schit de călugări şi un schit 
de maici, jos. Şi mergeau oameni la mănăstire, şi săraci, care 
n-aveau bani, dar aveau necazuri mari. Şi Părintele Justin scria pe 
listă: „zece sticle de ulei, zece pachete de zahăr, zece de orez, zece 
de paste făinoase, zece, zece, zece... Te duci la cutare părinte, îţi 
dă!” Îi dădea. Venea altul: „zece, zece, zece...” iar, tot aşa, zile 
întregi. La o vreme, vine magazionerul: „Părinte Justin, dacă tot 
zece, zece... nu avem!” „Măi, tu să dai!” Iar a scris: „zece, zece, 
zece...” Acela: „Părinte, dar n-avem nici pentru noi!” „Măi, tu să 
dai!” După ce-a dat, au venit cu ceva treabă nişte părinţi. Părintele: 
„Am ştiut că veniţi.” Către magazioner: „Să taci! Te duci la poartă, 
că-s două TIR-uri încărcate cu alimente, şi le aduci.” Da, dragii 
mei, e adevărat. 

Meşterul care lucra cu echipa lui la clădirile alea de jos îmi 
zice: „Părinte, vreau să vă spun ceva, dar se ridică părul pe mine 
când vă spun. Când mă duceam la Părintele Justin, că trebuia 
să-mi plătesc echipa de muncitori, părintele scotea cu mâna din 


* Fragment din cuvântul ţinut la conferinţa Rezistenţa anticomunistă. 
Istorie, valori şi rnodele — Despre noii mucenici şi mărturisitori, în 
cadrul Simpozionului cu tema Sfinţii închisorilor, la Catedrala 
Episcopală Ortodoxă „Sfânta Treime” din Baia Mare pe 17 noiembrie 
2013 (n.ed.). 

găleată — că punea banii în găleată şi pomelnicele pe masă. Scotea 
o dată, mai scotea o dată, mai scotea o dată, mai... mai... şi zicea: 
«Atât!» Părinte, cât am făcut eu calculul, atâta era!” 

Dumnezeu i-a dat mari daruri Părintelui Justin. Şi s-a folosit 
multă lume. 

Când am fost la ultimul maslu pentru el, s-au strâns 250 de 
preoţi! Ţineţi minte: 250! Asta înseamnă că au fost mulţi preoţi 
folosiţi, povăţuiţi, sprijiniți de Părintele Justin. 

Un preot a mers la închisoare. Şi un deţinut? i-a zis: „Părinte, 
Dumnezeu te-a adus, că m-am rugat. Nu vreau să plec din lumea 
asta fără să mi se ştie taina. Te rog frumos, ai la dispoziţie trei 
minute, să-ţi spun taina mea?” 

„Da, cum să nu!” 

Şi-ncepe să-i explice: „Părinte, am fost căsătorit. N-aveam 
copii. Între mine şi soție, pentru orice lucru mărunt, era ceartă, 
scandal... Doi în casă, dar casa în flăcări. Pentru mărunţişuri. Şi eu, 
nemulțumit de această realitate dureroasă, am zis: «Măi, dar până 
când?» Vreau să nu mai fiu de vină, să nu mă mustre conştiinţa, 
dar iar se repetă. Hai să mă duc eu la un preot, să fac o spovedanie 
sinceră şi completă. Că poate, dacă mă voi elibera de povara 
păcatelor, harul mă va întări, să pot face faţă la ce nu pot face.” 

S-a dus, s-a spovedit. L-a mai întrebat şi preotul, fără grabă, 
să fie completă spovedania, sinceră, cu părere de rău. Şi i-a dat şi 
canon. Canonul: 

„Ştii Tatăl nostru?” 

„Ştiu.” 

„Să-l zici cât mai des, dar cu trăire, cu atenţie, că-s cuvintele 
aduse de Domnul Hristos. Rugăciunea asta cuprinde tot ce 


7 Am considerat că şi întâmplarea care urmează, deşi nu are legătură 
directă cu Părintele Justin Pârvu, poate fi de folos pentru a înţelege că 
fiecare om îşi poate schimba viaţa, lăsându-se în mâna lui Dumnezeu. 
Chiar dacă măsura iertării arătate de acest bărbat pare nebunească, 
Părintele Serafim consideră că de acest exemplu real ne putem folosi 
toţi, mai ales cei care avem dificultăţi în a-i ierta pe cei care au greşit 
față de noi (n.ed.). 

ne trebuie nouă, pământenilor. Şi mai este şi rugăciunea: 
Dumnezeule, Tu eşti al meu, eu sunt al Tău — miluieşte-mă” 

El a plecat dezlegat de păcate, a făcut şi canonul. După câteva 
zile, femeia observă că ea e de vină că e casa în flăcări. Şi-l întreabă: 
„Dar ce e cu tine? Că eşti de nerecunoscut. Ce s-a întâmplat? Că 
din cauza mea e cearta!” 

„Măi, m-am spovedit. Du-te, smereşte-te şi tu! Să fii şi tu 
dezlegată, îţi iei şi tu canon, că atunci e harul lui Dumnezeu peste 
tine.” 

S-a dus şi s-a spovedit şi ea. Ei, dar vrăjmaşului de obşte nu-i 
place armonia şi înţelegerea din casă. Şi atunci, fiind o sărbătoare 
mare, praznic, ei s-au gândit să-şi mai zugrăvească casa. A rămas 
femeia acasă, ca să protejeze dulapurile. Zugravul gândea că, dacă 
femeia nu vrea de bunăvoie (să păcătuiască — n. ed.), o va forţa la 
păcat. Era unul din acela desfrânat, din acela fără Dumnezeu. 

El, venind acasă, ajungând cu rugăciunea la: „.. şi ne iartă 
nouă păcatele noastre, precum şi noi iertăm greşiţilor noştri”, o 
aude pe femeie zbierând. Când deschide uşa, deja cuțitul era băgat 
în inima ei, şi era căzută jos. Sub puterea rugăciunii: „şi ne iartă 
nouă păcatele, cum iertăm şi noi greşiţilor noştri”, a zis (crimina- 
lului — n.ed.): „Du-te şi regretă toată viaţa ce-ai făcut!” 

După aceea, a sunat (la poliţie — n.ed.) şi a zis: „Veniţi, că 
mi-am ucis soţia!”... Mi-a mai spus: „Mi-am asumat o crimă, 
părinte. Pentru asta sunt aici.” 

Şi în celulă fiind (cu alţi deţinuţi — n.ed.), unul l-a altoit pe 
celălalt, l-a izbit, l-a lăsat mort. Când a deschis gardianul uşa, şi a 
întrebat: „Ce s-a întâmplat aici? Cine a făcut crima?” „Eu.” 

„Părinte, mi-am asumat două crime aici. Şi am zis toată viaţa, 
cât am putut, şi Tatăl nostru, şi Dumnezeule, Tu eşti al meu, eu 
sunt al Tău — miluieşte-mă! Şi acum, părinte, mă bucur că am 
putut să-ţi spun taina mea. Dar mai am să-ţi spun ceva: eu, 
părinte, mă duc la Domnul.” (...) 

Dragii mei, cu toţii, cu toţii, cu toţii, creştini ortodocşi, români 
şi de toate naţiile, care formăm Biserica asta, toţi să-l dăm păcatele 
lui Dumnezeu. Aşa să ne ajute Dumnezeu şi Maica Domnului şi 
sfinţii. 

Părintele Ioan Şişmanian 
de la Mănăstirea Petru-Vodă: 


„lubirea lui ardea... cauteriza... înflăcăra...” 


Desigur, fiecare om capătă măiestrie prin făptuirile pe care 
le-a iubit şi practicat cel mai mult. A iubi pe Dumnezeu este, 
desigur, o mare poruncă, a iubi chipul dumnezeiesc din tine, din 
aproapele, a iubi după cum eşti IUBIT este cea mai grea poruncă... 
şi totuşi nimic nu este mai dulce decât JERTFA MIELULUI JUN- 
GHLAT! Şi, desigur, noi ar trebui să fim... mieii! 

Să mă iertaţi că am îndrăznit a grăi şi eu, netrebnicul, dar 
trebuie să mărturisesc că Părintele ne iubea nespus şi evident că ne 
şi certa, ca pe nişte fii adevăraţi! 

Odată îmi spune: „Măi, Ioane, să-ţi faci o căsuţă.” „Unde, 
Părinte?” „Păi, mai pe deal, mai pe vale..” Dar eu tot nu mă 
dumiream. „Părinte, zic, vino şi pune călcâiul, şi unde o să-l pui, 
acolo o voi face!” Şi mi-a zis: „Hai cu mine!” Şi m-a dus în grădină, 
în spatele casei celei mari din faţa bisericii. Asta era prin toamna 
lui '97. Şi, din mila lui Dumnezeu, am ridicat casa într-un an. Dar 
ăsta a fost doar... începutul. 

Într-o zi, iată că Părintele îmi zice: „Măi, Ioane, am găsit aşa 
un loc frumos, mai la vale cu vreo doi kilometri... Hai să mutăm 
casa ta la vale!” „Hai!”, zic şi eu. Dar îl întreb cum să o mutăm, şi 
el zice: „Foarte simplu: cu elicopterul!” (Şi de aceea a ieşit zvonul 
că Părintele Ioan a luat-o razna, că vrea să mute casa cu elicop- 
terul!) 

Am tocmit o echipă de meseriaşi, care să desfacă casa, care 
era făcută din bârnă de lemn, şi să o monteze pe locul pe care l-a 
hotărât Părintele. Bieţii oameni se uitau la noi şi nu înțelegeau 
nimic... Eram în chilie la Părintele şi el le explica cum să desfacă 
bârnele casei, să le numeroteze, ca să le reaşeze întocmai la noul 
loc. Dar ei ziceau: „Părinte, nu-i păcat să stricăm aşa frumuseţe de 

casă? Să facem alta nouă!” Dar Părintele îmi zice, de parcă am 
vorbit eu cu echipa să nu mai dărâmăm casa: 

„Ce am vorbit noi?” 

„Să o mutăm”, zic. 

„Atunci, nu mai stăm la vorbă!” 

Şi am mutat-o. Aceasta, cu un plan lărgit, incluzând şi un 
paraclis cu hramul Sfântului Pantelimon, a fost prima clădire a 
mănăstirii de maici pe care Părintele a ctitorit-o mai la vale, iar 
acum poartă numele de Mănăstirea Paltin. 

Dar ceea ce mi-a rămas în suflet cel mai viu a fost atunci când 
Părintele, într-o noapte de iarnă, mi-a dat o lecţie de dăruire. lată 
ce se întâmplase. Ningea din plin, zăpada se aşezase de cel puţin 
două palme şi doi bătrânei ajungeau cu greu pe jos în curtea 
mănăstirii. Paznicul, ia-l de unde nu-i. Ce să facă? Singura 
luminiţă aprinsă e pe holul Părintelui... şi nimeni pe holul 
neîncălzit, doar două băncuţe de lemn. Părintele îi aude, îi cheamă 
în chilie, în locul lui, iar el se culcă pe o băncuţă, în hol, învelit 
într-o cergă. Pe atunci aveam chilia pe acelaşi hol, lângă cea a 
Părintelui, şi când nevoile trupeşti m-au împins afară, am dat cu 
ochii de Părintele, care nu dormea. Eu l-am rugat să intre la mine 
în chilie, dar el m-a certat şi mi-a zis să-mi caut de treabă... Şi am 
rămas cu acest gând, ca în orice chilie voi sta, să am cât mai multe 
paturi, să pot primi cât mai mulți pelerini în chilie! 

Aşa era Părintele — simplu şi adânc, iar iubirea lui ardea... 
cauteriza... înflăcăra... lumina... liniştea! 

Părintele Constantin Catană de la Văratec: 


„Icoana de pe iconostasul evlaviei multor 
creştini din Biserica Ortodoxă Română” 


Este greu, chiar foarte greu să vorbeşti despre un părinte 
emblematic al monahismului românesc care a fost la îndemâna 
tuturor ca o icoană, sub ocrotirea căruia te puteai aşeza zi şi 
noapte — acesta a fost Părintele Arhimandrit Justin Pârvu, care, 
cu un spirit profetic şi efervescent, captiva, pur şi simplu, când 
aveai fericirea să-l fi ascultat. Cuvioşia Sa revărsa cu îmbelşugare 
asupra ascultătorului elemente de detaliu, purtătoare de semni- 
ficaţii ascunse, ceea ce îţi primenea moral fiinţa, lăuntricitatea. 
Născut în satul Poiana Largului, Neamţ, ţinut al oamenilor de 
ortodoxie curată, a avut în el valenţele trăirii religioase, chiar din 
copilărie, găsind în casa părinţilor lui practicarea virtuţilor 
creştine şi dragostea de Sfânta Biserică. La un moment dat, tânăr 
şi încrezător, dintr-o cerinţă interioară, îmbrăţişează viața mo- 
nahală, fără a rătăci în dreapta şi în stânga: era tânărul frate şi 
apoi monah care va exploda cu evlavia şi credinţa sub adierea 
inspiraţiei Duhului, descoperindu-şi drumul vieţii lui întru 
Hristos, despre care Arhidiaconul Ioan Ivan, profesor la Semi- 
narul Teologic din Sfânta Mănăstire Neamţ — plecat şi el la cele 
veşnice —, îmi spunea: „Părintele Justin Pârvu este linia dreaptă 
şi culoarea verde a monahismului românesc din vremea noastră; 
el este şi va rămâne mereu un izvor de bună mireasmă duhov- 
nicească, în păstrarea neabătută a dreptei credinţe, cu propo- 
văduirea adevărului în duhul Evangheliei şi-n duhul filocalic, 
păstrându-şi calitatea şi prospeţimea de adevărat slujitor cu un 
dinamism irezistibil.” 

Eu l-am întâlnit întâia oară la Sfânta Mănăstire Secu, prin anii 
1966-1967, şi aveam să văd cu ochii mei greutatea sfinţeniei 
purtată de un trup firav, fragil înlăuntrul său, fără întristare şi 
suspin, deşi avea motive să fie şi trist şi cu suspin; dar răbdarea şi 

suferinţa mizerabilă a închisorii aprinsese în Cuvioşia Sa şi mai 
multă răbdare şi înţelegerea momentului de a se lupta cu sine şi cu 
tot felul de grele ispite, cu cei de aproape şi cu cei mai de departe, 
dând dovadă de o răbdare îngerească, muncind alături de noi cu 
sapa şi hârleţul, fără să ştim că sfinţia sa fusese încarcerat. Blajin 
şi prietenos, cu o voce aproape stinsă şi cu grijă faţă de noi, cei 
patru seminarişti, ne vorbea din Dogmatică, din Patrologie, 
Liturgică şi Morală şi îl simţeai atât de aproape, aproape... cu tine! 
Şi el era Părintele Justin, pe al cărui chip odihnea o lumină şi, când 
ne vorbea, această lumină se amplifica, cred că era bucuria 
libertăţii lui din închisoare, despre care nu ne-a vorbit niciodată 
cât am stat în aceeaşi încăpere. 

Mi-aduc bine aminte când l-am întâlnit la Mănăstirea Secu; 
aşa cum am mai spus, era o umbră de om, cu chipul său bizantin, 
purta în el o remarcabilă dispoziţie duhovnicească şi, ca la Sfânta 
Biserică, psalmodia împreună cu noi atât de corect şi strălucitor 
către Dumnezeu cu rugăciunea şi dăruire de sine. Aveam modelul 
vieţii lângă noi, împins de vitregia vremurilor la umilinţă. După 
un timp, aveam să aflu adevărata poveste a vieţii sale, dar mai 
târziu lucrurile s-au schimbat; el, cel urât şi surghiunit, avea să fie 
înconjurat şi căutat cu căldură şi cu bucurie de mulţime de credin- 
cioşi, cu tot felul de solicitări. Unul dintre lucrurile remarcabile 
era că niciodată nu l-am văzut în chilia noastră când intra sau ieşea 
din aşternut, fapt care ne-a determinat să fim mai cu grijă şi să ne 
controlăm comportamentul. 

Cândva îmi spunea: „Măi, frățiile voastre o să fiți preoţi, să 
aveţi grijă şi să culegeţi rodul frumos de pe urma înaintaşilor 
voştri şi să nu trăiţi pentru voi!” De la Cuvioşia Sa am învăţat 
atunci că, mai înainte de a-ţi pune genunchii la rugăciune, mai 
întâi să te înstrăinezi lucrului şi de lume. Prin felul său de a fi, 
Părintele Justin n-a cultivat sentimentul distanțelor, ci senti- 
mentul apropierii mai viu şi mai corect, deşi lăsa impresia că 
valorifică izolarea, singurătatea, era mereu prezent, mereu activ, 
mereu îngăduitor cu noi, care eram în formare pentru mai târziu, 
slujitori ai bisericii. Astăzi, înţeleg şi mai bine că Părintele Justin 
de la Sfânta Mănăstire Petru-Vodă, prin răbdare, a cunoscut cele 

două suferinţe: una este cea a propriei suferinţe, venită din presiu- 
nea din exterior, pe motiv de adevăr şi de credinţă, care i-a adus 
încarcerarea, şi cea de a doua suferinţă a fost pentru celălalt, 
pentru aproapele, ca să-i fie bine şi să ducă viaţă fără de păcat. Dar 
şi una şi alta au fost bine purtate, chiar dacă trupul i s-a veştejit, 
sufletul i-a rămas puternic şi curat. 

Recunosc, nu-mi este dat mie să analizez ceea ce a făcut 
Părintele Justin, sunt alţii mai îndreptățiţi să o facă, eu doar atât 
am să fac, să aşez în lumină învăluitoarea căldură binefăcătoare a 
marelui duhovnic, care a plecat să lucreze în ceata cuvioşilor, acolo 
„unde nu este nici durere chinuitoare şi nici amurg!”. Cuvioşia Sa 
a fost ca noi toţi, cu nelinişti şi bucurii, cu nedumeriri şi întrebări, 
poate unele fără răspuns, şi cu doruri neîmplinite, dar nu a rătă- 
cit ca noi pe un câmp de pustie şi nu a rătăcit niciun moment în 
slujirea lui, ci cu fiecare zi înainta pe treptele urcuşului duhov- 
nicesc cu rugăciunea şi povaţa către cei mulţi, ca să-L cunoască pe 
Dumnezeu, fapt pentru care în inima lor efigia persoanei sale va 
rămâne veşnic şi adânc imprimată. 

Pentru foarte mulţi creştini, Părintele a fost cel prin care L-au 
cunoscut pe Dumnezeu şi prin care au ajuns să iubească Biserica, 
să se mărturisească şi să se împărtăşească, într-un cuvânt, au 
ajuns la conştiinţa condiţiei antologice de creştin. Părintele 
Justin a fost cel prin care nenumărați oameni au intrat în lumea 
miraculoasă a creştinismului şi pe drumul sfinţeniei pur şi 
simplu. Dar mulţi sunt şi dintre cei care n-au fost conştienţi pe 
cine au avut în faţă şi l-au ignorat pentru felul lui de a fi — farul 
călăuzitor în toate necazurile şi suferinţele multor creştini care îl 
căutau „ca pe iarba de leac”, aşa cum spunea şi venerabilul 
Părinte Constantin Voicescu: „Părintele Justin este pentru ţara 
întreagă mereu o rodire îmbucurătoare care veştejeşte răul şi face 
curată calea către Dumnezeu, cum nimeni altul nu o face.” Aşa 
este, cu ochii săi de vultur remarca şi semnaliza cu promptitudine, 
fără menajament, orice accident care altera normalitatea unei 
vieţi creştine în Hristos, şi îşi argumenta poziţia cu un eroism 
grecesc, ca drepturile creştineşti să nu fie călcate în picioare. 
Pentru aceasta, mulți din lumea noastră au prins dragoste de el şi 

chiar minţi strălucite, sub epitrahilul său, s-au aplecat cu vădită 
bunăvoință, înțelegere şi pioşenie. 

De fapt, toţi cei de bună-credinţă ştiu că bucuria pe care o 
revărsa în inimile tuturor celor care îl căutau era marele dar al 
Cuvioşiei Sale față de omul care-şi căuta starea normală prin 
mijlocirea părintelui către Dumnezeu. Şi asta pentru că trăirea şi 
gândirea sa frumoasă erau mărgăritarele sale duhovniceşti şi toţi 
cei atenţi, toţi cei cu trezvie, toţi cei care erau cât de cât înduhov- 
niciţi înțelegeau că în inima Cuvioşiei Sale curgea rodirea Duhului 
de maximă împlinire a sfinţeniei vieţii sale de râvnă şi osteneală, 
de nesomn şi priveghere pentru ţară, pentru Biserică, pentru 
credinţă şi pentru pământul străbun. Şi acest lucru s-a văzut şi din 
felul cum gândea şi remarcabil este faptul că avea întotdeauna un 
răspuns bun la toate şi pe măsură. 

Un curajos şi un îndârjit, atât autorităţilor de stat, cât şi celor 
ecleziastice, le-a arătat primejdia pentru viitorul sufletului nostru 
şi al vieţii, zi de zi. Mângâietor şi luminos, chipul Cuvioşiei Sale te 
urmărea ca o icoană şi-ţi cunoştea gândurile, dorinţele, înainte ca 
tu să ţi le spui. Observațiile sale erau totdeauna pertinente, menite 
parcă să-ţi lumineze sufletul. 

Părintele Justin Pârvu a fost nu numai unul dintre cei mai 
mari duhovnici ai Moldovei, ci şi un mare povăţuitor în lumea asta, 
plină de necazuri. Cuvioşia Sa nu a fost o apariţie spontană, în 
spatele lui au stat multe suferinţe, multe încercări, multe neajun- 
suri şi multă nelinişte, dar toată problematica vieţii lui şi-a 
acoperit-o înţelept, răbdător, smerit şi încrezător că Dumnezeu pe 
toate le aşază, luminând pe fiecare după credinţa pe care o are în 
suflet. Acest mare duhovnic al ținuturilor noastre nemţene, acolo, 
la Sfânta Mănăstire Petru-Vodă, îşi revărsa între cei mai mulți 
ucenici ai săi gândurile cele bune pentru Sfânta Biserică, pentru 
creştini şi pentru viaţa cea veşnică. 

Dar să nu uităm şi asta, că, la vremea nebuniei atee, Părintele 
Justin a fost şi a rămas mângâierea multora, într-o lume a 
gâlcevilor neînţelepte şi a răutăţii de multe feluri. Dacă pentru 
Ardeal Părintele Arsenie Boca a rămas „o statornică mângâiere”. 
pentru Dobrogea, Părintele Arsenie Papacioc a rămas „taina 

credinţei întru ştiinţă curată”, pentru Moldova, Părintele Justin 
Pârvu a rămas „portret de mare duhovnic şi apărător al 
Ortodoxiei”. Că vrem sau nu vrem, trebuie să observăm că 
părintele, în atitudinea sa, căuta să aşeze în sufletul tuturor fiilor 
duhovniceşti şi în cei ce îl căutau să mărturisească adevărul şi 
credinţa în Hristos Mântuitorul, fără frică, spunând că: „Viaţa este 
fericire doar cu Dumnezeu şi cine nu are Dumnezeu nu are nimic!” 
Şi aşa este — fundamentul vieţii pe mărturisirea de credinţă este o 
reîmprospătare necurmată a Evangheliei. 

Printre cele multe griji, Părintele Justin cred că s-a sfârşit şi cu 
marele regret că nu a reuşit să facă şi mai mult pentru cei care s-au 
sfârşit în închisorile comuniste şi pe care Cuvioşia Sa i-a numit 
„sfinţii închisorilor”, pentru că marea majoritate a celor care au 
fost în închisorile şi lagărele comuniste au luptat, au suferit pentru 
țară, pentru Neam, pentru Credinţă, şi marea majoritate dintre cei 
care s-au jertfit au fost oameni bine cunoscuți şi-n ţară, şi peste 
hotare: savanţi, academicieni, profesori universitari, mitropoliți şi 
episcopi, preoţi, călugări şi călugăriţe, generali şi ofiţeri, ţărani şi 
muncitori de înaltă trăire creştinească şi patriotică, şi pentru toţi 
aceştia Cuvioşia Sa a avut o enormă frământare lăuntrică, pentru 
a fi aşezaţi pe filă de calendar şi cu pomenire la o dată fixă. Această 
grijă, care l-a măcinat pe părintele duhovnic, credem că va fi o grijă 
a Sfintei noastre Biserici cu un duh întreprinzător. Acum, după 
plecarea sa din lumea pământeană, mulți dintre cei care l-au 
cunoscut îl vor mai căuta în durerile sau bucuriile lor, însă 
părintele este „dincolo”, în ceata celor cuvioşi, pentru că n-a 
pierdut nimic din ceea ce este al lui Dumnezeu şi din acea comoară 
a sufletului său, căci cu dragoste de adevărat părinte a oblojit 
multe suflete de prin toate văioagele şi cătunele acestei ţări şi le-a 
înmiresmat ca să se învieze în Cuvântul Evangheliei. Aşadar, n-a 
fost numai pentru sine, n-a slujit numai pe Dumnezeu, ci l-a slujit 
şi pe aproapele, răspunzând astfel unor nevoi fireşti de a-l sui pe 
om cât mai repede spre Hristos, ridicându-l din devierile dog- 
matice şi canonice, pentru a-l aşeza pe drumul mântuitor. 

Nu o dată, ci mereu părintele spunea: „Spiritualitatea creştină 
care ridică pe omul căzut din platitudinea prezentului pe verticala 

destinului său supranatural este credinţa nestrămutată şi capa- 
citatea de jertfă, care smulge pe om din complexul groazei şi al 
lipsei de curaj.” Din aceste vorbe înțelegem că a fost curajos şi 
categoric, cu ochii sufletului dincolo de limitele existenţei pămân- 
tene, pentru că „a fost omul lui Dumnezeu”. Cuvioşia Sa n-a fost 
nimic altceva decât un şir lung de osteneală cu rugăciune, de sfat 
şi de durere profundă pentru ţară şi popor şi tot atâta grijă pentru 
păstrarea adevărului în Biserica noastră, ca cei chemaţi să o 
slujească să-şi asume maxima responsabilitate faţă de cei păstoriți. 
Părintele era convins ca şi noi toţi că, lipsită de adevărul credinței 
şi de normele morale, viaţa nu este decât o vânzoleală a răului 
în lume, un mare vălmăşag de orgolii, de interese şi patimi. 
Şi neobosit le spunea tuturor celor ce îl ascultau că toate acestea 
degradează chipul uman și aduc o imensă suferinţă. Dincolo de 
cunoştinţele sale de teologie şi de experienţa duhovnicească, a 
cunoscut foarte bine neputinţele omului, a cunoscut problematica 
umană şi complicațiile sociale de astăzi, de aceea şi făcea îndem- 
nul: „Acum este momentul să acţionăm şi să susţinem drepturile 
acestui popor obidit!” Şi mai spunea Cuvioşia Sa: „Ca o datorie, 
menirea preotului este să își pună cuvântul, sufletul şi viaţa lui 
pentru aproapele.” 

Marele mărturisitor şi duhovnic, cum bine se ştie, era orientat 
spre om, spre creatura divină. Hotărât, ca un luptător pentru 
adevăr şi pentru Cuvântul lui Dumnezeu, definit ca o mare 
personalitate duhovnicească, valorifica realul în raport cu aspectul 
accesibil al idealului şi era încadrat spiritual în lumea în care trăia 
şi acţiona, pentru eliberarea omului din suferinţă, din patimă şi 
păcat. Cel cu chip de înger în trup omenesc considera că totu! 
aparţine tuturor: lumină, pământ şi cer, munţi, ape şi anotimpuri 
anonimatul şi surprizele naturii, parfumul, culoarea şi vremel: 
nicia, freamătul de codru şi vuietul de ape, mirosul şi foşnetu. 
lanurilor, jocul albinelor şi al gâzelor, pentru că, spunea părintele 
„Omul este coroana creației lui Dumnezeu şi pentru el pe toate le-: 
făcut, ca mai apoi, omul să exclame: «Cât de minunat este 
Dumnezeu, care pe toate cu înțelepciune le-a făcut şi este plir 
pământul de slava Lui.»” 

Viaţa sa, aşa cum atâta lume ştie, i-a fost un imn închinat 
prezentului clipei, bucuriei de a fi şi de a trăi după voia lui 
Dumnezeu. Şi aşa, pilda vieţii sale de muncă, de rugăciune şi de 
luptă, într-o vreme când se zbătea în învinuiri şi nedreptăţi, era de 
fapt un act de îndrăzneală şi de mare curaj, ca să stai încrezător în 
faţa celor ce-şi irosesc viaţa, acoperiţi de glorie şi slavă deşartă. De 
când a luat chipul îngeresc şi până-n ultima clipă a vieţii, marele 
avva Justin a trudit atent, cu multă perseverenţă, şi peste toate, 
credinţa i-a fost farul călăuzitor, având darul de a polariza în jurul 
său exact elementele de care avea nevoie. Şi, aşa cum am mai spus, 
puterea lui de dăruire nu cunoştea limite şi determina şi în alții 
trăirea de mare intensitate. Ştia să aplaneze conflictele şi să se facă 
ascultat, ştia până unde poate fi împinsă autoritatea, ştia să 
urmărească în timp, cu multă perseverenţă, un vis ce altora putea 
să li se pară de nerealizat. Avea un înalt concept despre disciplină 
şi ştia foarte bine că iubirea implică decizie şi dăruire — care cere 
timp, strădanie şi răbdare, cere multă uitare de sine şi multă 
disciplină. 

Perfidia care se înrădăcinează zi de zi în viaţa noastră, cât şi 
mentalitatea noului veac, n-au încăput în sufletul său. Şi cândva, 
la Sfânta Mănăstire Bistriţa, îmi spunea: „Părinte Constantine, 
osteneala suspinului e durerea inimii, iar singurul duşman de care 
nu poţi scăpa e cugetul tău, care te ştie şi te osândeşte, şi cel care 
nădăjduieşte în Dumnezeu rabdă multe samavolnicii, injurii şi 
nedreptăţi. Însă, la toate acestea trebuie să ai bărbăţia duhov- 
nicească de a răbda fără să urăşti, fără să cârteşti şi fără să doreşti 
răul.” Şi continua părintele să-mi spună: „Se zice că unii Sfinţi 
Părinţi, ca Isaac Sirul şi Efrem Sirul, s-au rugat şi pentru demoni, 
fiindu-le milă de osânda lor veşnică, dar niciunul dintre ei n-a 
făcut greşeala de a aşeza demoni la masa sfinţilor şi nici n-au 
recomandat cuiva să facă o asemenea absurditate. De fapt, de 
acolo unde există sfințenia adevărată, demonii pleacă singuri. Dar, 
după cum vezi, aici, la noi, la Mănăstirea Bistriţa, Starețul nostru 
Ciprian îi adună şi îşi pierde toată rânduiala, dar mare este 
Dumnezeu şi cred că va veni şi acea zi când să fie şi aici, la noi, o 
rânduială după cum ne cer Sfinţii Părinți, şi să redescoperim calea 
începutului şi să nu mai fim sluga celor fără de Dumnezeu şi să nu 

ne mai pierdem vremea prin a ospăta obrazul şi buzele murdare, 
chiar dacă mănăstirea aceasta este «mănăstire de protocol», 
datoria noastră, după cum şi sfinţia ta ştii, este pravila şi prezenţa 
la toate slujbele. Căci Dumnezeu i-a dat omului nu numai gândi- 
rea şi limbajul, ci şi o conştiinţă. Capacitatea fiecăruia dintre noi e 
ca, analizându-şi conduita zi de zi, să poată răspunde la ele- 
mentara întrebare: ce am făcut bine şi ce am făcut rău? Fireşte, 
resortul e moral.” Şi, la plecarea mea din chilia sa sărăcăcioasă şi 
rece de la Mănăstirea Bistriţa, mi-a spus: „Ştiu că eşti venit cu 
Preasfinţitul Eftimie, pentru a sărbători dezvelirea bustului lui 
Alexandru cel Bun, şi dacă te va întreba de ce ai zăbovit aşa de mult 
în chilia mea, spune-i că te-am sfătuit să ai rezervă faţă de onoru- 
rile lumeşti şi să nu uiţi că simţul răspunderii nu poate fi viu decât 
prin respectarea celor ce au slujit şi slujesc idealurile Ortodoxiei. 
Şi spune-i şi Preasfinţiei Sale că-i transmit să nu-şi piardă 
responsabilitatea de înalt slujitor, în erori şi pasivitate, că lumea 
asta are o serie de probleme morale personale, şi are mare nevoie 
de rugăciune şi de cuvânt ziditor. Să mă pomeneşti, că şi eu te am 
în rugăciunile mele!” 

Cu duhul blândeţii, al păcii şi al înţelepciunii, Părintele Justin 
a cucerit nu numai pământul şi inimile multor oameni, dar şi 
cerul, loc acum al liniştii sale, pe care Dumnezeu l-a ridicat peste 
lume, la lumină cu viaţă veşnică. În amintirea timpului său şi 
pentru binele nostru, să nu uităm calea către cer şi calea către 
oameni, despre care marele duhovnic a cuvântat să nu creştem în 
noi uitările de credinţă, de neam şi de ţară. Dar, să recunoaştem, 
suntem deseori neputincioşi şi fricoşi în a da un răspuns celor ce 
ne cer să-i sprijinim, să-i ajutăm pentru a face faţă diverselor 
dificultăți şi adesea eşuăm în lucrarea noastră şi nu prea reuşim 
să-i convingem pe cei ce vin către noi în necazul lor, iar părintele 
mai spunea: „Din cauza unei vieţi comode, sunt preocupaţi de 
avantajarea socială şi mai puţin de îmbunătăţirea vieţii duhov- 
niceşti.” Şi avea dreptate părintele, că majoritatea zdrobitoare 
dintre noi suntem robiţi material, altfel spus, nişte materialişti 
secularizaţi întru totul. 

Cuvioşia Sa niciodată nu şi-a formulat opiniile cu diplomaţie, 
ci totdeauna a fost direct, iar cei stăpâniţi de furie anticlericală 

n-au pierdut prilejul de a-l ironiza sau ignora, însă părintele a 
cultivat dragostea autentică faţă de vrăjmaşii săi, dând jos masca 
fățărniciei de pe chipul multora, descoperindu-le faţa reală şi 
chipul respingător de până atunci. În mijlocul ucenicilor săi şi al 
fiilor duhovniceşti şi-a arătat ca nimeni altul dragostea şi purtarea 
de grijă cu bunătate şi, când a fost cazul, a avut şi atitudine 
mustrătoare pentru îndreptarea lor. Dar Cuvioşia Sa pentru toți a 
rămas „bun, milostiv, iubitor şi iertător”, pentru că fiecare gând al 
său constituia o valoare, un îndemn, fiind izvorâte din inima unuia 
care a trăit şi aprofundat cele mai înalte dimensiuni ale vieţii 
duhovniceşti, în ideea dobândirii unei comori care nu se împu- 
ţinează, prezentându-şi mereu viaţa sa ca pe o conştientizare 
progresivă a slujirii lui Hristos. Şi de aceea şi spun că Părintele 
Justin a fost printre cei mai buni slujitori din lumea noastră mo- 
nastică. Deşi a plecat dintre noi, rămâne o lumânare nestinsă, o 
icoană pe iconostasul evlaviei multor creştini din ţara noastră, cu 
strălucirea învățăturii sale, transformându-şi viaţa într-o ofrandă 
adusă lumii cu generozitate de părinte, reuşind astfel să ne ofere 
tuturor modelul său de viaţă închinat lui Dumnezeu şi omului. 

Plecarea Părintelui Arhimandrit Justin Pârvu dintre noi ne 
convinge de unicul adevăr „cine se naşte trebuie să şi moară”, dar 
iubirea umană necondiționată „nu moare niciodată”. Fie ca 
pomenirea sa să fie binecuvântată şi să se odihnească în pace în 
Lumina cea Sfântă a lui Dumnezeu! 


Nu plângeţi c-am plecat de lângă voi, 


Căci crezul pentru care jertfitu-m-am eu 
Mi-a fost mereu slujirea-n Dumnezeu! 

Părintele Mihai Valică: 


„Să avem modelul demnităţii părintelui 
care a ştiut să spună nu răului!”€ 


Doresc să ţin o meditaţie despre ce înseamnă în mod concret 
cuvântul părintelui. Sfântul Apostol Pavel, în Epistola 1 către 
Corinteni, cap. 4, face o deosebire între învăţători şi părinte şi 
spune că de am avea zeci de mii de învățători, însă nu avem 
mulți părinți, iar Sfântul loan Gură de Aur în Omilia a II-a de 
la 2 Timotei, precum şi Omilia a III-a de la Faptele Sfinţilor 
Apostoli ne spune că clericul — şi prin cleric înţelege diaconi, preoți 
şi episcopi, care au har peste har — spune că „clericul este purtă- 
torul văzut al harului dumnezeiesc nevăzut”. Deci el nu este nici 
mandatatul, nici reprezentantul unei instituţii şi nici chiar al 
episcopului, cum ne învață din păcate unele dogmatici, ci el este 
purtătorul de har nevăzut dumnezeiesc şi acest lucru ne dă nouă 
acest atribut de părinte — pentru că harul este cel care naşte 
duhovniceşte. 

Părintele Justin, încă din fragedă copilărie, a îmbrăcat haina 
monahismului, care este o haină neagră şi ne spun Sfinții Părinţi 
că cei care au îmbrăcat haina neagră, de fapt, au îmbrăcat haina 
morții. De aceea, un părinte totdeauna îşi pune viaţa şi îşi dă viaţa 
pentru fiii lui. Părintele şi-a asumat, aşa cum spuneam şi când am 
fost la Taina Sfântului Maslu, familia pascală, cea pe care Însuşi 
Mântuitorul lisus Hristos a întemeiat-o, atârnată fiind între cer şi 
pământ pe Sfânta Cruce, cum vă amintiţi că a spus Maicii 
Domnului: „Femeie, iată fiul tău”, iar lui loan: „lată mama ta”. 


8 Omilie la adormirea întru Domnul a Părintelui Justin Pârvu — material 
preluat din revista Atitudini, nr. 29/2013, pp. 40-44. După acest 
material urmează un material inedit, scris de Părintele Mihai Valică 
(n.ed.). 

n acel moment s-a născut familia pascală, care reprezintă efectiv 
aşterea duhovnicească prin harul crucii lui Hristos. Familia 
oastră de mir, cum o numim noi, este familia care este un dar al 
.denului. Aceasta este familia cea sfântă, care este biserica cea 
nică, cea care naşte şi ea fii trupeşti şi care dă Bisericii fii 
uhovniceşti. 

Revenind la cuvântul de părinte, vreau să spun că este 
pelativul cel mai mare pe care îl poate primi vreun om vreodată. 
'edeţi că şi la patriarh i se spune tot părinte, la mitropolit — tot 
ărinte, celor care au harul lui Dumnezeu le spunem, fiecăruia, 
ărinte. Este calitatea cea mai frumoasă şi tot Sfântul loan Gură de 
sur spune că „nu există o demnitate mai mare, nici cea împără- 
>ască, decât cea de părinte”. 

Părintele Justin şi-a dus crucea şi a urcat cu crucea pe Golgota 
eamului românesc, dar şi Golgota Bisericii noastre, pentru că 
tim prea bine momentul în care a fost preoțit, apoi suferinţa din 
achisoare, cunoaştem supărările pe care le-a avut, dar n-a 
enunțat. Vreau să spun că Părintele Justin reprezintă coloana 
ertebrală a monahismului, a preoţiei, a Bisericii lui Hristos, 
-ăind în vremurile cele mai grele ale comunismului, dar şi ale 
-anziției năucitoare în care ne aflăm, pentru că ne aflăm într-un 
roces de mondializare, de regionalizare, de sodomizare a 
.omâniei şi de descreştinare a lumii, iar prin Părintele Justin, care 

născut atâţia fii duhovniceşti — şi este un fenomen unic, dacă 

vem puterea să percepem ce se întâmplă la ora actuală — ne-am 
ucurat că suntem contemporani cu minunile care se întâmplă 
stăzi în spaţiul Bisericii Ortodoxe Române, prin faptul că 
redincioşii simt dragostea unui părinte. Şi au simţit privirea plină 
e dragoste a părintelui, care te mângâia în suflet, chiar dacă nu îţi 
punea un cuvânt. 

Am avut şansa să vin cu marele profesor şi teolog al icoanei 
fichel Quenot, din Elveţia. A venit acum câţiva ani, vrând să-l 
unoască pe părintele şi, când m-a văzut, mi-a spus: „Părinte 
alică, nu mai am nevoie de cuvinte. Nu mai îmi spuneţi nimic 
espre el, mi-a fost destul că l-am văzut. În preajma lui simţi o 
ucurie, o dragoste, o căldură, o binecuvântare părintească pe care 
umai un părinte adevărat ţi le poate da.” Iar noi, care suntem 

generaţia de preoţi, de duhovnici, de călugări, de monahii, de 
credincioşi, putem învăţa din atitudinea părintelui, cum a ştiut să 
fie, de un echilibru rar întâlnit. 

Unii cred că a fi părinte bun înseamnă să fii autoritar, să dai 
norme peste norme, directive, adrese peste tot. Nu e aşa. Părintele 
nu era nevoie să spună decât un cuvânt şi, coordonat parcă şi de 
Duhul Sfânt, se aranjau multe, cu toate că parcă în ultima vreme 
lăsa şi partea aceea de bunătate, dar nu de slăbiciune. 

Părintele a avut autoritatea dragostei care a născut atâţia fii 
duhovniceşti, care ne-a strâns acum din toate colțurile ca să ne 
alăturăm părintelui, rugându-ne lui Dumnezeu să-l aşeze în latura 
celor vii. Tot Sfântul Ioan Gură de Aur ne spune un lucru 
extraordinar de interesant în tâlcuirea la 2 Timotei, vol. 62, 
coloana 12: „Noi, ca fii trupeşti ai unor părinţi, ne putem numi fii 
atâta timp cât îi acceptăm pe părinţii noştri cu lipsurile şi cu 
scăpările lor, cu multă îngăduinţă.” La fel zice, dacă mai sunt şi 
părinţi duhovniceşti, cu problemele şi slăbiciunile lor. Noi trebuie 
să-i iubim, să fim în jurul lor ca să păstrăm acest apelativ de fiu 
duhovnicesc. 

Părintele dintotdeauna şi-a acceptat fiii duhovniceşti cu 
toate scăpările şi cu toate neliniştile lor. Mi-a spus odată: 
„Părinte, mie îmi place să îl înţeleg pe fiecare. Așa cum ei mă 
înţeleg pe mine, şi eu vreau să îi înţeleg şi îi iubesc pe toţi la fel. 
Dacă i-aş supăra pe unii, ar însemna să-i elimin din acest statut 
de fii duhovniceşti şi m-ar renega şi ei ca părinte duhovnicesc.” 
Pe mine m-a uimit această gândire şi această dragoste duhov- 
nicească. Şi mai spunea părintele: „Parcă sunt mai ascultători 
mirenii care n-au depus votul ascultării decât chiar fiii mei care 
sunt aici, în mănăstire, unii dintre ei, dar îi iubesc la fel.” Or, 
lucrul acesta arăta că părintele ştia să accepte pe fiecare aşa cum 
este pe treapta lui. 

Ortodoxia nu este un club al elitelor. Ortodoxia înseamnă să 
fii într-un spital duhovnicesc. Dimpotrivă, cei care sunt mai 
neliniştiţi, mai agitaţi, ei sunt urgenţele, ca la spital. Pe cei care nu 
sunt chiar bolnavi, îi laşi la urmă. Aşa a făcut părintele. A luat în 
activitatea sa pastorală urgenţele duhovniceşti şi la propriu, şi la 
figurat. Or, acest lucru i-a dat această mare calitate de mare 

duhovnic al neamului şi şi-a asumat până la capăt crucea pe care 
Dumnezeu i-a dat-o. 

Ştim prea bine că noi nu putem eluda o moarte, însă o putem 
asuma, pentru că noi am scăpat de moartea păcatului prin botez, 
prin care ne-am îngropat şi am murit față de lume. Părintele, 
asumându-și moartea fizică cu toată puterea, a făcut tot ce se putea 
face din punct de vedere medical, pentru că a dorit să trăiască 
pentru a fi aproape de noi, mai ales că va fi un an greu, pentru că 
se pun multe la cale şi cu ţara, şi cu lumea. A mai rămas aşa puţin 
din ţara asta şi vor să o împartă pe felii, să o păteze cu păcatele 
acestei lumi. 

Aţi văzut săptămâna trecută acel marş al gay-lor, care parcă 
întinează şi spurcă ţara şi neamul şi gândirea. Nu ne interesează 
păcatele lor, dar se pune problema că păcatele lor atrag asupra 
țării noastre şi a noastră, ca la Sodoma şi Gomora, pedeapsă. De 
aceea noi trebuie să fim îngrijoraţi. 

Nu vreau să lungesc prea mult, ci vreau doar să reamintesc 
mesajul pe care mi-l dădea părintele de câte ori îl vedeam: 
„Părinte, dorinţa mea este să meargă mai departe această comu- 
nitate duhovnicească.” Pentru că în mănăstire nu e uşor, mai ales 
în lumea de astăzi şi mai ales la o mănăstire cum este aceasta de 
la Petru-Vodă, care se opune duhului lumesc şi sancţionează mo- 
ral, teologic şi spiritual ravagiile care se întâmplă la nivel de 
societate. Această atitudine reprezintă pentru această comunitate, 
pentru măicuţele şi călugării de aici, o mare responsabilitate, ce 
trebuie dusă mai departe în dragoste, în unire şi în amintirea 
părintelui. 

Dacă îl iubiți pe părintele, trebuie să faceţi în aşa fel încât să 
vă adunaţi credinţa, rugăciunea. Timp de patruzeci de zile ştiţi că 
tot Părintele Justin e stareţ, tot el este cel care vă reprezintă şi 
poate că va fi perioada cea mai frumoasă posibil: să ai un duhovnic 
în cer, care te conduce de acolo prin har, prin rugăciune. Cred că 
va fi perioada cea mai frumoasă şi eu cred că va fi şi după aceea, 
dacă va fi unitate în această mănăstire, rugăciune şi, în acelaşi 
timp, să vă rugaţi la bunul Dumnezeu să vă rânduiască un stareț 
aşa cum ştie doar Dumnezeu să-l dea. 

Şi această unitate, inclusiv revista Atitudini, trebuie să meargă 
înainte, mai ales că revista a redeşteptat şi credinţa, şi oamenii, 
mult mai mult decât toate studiile teologice (din instituţiile de 
învățământ, n.red.) pe care le avem acum. De ce? Pentru că cele de 
acolo sunt academice şi, îmi pare rău că o spun, dar, la ora actuală, 
viaţa academică, teologică, în special cea românească, s-a despărțit 
de viaţa reală, pastorală a credincioşilor. Ştiu foarte bine ce se 
întâmplă, că rămânem doar la nivel academic, pierdem contactul 
cu lumea, vedem că mergem cam în contrasens. Or, revista 
aceasta, Atitudini, prin personalul care este, prin dragostea lor, 
prin râvna lor, prin misiunea pe care au făcut-o, a reuşit să fie la 
inima credincioşilor, a preoţilor, a monahilor şi intelectualilor. 
Şi celelalte reviste teologice sunt importante, că sunt de 
specialitate, dar zidesc mai mult pe cei care se lasă să fie zidiţi ca 
teologi, ca preoți sau ca intelectuali. Însă să nu se piardă această 
misiune la nivel de pastoraţie reală, aşa cum a dorit-o părintele. 
Nu era moment în care părintele să nu reacționeze, dar frumos, 
duhovniceşte şi părinteşte. 

Mai dau un exemplu interesant din viaţa Sfintei Cuvioase 
Teodora din Tesalonic, care a trăit între 812 şi 892. Se scrie acolo 
că a murit de o moarte grea, incurabilă, şi în momentul în care au 
aşezat-o în raclă şi la sărutarea cea de pe urmă, cum e rânduiala 
(deşi la început, cum spune Sfântul Dionisie Areopagitul, în 
„Despre treptele bisericeşti”, sărutarea cea de pe urmă se dădea 
pe patul de suferinţă şi apoi s-a trecut, în viaţa liturgică, după ce 
creştinul murea), o bolnavă s-a atins de mâna ei şi s-a vindecat. 

Vreau să spun că oamenii care trec prin suferinţă, prin boală, 
parcă se curăţă de ultima zgură a durerii, a bolii şi a păcatului, şi 
atunci intervine harul în maximă intimitate cu trupul. Așa se 
explică teologic şi cum rămân sfintele moaşte — şi în acel moment 
trupul trecut prin suferinţă, prin har, se sfinţeşte chiar dacă acum 
pare un cadavru. Şi iată că a făcut minuni în acea stare Sfânta 
Teodora din Tesalonic — şi de aceea, după ce sărutăm Evanghelia, 
sărutăm şi mâna părintelui pentru că ea este sfinţită de atâta 
binecuvântare, de atâta suferinţă, de atâta har şi de atâta dragoste 
şi bunătate. 

Noi, preoţii, să-l avem ca model, să avem modelul demnităţii 
părintelui, care a ştiut să spună „nu” răului. Vedeţi că noi, când 
ieşim cu Sfânta Evanghelie, şi la Paşti şi în alte momente, mergem 
în sensul invers acelor de ceasornic. Noi nu avem voie să mergem 
cu lumea şi cu ceasul lumii. Noi trebuie să mergem invers, de aceea 
şi crucea o facem invers, pentru că crucea trebuie să fie inversul 
lumii. Abia atunci vom fi preoţi, monahi, creştini, când mergem 
în sens contrar duhului lumii şi atunci ne putem opune păcatului. 

Spune Sfântul Apostol Pavel, în cap. 4, 1 Corinteni, că noi 
suntem consideraţi ca apostoli şi arătați în fața lumii ca şi 
gunoiul lumii şi ne-am făcut pentru Hristos, nebuni pentru 
Hristos. Nebuni, dar nu schizofrenici, că unii încearcă să o mai 
învârtă. Apoi zice: voi sunteți bogaţi, noi săraci, voi în mare 
cinste, noi în mare necinste. Aceasta este atitudinea. Noi ne-am 
asumat ca preoţi să fim ca gunoiul lumii, să fim cei mai urâţi, să 
fim batjocoriţi, să fim în necinste, doar de dragul lui Hristos. Dacă 
vom urmări această dimensiune, nu vom merge cu ceasul lumii, 
ci vom fi aşa cum noi în mod liturgic facem. Aţi văzut şi la Sfânta 
Masă, cădim invers. Spun acest lucru, pentru că un preot şi o 
biserică nu au voie să meargă cu duhul lumii, ci invers, împotriva 
lumii păcatului. 

Părintele Justin a mers toată viaţa până la capăt cu această 
demnitate şi atitudine. Veşnică să-i fie amintirea şi Dumnezeu să-l 
odihnească. Amin. 


+ r + 


„Părintele Justin a făcut 
lucru de Evanghelist” 


Sunt preot de 31 de ani, am fost numit să fac practica liturgică 
după hirotonie la Mănăstirea Bistriţa, unde Părintele Justin Pârvu 
era duhovnic. L-am avut în acea perioadă duhovnic şi am ţinut o 
legătură preoțească şi duhovnicească. După aceea m-am întors de 
la doctorat din Germania şi am ajuns la Iaşi, unde am fost la 
catedra de „Biserica azi” şi pe problema impactului ştiinţei, al 
tehnologiei, al culturii, a tot ce există laic, în relaţia cu viaţa noastră 
pastorală sau personală. Dacă le vorbeşti studenţilor de „Biserica 

azi” şi nu le spui că astăzi suntem umiliţi prin tehnologie, prin 
bănci, prin organizaţii masonice, organizaţiile drăceşti care ne 
umilesc şi spun că Biserica trebuie scoasă afară şi nu vii cu 
concreteţea de acum să-i faci pe studenţi să reziste la un sistem de 
batjocură, înseamnă că teologia a devenit un pericol. Nu una care 
să te sprijine, ci una care să te alinieze mondializării. 

Părintele Justin, în 2009, în duh profetic, a sesizat că acea 
implementare forţată, comandată şi umilitoare cu tehnologia 
RFID, cip-urile biometrice, mai concret, de departe a simţit că de 
fapt este o implementare a unui capitol din Apocalipsă, capitolul 
13, şi a tras un semnal de alarmă strict duhovnicesc. În acest 
context, mitropolitul m-a însărcinat pe linie academică să mă ocup 
eu asupra acestei probleme. Politrucii mereu se raportează nu la 
Scriptură, la viaţa firească, care înseamnă Ortodoxia, ci la ce spun 
cei de sus, ce ne cere Bruxelles-ul, ce ne cer alte ţări. Părintele 
Justin a făcut lucru de Evanghelist, în perioada de tristă amintire 
a comunismului bolşevic, care a distrus crema şi intelectualitatea 
acestei ţări şi, în acelaşi timp, Părintele a sesizat această nuanţă şi 
mi-a dat toate detaliile şi crezul său duhovnicesc. 

S-a constatat că aleşii noştri nu mai slujesc poporul român, ci 
slujesc unei uniuni, fie masoneriei, fie altor organisme, care nu fac 
altceva decât să ne folosească. Vom fi în cele din urmă doar nişte 
slugi cu capul plecat, umiliți de cei pe care i-am ales. 

Părintele Justin, având puterea Duhului Sfânt şi experienţa 
perioadei când a stat în închisorile comuniste, a avut sensibilitatea, 
receptivitatea, dar în acelaşi timp şi puterea, să tragă doar 
semnalul: „Atenţie, vine lupul!” Era obligaţia lui, ca păstor. Din 
păcate, lupii au venit, dar s-au adăugat lângă lupi şi alţii, care au 
haine de păstor. Părintele nu a acceptat acest lucru şi în aceasta 
constă atitudinea Părintelui, prin faptul că mereu a fost activ, 
mereu a spus că noi trebuie să pregătim credincioşii ca să devină 
rezistenți umilinţei unei tehnologii care ne supraveghează. 
Pământul, din păcate, a devenit o mică închisoare, pentru că peste 
tot sunt zeci de camere, nu mai avem nicio intimitate să vorbim la 
telefon, peste tot suntem ascultați. Aici e puterea Părintelui, că a 
stat până la capăt şi a spus nu. În principiul drăcesc pe care ei l-au 

inventat, mai multă siguranţă, mai puţină libertate, se va ajunge ca 
cineva să cumpere sau să vândă numai dacă i se va pune acel cip, 
de dragul siguranţei, ca ei să aibă toată puterea în cer şi pe pământ, 
cum spune la Apocalipsă. Sfântul Apostol şi Evanghelist loan ne-a 
avertizat că noi trebuie să fim mereu atenţi, să fim treji întru toate. 
Părintele Justin a fost treaz şi a făcut slujba de Evanghelist, 
călătoria cea bună a săvârşit-o. 

Tot timpul mi-a dat sfatul să merg mai departe cu măr- 
turisirea, chiar dacă voi fi sacrificat din punct de vedere teologic, 
academic. După ce am scris acel raport scurt de fundamentare a 
comunicatului pe care l-a dat Părintele în privinţa dictaturii 
biometrice, m-au dat afară de la universitate — mi-au spus că nu 
mai am ce căuta acolo, iar asta a fost o chestie foarte tristă. Din 
acel moment, m-au scos pe linie moartă din mai multe locuri, dar 
nu mă doare capul pentru asta, pentru că îmi fac datoria de preot 
şi de profesor. Acesta a fost sfatul Părintelui Justin: „Să mărtu- 
riseşti cu orice risc, pentru că răsplata va fi foarte mare.” Nouă nu 
trebuie să ne fie frică de tehnologie, dar trebuie să o stăpânim cu 
discernământ. 

Unii confundă ascultarea cu muţenia, adică efectiv ei înțeleg 
ascultarea ca fiind muţenie. Hristos nu a spus să fii mut! Apostolul 
Pavel a spus: „Vai celui care va tăcea!” Eu deocamdată nu am 
vorbit, ci am rostit ceea ce duhovnicii au sfinţit la nivel spiritual... 


Părintele Mihai-Andrei Aldea: 


„Părintele Justin ne cheamă în ceruri” 


A trecut la Domnul Părintele Justin. Aşteptam de mult această 
clipă grea şi mă rugam să vină cât mai târziu. M-am pregătit 
pentru ea cât am putut de mult. Şi totuşi, durerea este foarte mare: 
îmi lipseşte ceva, cineva esenţial. A trecut la Domnul. Se bucură 
în Ceruri, durerile s-au sfârşit, supărările au încetat, alergarea a 
fost dusă la bun sfârşit, cununa s-a dobândit. Dar eu sunt aici. 
Părintele, dincolo. 

Fiecare vedere a Părintelui Justin, fiecare spovedanie, fiecare 
întâlnire, fiecare sfătuire primită a fost o minune, o mângâiere, o 
întărire. Pentru mine, dar şi pentru foarte mulți alţii. Acest izvor 
de minuni, de mângâiere, de întărire, este acum mai îndepărtat. 
O, ştim că din ceruri va veghea asupra noastră. Ştim că se va ruga 
pentru noi, că va mijloci la Cel Preaînalt, că va lucra de acolo şi 
pentru fiecare dintre cei care îl iubesc, şi pentru tot neamul 
românesc. Putem să lăudăm iarăşi Moldova, care l-a odrăslit, căci 
a mai împodobit cerurile româneşti cu o nestemată de mare preţ. 
Putem să fericim România cerească, mai bogată de acum înainte. 
Putem să înălţăm slavă lui Dumnezeu, Cel care l-a întărit pe 
iubitul nostru Părinte Justin Pârvu. Dar dincolo de acestea şi de 
multe altele, rămâne un gol. Cel puţin pentru mine. Un gol ce 
ţine de păcatele şi patimile mele, un gol adânc, în care se strevăd 
umbrele iadului, un gol care m-a despărțit şi încă mă desparte de 
Dumnezeul meu. Un gol pe care harul, lumina care izvora din 
Părintele Justin îl acoperea, făcând în suflet punte către Ceruri. 

Toţi suntem păcătoşi. Şi cel care acum s-a mutat la Domnul a 
avut păcatele sale, dar, spre deosebire de noi, şi le vedea. Ce păcate 

are un sfânt? De pildă, că nu Îl iubeşte pe Dumnezeu mai mult 
decât poate. Pentru noi pare o glumă paradoxală. Pentru un sfânt 
este o durere ascuţită şi neîncetată. Dar dincolo de această deose- 
bire, suntem sub aceeaşi umbră cu toţii, încă de la naştere. Cum de 
ajung unii atât de sus, încât şi lipsa desăvârşirii absolute să le fie 
păcat, iar alţii rămân în cele mai scârboase mizerii ale mocirlei 
păcatului? 

Sau, mai de-a dreptul, cum a putut Părintele Justin, dintre toţi 
ţăranii din satul Petru-Vodă, să ajungă la înălțimea la care a ajuns? 
Cum a putut să biruiască patimile lumești, ispitele politice, frica de 
zi cu zi din epoca bolşevismului, prigoana cruntă a închisorilor, 
mizeria gurii lumii şi toate celelalte, multe, răutăţi ale vremii? Din 
ceea ce am văzut şi am auzit la Părintele, cred că două sunt 
izvoarele din care s-a hrănit neîncetat: dragostea de Dumnezeu şi 
dragostea de înaintaşi — sfinţi şi eroi. De altfel, nu poţi avea una 
fără cealaltă. Şi una pe alta aceste două iubiri se ajută şi se întăresc, 
şi împreună lucrează. În chinurile sale, Părintele Justin Îl vedea 
pe Dumnezeu, Cel care a răbdat chinurile pentru noi. Îi vedea pe 
înaintaşii care L-au urmat pe Hristos şi care îl chemau şi îl întăreau 
ca să ajungă şi el în Ceruri. 

Prin răbdarea credincioasă în ascultarea faţă de Stăpânul lisus 
Hristos şi prin dragostea neîncetată față de sfinţi şi eroi, Părintele 
Justin Pârvu s-a curăţit şi s-a șlefuit neîncetat. Şi, după cum spun 
Scripturile, izvoare de apă vie s-au revărsat dintr-însul, astâm- 
părând setea, curăţind şi sfințind pe mulţi. Sau, cel puţin, dându-le 
o clipă de odihnă, de mângâiere, într-un veac atât de neliniştit şi 
chinuit. Ceea ce, deja, este nespus de mult. Acum s-a mutat la 
Domnul. Iar noi am rămas aici. Fără acest izvor, dar în mijlocul 
neliniştilor şi chinurilor. Iar golul din noi nu-l mai poate acoperi 
cu o binecuvântare, cu un sfat, cu o mângâiere, cu o spovedanie 
sau oricare alta din lucrările prin care atât ne-a ajutat. 

Ce facem acum? 

E vremea maturizării. E timpul să trecem cât mai hotărât de 
la ocrotirea părintească la lupta cea bună. Desigur, mulţi dintre 
noi au dus-o şi până acum. Dar nu a fost mai mult decât vitejiile 
copilului ce se întoarce acasă să povestească părinţilor săi ce 

isprăvi a făcut. Şi acolo, în mângâierea mamei şi sub privirea 
puternică şi mulţumită a tatălui, să strângă noi puteri pentru alte 
încercări. Acum însă această adăpostire a încetat. Acum intrăm 
noi în lupta deschisă, acum se vede ce am învăţat de la Părintele şi 
cât de mult îl iubim. 

Căci dacă într-adevăr îl iubim, moartea lui binecuvântată, 
biruinţa lui cea din urmă, nu poate însemna pentru noi decât un 
angajament. 

Plecarea Părintelui Justin, atât de tipică sfinţilor, este o ultimă 
poruncă: „Veniţi după mine! Faceţi-vă următori lui Hristos, 
precum m-am făcut şi eu! Veniţi în Ceruri, unde Domnul Slavei vă 
aşteaptă cu toţi sfinţii şi eroii Neamului Nostru, cu toţi sfinţii şi 
eroii tuturor neamurilor! Cuceriţi Împărăţia cerurilor, făcându-vă 
datoria sfântă pe pământ!” 

Părintele Constantin Lupu-Marinei:0: 


„Să nu avem frică” 


Părintele Justin Pârvu a fost fratele bunicii mele. Eu l-am 
cunoscut când a venit din puşcărie şi a trecut pe la noi. Apoi, peste 
doi-trei ani, m-a luat bunica de mânuţă și m-a dus la el, la 
Mănăstirea Secu, unde lucra ca muncitor pe şantierul Direcţiei 
monumentelor istorice. Din momentul în care l-am cunoscut am 
hotărât să mă duc la seminar, am zis că vreau să fiu pe urmele 
Părintelui. 

Tot timpul mi-a fost un mentor foarte aspru şi cu multă 
aplecare spre a învăţa. El nu concepea să nu ştiu la examenul de 
admitere la seminar toate pildele Scripturii pe de rost; era foarte 
bun prieten cu o parte din profesorii Seminarului Teologic de la 
Mănăstirea Neamţ, în special cu Părintele Ioan Ivan, cu care se 
cunoştea din timpuri grele, pe când era la Seminarul din Roman. 
Îmi purta de grijă când eram în seminar şi, ca să-i fiu mai aproape, 
a vorbit cu stareţul de la Mănăstirea Secu, Gherontie Ştefan, să 
mergem dimpreună cu alţi colegi să îmbunătăţim cântarea 
bisericească în duminici şi sărbători. Au fost trei ani frumoşi de 
ucenicie, sub îndrumarea Părintelui la strană. Când mă duceam la 
el, de fiecare dată avea obiceiul a-mi prezenta câte o carte. Zicea: 
„Asta ai văzut-o? Ia-o şi citeşte-o!” 

De asemenea, din acea perioadă, în serile de după terminarea 
slujbelor, după ce ne punea să facem canonul de seară al 
călugărului, ce dura mai mult de o oră, ne povestea despre viaţa sa, 
mai ales despre chinurile îndurate prin temniţele comuniste. Şi, 


10 Părintele Constantin Lupu-Marinei este preot la Parohia din Săvineşti 1, 
Neamţ. Este unul dintre cei care i-au fost foarte apropiaţi Părintelui 
Justin Pârvu de-a lungul ultimelor decenii, datorită faptului că este 
singura sa rudă de sânge - preot (n.ed.). 

ca să ne încredinţeze că suferința sa nu a luat sfârșit, într-o seară 
ne-a invitat să-i scotocim chilia, deoarece observase că cineva îi 
pătrunsese în ea. Atunci am descoperit, în stinghia mesei, şi am 
văzut, pentru prima dată, un dispozitiv emițător, pus de Securitate, 
care-l urmărea pe Părintele, iar el îl dezactiva cât aveam de vorbit 
câte ceva mai important. 

Ne învăţa să nu avem teamă de securitate, să nu avem frică în 
general, deşi prezenţa lor era uneori chiar vizibilă. Nu au reuşit 
să-l intimideze, deşi periodic treceau să-l întrebe „de sănătate”. 
Vara, pentru că mai mult de jumătate din vacanță o petreceam în 
preajma lui, mă punea să învăţ apicultura, întrucât ascultarea sa 
era de stupar al Mănăstirii Secu. Făcea adesea aluzii la hărnicia şi 
truda albinelor şi oricine-i trecea pragul era servit cu fagure alb. 
Ziua sa de slujbă era mai tot timpul ziua de luni, închinată Sfinților 
Arhangheli şi Îngeri. 

Uneori, după-amiezile se transformau în scurte pelerinaje 
spre Mănăstirea Sihăstria, unde avea duhovnic pe Părintele Ioil, 
dar şi prieteni de suflet: Părintele Petroniu Tănase, Părintele 
Cleopa Ilie, Părintele Paisie, Părintele Nazarie, stuparul Mănăstirii 
Sihăstria, Părintele Marcu, despre care spunea că suferise cei mai 
mulți ani de temniţă (26). 

Când eram prin anul trei de seminar (1975), într-o vacanţă de 
Paşti, Părintele, cu nostalgia locurilor natale, îmi zice: „Să ştii că 
mi-aş dori să ridic o mănăstire la Haşca (unde este acum 
Mănăstirea Petru-Vodă) şi nu o să mă las până nu împlinesc 
pentru ai noştri ceva trainic, de veșnicie.” Preţuia mult părinții, 
bunicii, moşii, despre care vorbea adesea, şi, mai ales, pe sătenii 
din satul natal, Petru-Vodă. A fost pentru ei trup şi suflet, deoarece 
la fel era de iubit de către ei... 

Îmi amintesc că, în primăvara anului 1975, după îndelungi 
cereri şi lupte interioare, a reuşit să plece în Sfântul Munte Athos. 
Era „visul călugărului”, cum îi plăcea să zică, fiindcă avea să vadă 
Grădina Maicii Domnului. Cu câteva zile înainte de a pleca, mă 
cheamă şi-mi zice: „Ticuţă — pentru că aşa îi plăcea să mă alinte —, 
hai să mă ajuţi să facem un inventar al bibliotecii mele. Îl întoc- 
mim şi, la urmă, scrie: „Prezentul inventar al bibliotecii mele este 

întocmit cu titlu de testament nepotului meu, în caz că nu revin 
sau mi se întâmplă ceva.” Am înţeles atunci, mai mult, ce dragoste 
îmi purta şi, totodată, am trăit prima despărţire de Părintele, că- 
ruia trebuia să-i respect hotărârea. Dar despărțirea nu a fost mai 
lungă de o lună şi jumătate, fiindcă nu a rămas acolo. 

Dacă entuziasmul plecării sale era plin de emoţii, incertitudini 
şi de încântare, la revenire nu ne-a motivat niciodată de ce nu a 
rămas în Sfântul Munte, cum a lăsat a se înţelege, şi nici eu nu am 
îndrăznit a-l întreba, de bucuria revederii. În timp am dedus că 
era vorba de „dorul de ţară” şi gândul la acasă, unde poţi la fel să 
te mântuieşti. 

Nu după mult timp avea să afle că este chemat, de către 
Starețul Dionisie Velea, la Mănăstirea Bistriţa din Neamţ. Anul 
1977, în toamnă, a fost anul plecării de la Mănăstirea Secu la 
Mănăstirea Bistriţa. Aici şi-a reîntâlnit doi dintre slujitorii care 
erau la Mănăstirea Durău, când s-a călugărit. Fostul stareţ al 
Mănăstirii Durău, Arhimandritul Martinian Conuţ, şi Proto- 
singhelul Hrisostom Asavei, fost, între timp, eclesiarh al Catedra- 
lei din Alba-lulia. 

Reîntâlnirea i-a fost o mare bucurie şi, cum spunea cu drag, 
„0 rânduială a Sfintei Ana”, prin icoana făcătoare de minuni. Se 
înțelegeau foarte bine, se preţuiau, era o armonie duhovnicească. 
Erau parcă „oamenii ceas”, cum le spuneam eu: când suna 
clopotul, ei erau deja în strana bisericii, așteptând binecuvântarea 
de slujbă. Asta iubea şi Părintele Justin, având ca primă grijă să nu 
lipseşti de la biserică. La Bistriţa îl întâlneşte şi pe cunoscutul 
călugăr cărturar, Părintele Ioanichie Bălan, şi formează o obşte 
misionară importantă la vremea aceea, nu mai mare de zece 
călugări. 

Garant de această lucrare duhovnicească-misionară le era 
Starețul Ciprian Zaharia, venit şi el de la Mănăstirea Secu, în anul 
1978, şi care mai garantase, prin cunoștințele sale, în faţa 
Mitropolitului Justin Moisescu şi a mai-marilor zilei, pentru 
Părintele, reprimirea în mănăstire — îmbrăcarea hainei monahale 
şi binecuvântarea de a sluji cele ale preoţiei. Despre anii petrecuți 
la Bistriţa în slujire, ascultare, smerenie, iubire de aproapele, 

Părintele avea să spună mai târziu că a fost cea mai frumoasă 
perioadă a vieţii sale. 

Evenimentele anului 1990 aveau să-l aducă, dimpreună cu 
Părintele Ioanichie Bălan, în prim-planul vieţii bisericeşti cu fel 
de fel de propuneri, însă depăşesc ispita măririi, ambii părinţi 
dorind să se reîntoarcă la mănăstirile lor: Părintele Justin la 
Mănăstirea Secu, iar Părintele Ioanichie la Sihăstria. Părintele 
Justin avea aprinsă în suflet candela noului schit şi nu trebuia 
decât să meargă la locurile copilăriei noastre dragi, pe Valea 
Bolătăului — Petru-Vodă. 

În 1991, acest vis-dorinţă se transformă în realitate. Pentru 
început, trăieşte improvizat, într-un dormitor muncitoresc de 
metal, făcând slujba într-un paraclis mic de scânduri de brad, plin 
ochi de lumea care l-a urmat pentru harul său. 

Primii care au sărit în ajutor au fost sătenii, care l-au 
înconjurat cu toată jertfa lor, apoi toți cei ce l-au prețuit. Îmi aduc 
aminte că Părintele dorea să ridice o bisericuţă mică, însă tata, 
care în tinereţe fusese constructor de case, dimpreună cu alţi 
săteni, i-au mărit dimensiunile bisericii din temelie, ridicând-o aşa 
cum este în prezent. Deci când era vorba de „zidire” ţinea cont şi 
de doleanţele celorlalţi. 

Noi, fiind neamuri, mai puțin ne sfătuia, zicea că noi să facem 
ce trebuie, să nu-l facem de râs, că n-are timp să se mai ocupe de 
noi. Ne spunea să urmăm calea lui Hristos, că ştim ce avem de 
făcut, aşa cum au fost bunicii şi moşii noştri. De mai multe ori, 
când a fost ziua lui, mi-a zis: „Măi, hai să mergem noi să slujim 
Sfânta Liturghie în altă parte.” ÎI luam cu maşina şi nu mai ştia 
nimeni unde suntem. Veneam seara târziu şi mulţimea încă îl 
aştepta de fiecare dată să-i dea flori, daruri şi să primească bine- 
cuvântare. Au fost şi zile când, datorită mulţimii de credincioşi, 
rămânea acasă şi asemenea zile spuneau cât este de căutat — deşi 
nu-şi dorea a fi sărbătorit. Ţin minte că la împlinirea celor 90 de 
ani a cerut să nu-i mai urăm ani, fiindcă nu doreşte decât sănătate. 

Cu timpul, toate mergând din binecuvântare în binecuvântare, 
a hotărât să ridice, pentru cei bolnavi şi pentru copii, un aşe- 
zământ. Cum se punea problema terenului, m-a întrebat: „Măi, voi 


X 65 W 


aveţi în țarina Bolătăului un teren, acolo, nu îl dai pentru 
biserică?” Zic: „Cum să nu, vorbesc cu ai mei, dar ce facem acolo?” 
„Un aşezământ celor sărmani.” Pe urmă a cumpărat şi alte terenuri 
şi aşa a luat naştere, în timp, Mănăstirea Paltin, cu obştea de maici. 

Ne sfătuiam adesea cum facem, cum dregem lucrurile, tot 
timpul spunea să trec pe la el pentru că îl binedispuneam şi mereu 
discutam ceea ce este la ordinea zilei şi chiar dacă nu avea 
televizor, radio, ştia tot ce se petrece. Îmi aduc aminte când a venit 
şi domnul George Becali să facă o donaţie şi Părintele i-a spus: 
„Măi, tu ai în multe locuri de dat, lasă că mă descurc eu aici.” N-a 
vrut să primească, iar Becali a împărțit donația la parohiile de pe 
Valea Bistriței. 

Deşi a ridicat şi ctitorit două biserici, azilul de bătrâni, 
orfelinatul şi alte schituri care erau moral-duhovniceşte în 
ascultarea sa, n-a voit niciodată să fie stareţ pe deplin şi, când s-a 
pus problema să fie altcineva numit, pentru a se ocupa el numai de 
problemele duhovniceşti, a acceptat, spunând că nu-i problemă, 
că „eu n-am fost făcut pentru cele administrative”, deşi se descurca 
de minune... Legat de aceasta, spunea că acum îl înţelege pe fostul 
stareţ Ciprian Zaharia: „Când am atâţia fraţi pe aici, oameni de 
hrănit, de încălzit, de făcut chilii, acum îmi dau eu seama cât îi era 
de greu lui Ciprian pe timpul acela să ne ţină pe toţi.” 

Grijuliu, cu timp şi fără timp, a fost şi pentru poporul şi 
neamul românesc, luptând din răsputeri împotriva dictaturii 
electronice şi împotriva a tot ceea ce reprezintă supraveghere şi 
dominație mondială. Avea mereu în vedere, avea în sânge măr- 
turisirea curată a Adevărului, a credinţei, a dreptăţii. Îmi spunea 
adesea: „Să nu predici decât ceea ce trăieşti!” 

De multe ori îţi ghicea gândurile, ce vrei să-i spui, avea o 
previziune aparte. Mi-aduc aminte că eram odată la Petru-Vodă şi 
a venit cineva care şi-a spus acolo necazul. Mă bag şi eu în vorbă 
şi zic: „Lăsaţi, Părinte, că voi încerca eu să o ajut pe doamna.” Şi a 
replicat: „Părinte, nu asta trebuie să înţeleagă ea, ci trebuie să în- 
țeleagă de ce s-a ajuns aici.” Stătea şi asculta de obicei, nu comenta 
decât dacă te cunoştea mai bine. Interesant era că te recunoştea 
dacă ai fost o dată la el, fiindcă a doua oară îţi zicea pe nume. 

Avea puterea aceasta. Până la ultimele momente ale vieții. 
Mulţi ani, încă de la Mănăstirea Bistriţa, stătea şi asculta lumea 
de dimineaţa până noaptea târziu, timp de 12-16 ore. Nu-l interesa 
dacă omul avea bani sau nu, din contră, el scotea şi dădea. Fiecare 
pleca cu câte ceva de la el. Fusese cineva care acum are un service 
auto şi care a ajuns la Părintele după ce i-au spart casa hoţii, de 
rămăsese fără nimic. Era disperat, avea şi rate la bănci, şi Părin- 
tele i-a pus în mână, nu ştiu... cât a putut cuprinde într-o mână, 
dintr-o pungă, unde ţinea ce primea de la credincioşi, zicându-i: 
„la-i pe ăştia şi înmulțeşte-i.” Oamenii ăia nu au mai avut 
probleme cu banii, chiar mi-au confirmat că, de când le-a dat 
Părintele, le-a dat spor de nu au mai dus nicio suferinţă sau necaz. 
Veneau foarte mulţi şi, după ce ajungeau la el, plecau mângâiați. 
Era cel mai important lucru ca omul să se descopere în suferința 
lui, să plece mângâiat, binecuvântat, de multe ori îndreptat. 

A venit cineva din Anglia şi mi-a cerut să-l duc să-l cunoască 
pe Părintele Justin. L-am dus. Până să ajung, mi-a făcut capul 
calendar, iar acolo, când am intrat la Părintele, l-a privit, a pus 
capul în pământ, nu a mai putut vorbi nimic. Părintele îl întreba de 
copii, el nici nu-i spusese că are copii, dar Părintele a insistat cu 
întrebarea asupra copiilor. Două, trei vorbe dacă a reuşit să scoată 
acel om ce voia să-l întrebe foarte multe, şi când am ieșit de aco- 
lo, îmi spune că i s-a luat vălul de pe ochi. „Acum ştiu ce am de 
făcut! Prin două vorbe, Părintele mi-a deschis ochii!” 

La recomandarea Părintelui Justin, Părintele Ilie Cleopa mi-a 
povestit că în timpul fugii lui de comunişti a stat ascuns şase luni 
(din perioada celor trei ani cât a fost fugar ascuns), cu riscuri mari, 
la bunica Ioana, sora Părintelui Justin. În casa bătrânească exista 
o cămăruță între pod şi cămară, pe care n-o ştia nimeni afară de 
noi, făcută de bunicul special pentru diferite ascunzişuri. Acolo s-a 
ostenit în rugi. 

Una din marile prietenii pe care le-a avut Părintele Justin a 
fost cu duhovnicul lui de la Mănăstirea Sihăstria, dar şi cu 
Părintele Petroniu Tănase, care a fost stareţul Schitului Prodromu 
de la Sfântul Munte Athos. Un alt prieten a fost stareţul de la 
Mănăstirea Neamţ, Irineu Chiorbeja, care făcuse şi Facultatea de 

Medicină şi care-l dojenea legat de starea de sănătate, dimpreună 
cu dr. Gaspar. Îmi aduc aminte că venea şi stăteau ore întregi. Se 
apucau şi cântau amândoi foarte frumos cântări dintre cele mai 
grele. Întotdeauna era o încântare să-l auzi pe Părintele la strana 
bisericii. A fost foarte bun prieten şi cu Părintele Sofronie 
Ungureanu, erau ore întregi în discuţii numai despre cărţi. De 
asemenea, apropiat de Părintele Antim Găină, Părintele Elefterie, 
Varlaam şi admiratul monah Ghimnazie. Întotdeauna vorbea 
frumos şi despre Părintele Arsenie Boca — dar, fiind în partea de 
dincoace de munţi, nu se pronunţa foarte mult. După ce a ridicat 
biserica de la Aiud, ştiu că a fost şi la Părintele Arsenie la 
mormânt. Bun apropiat a fost şi cu Părintele Ioanichie Bălan, cu 
care a stat la Bistriţa, căci se apreciau fiecare în ceea ce făceau. Şi 
ce să mai vorbim de foştii colegi de temniţă, de suferință — 
profesori, scriitori, medici şi atâţia preoţi ce se socotesc şi astăzi 
ucenici ai săi... 

Ultima întâlnire cu Părintele a fost la acel Sfânt Maslu cu peste 
150 de preoți rugători pentru sănătatea sa. Am mers şi a doua zi, 
când a venit Înaltpreasfinţitul Teofan, Mitropolitul Moldovei şi 
Bucovinei, de a săvârşit din nou Taina Sfântului Maslu, dar, fiind 
foarte slăbit, am considerat că o să am timp de revenire... Fusesem 
la Cluj, la el la spital, şi atunci am stat de vorbă mai mult. Când 
l-am găsit pe patul spitalului, am zis celui cu care eram că parcă 
„s-a prăvălit muntele”, aşa părea de slăbit, un pic răvăşit, dar 
duhovniceşte era la înălțime. Atunci mi-a spus că acesta e sfârşitul. 
Mi-a cerut să le zic şi celorlalţi că a fost tare aspru cu noi şi să-l 
iertăm. 

Mai înainte de a veni la Cluj, pe când era la mănăstire la 
Paltin, am fost chemat la el de una din maici, că în acea zi nu mai 
voia să vorbească cu nimeni. Am cerut maicilor şi celor care-l 
îngrijeau îngăduinţa de a-l vedea şi am intrat, împreună cu 
Părintele Augustin de la Aiud, câteva minute. Ne-a primit deschis 
şi, ca întotdeauna, l-am rugat să accepte ca medicii să-i trateze 
suferinţa. Momentele acestea au fost foarte dificile pentru mine, 
pentru că îl ştiam că nu se plânge niciodată şi acum suferinţa era 
până la răpunere. 

I-am cerut ultima dată un sfat, iar el mi-a răspuns: „Măi, 
Ticuţă, să-ţi duci crucea!” A fost foarte îngăduitor cu mine şi tot 
timpul conştient. Puterea rugăciunii îl ţinea întotdeauna, nu vă 
mai spun de câte ori mi-a povestit că îi ieşise sufletul din trup când 
îi era rău şi se privea cum sta în pat. Zice: „Măi, mi-a fost atât de 
rău, că m-am aşezat şi nu ştiu cum de n-am murit.” Avea şi umor, 
ca orice muntean un pic hâtru. Le zicea în glumă la călugării care 
mergeau dintr-o mănăstire în alta că erau călugări drumalăi. 
Spunea că „nu se mai liniştesc ăştia, în atâtea ispite, de-i trimite 
vrăjmaşul dintr-o parte în alta”. 

Pentru felul în care se desfăşura totul la înmormântare, timpul 
despărțirii părea a fi o sărbătoare, ca la Înviere. 

În primele 40 de zile după trecerea la Domnul, a venit în vis, 
în fiecare noapte, aşa cum odinioară ne întâlneam, luminat la chip, 
trezindu-mă un minut-două, însă adormeam imediat, niciodată 
tulburându-mă sau îngrijorându-mă... 

Părintele Ciprian-loan Staicu: 


„Avva Justin Pârvu, Voievodul 
în Duhul Sfânt al Ortodoxiei româneşti”: 


În data de 13 ianuarie 2008 am participat, alături de soţia 
mea, preoteasa loana-Alina, la o nuntă în Suceava, în calitate de 
naşi sau părinţi duhovniceşti ai tânărului teolog loan Irimia și ai 
soţiei sale, Ana Maria. A doua zi, cu mila lui Dumnezeu, ne-am dus 
la laşi şi ne-am închinat Preacuvioasei Maicii noastre Parascheva, 
iar apoi, la ceas de seară, am pornit spre Mănăstirea Petru-Vodă, 
cu gândul de a-l cunoaşte şi a lua binecuvântare de la Părintele 
Justin Pârvu. Cu câţiva ani în urmă, duhovnicul ne recomandase 
să mergem până la Părintele Justin, însă nu am reușit. 

Am ajuns la Mănăstirea Petru-Vodă pe la ora 10 seara. Deja 
Părintele Justin nu mai primea pe nimeni, odihnindu-se înainte 
de slujba Utreniei (care începe la 1 noaptea). Am dormit puţin în 
maşină şi ne-am trezit în sunet vesel de clopote. Ne-am dus către 
chilia Părintelui Justin şi ne-am întâlnit cu dânsul tocmai când 
ieşea, cu pas tineresc şi sprinten, spre a merge la slujbă. Înainte 
de a spune ceva, Părintele Justin ne-a invitat: „Haideţi să mergem 
să ne rugăm la templu” — folosind cuvântul templu pe un ton 
glumeţ, care te cucerea prin dragostea pe care o iradia. l-am spus 
că participăm bucuroși la slujbă, dar că am dori la terminarea ei să 
stăm de vorbă cu sfinţia sa, măcar cinci minute, căci apoi urmează 
să plecăm către Grecia, unde locuiam în acea perioadă. Nu am 
apucat să îi spunem Părintelui Justin nici măcar cum ne cheamă. 

Pe la ora 5 dimineaţa s-a terminat Dumnezeiasca Liturghie, 
iar Părintele Justin ne-a primit în chilia sa. Înainte de a spune noi 


" Părintele Ciprian-loan Staicu este consilier cultural al Episcopiei 
Covasnei şi Harghitei şi preşedintele Asociaţiei Prietenii Sfântului 
Efrem cel Nou din Sfântul Gheorghe, judeţul Covasna. 

Materialul a apărut iniţial pe www.apologeticum.ro/2013/07/evocare- 
parintelui-justin-de-pr-ciprian-ioan-staicu/ (n.ed.). 

ceva, Părintele Justin a luat cuvântul şi a vorbit aproximativ cinci 
minute. În acest timp, acest mare sfânt al neamului nostru a dat 
răspuns la toate problemele, nedumeririle, necazurile, frământă- 
rile noastre. Ştia totul despre noi şi mai ales ştia, cu harul lui 
Dumnezeu, care este rezolvarea tuturor problemelor noastre. 
După cinci minute, m-a întrebat dacă vreau să îl mai întreb ceva. 
Eu am zâmbit şi am spus: „Nu, părinte, totul este foarte clar.” Apoi 
am luat binecuvântare şi am plecat în Grecia. 

De la fini am primit două cărți ca dar: Întoarcerea la Hristos, a 
lui Ioan Ianolide, şi Viaţa Părintelui Gheorghe Calciu-Dumitreasa, 
ambele apărute prin strădania obştii minunate a Mănăstirii 
Diaconeşti din judeţul Bacău. În puţine zile am reuşit să le citesc 
pe amândouă. Era prima dată când auzeam de martirii din în- 
chisorile comuniste. După câteva săptămâni l-am cunoscut pe 
domnul Stelian, directorul Editurii Stupul Ortodox din Tesalonic, 
un om al lui Dumnezeu, foarte misionar şi puternic ancorat în 
Tradiția Sfinţilor Părinţi, care încă din tinereţea sa a făcut multă 
misiune, ca laic ortodox, în închisorile din Grecia, aducând cuvânt 
de mângâiere celor întemnițați. Domnul Stelian şi-a manifestat 
dorinţa de a fi tradusă în limba greacă o carte despre pătimirile 
îndurate de români în închisorile comuniste. Atunci i-am spus de 
cartea Mărturisitorului Ioan lanolide şi am purces la traducerea 
ei, după ce, bineînţeles, am luat binecuvântare de la Părintele 
Justin. 

Tot timpul cât a durat această lucrare (3-4 luni), am simţit că 
era cineva lângă mine care mă întărea, mă bucura, mă odihnea, 
mă încuraja. Nu ştiu cine a fost, dar ştiu că a fost de la Dumnezeu. 
Cartea aceasta a apărut în limba greacă în 2009, iar efectul ei a 
fost răsunător, mulţi greci îndrăgindu-i foarte tare pe Marii 
Mucenici din închisorile comuniste din România. Unul dintre ei, 
Dimitrie din Veria, un familist cu cinci copii, a învăţat pe de rost 
pagini întregi din această traducere, având o foarte mare evlavie 
față de Mucenicul Gheorghe Jimboiu în special şi faţă de toți Noii 
Mucenici Români în general. 

După câteva luni a urmat o a doua traducere, Deţinutul 
profet, tot a lui loan lanolide. În urma acestor apariţii, domnul 
Haralambos Bousias din Atena, profesor universitar de chimie şi 

Am dat mărturie despre aceste cărţi nu din mândrie, nu 
pentru a arăta ce am făcut eu, căci sunt o biată slugă nevrednică, 
ci le-am amintit cu bucuria recunoştinţei de a fi făcut părtaş de 
către Părintele Justin la o lucrare sfântă, spre slava lui Dumnezeu 
şi a sfinţilor Lui. 

Anii au trecut şi prietenia care m-a legat de Părintele Justin a 
fost din ce în ce mai trainică, cu toate că sunt nevrednic de 
dragostea lui, dar îi mulţumesc din inimă pentru ea. Credincioşii 
din Patras au strâns bani şi a fost făcută o raclă de aur şi argint, în 
care a fost aşezat capul unui Mucenic de la Aiud care fusese tăiat cu 
pânza de circular. Această raclă se află acum în Osuarul de la Aiud, 
pe care Părintele Justin îl considera ca fiind cel mai sfânt loc din 
România, iar eu îl consider ca poarta raiului neamului româ- 
nesc. Când am dus acest cap de Mucenic pus în raclă la Părintele 
Justin, l-a ţinut mult timp în braţe (atunci am avut bucuria unică 
de a sta de vorbă cu Părintele Justin mai mult de două ceasuri, dar 
asta mai ales pentru că eram împreună cu Părintele Augustin de la 
Aiud) şi a spus: „Păi, să mai facem din astea!” Şi am mai făcut, nu 
aşa de scumpe (aceea a costat 3.500 de euro), însă cât ne-a ajutat 
Dumnezeu, spre slava sfinţilor Lui! 

În anul 2010 am fost pentru prima dată la Aiud şi am primit 
un femur întreg al unui sfânt mucenic. Am comandat o raclă 
frumoasă de lemn la Mănăstirea Agapia, care a costat 1.000 de 
euro. Pe vremea aceea aveam salariu în Grecia şi cu toată 
dragostea am făcut această jertfă, pentru a avea un prieten atât de 
aproape. Racla aceasta a fost pusă pe sfânta masă a altarului 
parohiei mele din Tagarohori (Veria), iar la fiecare Sfântă Litur- 
ghie cântam troparul sfinților din închisori, mai întâi cel în limba 
română, apoi, cu timpul, pe cel în limba greacă alcătuit de 
imnograful Haralambos. 

Când am luat racla de la Agapia, înainte de a merge la Aiud ca 
să punem sfântul în ea, am trecut pe la Mănăstirea Petru-Vodă. 
Voiam să îi arăt Părintelui Justin racla de lemn şi să îl rog să o 
binecuvânteze. Însă nu am apucat să îi spun nimic de existenţa 
ei, căci Avva m-a copleşit. Pe când eram în chilia lui, a deschis 
un seif şi a început să scoată bani din el. Mă gândeam: „Ce vrea să 
facă Părintele Justin cu banii, eu nu am venit să îi cer bani!” 

A numărat mulţi lei, euro şi dolari şi mi i-a dat. „Şi eu ce să fac 
cu ei?” Credeam că poate trebuie să îi duc cuiva. „Lasă că ştie 
Dumnezeu ce să faci cu ei. Sunt pentru racla din maşina ta.” Erau 
nici mai mult nici mai puţin decât exact banii (1.000 de euro) pe 
care îi dădusem cu câteva ore în urmă la Agapia pentru raclă (iar 
Părintelui Justin eu nu i-am spus cât a costat racla). 

Am ajuns la Aiud şi eram trist că Dumnezeu nu mi-a primit 
jertfa şi Părintele Justin mi-a dat acei bani. Însă Părintele 
Augustin m-a liniştit: „Dumnezeu ţi-a primit jertfa, însă Părintele 
Justin a vrut să contribuie şi el cu ceva.” Or acest ceva a fost exact 
ajutorul de care am avut nevoie după câteva zile, când am avut un 
necaz şi a trebuit să plătesc... 1.000 de euro. 

Înainte de a pleca la Domnul, Părintele Justin mi-a dat 
binecuvântare de a traduce în limba greacă o carte minunată - Ne 
vorbeşte Părintele Justin — iar traducerea este, cu mila Domnului 
şi rugăciunile sfântului, aproape de finalizare. Prin ea mulţi greci 
îl vor cunoaşte pe Părintele Justin şi sunt sigur că poporul grec va 
avea un cuvânt greu de spus în canonizarea sfinţilor din închisorile 
comuniste. 

De ce l-am numit pe Părintele Justin voievodul Ortodoxiei? 
Expresia am auzit-o, nu îmi aparține, însă subscriu la ea. A fi 
voievod înseamnă să fii stăpân, să ai ultimul cuvânt, să fii ascultat 
de toți. Părintele Justin a fost stăpân pe sufletul său, cu toate că 
mulți, în închisoare şi în afara ei, au încercat să îl facă să îşi vândă 
sufletul, însă fără succes. A avut ultimul cuvânt în faţa celor care 
l-au duşmănit, căci el, prin moarte, a pornit către sfinţenie, iar 
semnele acestei sfințenii le-am văzut toţi cei care am participat la 
înmormântarea lui, iar acesta este doar începutul acestor semne. 
Mulţi şi-au dorit ca Părintele Justin să moară, exact ca cei care 
şi-au dorit ca lisus să moară. Însă Viaţa nu moare, harul nu se 
stinge, Iubirea nu poate fi biruită. Dacă avem o ţară condusă de 
nişte năimiţi ai străinilor — însă nu e numai vina lor, ci mai ales a 
noastră, căci de peste douăzeci de ani i-am ucis prin avorturi pe 
cei mai buni fii ai neamului şi au rămas doar câţiva, din care nu 
poţi alege exact ce ar fi fost mai bun din neamul nostru — de acum 
încolo, alături de Părintele Arsenie Boca, de Părintele Arsenie 
Papacioc, de Avva Sofian şi de Avva Adrian, este şi Părintele Justin 

şi poate Dumnezeu se va milostivi şi ne va scutura din somnul cel 
de moarte în care ţara noastră zace, într-un post-comunism mai 
rău şi mai perfid decât primul comunism. Părintele Justin a fost 
ascultat de toţi cei care au avut urechi să îl audă, inimă să îl iu- 
bească şi ochi să îl vadă, căci în el noi vedeam şi auzeam şi simţeam 
pe Hristos cel pururea viu întru sfinţii Lui. 

Părintele Justin a fost vas ales al Duhului Sfânt, un om de a 
cărui smerenie în trăire şi hotărâre întru apărarea şi mărturisirea 
Adevărului-Hristos s-au mirat şi îngerii şi s-au înfricoşat demonii. 
La căpătâiul lui, în coşciugul în care a fost aşezat mult-pătimitorul 
lui trup, a fost adusă, la ceas de noapte, şi o demonizată, iar dra- 
cul din ea a mărturisit ceea ce unii nici nu vor să audă: „ESTE 
SFÂNT, ESTE SFÂNT!” Nu ne îndoim că Părintele Justin este un 
mare sfânt, care s-a dus acum să se întâlnească cu cei de care el 
mărturisea că îi este mai dor chiar decât de părinţii care l-au 
născut: de fraţii de suferinţă din închisorile comuniste. 

Avem încă un mare rugător în ceruri pentru neamul românesc 
şi nu numai. Dacă trupul său a fost biruit de cancer, iată că, după 
moarte, din ochii şi din mâinile lui a izvorât mir. Cum se poate 
dintr-un trup de canceros să izvorască mir? Este o întrebare la care 
astăzi, când scriu aceste rânduri, în Ziua a Opta a istoriei neamului 
omenesc, în ziua praznicului Pogorârii Sfântului Duh, se poate 
răspunde foarte uşor: Părintele Justin a fost şi va rămâne în veci 
un scump sălaş al Sfintei şi de Viaţă Făcătoarei Treimi ! 

De la Părintele Justin am învăţat să nu ne temem, căci 
biruinţa este şi va fi a lui Hristos. Discutam acum câteva zile cu 
Părintele Augustin de la Aiud şi îmi spunea: „Să nu ne temem, căci 
puterea este de partea noastră, noi avem harul lui Hristos, iar 
duşmanii Lui nu pot să ne facă absolut niciun rău; orice ar încerca 
să ne facă, e un bine pentru noi, iar cel mai mare bine ar fi ca în- 
tr-o zi să ne facă MUCENICI!” 

Cu rugăciunile Cuviosului Justin Mărturisitorul, Doamne 
Iisuse Hristoase, fii cu noi acum şi în veci! 

Părintele Valentin Ioan Istrati”: 


„Despre Revoluţia 
Părintelui Justin Pârvu”: 


A plecat la Domnul Părintele Justin Pârvu de la Mănăstirea 
Petru-Vodă. Ultimul poate din generaţia marilor duhovnici sfințiți 
cu sânge martiric prin temniţele comuniste şi prin rugăciune de 
multe decenii, spre slava lui Dumnezeu. 

Cu o zi înainte de înmormântare, seara, pe la şapte, mă apucă 
un dor imens să merg şi să-i sărut mâna. De multe ori mi-a călăuzit 
viaţa, uneori mi-a dat sfaturi cu vedere de Duh şi înţelepciune mai 
presus de fire. Acum trebuie să merg şi să sărut mâna unui om 
sfânt. Ne mai găsim vreo câțiva preoţi şi credincioşi şi plecăm din 
Iaşi. La intrarea pe drumul forestier care duce la mănăstire, lung 
de vreo 5 kilometri buni, totul e blocat. Poţi să fii delegaţie oficială, 
orice, nu se mişcă nicio maşină, din cauza unor tronsoane lungi, de 
un singur fir. 

Lăsăm maşina şi pornim pe jos. După vreo câteva sute de 
metri, mama începe să se vaite de ritmul nostru insuportabil de 
mers şi de oboseală. Spune: „Părinte Justin, trimite te rog vreun 
om al lui Dumnezeu să ne ia cu maşina, măcar câteva sute de 
metri.” Peste un minut opreşte un domn fără a-i face vreun semn 
şi ne ia preţ de un kilometru. Coborâm în grabă şi ne întindem iar 
la drum. Şi iarăşi lamentaţii şi plângeri la Părintele Justin. Sunt 
mii de oameni care urcă alene muntele, pe drumul şerpuit care 
duce la mănăstire. Opreşte iar o maşină nouă, doamna din faţă se 
pliază în portbagaj şi şoferul ne invită pe toți în maşină. Ne urcăm 
sideraţi, fără să ştim de unde această minune, mulțumim abia 


'2 Părintele Valentin loan Istrati este preot la Parohia „Sfânta Vineri” din 
Iaşi (n.ed.). 

'3 Articol preluat de pe site-ul http://www.doxologia.ro/puncte-de- 
vedere /revolutia-parintelui-justin (n.ed.). 

şoptit. Şoferul ne spune: „Mergem la Părintele, am citit pe 
Doxologia şi în Lumina despre zecile de mii de oameni care vin 
să-i sărute mâna. Îi spun că sunt de la Doxologia şi mă minunez de 
judecăţile tainice ale lui Dumnezeu. 

Ajung într-un final la sicriul marelui duhovnic. Mireasma de 
crini cereşti e atât de puternică în toată curtea mănăstirii încât e 
simțită de toţi. Faţa părintelui e de un alb imaculat, de crin, de o 
sensibilitate care te pătrunde până la cerul inimii. Parcă zâmbeşte 
sfios. Are o mână caldă, de o fineţe şi puritate mai presus de 
cuvânt, cu care a binecuvântat şi a sfinţit sute de mii de oameni, 
total opusă răcelii de congelator şi rigidității cadavrelor obişnuite. 

Stau şi mă gândesc: „Ce titan de duhovnic, aşchia asta de om, 
ce munte de răbdare şi de speranţă, câtă suferinţă a îndurat în cei 
16 ani de temniţă grea, câte milioane de lacrimi a înghiţit în 
rugăciune în celulă, câte bătăi, câtă foame şi sete, câte umilinţe a 
răbdat, pentru a ajunge aici.” A fugit de oameni în adâncul pădurii 
şi oamenii au venit cu zecile de mii la el. A plecat din oraş şi oraşul 
s-a mutat în pădure. S-a ascuns în munte şi muntele a devenit mu- 
şuroi de credinţă. A căutat singurătatea rugătoare, şi rugăciunea 
celor singuri, pierduţi în mijlocul lumii, tăinuiți în suferinţă, l-a 
găsit. A iubit tăcerea brazilor şi a spovedit sute de mii de oameni. 
Privesc zecile de mii de oameni tăcuţi, care urcă alene, în 
rugăciune, muntele către părintele lor duhovnicesc şi înţeleg ce 
este ortodoxia: căutare a sfinţeniei care devine sfinţenie însăşi. 
Oamenii aceştia, asudați, bătrâni, copii în căruţuri, tineri, familii 
întregi, monahi şi maici de pretutindeni, oamenii ăştia sunt 
ortodoxia. O bătrână ţine nefiresc de sus, legănat, un ghiveci mare 
de flori, pe care vrea să-l aducă părintelui cu viaţă sfântă. Alţii 
poartă opaițe cu lumină pentru a lumina calea către el. În jurul 
sicriului sute de oameni plâng firesc, molcom, pentru un om de 
nouăzeci şi ceva de ani. Sute de preoţi strânşi parcă de o mână 
nevăzută stau şi se roagă în jurul catafalcului modest. Nimeni nu 
mai are nicio îndoială: au venit toţi să-l vadă pe Părintele şi să se 
roage să-i semene. Au venit să-i sărute mâna şi să se împărtăşească 
de o ultimă binecuvântare plină de har. Jandarmii ţin cu greu piept 
mulțimii care doreşte să îmbrăţişeze pentru o clipă pe monahul 
care le-a schimbat lumea definitiv. 

Ceea ce am văzut la sicriul Părintelui Justin este o revoluţie. 
Revoluţia tăcută, mai discretă decât florile de colț, a omului 
credincios, neostentativ, a bătrânului căutător de veşnicie, a tână- 
rului căutător de linişte, a familiilor cu copii mulți şi a călugărilor 
iubitori de pustie. Sunt zecile de mii de oameni care au simţit cu 
toată fiinţa lor cum Dumnezeu se revarsă în suferinţă şi o face 
scară către cer, Cruce a firii care vesteşte Învierea. Oamenii nu se 
roagă sfinţilor care nu-i ajută. Talpa ţării este iubitoare de sfin- 
tenie şi de rugăciune. Sunt oamenii tăcuţi, care dis-de-dimineață 
la birou, într-o discreţie totală, îşi fac Acatistul Maicii Domnului 
sau Paraclisul, înainte de o zi plină de povara grijilor sau fac cruce 
alene pe pâinea scoasă din cuptor pentru a-şi sfinţi pruncii de 
mireasma euharistică a raiului. 

Părintele Justin rămâne în sufletul oamenilor, acolo de unde 
nimic nu-l poate smulge, adânc înfipt în inima lor, prin rugăciune. 
Puterea lui de a predica şi spovedi, de a sfătui şi lumina oamenii, 
rămâne şi se înmulţeşte după trecerea lui în regnul cel fără de 
moarte. Lumina ochilor lui rămâne în suflete şi după ce ochii lui 
pământeşti s-au stins. E puterea de a iubi jertfelnic pe cei ce te 
prigonesc, de a cerceta ca un chirurg iscusit păcatele tuturor şi de 
a călăuzi fără odihnă pe toţi rătăciţii acestei lumi. E puterea care 
se înrădăcinează în cer şi rodeşte pe pământ smerenie, rugăciune 
şi îndumnezeire. E bucuria care rodeşte multe lacrimi, rouă a 
raiului interior, care doreşte şi se sfârşeşte după curţile Domnului. 

Părintele Severian Gheras:: 


12 ani cu Părintele Justin Pârvu's 


Îmi aduc aminte că în primăvara anului 2001 am fost sunat 
de către doamna Tamara Şuniţă, care m-a întrebat dacă nu cunosc 
pe cineva doritor să facă un pelerinaj în România, şi în special dacă 
cineva, sau poate chiar eu însumi, ar dori să ajungă la un părinte 
foarte căutat şi apreciat de lume, Părintele Justin Pârvu. Îi spu- 
sesem că am auzit de Mănăstirea Petru-Vodă, că ştiu despre 
Părintele Justin, dar nu sunt gata să ajung la el. De asemenea, îi 
explicasem că, fiind al doilea preot la parohia Constantin şi Elena, 
nu prea puteam să ies cu anunţuri către enoriaşi. Discuţia cu 
doamna Tamara s-a încheiat aici. Totodată, se întâmpla mai des 
ca, la Biserica Sfinţii Constantin şi Elena, să vină pentru mărturi- 
sire la Părintele Anatol sau să rămână peste noapte în chiliile 
prevăzute pentru vizitatori o domnişoară, Valentina, aflată acum 
în SUA, şi care fusese la mănăstirile din ţinutul Neamţului, printre 
care şi la Părintele Justin Pârvu. Ea a fost cea care mi-a făcut o 
introducere foarte frumoasă despre părinte şi despre sihaştrii 
tineri pe care i-a adunat în jurul lui. În acea perioadă, şi eu, şi 
domnul Victor Copiimulţi eram în căutarea locului pentru Bi- 
serică. Duceam negocieri cu primăria, cu Academia de Ştiinţe, care 
s-ar fi oferit să ne aloce câţiva ari pentru înălţarea unei Biserici, 
dar toate negocierile noastre erau în van. Nu aveam un răspuns 
pozitiv nici de la primărie, nici de la academie, ca, peste o perioadă, 
mânat de durerea noastră, să vin eu cu propunerea către domnul 
Victor Copiimulţi să mergem la acel părinte, lucru de mult folos şi 
care ar putea să ne ajute. Dumnealui a acceptat, sugerând să 


4 Părintele Severian Gheras este paroh al Bisericii Sfântul loan cel Nou 
de la Suceava din Republica Moldova (n.ed.). 

5 Material preluat de pe http://bisericaortodoxa.blog spot.ro/ 
2013/07/12-ani-cu-parintele-iustin-parvu.htm] (n.ed.). 

ajungem întâi la Lavra Peşterilor de la Kiev şi să ne închinăm la 
toţi sfinţii şi cuvioşii de acolo, după care să ajungem şi la Poceaev. 
Am ajuns şi la Kiev şi la Poceaev, dar şi la Bănceni, mănăstire care 
funcţiona deja. Totuşi, nu am putut ajunge la Părintele Justin, 
pentru că deja se introdusese regim obligatoriu de pașaport străin 
pentru cetăţenii din Republica Moldova care vor să intre în 
România, iar paşapoartele nu le aveam la noi. 

A trebuit să revenim la Chişinău, ca peste câteva zile domnul 
Victor să mă sune cu propunerea de a porni din nou pe drumul 
spre Petru-Vodă, lucru pe care l-am salutat cu bucurie. 

Am traversat Prutul împreună cu domnul Victor, cu soţia lui, 
Ludmila, şi cu fiul Alexandru. Îmi amintesc că ajunşi în localitate 
am văzut crucea de pe dreapta, de cum mergi din partea Târgului 
Neamţ spre Poiana Teiului, şi am făcut spre mănăstire. Ne-am 
ridicat spre ea. M-a impresionat faptul că biserica se zugrăvea pe 
dinafară, lucru mai rar întâlnit în sec. XXI. L-am căutat întâi de 
toate pe Părintele Hrisostom, un ucenic al Părintelui Justin. Am 
fost întâmpinați cu dragoste. I-am spus părintelui durerea şi 
necazul cu care am venit, la care el mi-a spus că îl cheamă pe 
Părintele Justin. 

Am fost lăsat să aştept într-un salon pentru oaspeţi. La un 
moment dat mi-a atras atenţia vocea cuiva care se apropia cu paşi 
siguri pe cerdacul casei cu două nivele, din faţa altarului bisericii 
mănăstirii de acolo. Mai cu glume, mai cu întrebări, vocea se 
apropia de noi, ca să ne trezim în faţă cu un călugăr în vârstă, dar 
înalt şi frumos. Era Părintele Justin, care se aşeză cu noi la masă, 
pentru a sta de vorbă cu fiecare din cei care veniseră la el. La 
urmă mă cheamă pe mine şi zice: „Părinte, de ce te-ai apucat...” 
Şi, ca de obicei, a spus Părintele: „Punem la rugăciune, că mare e 
Dumnezeu.” Asta mi-a spus şi nu a adăugat nimic, atât că îndelung 
dăduse din cap îngândurat. Aceasta a fost prima întâlnire cu Justin 
Pârvu. Părintele mi-a propus să mai vin pe la el, astfel că am mai 
fost în audienţă şi a doua zi. Tot atunci, Părintele s-a oferit să ne 
doneze şi nişte cherestea pentru viitoarea biserică. Noi nu am fost 
gata să o luăm la acel moment, dar de fapt, propunerea părintelui 
cu cheresteaua a fost o profeție rafinată despre biserica de lemn 
care s-a înălțat mai târziu. Am avut şi ocazia să slujesc cu părinţii 

de acolo, să oficiem Sfânta Liturghie, după care mi-am cumpărat 
şi nişte cărți, şi am revenit la Chişinău. 

Când am revenit, ce să vezi? Domnului Copiimulţi îi vine ideea 
să depunem cererea pentru lot încă o dată, către primărie, în 
persoana domnului Serafim Urechean, primar general, cu care 
erau vecini de scară. 

Am stabilit ora la care să ne întâlnim la el în scară, unde speram 
să-l întâlnim pe domnul Serafim Urechean pentru a-i înmâna 
cererea. Zis şi făcut. Am întocmit scrisoarea, i-am înmânat-o 
primarului încă neajuns la biroul de la primărie. A luat cererea 
noastră, exprimându-şi încrederea că problema noastră se va 
rezolva. Ulterior au mai fost nişte negocieri între domnul 
Copiimulţi, administraţia primăriei, domnul primar, despre care 
am aflat după ceva timp, însă rezultatul a fost altul de această dată. 
La trei luni de la vizita noastră la Părintele Justin, în decembrie 
2001, a fost emisă decizia prin care ni s-a oferit lotul pentru 
înălţarea bisericii. O problemă care într-un an şi trei luni nu s-a 
rezolvat, după întâlnirea cu părintele şi-a găsit dezlegare. Aveam 
titlul la mână şi nu-mi venea să cred în ce loc şi cât teren, cu 
ajutorul lui Dumnezeu, a fost alocat bisericii. Este prima minune 
a Părintelui Justin în destinul meu personal, al domnului Victor, 
dar şi în destinul comunității noastre. Prima minune săvârşită prin 
rugăciunile Părintelui Justin. 

Ieromonah Siluan Antoci de la Mănăstirea Agafton: 


„Omul Dragostei, Bătrânul, 
eroul, mucenicul, mărturisitorul” 


— Înainte de 1990, pe când era la Mănăstirea Bistriţa, la uşa 
chiliei Părintelui Justin Pârvu a bătut o femeie sărmană. Venise la 
Părintele să ceară milostenie şi bătrânul călugăr, în bunătatea sa, 
a milostivit-o pe femeie. Povestea Părintele Justin că, imediat ce 
i-a dat milostenie femeii, l-a cuprins o bucurie nemaisimţită până 
atunci, o pace şi o linişte totală. Părintele Justin a înţeles, în acea 
clipă, că femeia care îi intrase în chilie era chiar Maica Domnului. 
Dar femeia se făcuse nevăzută. A povestit Părintele apoi că i-a 
căutat îndelung urma, în chilii, în mănăstire, chiar şi pe cărările 
din apropiere. Femeia nu a fost de găsit... lată cum Părintele Justin 
i-a dat milostenie Maicii Domnului, care probabil a vrut să îl 
încerce pe bunul nostru călugăr... 

— Care este prima imagine pe care o aveți cu Părintele Justin 
Pârvu? Ce impact a avut prezența acestui mare om asupra 
sfinției voastre? 

— Cu mare bucurie vorbim despre Părintele Justin şi gândul la 
el ne face să ne smerim, privind la el ca la un stejar, privind la el 
ca la un munte, privind la el ca la un mare Avvă pe care l-a avut 
Moldova noastră. Despre Părintele Justin am auzit de la o vârstă 
fragedă — aveam 15 ani — de la un bătrân din satul Suliţa, de la noi 
din Botoşani, moşul Toader Creţu. El mi-a spus: „Măi, copile, în 
Neamţ sunt mari părinţi, sunt şi din Botoşani, Părintele Cleopa... 
Dar la Petru-Vodă este un părinte căruia călugării din obşte îi spun 
Bătrânul. A făcut mulţi ani de puşcărie.” Şi am rămas cu gândul la 
Bătrânul, cum mi-a spus moşul Toader... 

- În ce an se întâmpla asta? 

— În anul 1995. Era acolo, cu câţiva părinţi. După ce am ajuns 
la Mănăstirea Pângăraţi, bineînţeles că am vrut să îl văd şi eu pe 
Bătrânul de la Petru-Vodă. Și imaginea despre Părintele Justin 
este imaginea aceea despre Marele Bătrân luminos, care în acelaşi 

timp privea la noi, copiii de 15-16 ani, cu mult drag. Cred că privea 
la noi şi se vedea pe sfinția sa. Pentru că şi el a început călugăria 
foarte de tânăr, cum ne-a spus el, şi o mare bucurie a avut când 
ne-a văzut în hainele călugăreşti. Nouă nu prea ne stăteau hainele 
călugărești bine, eram micuţi, dar nu pot să uit chipul Părintelui 
plin de bucurie şi de dragoste. Începând din acea toamnă — pentru 
că într-o toamnă am fost prima dată la Părintele Justin, împreună 
cu părintele nostru stareţ, Părintele Teofil, care era fiu duhov- 
nicesc al Părintelui Justin — din acea toamnă am început să merg 
mereu la Părintele, fiind şi la Seminar, mergeam ori de câte ori 
aveam ocazia. Şi întotdeauna — Părintele fiind atunci şi mai tânăr 
— am descoperit şi am văzut în el pe Marele Bătrân şi pe copilul 
fără de răutate. Asta este prima imagine. Au urmat multe discuţii 
folositoare, multe întâlniri duhovniceşti. Multe lucruri am învăţat 
de la Părintele, în primul rând aplecarea spre jertfă şi dragostea 
de om. Atâta răbdare întruchipată, atâta iubire, atâta îngăduinţă... 
Puteam să stăm la el o oră, două, trei... şi nu se ridica să spună: 
„Părinților, gata!” Se bucura ca un copil, ne lua la trapeză, ne 
binecuvânta, ne mai făcea câte o rugăciune... Şi toată starea de 
prezenţă a Părintelui Justin ne făcea să fim ca în Grădina Raiului! 
Uitai de tine, uitai de timp, uitai de toate. Aproape uitai de ce ai 
venit. Numai ascultându-l, numai uitându-te la el, numai gân- 
dindu-te că undeva în Neamţ, în munţi, trăieşte un Mare Bătrân, 
care are deschisă uşa pentru tot omul! Care are bucuria jertfei... 
Pentru că bucuria jertfei pentru aproapele este o mare Taină a lui 
Dumnezeu. Părintele avea această bucurie. Şi spunea un părinte 
odată: „Nu ştiu cum se face, că de câte ori mă apropii de Părintele 
Justin, rugăciunea minții începe să curgă în inima mea! Numai cât 
mă apropii!” Atunci nu mi-am dat seama, dar mai târziu am înţeles 
că Părintele avea această rugăciune pe care o rostea tot timpul şi 
pe care, bineînţeles, a învăţat-o în marea Academie a suferințelor 
— temniţele comuniste. 

— Era ca picătura aceea din ocean, care era în Părintele — şi 
care se împrăştia, se manifesta în tot ce era în jurul lui? 

— Adevărat. Am avut fericita ocazie să merg la Părintele Justin 
cu Părintele Ioanichie Bălan, cu Părintele Teofil, stareţul Mănăs- 

irii Pângăraţi, cu Părintele Vichentie de la Mănăstirea Secu, mai 
nergea Părintele Antim, care astăzi este la Bistriţa... Nu uit un 
uvânt al Părintelui Ioanichie Bălan... La un moment dat, când am 
oborât din maşină, zice Părintele Ioanichie: „Măăăi, aici e ca în 
ânul lui Avraam! Şi căţei, şi purcei, şi curcani, şi copii, şi bătrâni, 
i tineri, toţi vin la Părintele Justin!” Şi cu adevărat, rugăciunea 
'ărintelui Justin însufleţea totul, împrietenea totul. Părintele 
ustin era ca patriarhul Avraam... Un călugăr dacă era scos din 
nănăstire, ştia că la dânsul găseşte o bucată de pâine, găseşte o 
hiliuţă, găseşte un cuvânt de întărire. Şi îi dă nădejde. Mare lucru 
ă îţi dea cineva nădejde! O măicuţă, un om bolnav, o femeie cu 
opii... Toţi! Părintele Justin şi cu dreapta şi cu stânga împărțea. 
In om al milosteniei extraordinar! Nu se uita când dădea. Zeci de 
azuri am văzut când Părintele punea mâna în buzunar şi cât 
cotea, atât dădea. Nu se uita, scotea şi punea în mâna ta. Eram la 
eminar şi nu duceam lipsă, dar el tot timpul ne dădea un bănuţ. 
aptul că el avea dragostea asta pentru noi, de a fi ca noi. Deşi îl 
riveam ca pe un munte, el era ca un frate, era printre noi, trăia 
nereţea noastră, trăia începutul monahismului. Şi vedeţi că în 
arul lui s-au adunat atâţia părinţi şi atâtea măicuţe, pentru că 
ărintele s-a pus în viaţa fiecăruia. Şi fiecare dintre părinţi, dintre 
aici şi chiar dintre credincioşi l-a simţit pe Părintele prezent în 
ecazul lui, prin rugăciune, l-a simţit pe Părintele Justin prezent 
1 nevoinţa fiecărui călugăr. Pentru că viaţa monahală este o viaţă 
are îl slujeşte pe Dumnezeu şi o viaţă frumoasă şi gândindu-te la 
ărintele Justin mergeai mai departe. Chiar dacă îţi mai scăpai 
rucea jos, o luai din nou numai gândindu-te la Părintele, care 
tâţia ani de zile a dus cu sine crucea atâtor greutăţi şi atâtor 
evoinţe fără să cârtească. Părintele a fost acel stejar la umbra 
iruia am crescut cu toţii şi ne-am bucurat de umbra lui, de mă- 
ţia lui, de trăinicia lui. Părintele era omul pe care l-aş putea numi 
n erou. Pentru că avea un eroism continuu al nevoinţelor, al 
ibirii de neam, al iubirii de Hristos... 

— Un eroism care ar trebui să fie starea noastră firească, a 
ituror... 

— Lumea are nevoie de eroi! Trebuie să fim eroi în lupta cu 
ăcatul, în lupta cu forțele întunericului, în lupta cu trupul, cu 

lumea aceasta care caută să-L scoată pe Hristos din viaţa noastră. 
Or, Părintele era acela care Îl aducea pe Hristos. La dânsul... Dacă 
cineva dorea să se căsătorească şi nu putea sau nu avea bani, 
Părintele îi oferea totul: Biserica, sala de mese să facă nunta... De 
dragul lor sau ca să nu trăiască în păcat, Părintele îi căsătorea. 
Astfel, el aducea pe Hristos în viaţa fiecăruia. Alunga păcatul, pe 
tineri îi încuraja să rămână în ţară. Se gândea şi la viitorul ţării. 
Încuraja naşterile de prunci. Ajuta. Omul acesta nu dădea numai 
sfaturi, el ajuta pe fiecare în parte şi pe toţi laolaită. Azilul pe care 
l-a făcut, copiii pe care i-a crescut... A arătat tuturor că Biserica nu 
este numai cea care cere de la oameni, ci este şi cea care dăruieşte 
oamenilor. Şi el a dăruit destul, şi Dumnezeu i-a dăruit mari 
haruri. S-a dăruit în primul rând pe sine, şi din ce Dumnezeu i-a 
dat mereu a dăruit. A ajutat pe mulţi credincioşi. Cuvântul 
Părintelui Justin a fost un cuvânt ascultat, un cuvânt plin de har. 
Te ruşinai ascultând sfaturile Părintelui Justin, te smereai numai 
privind la nevoinţa sa... 

— Ați cunoscut oameni a căror viaţă să se fi schimbat total? 
Atei, oameni care au fost departe de Dumnezeu şi a căror viaţă, 
după ce l-au întâlnit pe Părintele Justin, să devină cu totul alta? 

— O, sunt mulțimi! Foarte mulţi care au mers pe drumul 
monahismului, cei care s-au căsătorit şi care s-au jertfit prin 
naştere de prunci şi se jertfesc prin creşterea şi educarea acestora 
în spiritul ortodox... Atâta misiune a făcut Părintele şi atâtea 
suflete a dus la Hristos, încât sunt nenumărați aceia care l-au avut 
pe Părintele drept omul care i-a aruncat în scăldătoarea Vitezda. 
Şi toţi aceştia, cunoscându-i Bunul Dumnezeu pe fiecare în parte, 
au făcut ca la înmormântarea Părintelui să fie atâtea mii de 
oameni, şi fiecare dintre cei prezenţi acolo avea ceva de la Părintele 
Justin, avea un dar de la el. În primul rând, darul apropierii de 
Hristos. A fost omul care a deschis ochii noştri după Revoluţie şi 
ne-a spus şi ne-a arătat frumuseţea jertfei şi frumusețea de a trăi 
în jertfă. Ne-a arătat frumuseţea iubirii de neam. Părintele 
întotdeauna s-a aplecat cu dragoste spre neamul românesc şi cred 
că de multe ori a plâns în taina inimii. Era foarte îngrijorat că 
familia este atacată, tineretul merge în străinătate, îşi formează 
acolo familii şi uită de neam, de pământul acesta binecuvântat. 

Mulţi tineri au plecat. Dar Evanghelia ne spune: „Puțin aluat 
dospeşte toată frământătura.” Cei rămași, avându-l pe Părintele 
Justin în inima lor şi în cugetul lor cu învăţăturile lui, aceşti puţini 
oameni sunt convins că vor participa la învierea neamului 
românesc. Pentru că avem nevoie de o înviere a neamului 
românesc. Avem nevoie ca cineva să se aplece şi spre amărâtul 
acesta de român, cum îi spunea Părintele Justin, românul acesta 
chinuit şi batjocorit în toată lumea. 

- Pentru cei care au rămas, cât de greu este să îi urmăm 
Părintelui Justin? Mă refer pe de o parte la preoți, în special la 
preoții de mir, prin care oamenii iau contact mai des cu Biserica. 
Am văzut preoţi care încă din perioada în care Părintele Justin 
era bolnav — când parcă se formase o comunitate indiferent cât 
de departe sau de aproape erau de Petru-Vodă — şi-au schimbat 
un pic discursul, predica. Se simţea spiritul Părintelui Justin, 
vorbeau un pic mai clar oamenilor, mesajul era mai curajos, 
recunoşteam chiar argumentele Părintelui Justin... Pe partea 
cealaltă, cât de greu este pentru noi să îi urmăm Părintelui Justin 
în jertfa pe care ne-a arătat-o? 

— Părintele şi cât a trăit a ajutat multe biserici de mir. Zeci de 
biserici, fără să ceară ceva. Dar eu cred că Părintele Justin şi la 
adormirea sa, prin trupul său care după patru zile de căldură a 
rămas neschimbat, ca sfinte moaşte, prin ziua înmormântării care 
a adunat în jurul său atâţia preoţi şi care a fost o zi pascală, o zi de 
Paşti, Părintele Justin a arătat încă o dată, prin harul lui 
Dumnezeu, că viaţa sa şi tot ce a făcut — a făcut pentru Hristos. A 
arătat şi preoţilor care poate se îndoiau de trăirea sa, de ceea ce a 
lucrat el... La acel lucru contribuie şi multele clevetiri ale 
oamenilor — căci au fost şi oameni care nu l-au iubit, care l-au 
clevetit, l-au vorbit de rău, Dumnezeu îi cunoaşte pe fiecare... Dar 
ce s-a întâmplat imediat după adormirea sa i-a făcut pe mulţi 
preoţi să îşi schimbe atitudinea: „Da, Părintele Justin este un 
sfânt!” Nu puteai spune altceva dacă vedeai trupul său exact ca la 
un sfânt, degaja în jurul lui atâta pace... Unii poate îl mai judecau... 
Dar, văzând ce s-a întâmplat, s-au întărit în credinţa în Hristos, 
Care a arătat că Părintele a fost un om al lui Hristos. Poate erau 
îndoielnici, ca sfinţii apostoli... Ne bucurăm, şi chiar mă bucură 

mult că sunt mulţi părinţi care vestesc și arată lumii că din 
țărişoara asta a noastră atât de hulită de mulţi s-a ridicat un mare 
bărbat, mare sfânt al Bisericii, dar s-a ridicat, cum am spus, un 
erou care a ştiut să lupte şi a biruit. Prin trecerea la cele veşnice, 
Părintele Justin a arătat lumii că prin harul lui Hristos a biruit 
boala, temniţa, clevetirile celor care nu l-au iubit. Iubirea încă o 
dată a biruit! Cum spunea apostolul: „Dragostea nu cade nicio- 
dată.” Rămânem cu amintirea aceasta a Părintelui Justin: Omul 
Dragostei, Bătrânul, eroul, mucenicul, mărturisitorul, părintele şi 
stareţul Mănăstirii Petru-Vodă. 

— Să nu trecem peste faptul că Părintele până în ultima clipă 
a vieţii sale a vorbit despre sfinții mărturisitori din închisorile 
comuniste şi că a avut un rol esenţial în cunoaşterea sfinților 
închisorilor. Chiar Părintele spunea că Dumnezeu l-a lăsat să 
trăiască până târziu pentru a împlini această misiune de scoatere 
la suprafaţă a sfinţeniei celor care au murit pentru Hristos. Cei 
care au rămas după Părintele Justin îşi asumă mai departe 
această misiune? 

— Dacă ne gândim la fiii duhovniceşti ai Părintelui Justin şi la 
mănăstirile întemeiate de sfinţia sa, vedem că există această 
misiune dată lor. Şi nu numai lor. Întregului român! Cel care simte 
româneşte şi simte în Hristos nu poate fi indiferent la jertfa fraţilor 
lui. Numai cine nu e român nu se apleacă cu dragoste asupra jertfei 
acestor sfinţi, care sunt noii mucenici. S-a scris mult, şi mai este 
loc, despre cum au trăit în temnițe. Oamenii aceia au trecut 
prin regim de exterminare, dar au trăit numai prin harul lui 
Dumnezeu. Pentru noi i-a lăsat Dumnezeu să trăiască, să arate 
lumii întregi că în România au curs sânge şi lacrimi, că pe pământ 
românesc au fost mucenici şi sfinţi. Asta a arătat Părintele Justin. 
Trebuie să continuăm cu toţii lupta aceasta de a arăta lumii, prin 
smerenie, nu prin lucruri lumești, că sfinţii aceştia au fost şi sunt 
încă cei care la momentul actual reprezintă România; suferinţa lor 
ne reprezintă, sângele lor, lacrimile lor reprezintă adevărata 
structură a poporului român. (...) În suferinţa lor, iată, prin harul 
lui Dumnezeu au rămas pe pământ să sădească în noi dragostea 
de sfinţi. Pentru că, respectându-i pe sfinţi, Îl respectăm pe 
Dumnezeu. Sfinţii sunt prietenii lui Dumnezeu. La Mănăstirea 

Diaconeşti câte cărţi ziditoare au editat — Ioan Ianolide, Nicolae 
Purcărea — toate au avut binecuvântarea Părintelui Justin; la 
Poarta Albă, la Aiud, în toate colţurile ţării, românii sunt chemaţi 
să îşi cinstească martirii. 

— Vor fi canonizați... 

— Bineînţeles că vor fi canonizaţi la momentul potrivit! Ei sunt 
sfinţi în faţa lui Dumnezeu. La momentul potrivit vor fi canonizaţi, 
dar nu vorbind de rău Sinodul sau ierarhia. La momentul potrivit, 
ierarhii noştri vor hotărî. şi canonizarea lor. Când va îngădui 
Dumnezeu. Nu trebuie să-i judecăm pe cei mai mari. Fiecare este 
chemat să răspundă în faţa propriei conştiinţe de bun român şi de 
creştin. Dacă o are! Să ducem mai departe Testamentul lăsat de 
Părintele Justin, a fost dorinţa lui cea mai mare. A vrut să nu se 
aştearnă praful şi uitarea şi iar să îi martirizăm pe mucenici, prin 
uitarea noastră... Sângele care curge spală păcatele neamului, pen- 
tru că ei au suferit pentru tot neamul. Spunea Părintele Papacioc: 
„Ne mângâiam cu gândul că suferim pentru Hristos.” Păi, nu 
acesta este gândul mucenicilor? Când erau bătuţi... Sufereau 
pentru Hristos! Nu sunt sfinţi? Nu sunt martiri? O picătură din 
jertfa lor să avem şi noi, în fiecare. 

- La final, oferiți-ne un sfat duhovnicesc. În afară de cărţile 
despre Părintele Justin, în afară de învățăturile pe care mulți 
le-au luat în timpul vieţii sfinției sale, este Părintele Justin un 
mijlocitor al rugăciunilor noastre, un purtător al rugăciunii către 
Dumnezeu? l 

— Eu cred că ce a făcut Părintele pe acest pământ face şi 
înaintea lui Dumnezeu: mijloceşte pentru noi. Fie că noi îi cerem 
asta, fie că nu cerem. Dragostea cu care L-a iubit pe Dumnezeu şi 
pe aproapele merge cu el până dincolo. Sunt convins că el, acolo, 
aşa cum a ajutat aici, ajută pe fiecare dintre cei care se străduiesc 
să Îl urmeze pe Hristos prin iubire de jertfă, prin dragoste, prin 
împlinirea sfintelor porunci. Un om care a iubit atât de mult, să 
nu mai iubească după trecerea la cele veşnice? Cu atât mai mult cu 
cât nu mai are greutatea trupului... Şi spunea atât de frumos 
Mitropolitul Bartolomeu Anania într-un cuvânt: „A purta trupul 
omenesc este un canon!” Părintele Justin a scăpat de canonul 
acesta, de a purta trupul omenesc. Şi cu siguranţă mijloceşte 

pentru noi, dar aşteaptă şi de la noi ceva. Ne vrea şi pe noi eroi, 
nu nişte plângăcioşi! Cum spunea Părintele Arsenie: „Ce facem noi 
dacă suntem nişte plângăcioşi?” Şi Părintele Justin pe aceeaşi linie 
merge, pe linia eroismului. Vrea ca noi să mergem în continuare în 
lupta cu patimile, să scoatem din noi egoismul şi mândria, şi toată 
răutatea patimilor. Nu în ultimul rând, să nu uităm de jertfa 
pentru aproapele şi pentru ţărişoara asta. Părintele aşteaptă şi de 
la noi ceva. Noi tot aşteptăm ca sfinţii să facă totul! Şi acum, după 
ce a plecat la cele veşnice, tot el să se roage, tot el să facă? Şi noi 
aşteptăm... Ce aşteptăm? Trebuie să punem în practică ce ne-a 
învăţat. Cei care l-am cunoscut avem mare răspundere, în faţa lui 
Dumnezeu în primul rând. Toţi cei care l-am cunoscut trebuie să 
împlinim la milimetru ce ne-a învăţat Părintele! Adică TOT. Altfel 
nu ne putem numi nici ucenici, nici fii duhovniceşti, nu ne putem 
numi nici măcar români! Părintele Justin a fost un mare român! 
Şi a vrut să facă din noi români! Românul adevărat este... Părintele 
Justin, el este un român adevărat! Prin viaţa lui, prin trăirea lui, a 
arătat ce înseamnă să fii român adevărat: iertând, iubind, miluind, 
rugându-te... 


(Interviu realizat de Florentina Ioniţă) 

Părintele Eftimie Mitra: 


„Omul care m-a ajutat să Îl cunosc 
cu adevărat pe Hristos”:6 


— Când l-aţi cunoscut pe Părintele Justin Pârvu? Ce v-a spus 
atunci? 

— În ianuarie 1997. Am mers împreună cu mama şi o cunoş- 
tinţă de-a mamei prin Moldova la mănăstiri, pe la Sihăstria, Secu, 
Sihla, Văratec, Agapia etc. Principalul obiectiv era Petru-Vodă. 
Acolo am stat o săptămână, era tocmai după Anul Nou, așa că am 
prins şi Boboteaza. O predică a Părintelui Iosif Paşca despre botez 
m-a făcut să îmi pun semne de întrebare despre rolul existenţei 
omului în lumea aceasta. Ieromonahul Iosif Paşca s-a cunoscut 
cu Părintele Justin în timpul detenţiei de la Aiud, unde a stat şase 
ani, după care au fost transferați în alte închisori din ţară. În 
închisoare era preot văduv şi rasofor, având numele de Iacob. 
A fost tuns în monahism, cu câţiva ani înainte de a trece la cele 
veşnice, la Mănăstirea Bistriţa, primind numele de Iosif. 
Părintele ţinuse multe conferinţe şi predici despre ecumenism şi 
masonerie. A murit fiind asasinat într-un parc la marginea 
Timişoarei, după slujba de priveghere a Sfântului Iosif de la 
Partoş, anul 1999. Autorii crimei nu au fost identificaţi nici 
până azi. 

Eu eram un credincios de duminici şi sărbători, mergeam la 
biserică din obişnuinţă şi atunci când voiam să cer ceva de la 
Dumnezeu. Simţeam că e bine să merg la biserică, dar totul se 
limita la ortodoxia aceasta de cartier, la biserica de parohie şi 
acasă. Într-o vreme nu mai mergeam la biserică, pentru că m-am 
smintit de preotul paroh, încontinuu cerea bani şi uneori îl mai 
vedeam şi turmentat. Întâlnirea cu Părintele Iosif şi cu Părintele 


16 Interviul a fost realizat de Vlad Herman (n.ed.). 

Justin m-a făcut să cunosc adevărata ortodoxie, mult diferită de 
ce văzusem la preotul din parohie. Aceşti doi părinţi au avut în ei 
o trăire plină de dragoste pentru semeni. Practic nu mai trăiau 
pentru sine, ci pentru aproapele. 

Urcând pe drumul către mănăstire, mă gândeam în sinea 
mea la frumuseţile locului, la păşunea de la Paltin — atunci nu se 
începuseră construcţiile care sunt acum, la pârâiaşul care curge 
pe lângă drum, punţile peste pârâiaş confecţionate din bârne şi 
aşa mai departe. Aveam o imagine proastă despre călugări, aşa 
cum mi-o formase societatea în care trăiam. Eu ştiam despre 
monahi că sunt oameni care au mers la mănăstire din decepţie şi 
acolo e un fel de adunătură de oameni care nu îşi găsesc locul în 
lume. 

Mai comparam monahismul cu cerşetorii care stau pe străzi, 
căci văzusem mulţi monahi în Oradea cu pancarta la gât, strân- 
gând bani pentru construcţiile unor mănăstiri etc. Din păcate, 
multă lume nu realizează că acei monahi nu aparțin BOR, 
creându-se confuzii. Monahii care colectează fonduri pe străzi 
sunt stilişti, aparţinând de mitropolia autocefală pe stil vechi de 
la Slătioara. De mai multe ori, Patriarhia Română a emis 
comunicate prin care dezaprobă cerşitul clericilor în locuri 
publice. 

Când am intrat în chilia Părintelui Justin m-a întrebat: „Cum 
e aici? Îţi place la noi?” I-am răspuns că îmi place, e frumos. După 
aceea a început să îmi descrie tot ce văzusem pe drum şi chiar 
unele lucruri la care mă gândeam. Am pus totul pe seama unei 
coincidenţe. Descriindu-mi peisajele, mi-a spus: „Aşa-i că toate 
acestea sunt frumoase?” „Da” — îi răspund. „Dar Cel ce le-a făcut, 
cât de frumos poate să fie!” — îmi spune părintele. Această con- 
versaţie m-a făcut să mă duc cu gândul la Creator, în adevăratul 
sens al cuvântului. 

Mama îşi făcuse planuri să mă însoare şi să mă facă om mare, 
că doar eram inginer. I-a spus Părintelui Justin de planurile ei şi, 
când am intrat pe uşa chiliei sale, părintele i-a zis: „Pe băiatul ăsta 
nu-l laşi aici la noi?” „Cum să îl las, părinte, ce vă spun eu că am 
alte gânduri cu el?!” — îi răspunse mama. Părintele a lăsat discuţia 
aşa, în aer, fără să mai zică nimic. 

În drum spre casă mă gândeam la modul de viaţă frumos 
pe care l-am întâlnit atunci la Petru-Vodă. La chipul senin şi blând 
al celor doi părinţi. Prezenţa lor te copleşea, aveau o pace imensă 
pe care o transmiteau în preajmă. Aceasta m-a făcut să cred că 
monahismul e cu totul altceva faţă de ce ştiam eu. Aici am cu- 
noscut adevărata ortodoxie, o ortodoxie vie. După o săptămână 
petrecută în acea mănăstire, am simţit că sufletul meu ia viață, că 
am găsit o împlinire pe care nu o puteam găsi nicăieri în trecutul 
meu, nici în sport, nici în muzică sau alte hobby-uri în care 
încercam să îmi găsesc rostul. Când am urcat în maşină să vin 
acasă, am simţit că las ceva din mine acolo. 

Cu cât m-am depărtat de mănăstire, simţeam că acel lucru 
care îmi umplea golul interior începea să mă lase, să rămână acolo 
şi plângeam, plângeam în hohote, încât cei din maşină credeau că 
am luat-o razna. Îmi era tot mai dor să revin, măcar în vizită. După 
câteva reveniri de scurtă durată, concedii, zile libere de la servi- 
ciu, m-am gândit să intru de tot în viaţa de obşte a Mănăstirii 
Petru-Vodă. l-am spus prietenei mele să se pregătească de o 
apropiată despărţire, explicându-i că nu o las pentru o alta, ci 
pentru Hristos. I-am spus şefului de la locul de muncă de o 
apropiată retragere şi am plecat. Acum, după atâta timp, îmi dau 
seama că acel lucru care îmi umplea golul era duhul vieţuitorilor 
de acolo, mai exact al Părintelui Justin. 

În prima mea vizită la Petru-Vodă avusesem mai multe 
discuţii cu Părintele Iosif Paşca. Cineva de la un ziar central mi-a 
promis că îmi dă mulţi bani dacă aduc informaţii compromiţătoare 
despre anumiţi clerici ortodocşi. Probabil, din întrebările mele şi-a 
dat seama că am anumite interese. Eram un tânăr absolvent de 
facultate şi mă gândeam la o carieră, atât profesională, dar şi pe 
plan material. Părintele Iosif îmi explica despre multe lucruri care 
se întâmplă în lume, pe care atunci nu le-am crezut, spunându-mi 
în sinea mea: „De unde să ştie un om izolat de lume despre toate 
acestea cu aşa siguranţă?” Mi-a dat să citesc cele Şapte cuvinte 
către tineri ale Părintelui Gheorghe Calciu-Dumitreasa, mi-a spus 
despre rolul sectelor de a destabiliza creştinismul, despre 
susţinerea acestora de către masonerie, despre masonerie şi 
iudaism şi dorinţa lor de a domina lumea etc. După ce m-am întors 

acasă a trebuit să treacă aproape o jumătate de an până să-mi dau 
seama că toate cele ce mi le-a zis sunt adevărate, şi totuşi, nu-mi 
venea să cred. 

În cele din urmă, m-am decis. În noiembrie 1997 am luat un 
rucsac milităresc, în care mi-am pus un Ceaslov pe care îl 
cumpărasem din Petru-Vodă şi un rând de haine de schimb. Am 
pornit seara de acasă şi am ajuns a doua zi, de Sfinţii Mucenici 
Ecaterina şi Mercurie, când se prăznuia odovania Intrării Maicii 
Domnului în Biserică. 

Am intrat dimineaţă în chilia părintelui şi mi-a spus că mă 
voi întoarce în Ardeal. I-am spus că nu am de gând să mă întorc. 
„Las' că mai vedem noi”, mi-a zis. Şi aşa a fost. După câţiva ani, 
m-am dus la Schitul Huta din Bihor, unde am stat zece ani. După 
plecarea de la Huta am mai stat puţin în Petru-Vodă şi iată că tot 
în Ardeal m-am întors. Chiar dacă la Huta nu s-a mai putut, 
dorinţa mea e să rămân în Ardeal. Am luat-o de la capăt, de data 
asta în Munţii Orăştiei. Când părintele mi-a spus că mă voi 
întoarce în Ardeal, mie nici măcar prin minte nu mi-a trecut. 

— Ce înseamnă pentru dumneavoastră Părintele Justin? Dar 
pentru neamul nostru? 

— Pentru mine, Părintele Justin înseamnă ceea ce este: pe de 
o parte, omul care m-a ajutat să Îl cunosc cu adevărat pe Hristos, 
iar pe de altă parte, un model de viață pe care l-am văzut cu ochii 
mei. E un ostaş al lui Hristos, un om care nu a făcut în toată viața 
lui un compromis cât de mic în ce priveşte crezul şi neamul său, şi 
după cum s-a văzut şi la înmormântarea sa, e un sfânt. Pentru 
neamul nostru e un sfânt român contemporan, e slujitorul lui 
Hristos care s-a făcut pe sine gard ca noi să nu cădem în prăpastie. 

— Puteți intra în detalii? 

— E suficient să vedem cursul vieţii sale, cum a plecat la 
mănăstire, cum şi-a continuat drumul prin temnițe, ce a făcut 
după ieşirea din închisoare, cum a stat neclintit în faţa presiunilor 
de după schimbările politice din 1989-1990 şi felul în care şi-a 
încheiat viaţa. 

— Ce s-a văzut la înmormântarea Părintelui? 

— În primul rând, duhul din mănăstire. Nu era un duh de 
înmormântare. Urcam pe drumul blocat de maşini şi vedeam că 

oamenii coboară spre şosea cu chipul senin, parcă aveau o 
bucurie lăuntrică, era duhul plin de viaţă al părintelui, cu toate că 
trupul zăcea fără viaţă într-un sicriu. Acest duh se transmitea la 
fiecare care trecea prin faţa sicriului. Simţeam prezenţa unui om 
care a biruit lumea, aşa cum Mântuitorul spunea în Evanghelie: 
În lume necazuri veți avea, dar îndrăzniţi, Eu am biruit lumea. 
Această biruință duhovnicească se vedea, sau mai bine zis, se 
simţea, la Părintele Justin. Trupul său a stat mai bine de patru 
zile în căldură şi nu a dat niciun semn de stricăciune, ba chiar 
dimpotrivă, mirosea a bună-mireasmă. Aceasta fără a fi inter- 
venit cineva cu vreo substanţă chimică sau alte metode de 
conservare. Totul a fost natural, prin lucrarea lui Dumnezeu. 
Locul cel mai predominant al miresmei se simţea la abdomen, 
unde avea operaţia de cancer. Nu s-a plâns niciodată de boala sa, 
ci chiar şi-o ducea cu bărbăţie. Slujba înmormântării a fost 
înălțătoare. Duhul unui om care a „biruit lumea” se impunea de 
la sine prin starea de pace şi armonie ce plana peste toate îm- 
prejurimile. Chiar dacă se făcea tipicul slujbei de înmormântare, 
în duh parcă se simţea bucuria Învierii. Era tocmai învierea unui 
suflet care a trecut direct de la viaţa pământească la cea cerească, 
fără a mai fi nevoie să fie judecat, după cum spune şi Mântuitorul 
în Evanghelie. Maici şi părinţi din obştile de la Petru-Vodă au 
rezistat zile întregi fără să închidă un ochi, cu o putere interioară 
de nedescris. 

— La asta vă referiţi când spuneți că e un sfânt român? 

— Părintele avea o linie duhovnicească strict după învățăturile 
Sfinţilor Părinţi şi o mărturisire patriotică exemplară. Nu se abătea 
cu nimic de la învăţăturile Bisericii Ortodoxe. Avea călăuză, pe de 
o parte, canoanele şi predaniile Sfinţilor Părinţi ai creştinismului 
din perioada primară, iar pe de altă parte, dragostea de neam. 
Sfinţii români sunt o dovadă incontestabilă a existenţei ortodoxiei 
pe aceste meleaguri, de la daci până în prezent. Între sfinţenia 
Părintelui Justin şi a sfinților neamului nostru pe care îi prăznuim 
în calendar nu e nicio diferență, toţi au ţinut o strânsă legătură 
între viaţa religioasă şi neamul românesc. Ortodoxia din România 
are la bază atât familia şi tradiţia, cât şi iubirea de neam. Despre 
aceasta s-ar putea scrie o carte. 

— Consideraţi că va fi canonizat? 

— Nu ştiu, cel puţin în curând nu cred. Când vine vorba de 
sfinţi care au pătimit în închisorile comuniste, ierarhii noştri evită 
discuţia. Pentru canonizarea sfinţilor din perioada comunistă, în 
România, nu sunt speranţe în viitorul apropiat. Sperăm că, totuşi, 
odată şi odată cineva îşi va asuma această responsabilitate. 

— Spuneaţi de presiuni de după 1989... 

- În perioada comunistă presiunile erau pe faţă, arestări, 
repercusiuni etc. Părintele Dumitru Stăniloae spunea despre 
regimul comunist că era mai mult decât ceva politic, era chiar 
satanist, deoarece îşi exprima pe faţă orice împotrivire vizavi de 
ceea ce este dincolo de materie: religia, gândirea, concepţia. 
Capitalismul vine cu alte metode. Practic e acelaşi lucru, dar sub 
acoperire. Îţi dă voie să mergi la biserică, dar te determină să nu 
mai mergi tu, de bunăvoie. Comunismul te prigonea şi astfel 
dădea naştere unor martiri, în timp ce capitalismul e ca o capcană 
care te determină să te lepezi de bunăvoie. Comunismul te mai 
ţinea în frâu, nu încuraja anumite vicii, în timp ce capitalismul 
alimentează patimile, astfel încât omul, robit de aceste vicii, să se 
depărteze încet de viaţa duhovnicească. În acest scop se foloseşte 
şi de neputinţele unor clerici prin care încearcă să compromită 
Biserica, doar pe cea ortodoxă. Niciodată nu vei vedea ca, în 
România, sectele sau catolicismul să fie ponegrite în presă, sau să 
se dea legi care să le dezavantajeze. Toată artileria se îndreaptă 
asupra ortodoxiei. Atâta timp cât te laşi în mrejele lor eşti bine 
văzut, iar dacă te împotriveşti, ești lovit din toate direcţiile. 
Învățătura ortodoxă este în contradicţie cu ceea ce ne învaţă 
democraţia. Capitalismul ne aduce homosexuali, prostituție, 
libertinaj, erezie, ateism, materialism, concubinaj şi alte principii 
de viaţă deviate de la învăţătura sănătoasă creştină. Cei care au 
cedat acestor curente făceau presiuni asupra părintelui, tocmai 
pentru a nu se observa discrepanţa între gândirea Părintelui Justin 
şi gândirea lor. 

— Părintele Justin s-a pronunţat pe faţă împotriva ecume- 
nismului, a cipurilor şi a identității biometrice. 

— Astea sunt câteva dintre lucrurile pe care părintele le măr- 
turisea cu tărie. În primul rând, linia pur ortodoxă şi românească 

a Părintelui Justin rămâne o rezistență foarte importantă pentru 
cei ce vor să nu cadă în capcana globalismului. Concepţiile 
tradiţionaliste ale părintelui erau în contradicţie cu ce ne învaţă 
sistemul. Ecumenismul, în forma actuală, nu are nimic sincer în el. 
Totul e o minciună sub paravanul bunelor intenţii: unitate, 
bunăstare, apropiere etc., dar de fapt se urmăreşte cu totul altceva. 
O religie mondială, mai mult pornită din interese politice de sus în 
jos şi nicidecum de la omul de rând, şi în care învăţătura ortodoxă 
lăsată de la Sfinţii Apostoli e ignorată. Părintele Justin îşi exprima 
poziţia fără reţineri. Nu era deloc diplomat în astfel de situaţii. 
Diplomaţia e pentru cei cu ranguri şi pentru farisei, nu pentru un 
om al lui Dumnezeu. Un om diplomat nu va putea mărturisi 
adevărul niciodată, un astfel de om nu putem spune că e un om 
liber în ce priveşte convingerile, credinţa etc. Hristos spune clar 
în Evanghelie: Adevărul vă va face liberi. Un diplomat nu este 
liber, pentru că nu poate spune adevărul, el trebuie să joace după 
cum cântă sistemul, altfel... Dacă Sfinţii Părinţi erau diplomaţi, nu 
mai erau sfinţi, iar noi nu mai aveam azi adevărata învăţătură de 
credinţă. Pe Părintele Justin nu îl deranja că îşi pierde salariul sau 
că e schimbat din funcţie, nici că îşi strică relaţiile cu anumite 
persoane importante din lumea aceasta. Îl interesa doar cum să 
slujească cu adevărat lui lisus Hristos, era preocupat să îşi păstreze 
relaţii doar cu sfinţii. Părintele Justin era categoric şi astfel şi-a 
făcut mulţi duşmani, chiar din rândul confraţilor ortodocşi. Nu-i 
păsa că îşi face duşmani pe cei care erau implicaţi în compromisuri 
de acest fel, îl interesa să fie plăcut doar lui Hristos. 

— S-a văzut o poziţie destul de tranşantă împotriva cipurilor, 
a tehnologiei biometrice. Unele feţe bisericeşti spun că e o 
chestiune de evoluţie a tehnicii şi un document, chiar şi electronic 
dacă ar fi, nu ne poate sta împotriva mântuirii. 

— Poate că unii chiar aşa consideră precum susţin. Alţii ori 
sunt nepăsători faţă de situaţie, ori aduc aceste argumente ca 
justificări pentru a ascunde ceva. Cu siguranţă cine arată a avea 
alte concepţii decât cele oficiale, impuse de sistem, va pierde o 
funcţie sau un confort, o relaţie sau un rang etc. Din păcate mulţi 
se gândesc doar la propria imagine. Nu oricine le lasă pe acestea 
pentru o convingere, pentru credinţă sau neam. Fiecare are 

libertatea de a gândi şi a alege. Din păcate, unii susțin acest lucru 
pentru a-şi justifica laşitatea. Oameni, preoţi şi teologi, care se 
foloseau de numele Părintelui Justin pentru a-şi face imagine 
bună în rândul credincioşilor, s-au lepădat de el atunci când 
anumiţi ierarhi le-au interzis să mai meargă la Petru-Vodă sau 
când a început să fie prigonit în presă pe chestiunea cipurilor sau 
pentru că i s-au cântat cântece legionare. E drept că e o chestiune 
legată de evoluţia tehnicii, dar să ne gândim că una e să te 
urmărească cineva căutând după tine mult şi bine, şi alta e să aibă 
toate informaţiile stocate despre fiecare persoană şi să le poată 
utiliza în orice clipă. Practic, lucrurile trebuie văzute mult mai 
departe decât doar ca o simplă tehnică. Cine utilizează această 
tehnologie? Oameni de încredere care ne vor binele sau oameni 
care nu au nicio teamă de Dumnezeu, al căror scop e dominaţia 
lumii şi subjugarea popoarelor? În urmă cu câteva săptămâni, în 
judeţul Alba, mai exact în poiana lui Horea, s-a prăbuşit un avion. 
După câteva ore încă nu l-a localizat nimeni. Pentru a salva aceste 
vieţi nu şi-a dat nimeni interesul. Sute de localnici s-au mobilizat 
să caute avionul prăbuşit pentru a salva eventualii supravie- 
ţuitori, iar pe cei ce deţin controlul acestor tehnologii nu i-a 
interesat câtuşi de puţin. În schimb, dacă acei oameni erau 
căutaţi pentru că nu se conformau sistemului, imediat erau 
depistaţi fără nicio eroare. ÎPS Bartolomeu Anania, vrednicul de 
pomenire mitropolit al Clujului, a spus clar că poporul român nu 
e un popor de infractori, pentru a fi monitorizat cu cipuri. Aici e 
problema. Cine stă în spatele acestei tehnologii şi ce scop au 
pentru a o impune cu atâta ardoare. Pe lângă aceasta, sistemul 
electronic are multe insuficiențe şi erori, astfel încât siguranţa 
informaţiei e garantată doar teoretic. De exemplu, la o farmacie 
cineva s-a dus cu o reţetă pentru un copil şi doamna de acolo i-a 
spus că are reducere pentru că e fost deţinut politic. Unde s-a mai 
pomenit ca un copil, la douăzeci de ani după căderea comu- 
nismului, să fie deținut politic, căci în timpul acelui regim el nici 
măcar nu era în viaţă. 

— Părintele considera aceste cipuri apocaliptice? 

- Mai bine-zis premergătoare... A încercat ca, prin implicarea 
populaţiei, să împiedice introducerea lor. Nu s-a reuşit mare lucru. 

A rămas doar cu mărturisirea, cu conştiinţa împăcată că şi-a 
făcut datoria. Proiectele antiteroriste americane susţin că aceste 
cipuri se vor falsifica de către hackeri şi, pentru o mai mare 
siguranţă, se vor implementa pe mână și pe frunte. Aceasta coin- 
cide foarte mult cu mesajul Sfântului Ioan din Apocalipsă. Cine 
nu va primi aceste cipuri va fi izolat de sistem, practic nu va putea 
comercializa nimic în afara sistemului creat. Nu vei mai putea să 
cumperi un morcov de la piață, sau un kilogram de brânză. Totul 
se va cumpăra de la Metro sau alte mega-magazine pe bază de 
card. În ce priveşte cipul ce se va introduce, în proiectul antite- 
rorist e prevăzut şi locul unde va fi implementat acest cip: în cap 
sau la mână. Aici se pune problema constrângerii, căci nu sunt 
lucruri ca cipul din telefon sau din tableta pe care o folosesc doar 
dacă eu doresc. De telefon mă pot lipsi, dar de a cumpăra hrană 
nu mă pot lipsi. Nu ţi se oferă o alternativă. Coincidenţele dintre 
apocalipsă şi proiectele antiteroriste mondiale sunt prea mari ca 
să nu îţi stârnească semne de întrebare. Adică, să înţelegem că 
suntem terorişti pentru a fi nevoie să ne monitorizeze? Cu sigu- 
ranţă nu. Atunci, de ce atâta insistenţă? Ciudat este că cei care au 
creat acest sistem ţin morţiş la anumiţi parametri şi factori care 
coincid foarte mult cu cele din Apocalipsă. Pornind de la această 
chestiune, putem spune că sunt apocaliptice. Dacă acestea sunt 
simple coincidenţe sau adeverirea unor profeţii, rămâne de 
văzut. Dar până atunci, paza bună păzeşte primejdia rea. Mesajul 
central al Părintelui Justin este acela al responsabilizării noastre 
pentru urmaşii noştri. Ce lăsăm în urma noastră? Dacă înghiţim 
toate aceste tehnici de control asupra populaţiei, copiii noştri vor 
mai putea să spună „Nu”? Vor mai putea fi liberi copiii noştri? 
Nu e suficient să cântăm cântece patriotice si să îmbrăcăm 
costume populare. Trebuie să ne gândim la libertatea celor ce vin 
după noi, ca ei să-şi poată manifesta liber orice gândire, orice 
simţământ. Această poziţie a Părintelui Justin vine din dragostea 
de neam şi de credinţă pentru ca urmaşii noştri să poată gândi 
liber, fără teamă şi fără vreo constrângere. Această dictatură care 
doreşte supravegherea şi controlul populaţiei nu este altceva 
decât o mişcare antihristică. 

— Care au fost cele mai importante sfaturi pe care vi le-a dat? 

— Nu aş putea spune că mi-a dat un sfat în mod special. Însăși 
viața sa era un sfat de urmat, pentru cine a ştiut să vadă acest 
lucru. De multe ori ne mustra, nu cu scopul de a ne da un sfat, ci 
de a ne atrage atenţia asupra unor lucruri pe care nu le sesizam. 
Mustrările sale erau în duhul păcii, te zideau şi nu îţi produceau 
nicio tulburare. Acestea erau spontane. Spre exemplu, veneam 
odată de la stâna de oi, unde aveam ascultarea. Miroseam îngro- 
zitor a oaie şi, fiind mereu între oi, nu îmi dădeam seama. Mi-a 
făcut cadou un săpun. I-am spus că nu am nevoie, că mai am 
câteva. A insistat şi l-am primit. Apoi mi-am dat seama care era 
mesajul — că trebuie să fac baie. Odată am avut o neînțelegere cu 
un părinte cu care eram la oi. Erau nişte fleacuri. Ne certaserăm 
unde să facem ţarcul pentru miei. El s-a dus la părintele şi, în cele 
din urmă, i-a spus să facă cum am zis eu, că aşa e mai bine. Mie 
mi-a zis să fac cum zice celălalt, că aşa e mai bine. În cele din urmă, 
m-am întâlnit cu acel părinte şi ne-am cerut iertare reciproc, 
considerând că fiecare a greşit şi celălalt are dreptate. 

Odată, pe când aveam ascultarea de arhondar, într-o joi 
noaptea, când era Taina Sfântului Maslu, în mănăstire era mare 
aglomeraţie. Părintele mi-a spus să nu las pe nimeni fără loc de 
odihnă, astfel am cazat şi câte trei persoane într-un pat. La un 
moment dat, vine la mine un domn la cravată, era ceva patron, 
director la o firmă mare, şi mi-a zis să îi dau un loc pe măsura lui. 
Voia o cameră cu duş şi să stea singur. Văzându-i pretenţiile, şi 
fiind cu atâta lume pe cap, situație care mă copleşea, i-am spus că 
nu se poate. A insistat şi am zis în sinea mea că scap uşor de el. 
L-am dus la grajd, spunându-i că ăsta e locul care îl merită. Omul 
s-a dus cu reclamaţii la Părintele Justin şi, în faţa lui, părintele 
mi-a luat apărarea. Dar a două zi m-a dojenit, spunându-mi că, în 
situaţia aceasta, nu am procedat bine. Orice musafir avem, trebuie 
respectat: „Asta e neputinţa lui”, îmi spune părintele. 

Punea foarte mare accent pe respectul faţă de oameni, avea 
multă dragoste pentru fiecare suflet. Altă dată a venit un autocar 
de pelerini din Oradea. În acel autocar, fiind câţiva cunoscuţi, 
m-am întins cu ei la vorbă, în timp ce restul grupului stătea afară, 

aşteptând cazare. Văzând părintele că nu m-am ocupat de oameni 
m-a mustrat, iar a doua zi mi-a dat canon. M-a trimis la groapa cu 
var şi m-a pus să văruiesc toată mănăstirea. Era o ascultare 
odihnitoare, dădeam cu bidineaua şi ziceam rugăciunea inimii. 
M-am folosit duhovniceşte de acest canon, dar am şi conştientizat, 
în acelaşi timp, greşeala ce o făcusem. Părintele nu-mi dădea 
sfaturi fără să îi cer, ci doar atunci când era nevoie. Acestea erau 
mai mult spontane şi în contextul unor evenimente care se 
derulau. 

Un sfat viu dădea mereu prin exemplul personal, prin felul în 
care participa la slujbe. La canoanele zilei de la utrenie făcea 
închinăciune la fiecare stih. Când citea un acatist, o făcea cu atâta 
fermitate şi conştiinciozitate, de parcă se adresa direct Mântui- 
torului, Maicii Domnului sau sfântului al cărui acatist îl citea, de 
parcă l-ar fi avut în faţa sa. În ultima perioadă, când trupul i-a 
devenit mai neputincios, stătea pe un fotoliu în Sfântul Altar şi 
citea, dar, oricât de obosit era, tot mergea la slujbe. Mulțimea de 
oameni îl copleşea — cu toate astea, rar lipsea de la biserică. Într-o 
seară eram foarte agitat, nu ştiu ce ispită mai aveam şi am zis că 
merg la părintele să îmi facă o rugăciune. I-am bătut la uşă şi mi-a 
răspuns. Era seară şi îşi făcea rugăciunile. Simţeam o pace care 
venea de la sfinţia sa, un duh de rugăciune, astfel încât, după ce 
mi-a dat o binecuvântare, m-am dus direct la chilie şi mi-am făcut 
canonul cu mare uşurinţă. Am vrut odată să îi spun să mă lase să 
stau cu el la rugăciune, dar nu am îndrăznit. Acum îmi pare rău, cu 
siguranță mi-ar fi fost de mare folos. 

La Petru-Vodă, în primii ani de monahism am avut cele mai 
frumoase trăiri şi simţiri. Despre acestea nu doresc să discut acum, 
nu pot fi explicate în cuvinte, şi sunt taine pe care nu mi le pot 
exterioriza. Pe lângă ce am amintit adineauri, am mai discutat cu 
părintele şi chestiuni personale, dar acestea rămân personale. 

— Aţi avut parte de întâmplări minunate cu Părintele? 

— Toți care erau în preajma părintelui aveau întâmplări 
minunate. Când eram frate, proaspăt venit la mănăstire, mă 
trezeam greu la slujbele de la miezul nopţii. Uneori, îmi apărea în 
vis chemându-mă la slujbă — şi mă jenam. De ruşine mă trezeam 

repede şi mă îndreptam spre uşă, apoi îmi dădeam seama că e doar 
vis. Totuşi, mergeam, visul acela îl simţeam ca pe o realitate. Acest 
lucru mi s-a întâmplat de mai multe ori, la început, până m-am 
obişnuit cu programul. O întâmplare minunată e cea cu berbecul, 
pe când eram cu mieii, primăvara, la Paltin, sus pe deal. Părintele 
ne-a spus să alegem un miel, care e mai frumos — ca să îl avem pe 
viitor, că berbecii i-a dat unor săraci la tăiat. Am ales unul care am 
considerat noi că e mai frumos şi i-am pus fundiţă colorată, l-am 
pieptănat ca pe un prinţ. Într-o zi vine părintele la stână, a sărit 
peste ţarc, ca un tânăr de 17 ani, şi i-am arătat berbecaşul ce l-am 
ales. Părintele ne-a spus că nu acela e cel care trebuia ales şi îndată 
vine în faţa sa un berbecaş behăind, care stătea să fie prins. L-a 
luat în braţe şi ni l-a dat, spunându-ne că pe acesta să îl păstrăm. 
Am luat fundiţa de la cel pe care îl alesesem noi şi l-am pus pe 
acesta. Într-adevăr, când a crescut mare era un berbec foarte 
frumos şi voinic, cum puţini mai erau prin zonă. 

Altă dată, în alt an, a venit la părintele un om necăjit să-i ceară 
bani pentru mâncare la copii. L-a pus să lucreze ceva prin 
mănăstire şi, văzând că e un om harnic, i-a dat un bilet cu care să 
vină la stână, unde iernam noi cu oile. Pe bilet scria să-i dăm un 
berbec. I-am dat un berbec mai frumuşel şi omul, fericit, nu ştia 
cum să mai mulțumească. Avea mai mulţi copii, iar porcul ce l-a 
crescut să-l taie de Crăciun, constrâns fiind de anumite împre- 
jurări, a trebuit să-l vândă, pentru treburile casei. Aşa că, în loc 
de porc, a tăiat berbecul şi astfel, în casa lui, nu s-a simţit lipsa 
mâncării de sărbători. Momentul a fost impresionant, omul 
plângea de bucurie. Aceste lucruri le pot înţelege doar cei ce au 
trecut prin astfel de situaţii. Părintele era foarte milostiv. Multor 
oameni în suferinţă le dădea ajutor. Odată a venit la părintele un 
om care fusese la medic şi nu avea bani suficienţi. Medicul i-a 
spus că, fără o anumită sumă de bani, nici nu discută despre 
operaţie. Părintele, văzând că e un om sincer, a băgat mâna într-o 
pungă cu bani ce o avea lângă sfinţia sa, dându-i aceluia cât a 
prins în mână. I-a dat fără să îi mai numere. Nu ştie nimeni ce 
sumă a fost, dar, după ce s-a vindecat, omul a venit să îi mulţu- 
mească părintelui, spunând că vrea să muncească la mănăstire 

pentru acea sumă. Părintele i-a spus să meargă să ajute la biserica 
din satul său, care era în renovare, şi să Îi mulțumească la 
Dumnezeu pentru toate. 

Uneori ne mai lăsa să mergem în mici pelerinaje la mănăstirile 
din împrejurimi. Odată am mers, cu fratele Petru şi cu Părintele 
Teodosie, pe la Secu, Sihla şi Sihăstria. I-am cerut bani de autobuz 
şi mi-a dat o sumă foarte mică, de nu ne ajungea nici pentru unul 
dintre noi. I-am spus că nu ne ajung acei bani şi mi-a zis: „Du-te 
şi ai să vezi că o să îți ajungă.” Într-adevăr, ne-au ajuns. Ne-a luat 
de pe drum cineva cu maşina, care avea drum în aceeaşi direcţie, 
şi ne-a adus înapoi. Când ne-am întors, m-am dus să-i dau banii 
înapoi, spunându-i: „Părinte, am făcut ascultare şi ne-au ajuns 
banii. Încă nici nu ne-au mai trebuit.” În duminici şi de sărbători 
mai mergeam prin munţii din împrejurimi, de obicei pe Baicu. 
Eram cu Părintele Caliopie şi cu un diacon. Când am mers la 
părintele, să îi cerem binecuvântare, ne-a spus să venim cu ziuă 
şi să avem grijă să nu ne rătăcim. l-am spus: „Cum să mă 
rătăcesc, părinte, că doar, de câţiva ani, tot prin munţii ăştia 
merg cu oile, cunosc fiecare loc!” „Bine, mergeţi” — zice părintele. 
Am luat Ceaslovul şi Psaltirea cu noi şi, când am auzit clopotele, 
am început să facem vecernia. Eram tocmai pe vârful Baicu. Am 
mai făcut un acatist, am mai citit câte o catismă şi am văzut că se 
întunecă. A venit o ceață deasă şi ne-am rătăcit. Ne-a smerit 
Dumnezeu, că prea siguri eram pe noi. La puţin timp s-au auzit 
lupii în pădure. Atunci să vedeţi rugăciuni şi clipe de căinţă, la 
fiecare dintre noi. Ne rugam — unul la Sfânta Parascheva, altul la 
Sfânta Teodora, care cum puteam, doar să ajungem acasă. În cele 
din urmă am ajuns la mănăstire. Toată lumea dormea, doar la 
chilia părintelui era lumină. Părintele Marchian, care în seara 
aceea era paznic, când ne-a văzut, ne-a spus să mergem repede la 
părintele, că ne aşteaptă. Era îngrijorat şi se ruga. Am bătut la 
uşă şi am zis: „Am ajuns, părinte, sunt Eftimie”. „Sunteţi bine?” 
— mă întreabă, şi îi răspund: „Da, am ajuns cu bine.” „Mergeţi la 
culcare şi, la noapte, să vă treziţi la slujbă.” Imediat după această 
conversaţie, lumina în chilia părintelui s-a stins. Ne-am dat 
seama că ne-a aşteptat, să fie sigur că suntem bine. Vă daţi seama 

cât suflet punea pentru fiecare? După ce toată ziua şi-a dedicat-o 
pelerinilor, nu a mai dormit, aşteptându-ne pe noi, să fie sigur că 
am ajuns cu bine. 

Un tânăr ce făcuse yoga, după ce a trecut pe la peştera Sfintei 
Teodora de la Sihla, şi-a pus fel de fel de întrebări în privinţa 
acestei practici. Făcând o comparaţie între duhul smereniei ce îl 
aveau sfinţii ortodocşi şi duhul plin de mândrie al maeştrilor 
tibetani, şi-a dat seama că se află în rătăcire. S-a gândit să se lase 
de tot de aceste practici necreştine şi să intre în monahism. 
A pornit spre Petru-Vodă şi, pe drum, îl prinsese noaptea. Diavolul 
încerca cu orice preţ să nu îl lase să ajungă la mănăstire. Pe drumul 
care urcă din şosea, cam vreo patru kilometri şi jumătate, avea fel 
de fel de viziuni drăceşti, care îl înfricoşau. Venea pe jos, căci la 
ora aceea nu mai urca nimeni. Era epuizat, dar nu voia cu niciun 
preţ să renunţe. Striga după ajutorul Părintelui Justin şi, 
dintr-odată, din spate, văzu farurile unei maşini. Acel şofer a oprit 
şi l-a dus la mănăstire. Nimeni nu ştia că trebuie să vină, plecarea 
lui spre mănăstire fusese spontană şi nici nu s-a gândit să anunţe 
pe cineva. Când a coborât din maşină, cu chipul încă înfricoşat, a 
ajuns tocmai în faţa chiliei Părintelui Justin, care ieşise să îl 
întâmpine. După ce îl binecuvântează, îi spune: „Bine că ai ajuns 
cu bine, copile. Du-te de te culcă şi mai vorbim mâine.” L-am luat 
cu mine în chilie. Nu putea dormi de frica ce încă o mai avea în el. 
Atunci nu a scos o vorbă, stătea şi nu zicea un cuvânt. M-a cuprins 
mila şi am încercat să intru în conversaţie cu el, dar nu am avut 
nicio şansă. După o vreme mi-a povestit o grămadă de lucruri, de 
m-am îngrozit. Se întâmpla că uneori mai avea fel de fel de vedenii. 
La capul unora din mănăstire vedea aură şi tot felul de luminiţe. În 
astfel de situaţii, un preot din mănăstire îi făcea dezlegări şi toate 
vedeniile îi dispăreau. Când am plecat în Ardeal el a rămas acolo, 
deja era bine, îşi revenise. 

— Când l-aţi văzut ultima dată pe Părintele Justin şi ce v-a 
spus? 

— Ultima dată l-am văzut în chilia sa de la Petru-Vodă, de sus 
de la Haşca. Era în pat şi avea un furtun la nas, o sondă 
nazo-gastrică. Părinţii făceau zilnic maslu în biserică pentru sfinţia 

sa. Am stat câteva zile în mănăstire şi am participat la aceste 
masluri. Intrarea era foarte strictă. Pentru a intra, astfel încât să 
nu-l deranjez, părinţii mi-au oferit această posibilitate, mergând să 
îl miruiesc. L-am miruit, i-am sărutat mâna şi părintele mi-a dat 
o ultimă binecuvântare. Era foarte lucid, ochii erau limpezi şi 
privirea senină, văzându-se în acelaşi timp şi suferinţa. După 
amiază a venit IPS Teofan şi părintele şi-a lăsat testamentul. 
Mitropolitul ne-a chemat înăuntru să auzim ce spune părintele. 
Aşa am fost, împreună cu ceilalţi preoţi, martori ai testamentului 
părintelui. A spus cine să îl urmeze la stăreţie, unde să fie îngropat, 
un cuvânt pentru fiecare. În smerenia sa, părintele a spus că vrea 
să fie îngropat „în cimitir, alături de camarazii mei”. Totuşi, obştea, 
cu binecuvântarea mitropolitului, l-a îngropat în locul cel mai de 
cinste, lângă altarul bisericii pe care a ctitorit-o cu atâta trudă. 

Mărturia unei maici de la Mănăstirea Paltin: 


„Vino, măi, acasă, în patria noastră!” 


Lucrul pe care m-aţi rugat să îl fac (de a scrie despre Părintele 
Justin — n.ed.) mi-a adus în mai multe rânduri tulburare 
sufletului, pentru că persoana Părintelui Justin constituie — cel 
puţin pentru mine — nu atât o mare enigmă, cât un grad de 
sfinţenie despre care nu pot vorbi decât cei care au ajuns cel puţin 
la acelaşi nivel... Dar nu e de folos nici trecerea sub tăcere a 
minunilor şi mai ales a purtării de grijă pe care nu o dată mi-a 
arătat-o Părintele, atât fiind încă în această viață, cât mai ales după 
trecerea în Veşnicie. 

Voi începe, aşadar, prin a relata o întâmplare de când mă 
aflam încă în Grecia, într-o mănăstire a cărei conducere arăta 
oarecare înclinații spre unele rătăciri (nu le voi enumera aici). 
Obţinusem blagoslovenia Părintelui de a pleca acolo în mod forţat, 
aşa că, dacă la început răspunsul a fost „Mergi oriunde, numai 
acolo nu!”, în final, văzând îndărătnicia mea, Părintele mi-a 
„blagoslovit” voia şi m-a lăsat să plec, însă fără a înceta să se roage 
pentru mine. Pot spune că, cu cât mă aflam fizic mai departe de 
Părintele, cu atât îl simţeam mai aproape! Asta poate şi din pricină 
că depărtarea ucenicilor din obşte îi creşte îngrijorarea şi, în 
acelaşi timp, intensitatea rugăciunii... 

Deci, cum mă aflam într-o cumpănă, fiind încă în acea mănăs- 
tire, mă rugam să îmi descopere cumva Dumnezeu voia Lui. Nu 
voiam să-L ispitesc, dar aveam stări de nelinişte, pe care nu mi le 
puteam explica. Atingând apogeul neliniştii, într-o noapte — în vis 
— mă văd în genunchi înaintea Părintelui, în chilia de la vale. În 
vis ştiam că mă întorsesem din Grecia. Chipul Părintelui era 
înconjurat de o lumină nepământească, iar chilia parcă se umpluse 
de o dulceaţă îngerească! Nu pot descrie în cuvinte starea de atunci 
— stare pe care am trăit-o, cu alte prilejuri, şi în realitate, nu doar 
în vis. (Nu caut să exagerez nimic. Mă tem însă să nu diminuez 
prin simple cuvinte ceea ce nu se poate descrie!). În sfârşit, 

ărintele mi se adresează, exprimându-şi bucuria în mod liber, 
semenea unui copil, şi totuşi atât de matur: „Acum m-ai făcut 
RUMOS, măi!” (cuvântul „frumos” mi-a fost tradus automat cu 
»ucuros”). Şi a continuat: „Să nu-mi mai faci asta niciodată!” — 
>ea ce nu trebuia să-i mai fac vreodată însemna plecarea din 
vănăstirea de metanie... 

Când m-am trezit, m-a cuprins o mică tristeţe, pentru că nu îl 
ai vedeam pe Părintele, dar în adâncul sufletului aveam pace şi 
ucurie, simţindu-l atât de prezent!... Cum am avut ocazia, l-am 
nat pe Părintele, care exact atunci terminase de a se spovedi. Eu 
m apucat să spun doar: „Blagosloviţi, Părinte, sunt maica X...”, la 
are Părintele, fără să mai aştepte întrebarea mea, îmi spune din 
)ată inima: „Vino, măi, acasă, în patria noastră!” Mi-a fost de 
juns să înţeleg că nu fusese un simplu vis, ci purtarea de grijă atât 
e responsabilă a Părintelui şi puternica sa rugăciune pentru fie- 
are dintre noi. 

Altă întâmplare a avut loc de curând, când, chemată fiind de 
itre o maică din Grecia pentru a rămâne în mănăstirea ei, mă 
flam iarăşi în mare cumpănă şi mă rugam să aflu care ar fi voia lui 
umnezeu. Într-una din nopţi, mă aflam — în vis — la deal, unde 
articipam la deshumarea Părintelui... Arăta ca în prima zi după 
2 trecuse la Domnul. Răspândea aceeaşi bucurie şi pace ca în 
mpul vieţii. Când l-am văzut, m-am grăbit să merg să mă închin 
„să-i sărut mâna. Am apucat deci cu mâna mea mâna Părintelui 
„i-am sărutat-o. Dar, când să mă îndepărtez de sicriu, îmi dau 
ama că Părintele mă prinsese de mână, iar încercarea de a mă 
;mulge” din mâna Părintelui era zadarnică. Aşa m-am trezit. Am 
teles abia spre seară sensul acelui vis, când începusem să mă 
itreb din nou ce ar trebui să fac în legătură cu chemarea maicii: 
ărintele nu vrea să plec! 

Îmi cer iertare pentru lungul cuvânt şi pentru faptul că am 
‘ris fiind răpusă de oboseală. Am încercat totuşi să-mi adun toată 
tenţia la cele pe care le-am scris. Nădăjduiesc să fie de folos 
liva... 

Octav Bjoza”: 


Un candidat la canonizare 


Nu putem vorbi decât de o mare personalitate a Ortodoxiei şi 
care personalitate a fost pur şi simplu recunoscută şi certificată 
prin zecile, sutele de mii de cetăţeni care i-au călcat pragul la 
Mănăstirea Sfinţii Arhangheli din satul Petru-Vodă. Se găsesc unii 
să-i conteste calitățile de adevărat nu numai duhovnic, ci chiar mai 
mult decât atât, de candidat, din punctul nostru de vedere, la ca- 
nonizare. Numai că Biserica Ortodoxă Română cred că este încă 
condusă politic atât din interior, cât şi din exterior, şi pur şi simplu 
le este frică să canonizeze adevăraţi sfinţi ai temniţelor comuniste, 
pentru motivul de a fi avut înainte o anume culoare. Mai mult 
decât atât, istoria Bisericii consemnează cazuri concrete de tâlhari 
care s-au întors la Dumnezeu şi au deveni sfinţi, de femei de 
moravuri uşoare, care s-au întors la Dumnezeu şi au devenit sfinte, 
dar iată că unuia care a fost legionar în tinereţe nu-i este admis să 
se întoarcă la Dumnezeu şi să fie propus spre canonizare, aseme- 
nea altora pe care noi aşteptăm, doar că ne stingem cu regretul că 
Biserica Ortodoxă Română a rămas repetentă la acest capitol — 
ne-au luat-o înainte şi catolicii, ortodocşii din Republica Moldova, 
din Rusia, poate şi din Bulgaria. Ai noştri, nu, pentru că „se va face 
la momentul cuvenit”. Constatăm cu nemărginită mâhnire că cri- 
minali, care ne-au trimis la moarte, şi copiii lor sau alţii care au 
acceptat tacit trimiterea noastră la moarte, sunt astăzi notaţi pe 
zidurile unor biserici şi chiar pe zidurile unor biserici din 
mănăstiri, drept mari ctitori ai acestor lăcaşuri de cult. Probabil 
că peste 100-200 de ani, ei vor fi cei canonizaţi şi nu victimele lor. 


7? Domnul Octav Bjoza, născut la 11 august 1938, este preşedintele 
Asociaţiei Foştilor Deținuți Politici din România (n.ed.). 

Unii s-au şi pictat, nu numai că şi-au trecut numele, şi n-au fost 
puţine cazurile. 

Părintele Justin Pârvu e unul dintre acei care avea har, care îţi 
transmitea forță spirituală. Această calitate nu au avut-o toţi 
preoţii, desigur, chiar dacă au fost slujitorii lui Dumnezeu pe 
pământ. Când am intrat eu în închisoare, Părintele avea deja peste 
zece ani de temniţă... 

Aspazia Oțel Petrescui't: 


„Un ostaş al lui Hristos 
care a luptat cu sabia dragostei în mână” 


Eu l-am caracterizat ca fiind un ostaş a lui Hristos, care a 
luptat cu sabia dragostei în mână. Părintele Justin a fost pentru 
mine un exemplu de dragoste neţărmurită față de om, faţă de 
aproapele, el a stat zi şi noapte, cu timp şi fără timp, la poarta 
înţelegerii faţă de nevoile oamenilor. Zeci de mii de oameni şi-au 
găsit mângâiere, sprijin şi echilibru în sfaturile şi în grija pe care 
le-a arătat-o Părintele Justin. La uşa lui erau întotdeauna cozi 
imense de oameni, care aşteptau cu răbdare clipa aceea în care vor 
ajunge în faţa lui, ca să-i ceară un sfat şi o mângâiere. Fiecare 
simţea, atunci când pleca de la uşa Părintelui, că pleacă altfel, că 
pleacă un alt om, fiecare avea acest sentiment — că pleacă iluminat, 
că pleacă mângâiat, cu curaj pentru a-şi duce viața mai departe. 

Eu am mers ca să-l întâlnesc — am aflat de la mai mulţi orăşeni 
de-ai mei care mergeau frecvent la Părintele şi, cu un jurisconsult 
de aici, din Roman, am plecat la el. Părintele m-a primit cu mare 
bucurie, aş putea să spun, a fost o onoare pe care mi-a făcut-o 
Părintele, m-a considerat soră de suferință şi o mărturisitoare a 
Mântuitorului nostru lisus Hristos. M-a primit cu un chip iluminat 
de bucurie şi cu un dar de iubire pe care nu ştiu dacă am fost 
vrednică să-l preţuiesc îndeajuns. 


8 Doamna Aspazia Oțel Petrescu (născută pe 9 decembrie 1923, în 
localitatea Cotul Ostriţei din Ucraina de astăzi), a făcut 14 ani de 
temniţă grea, la Miercurea Ciuc, Mislea, Dumbrăveni, Jilava, Botoşani 
şi Arad, doar pentru „vina” de a face parte în timpul liceului din 
„Cetăţuia” (organizaţia de tineret a femeilor din Mişcarea Legionară) 
din cadrul „Liceului ortodox de fete” Elena Doamna din Cernăuţi 
(n.ed.). 

Când am împlinit 80 de ani, am scos o carte intitulată 
Adusu-mi-am aminte, închinată ajutorului pe care mi l-a dat 
îngerul păzitor într-o împrejurare foarte grea în timpul detenţiei 
mele. Părintele ştia tot lucrul ăsta şi m-am dus şi i-am cerut 
binecuvântare şi atunci el mi-a spus că dacă nu am dat încă la tipar 
cartea să adaug un imn de laudă pentru toți cei care au scris poe- 
zii în închisoare şi ne-au întărit cu poeziile lor, ceea ce am făcut. 
Atunci, eu i-am zis Părintelui să-mi dea o binecuvântare mai 
apăsată, că s-ar putea să fie ultima, că sunt din ce în ce mai 
neputincioasă, voi veni foarte greu. Părintele a zis: „Da' tu câţi ani 
ai?” Eu am zis că 80 de ani. Părintele a stat aşa puţin pe gânduri 
şi a zis: „Păi stai, că până la 89 de ani mai ai.” 

Eu am înţeles că voi trăi încă nouă ani şi am spus unor tineri: 
„Uite, Părintele mi-a spus că voi trăi încă nouă ani, adică foarte 
mult, pentru că bătrânețile nu sunt foarte uşoare. Ei s-au dus şi 
i-au spus Părintelui: „Părinte, aţi prezis doamnei Aspazia că va mai 
trăi încă nouă ani.” Şi el a spus: „Nu, deloc, cine v-a spus lucrul 
acesta?” „Aspazia ne-a spus!” „Stai, că eu nu la viaţa ei m-am 
referit, m-am referit la ceea ce i-am spus ei atunci” — adică faptul 
că ultima binecuvântare mi-o va da când voi avea eu 89 de ani. Eu 
n-am înţeles aşa, nici tinerii n-au înţeles prea bine ce a spus 
Părintele. „Spuneţi-i doamnei Aspazia că trece pragul acesta, de 
89 de ani, şi mai şi scrie o carte între timp.” Ei bine, cartea n-am 
scris-o, dar pragul de 89 de ani l-am trecut. 

Când eram la catafalcul Părintelui şi ceream într-adevăr 
ultima binecuvântare, mi-am adus aminte că aveam 89 de ani, deci 
Părintele ştia că el va muri atunci când eu voi avea 89 de ani. La 
asta s-a referit atunci când a spus că până la 89 de ani mai este. 
M-am cutremurat, într-adevăr, ultima binecuvântare mi-am luat-o 
la 89 de ani, aşa cum a spus sfinţia sa. A fost pentru mine personal 
şi pentru tinerii care ştiau lucrul acesta încă o dovadă a clarviziunii 
Părintelui. 

În momentul morţii, cu o zi înainte de a primi vestea că 
Părintele a murit, mie mi s-a stins ultimul beculeţ dintr-o candelă 
cu trei ramuri, care avea trei becuri mici, care se folosesc la pomul 
de Crăciun. M-am întristat, pentru că era ultimul bec care s-a stins. 

Eu aveam acea candelă de la o verişoară de-a mea pe care o iubesc 
foarte mult şi am zis că mă duc la magazin să-mi cumpăr beculețe. 
Vânzătoarea mi-a spus că asta este marfă sezonieră şi „noi scoatem 
mărfurile sezoniere de pe stoc, le trimitem din nou la magazie, 
pentru că avem obligaţii pentru o anumită valoare”. Aşa că, trebuia 
să vin înainte de Crăciun să-mi cumpăr beculeţe. Am venit tristă 
acasă şi am zis că o să stea candela stinsă până atunci, ce să fac. Eu 
n-am putut să rămân la înmormântare, am fost cu o zi înainte de 
mi-am luat rămas-bun de la Părintele. Fraţii de acolo au spus: 
„Doamna Aspazia, nu se poate, Părintele v-a iubit atât de mult, v-a 
arătat întotdeauna o atenţie specială, nu se poate să nu rămâneţi 
la înmormântare.” Eu le-am spus: „Vreţi să leşin pe aici?” Mi-am 
dat seama că nu am forţa fizică să rezist la înmormântarea lungă 
şi atunci ei au acceptat. 

Una dintre prietenele mele din sânul ASCOR-ului a venit de 
la înmormântare şi mi-a adus icoana propusă de Mănăstirea Dia- 
coneşti pentru eventuala sanctificare a Părintelui Justin. Mi-a 
adus această icoană, dar şi semne de la înmormântarea Părin- 
telui, o bucată de busuioc, o lumânare care a ars la căpătâiul 
Părintelui, semne din astea care să mă consoleze pentru faptul 
că n-am putut să asist şi eu la înmormântarea Părintelui. Fata a 
plecat, iar eu n-am ştiut unde să pun icoana. L-am întrebat pe 
Părintele Arsenie Boca, că eu totdeauna îl întreb pe el în treburi 
mai importante, iar Părintele îmi răspunde în gând, parcă i-aş 
auzi vocea. Părintele mi-a spus: Uite acolo, pune-o la candela aia 
întreită. Sub candelă se afla o cruce, pe care o aveam de la maica 
Patricia. Am aşezat icoana pe acea cruce şi a venit perfect, de 
parcă era făcută anume pentru ea. Şi m-am bucurat. Stătea foarte 
frumos icoana acolo şi mă gândeam că ce frumos o să fie când va 
fi luminată şi candela. Seara, când am venit la culcare, mi-am 
făcut crucea pe pernă şi am văzut că perna era luminată. Am ri- 
dicat ochii sus, iar becul din mijlocul candelei era aprins. Pă- 
rintele a zis: „Stai, măi fată, că eu nu stau fără lumină!” Şi arde 
şi acum — un bec ars! Acestea spun totul despre Părintele Justin 
şi despre atenţia scumpă, preţuită, pe care mi-a arătat-o întot- 
deauna mie. 

Ce l-a impresionat foarte mult pe Părintele Justin din 
:rădania mea a fost publicarea pe banii mei a cărţii pe care am 
titulat-o Pe firul amintirilor şi în care erau memoriile manuscris 
le Sofiei Cristescu-Dinescu, o persoană care a fost foarte aproape 
e Corneliu Zelea Codreanu şi de Nicoleta Nicolescu, cei doi 
>mandanțţi legionari pe care i-a iubit şi i-a slujit cu mare credinţă. 
ărintele Justin mi-a dat binecuvântare şi m-a întrebat: „De ce ţi 
3 pare ţie importantă?” I-am spus că este foarte importantă 
entru toate mărturiile pe care le aduce despre Căpitan şi despre 
amarada Nicoleta, dar este importantă pentru că este singura 
arte care menţionează profeția pe care a făcut-o Corneliu Zelea 
odreanu în legătură cu Mişcarea Legionară. Pe Părintele l-a 
npresionat foarte mult şi a povestit fragmentul tuturor celor pe 
are îi interesează fenomenul. 

S-a ordonat ridicarea unui mausoleu în cinstea lui Moţa şi 
[arin (n. ed. după moartea celor doi). Mausoleul era în formă de 
aldachin, sprijinit pe doi stâlpi metalici foarte înalţi, care purtau 
e arcul baldachinului o cruce. Ei au fost aduşi în ţară la începutul 
nii, iar la mijlocul verii s-a întâmplat următorul fenomen: a 
enit o furtună groaznică, cu trăsnete, iar un trăsnet a lovit drept 
1 creştet baldachinul, care a luat foc şi a ars până în temelie. În in- 
riorul baldachinului era aranjat un mic birou, unde se afla Biblia, 
artea de onoare a baldachinului, şi mici iconiţe de argint, care 
npodobeau interiorul. A ars totul până în temelie, au rămas în 
icioare cei doi stâlpi, care, deşi erau din metal, nu au suportat 
icio modificare. A fost miracolul în faţa căruia s-au mirat toţi şi 
ici măcar nu s-au strâmbat. Hai să zicem că stâlpii nu s-au topit, 
ar trebuia să fie deformaţi... Crucea era neatinsă, metalică şi ea. 
'eci, cei doi stâlpi de susţinere, adică Moţa şi Marin — credinţa şi 
tfa lor şi crucea pe care au servit-o au rămas neatinse. Căpitanul 
adunat a doua zi după dezastru toate corpurile legionare care 
rau în Capitală, şi femei, şi bărbaţi şi le-a spus: „Va veni o 
atastrofă care va distruge Mişcarea Legionară, dar credinţa va 
imâne!” Părintele Justin a repetat aceste cuvinte ale Căpitanului: 
Credința va rămâne!” 

Ilie Gherheşis: 
Un vis profetic 


Eu l-am cunoscut în anul 2001, exact în luna septembrie, la 
câteva zile după atacul criminal din America. Nu am avut niciun 
motiv special să mă duc la el, m-am dus pur şi simplu cu un amic 
din Suceava, care era preot, şi împreună cu directorul Arhivelor 
Statului din Suceava. Am intrat înăuntru la Părintele — se intra 
pe două uşi, pe una intra toată lumea, iar pe alta, din spate, 
intrau apropiații lui. M-am dus şi eu, pentru că ştiam că e un 
mare patriot şi un mare învăţat al neamului, dar mai ales ştiam 
că a făcut puşcărie la mină, la Baia Sprie. Când i-am spus că sunt 
din Maramureş, s-a bucurat, am văzut ce cărţi avea pe acolo şi 
am rămas foarte surprins, pentru că erau în general cărți naţio- 
naliste. La un moment dat, zice: „Să ştii că la mine vin şi oameni 
care aparţin altor confesiuni.” Şi zic: „Cum adică, Părinte?” Zice: 
„Uite, acum câteva zile a venit o familie din Cluj, de protestanți, 
pe care i-am botezat ortodocşi.” L-am întrebat: „Erau români, 
unguri?” Zice: „Maghiari. S-au căsătorit acum nu ştiu câţi ani şi 
nu le merge bine în căsătorie şi au venit la mine, iar după ce am 
Stat de vorbă cu ei au ajuns la concluzia că trebuie să aibă o 
tredință, un Dumnezeu. Mi-au urmat sfaturile şi acum au ajuns 
să se boteze, de bucurie că li s-a schimbat viaţa.” 

M-a întrebat dacă am văzut biserica de afară. Zic că „da, am 
văzut-o, Părinte”. Zice: „Ce te-a impresionat cel mai mult?” Zic: 
„Harta României” — pe biserică era harta României şi de jur 
împrejur era asaltată de vapoare, de tunuri şi aşa mai departe. 
„Ei, zice, ţi-ai pus problema de ce am desenat-o aşa?” Zic: „Nu, 


'9 Tlie Gherheş este profesor de istorie din Petrova - Maramureş (n.ed.). 

>ărinte, cum să-mi pun?” M-a surprins. Zice: „Când eram la Baia 
šprie, în mină, într-o zi am adormit, undeva într-un colţ — pentru 
'ă în mină era o temperatură constantă — relativ călduţ, preţ de 
louă ore şi am visat că mă voi elibera. Când mă voi elibera voi 
ace o mănăstire aici. Şi aşa am visat mănăstirea inclusiv cu harta 
»e ea.” Zice: „Nu peste mult timp, ne-am eliberat, m-am dus la 
ot felul de mănăstiri şi aici, unde e acum biserica, a fost locul 
.ostru părintesc.” 

Atât e de frumos mormântul lui şi atât de multă lume vine... 
zu acolo am avut o experienţă ieşită din comun cu un călugăr. 
A-am dus în biserică şi, la un moment dat, vine la mine un tip în 
louă cârje, bolnav. Mă ia într-un limbaj foarte dur şi zice: „Ce te 
duce pe aici, bărbate?” Zic: „Lăsaţi-mă în pace, că eu am venit 
ă vorbesc cu părintele stareţ.” Se uită dur la mine şi zice: „Da' ce 
e face să crezi că nu aş merita o discuţie cu tine? Ce studii ai?” 
ic: „Dacă chiar te interesează, am făcut facultatea de istorie, 
unt doctor în istorie.” „Unde ai făcut facultatea?”, zice el către 
nine. Zic: „În Bucureşti.” Mă întreabă când am terminat-o şi 
iacă mai este profesorul ăla? Dar la istorie contemporană mai 
redă, dar cu ăla ai făcut? Zic către el: „Dar de unde îi cunoşti 
umneata pe toți ăştia?” Zice: „Şi eu sunt absolvent de istorie.” Îl 
atreb: „Dumneata ai făcut istoria în Bucureşti?” Zice că da şi că, 
dacă mai eşti curios de ceva, ai în faţa ta pe cel mai tare om din 
.omânia de până în 1989”. Asta a pus capac la toate. „Cum adică 
el mai tare?” Zice: „Eu am fost instructorul de arte marţiale al 
ecurităţii.” El mi-a povestit cum i-a bătut pe ungurii din 
larghita înainte de 1989. Mi-a spus că a făcut pregătiri în China 
i că, în afară de istorie, este pasionat şi de pictura bisericească. 
a un moment dat, zic către el: „Cum de ai ajuns aici?” Zice către 
ine: „Eşti ateu?” Zic că nu sunt. Zice: „Am fost ateu şi prima 
ată am picat de la 9 metri, pictând biserici, m-am întors în aer 
iam prins şi pensula, şi găleata. După aia am picat de la 12 metri, 
tunci m-am mai prins de o schelă, de altceva, dar tot n-am ajuns 
ână jos, că am rămas suspendat în aer, nu am păţit nimic. Am 
1ai picat de la 15 metri, după aia de n ori de la 12-15 metri. 
ltima dată am picat de la 18 metri.” Zic: „Ce rost a avut să-mi 

spui toată povestea asta?” Aici m-a cutremurat precizarea lui. 
Zice: „Îi mulțumesc lui Dumnezeu că m-a adus în starea asta şi 
am avut timp să meditez, să pot citi, că numai astfel am putut 
afla că este Dumnezeu. Acum am aflat cât este de frumoasă viața 
şi credinţa. De acum încolo, eu pot să mă mântuiesc. Am venit 
cu o lecţie pe care n-am să o uit niciodată.” 

Prof. Marian Maricaru: 


Mărturia mea 
despre Părintele Justin Pârvu 


Nu-mi este uşor să scriu despre părintele, pentru că anumite 
lucruri se simt şi sunt greu de pus în cuvinte, chiar dacă aş stăpâni 
meşteşugul cuvintelor, căci nu am şi puterea duhovnicească 
izvorâtă din trăire pentru a le putea da viață cu adevărat, în Duhul. 
Totuşi, pentru a nu mă osândi prin tăcerea şi părelnica mea sme- 
renie — pentru că am fost rugat să dau această mărturie —, voi scrie 
despre „ce am văzut cu ochii noştri, ce am privit şi mâinile noastre 
au pipăit...” (| Ioan 1,1). 

Ce am văzut „dintru început”: începutul întoarcerii mele în 
Biserică coincide în chip minunat cu o excursie-pelerinaj de un 
1 Decembrie, cel din 1994, când eram în clasa a zecea. Ieşirea era 
organizată de profesorul meu de informatică din Liceul de 
Informatică din Bucureşti, care a devenit mai apoi Colegiul 
Naţional Tudor Vianu. După această experienţă, aveam să mă mut 
la clasa unde era el diriginte (era ucenic al Părintelui Constantin 
Voicescu, fost deţinut politic, şi i-a dus pe mulţi liceeni la spovedit 
acolo). Dirigu' făcuse ceva yoga înainte şi, în urma unor experienţe 
negative, se întorsese la Hristos, în Biserică. După ce am terminat 
liceul, s-a înscris la Teologie ca a doua facultate şi apoi a plecat la 
bursă în SUA, ajungând colaborator apropiat al Părintelui 
Gheorghe Calciu. 

Pe vremea aceea nu ştiam care e diferenţa dintre excursie şi 
pelerinaj. Pentru mine era important faptul că profesorul 
organizator ne vorbise despre Dumnezeu, că ceea ce ne spusese 
semăna cu ceea ce simțeam că sufletul meu căutase şi nu găsise 
prin cărți, prin diferitele materii, la care învățam foarte bine, dar 
în liceu constatasem că nu reuşeau să-mi răspundă la întrebările 
esenţiale despre viaţă. Nu se făceau la acea vreme ore de religie în 
liceu. Iar noi aveam o sete specială (el era diriginte la clasa de 

olimpici internaţionali, care avusese mai înainte un alt diriginte, 
tot om de mare credinţă, profesor de fizică) şi am avut şi şansa mai 
multor profesori remarcabili nu numai ca ştiinţă de carte şi peda- 
gogie, dar, mai ales, ca oameni. Oameni ai credinţei în Hristos. 
Oameni care ne vorbeau despre Hristos, spiritualitate, artă şi ne 
invitau alți oameni la conferinţe în liceu. Această sete de sens şi 
Lumină în viață m-a făcut să merg în excursia la mănăstire cu 
nădejdea că, dacă există Dumnezeu, El îmi va răspunde negreşit. 
Fără niciun teatralism şi fără să ştiu despre viaţa monahală mai 
mult decât faptul că ea există, simţeam nevoia să merg acolo şi să 
mă arunc cu faţa la pământ şi să mă rog până voi primi răspuns. 
Şi am primit, cu plin de măsură! 

Am plecat cu trenul şi am continuat drumul din Târgu Neamţ 
cu autobuzul. Am ajuns înainte de răsăritul soarelui la celebra de 
acum intersecţie din comună, de unde am luat-o pe jos, printre 
nămețţii de un alb de basm. Drumul era singuratic şi sălbatic. Nu 
erau toate gospodăriile care se înşiră acum de-a dreapta şi de-a 
stânga sa. La capătul lui, un început de mănăstioară, mai mult 
schit, cu o biserică aproape terminată la roşu, în care era lumină 
doar de la generator. Am dormit la căsuţa pădurarului, cu peripeții 
hazlii. Am mâncat la comun cu monahii, fiind primiţi de un părinte 
bătrân, cu părul lung şi alb, într-o — acum celebră — chilie unde 
ne-am înghesuit aproape zece adolescenţi la lumina opaițului. 
Bătrânul de poveste ne-a vorbit despre Dumnezeu, despre 
decadenţa pătrunsă în lume şi despre influenţa negativă a unor 
curente muzicale pe care, pe atunci, le gustam. Mă gândeam, 
sincer, la acea vreme: „Bătrânul acesta atât de drag nu înţelege el 
cum stă treaba cu arta din ţipetele disperat-demonice ale unor 
artişti noi, care exprimă starea de disperare şi revoltă generată de 
o societate meschină” — disperare care, mai mult sau mai puţin, 
era şi în mine. Mai târziu aveam să aflu de lucrarea Părintelui 
Serafim Rose printre tinerii atraşi de punk din Statele Unite, 
despre „Death to the world” şi „The real punk is monk”... La sfârşit, 
Părintele ne-a cucerit pe noi, puştanii care cu greu făcuserăm rost 
de bani de drum, prin faptul că ne-a umplut buzunarele de bani. 
Mi s-a părut culmea: să te duci undeva cu efort, din puţinii bani pe 

care ţi-i puteau da părinții, şi să te întorci mai bogat decât veniseşi. 
Nu aveam în cap poveşti cu preoți zgârciţi, nu mi se părea că la 
biserică sau mănăstire te duci ca să ţi se ia banii de vreun hapsân, 
dar să dai de un bunic care să îţi dea atâția bănuți, nici prin cap 
nu-mi trecuse. Am învăţat atunci ceva ce nu am mai văzut la 
nimeni la măsura Părintelui: haiducia duhovnicească. Părintele 
nu-i prăda pe cei bogaţi. Cei bogaţi aduceau de bunăvoie şi puneau 
la picioarele lui. Dar el dădea celor săraci, de fapt, dădea fără să 
facă deosebiri, după cum îi spunea Hristos, în Duhul. Şi nu puţin. 
Nu mai văzusem aşa ceva. Nu mai primisem de la un necunoscut 
bani, darămite atâta. Dar şi noi ne-am prins în horă, şi la 
întoarcere am hotărât într-un gând să-i punem la un loc şi să-i 
folosim împreună pentru cineva drag care trecuse printr-un necaz. 
Părintele era de o milostenie contagioasă, pe care aveam să o 
constat de multe alte ori, şi deja ne învățase ceva nu prin cuvânt, 
ci prin propriul exemplu. Dacă ar fi să-i pun un supratitlu, aşa cum 
l-am cunoscut dintru început eu şi alții, acesta ar fi Părintele Justin 
cel Milostiv! 

La slujbe am stat, cum îmi visasem. Dar nu cu faţa la pământ şi 
nu trei zile la rând, fără oprire — cum însetam în strigarea mea —, 
ci în genunchi, câte cinci ore pe noapte. De ajuns ca să mi se cam 
învineţească genunchii, deloc învăţaţi cu asemenea lucrare. Am 
răbdat cu stoicism, am urcat şi pe munţi, prin nămeţi, şi am 
contemplat peste piscurile înzăpezite apusuri dintr-o singurătate, 
frumuseţe şi linişte dintr-alt tărâm. 

În vacanţa de Crăciun am fost din nou la o mănăstire, de data 
aceasta la Sâmbăta de Sus. Ceea ce deja simţisem că se conturează 
la Petru-Vodă exploda din ce în ce mai mult: o bucurie de a fi, care 
nu mă mai părăsea. Aveam un secret pe care l-aş fi trâmbiţat la 
toată lumea, într-o explozie de bucurie: Dumnezeu există cu 
adevărat! „Acum toate s-au umplut de Lumină: şi Cerul, şi 
Pământul, şi cele dedesubt.” Învierea unui suflet este cea mai mare 
minune. Înţelegeam măreţia Evangheliei prin viaţa monastică. 
Haiducelile rockăreşti, oricât de combinate naiv cu spiritul pacifist 
hippie sau cu răzvrătirile anti-sistem punkiste (era şi un reflex 
anti-comunist, anti-ipocrizie, anti tot ceea ce vede un tânăr că se 

petrece în această lume căzută), păleau fără drept de apel în faţa 
adevăraţilor oameni puternici, ai păcii care nu este „precum dă 
lumea”, şi nebuni ai acestei lumi: călugării. Probabil că simpla 
viaţă de parohie pe mine nu m-ar fi adus spre Hristos. Cel puţin nu 
la acea vârstă. 

Au trecut ani şi ani, şi am ajuns să absolv Facultatea de 
Teologie, să predau la rândul meu într-un liceu, dar religie. 
Simţeam şi simt nevoia să împărtăşesc mai departe ceea ce au 
făcut alţii pentru mine, la o vârstă esenţială în viaţa unui om. Mai 
trecusem de câteva ori, inclusiv cu propriii părinţi, pe la Părintele. 
Am fost apoi plecat din ţară nişte ani şi, la un moment dat, un bun 
prieten m-a luat din nou la Petru-Vodă, la Părintele. Am regăsit 
un om care dădea har şi roada harului Duhului Sfânt, cuvânt cu 
cuvânt: „dragostea, bucuria, pacea, îndelunga-răbdare, bunătatea, 
facerea de bine, credinţa, blândeţea, înfrânarea, curăţia” — toate 
cele „împotriva cărora nu este lege” (Gal. 5) — el, cel pe care unii îl 
închiseseră ca pe un nelegiuit, căutând a-l reeduca întru ateism, 
tocmai pentru aceste „fărădelegi” şi „banditisme mistice” pe care 
ni le porunceşte Hristos. 

Părintele strânsese obşte, întemeiase încă o mănăstire, de 
maici, venea la el din ce în ce mai multă lume, pentru povaţă şi 
rugăciune. Rând pe rând muriseră ceilalți duhovnici din vechea 
generaţie de aur. 

Se lupta pentru cunoaşterea şi recunoaşterea sfinţeniei noilor 
mucenici din temniţele comuniste. Îl preocupa construirea unor 
mănăstiri — martirioane peste moaştele celor muceniciţi — 
proiecte în care m-am implicat cu drag, din inimă. Deja erau puse 
la închinare, în biserica mănăstirii, multe moaşte de noi 
mucenici. Îmi povestiseră părinţii de prin alte mănăstiri, nu 
puţine, că, în chip minunat, după ce primiseră părţi din ră- 
măşiţele pământeşti cu semnalmente de moaşte, găsite în gropile 
comune de la Aiud, acestea începuseră să izvorască mireasmă 
cerească şi, uneori, mir. Sfinţii, am înţeles, vor să fie dăruiţi, 
cunoscuți, cinstit Hristos întru ei. Se făceau şi minuni numai cu 
uleiul de la candelă. Am fost martor la una dintre ele. Ba, chiar, 
mai mulţi ani la rând — la nişte conferinţe ţinute în cinstea noilor 

mucenici, la Iaşi, pe 19 martie, totdeauna la aceeași dată, moaştele 
primite de la Părintele izvorâseră mir. 

Dar iată că într-o Duminică, cu o săptămână înainte de o nouă 
astfel de conferinţă, fiind la Dumnezeiasca Liturghie în mănăstirea 
de maici de la Paltin — unde Părintele se retrăsese din cauza bolii — 
iată că iese un părinte şi pune pe tetrapod, alături de icoană, o cu- 
tiuţă cu o bucăţică de coastă. Începuse să izvorască mir în chilia 
Părintelui Justin, mai izvorâse şi în timpul slujbei şi fusese scoasă 
spre închinare. M-am închinat şi eu, dar mă tot gândeam că, deşi 
ştiu şi cred că au existat astfel de minuni, ba chiar îmi doream să 
asist la una, totuşi, parcă nu-mi venea a fi sigur din prima. Dacă un 
părinte, nu din răutate, ci din evlavie exagerată şi nepotrivită, 
pusese el însuşi ceva? Le-am spus maicilor îndoiala mea. 

În sâmbăta următoare, la Teatrul Luceafărul, a avut loc 
conferinţa despre sfinţii închisorilor şi am fost rugat de Părintele 
Mihai-Andrei Aldea să citesc eu textul pregătit de sfinţia sa, căci 
nu putea ajunge la Iaşi. La sfârşitul conferinţei, când deja o parte 
din public plecase, coasta de care mă îndoisem — şi pentru care 
Părintele dăduse binecuvântare să fie dusă spre închinare -— a 
început să izvorască mir, după ce ore întregi fusese uscată. A 
izvorât atât de mult, încât la drumul de întoarcere se scursese din 
cutia de lemn în care erau puse şi îmbibase procovăţul în care 
erau învelite. Fiind în prima maşină din cele două care plecaseră 
înapoi, am ajuns cu mai bine de jumătate de oră înainte şi deja 
mă culcasem. Când a sosit Ciprian Voicilă şi am aflat că în con- 
tinuare coasta izvorâse mir, nu am mai răbdat şi m-am îmbrăcat, 
ducându-mă să văd dacă persoana pe care o rugasem pusese nişte 
vată pentru a colecta mirul. Căci ştiam că mirul izvorât din sfinte 
moaşte — aşa cum ne spune Sfântul Ioan Gură de Aur — este mai 
mult ca oricare altele vindecător de boli şi izbăvitor de patimi. 
Când am ajuns unde erau păstrate, nu mai izvorau. Se uscaseră 
din nou. Necăjit, am luat coasta în mână. Dar -— o, nespusa 
binecuvântare a lui Dumnezeu! —, au început să izvorască din 
nou, umplându-mi mâinile cu care ştergeam mirul cu vată. Am 
stat aşa aproape jumătate de oră, minunându-mă cum în fața mea 
se petrece o minune asemănătoare, şi încă mai mare, decât înmul- 

ţirea celor cinci pâini şi doi peşti. Cum o materie izvorăşte mir 
bine mirositor, fără să se împuţineze în vreun fel?! Am mers, apoi, 
la culcare, plin de bucurie dumnezeiască şi a doua zi am aflat că 
au mai izvorât în acea noapte, când înaintea moaştelor s-a făcut 
un acatist al noilor mucenici. Maicile mi-au povestit că Părintele, 
înștiințat de îndoiala mea din Duminica anterioară, a spus: „Nu-i 
nimic! Necredinţa lui Marian se va transforma în şi mai mare 
credinţă, lui şi altora!” Aceste cuvinte se împliniseră, iată, 
degrabă, iar acum lucrează în continuare — de vreme ce depun 
această mărturie şi aici, acum. 

În anul următor a izvorât cu putere mir dintr-o vertebră — 
lucru petrecut la o jumătate de metru chiar în faţa mea. Filmarea, 
începută la câteva secunde după, poate fi găsită pe internet. A dat 
Domnul şi este, probabil, cea mai concludentă filmare din toţi anii. 
Se vede cum mirul şiroieşte efectiv. Şi astfel, se împlinea din nou 
cuvântul Părintelui. 

La încă un an după, anul trecut, înainte de moartea Părintelui, 
diferitele moaşte aduse nu au mai izvorât atât de tare mir, ci doar 
o broboană dintr-un craniu. În schimb, a fost anul izvorârii de 
bun-miros, căci acesta a fost din belşug, ca niciodată. Iar în 
toamnă, în octombrie 2013, la biserica domnească ctitorită de 
Sfântul Constantin Brâncoveanu la Mogoşoaia, a izvorât mir un 
craniu dăruit de Părintele Justin unui părinte drag inimii sale. Acel 
craniu nu mirosea frumos, dar, după ce a fost dăruit de Părintele 
Justin, ani de zile a izvorât mireasmă minunată. 

Acum însă, ar trebui să povestesc şi despre cele din urmă ale 
Părintelui. La Părintele, acestea au fost muceniceşti, prin 
mucenicia bolii. Însă prefer să pun înaintea voastră cele scrise 
chiar în noaptea când m-am întors de la înmormântarea sau, mai 
bine zis, de la Paştile (adică Pesah, trecerea „din moarte la Viaţă şi 
de pe Pământ la Cer” prin Hristos) Părintelui Justin cel Milostiv. 
Cred că, împreună cu alte mărturii, poate fi relevantă2*: 


2 Materialul a fost postat iniţial pe http://dogmaticaempirica. 
wordpress.com/tag/inmormantarea-parintelui-justin-parvu/ 

„Nu cu multe ore în urmă a fost înmormântat trupul 
reacuviosului Părinte Justin Pârvu (duhul său nu are cum să fie 
xmormântat, chiar de ar şi voi duşmanii lui Hristos, însă ne va fi 
i mai aproape de dincolo). Întrucât tocmai m-am întors de la 
lănăstirea Petru-Vodă, simt ca pe o datorie a face următoarea 
zurtă mărturisire: 

— trupul Părintelui, pielea, mâinile erau moi (nu avea rigor 
ortis) nici la aproape patru zile de la moarte — aşa cum se spune 
ă se întâmplă cu monahii din Sfântul Munte Athos (deşi Părintele 
u era athonit); 

— când i-am sărutat mâna, nu numai că nu mirosea a mort — 
u a fost deloc astfel de miros de-a lungul acestor zile, deşi a fost 
»arte cald —, ci mirosea frumos, ca o mireasmă de mir pe care nu 
m mai întâlnit-o; 

— şi alte persoane au dat şi pot da această mărturie. De fapt, 
ricine a fost acolo a constatat că nu mirosea deloc urât. Desigur, 
nii au simţit mirosul frumos, iar alţii, care fuseseră chiar sceptici 
niţial, au văzut şi broboane de mir izvorând din mâna şi din zona 
apului Părintelui. Broboanele au fost şterse cu vată şi păstrate de 
nii; 

— întreaga atmosferă din aceste zile a fost pascală, fără umbră 
e întristare, ci numai bucurie, lumină, har. Iar lacrimile — acolo 
nde şi atunci când au fost — au fost de bucurie harică. Niciun pic 
in atmosfera grea care este adesea la înmormântări, mai ales în 
reajma trupului celui mort. Niciun pic de teamă nu inspira trupul 
'ărintelui (nici măcar copiilor), ci biruinţă asupra morţii, bucurie, 
ar, cuvioşie care te atrag ca un magnet şi te molipsesc de 
mpărăţia lui Dumnezeu. Acest lucru te făcea pur şi simplu să te 
ogi la şi nu pentru Părintele Justin. 


În concluzie, Părintele Justin Pârvu chiar a adormit întru 
)omnul şi a fost prohodit ca un cuvios al lui Hristos. Fără să 
ădem în patetisme, spun ceva ce nu am mai simţit niciodată la 
lte înmormântări (şi, din nou, ca şi pentru cele mărturisite mai 
us, sunt atâţia care spun același lucru — nu este, deci, mărturia 
nea subiectivă): atmosfera chiar era cea de la racla (şi nu sicriul) 

unui sfânt rămas aşa acolo de veacuri, aşteptând a fi, pentru puţin 
timp, închisă din oarecare nevoi, pentru a fi redeschisă mai apoi 
pentru totdeauna, ca o vistierie duhovnicească de preţ. Să nu vă 
miraţi de aceste cuvinte ca fiind potrivnice Sfintei Tradiţii Orto- 
doxe, de vreme ce avem cazuri în creştinismul veacului de aur când 
credincioşii se certau pe trupul unui sfânt cuvios nu numai imediat 
după moarte, dar chiar şi dinainte. La nevoie, se pot da exemplele 
exacte. 

Cântăm, deci, «Veşnică pomenirea!», dar în acelaşi timp, 
simțim în inimă izvorând şi «Prea-cuvioase Părinte Justin de la 
Petru-Vodă, roagă-te şi pentru noi, păcătoşii! ». 

Aceasta este ceea ce am simțit şi simt şi eu între foarte mulți 
alţii. Nimic care să ţină de vrednicia mea, ci doar de evidenţa 
covârşitoare şi de datoria către Dumnezeu şi aproapele: „Precum 
am auzit, aşa am şi văzut.” Scriu acestea şi eu deoarece ştiu că unii 
s-au îndoit de mărturiile date zilele trecute de alții. 


20 iunie 2013 

Costel Carabelea: 


„Încredinţarea că acest om este sfânt” 


Am avut bucuria să îl cunosc pe Părintele Justin, să primesc 
sfatul şi binecuvântarea acestui mare duhovnic, mergând, de câte 
ori timpul mi-a permis, la Mănăstirea Petru-Vodă. A vrut 
Dumnezeu să ajung a treia zi după moartea sa, să-l văd pentru 
ultima oară înainte de înmormântare. 

Dar nu mă aşteptam să am încredințarea că acest om este 
sfânt. Dacă toate lucrurile minunate despre care ştim că s-au 
întâmplat cu părintele şi cu cei ce l-au cunoscut ar putea fi 
descalificate (de gurile rele) ca fiind subiective, ei bine, de semnele 
fizice constatate după decesul său nu mai poate fi acuzat. 

Am 20 de ani de experienţă la Institutul de Medicină Legală şi 
în cadrul spitalului, ca anatomopatolog, şi am efectuat autopsii sau 
îmbălsămări la mai mult de 100.000 de cadavre. 

Un caz ca acesta vă mărturisesc că nu am mai văzut şi spun 
aceasta cu toată seriozitatea profesională de care am dat dovadă în 
toată activitatea mea. 

Ceea ce m-a surprins la trupul părintelui este că nu avea 
niciun semn de putrefacție a trupului, fără tegumente umflate şi 
fără semne de descompunere, având în vedere că era a treia zi de 
la deces, timp în care trupul a stat descoperit şi în căldura specifică 
verii, această stare păstrându-se chiar şi în a patra zi, ziua înmor- 
mântării. 

Mirosul specific nu a fost prezent, ba, mai mult, prezenta un 
miros frumos, ca de mir. 

Atât de tare m-au mirat acestea, încât am cerut permisiunea 
părintelui ce stătea la căpătâiul său să mă uit să văd dacă nu cumva 
a fost îmbălsămat. Acesta a zâmbit şi mi-a zis: „Sfinţii nu se 
îmbălsămează!” 

Arăta ca şi cum ar fi murit de o oră. Tot m-am uitat şi, 
într-adevăr, nu a fost îmbălsămat. 

A avut mulţi factori favorizanţi apariţiei semnelor de 
descompunere, dar aceştia nu au fost vizibili, ceea ce pentru mine, 
ca profesionist, prezintă un eveniment unic, iar ca şi creştin — o 
minune! 

De la morţi putem învăța mai multe decât de la vii, căci 
adevărat este îndemnul Sfântului Ioan Gură de Aur, care zice: 
„Mergi în cimitire, frate, că acolo este şcoala cea mai înaltă a 
sufletelor, care ne vorbeşte de Dumnezeu.” 

Ciprian Voicilă: 
»Întruchipare a demnităţii uitate” 


Nu mă număr printre ucenicii Părintelui Justin. Nici printre 
cei care, imediat după trecerea sa la Domnul, au crezut şi au 
mărturisit şi altora că este mai bine aşa — „Părintele Justin, odată 
ajuns în Lumina Neînserată a lui Hristos, ne va ajuta mult mai 
repede şi pe mai mulţi creştini în acelaşi timp” — deşi nu contest 
asta: sfinţii, eliberaţi de condiţionările presupuse de viaţa în trup, 
ne sar în ajutor cu mai multă eficacitate decât atunci când se 
mişcau printre noi. 

Cred că este ucenic al unui avvă — cum era, în mod incon- 
testabil, Părintele Justin — persoana care creşte duhovniceşte în 
proximitatea acelui plăcut al lui Dumnezeu, împărtăşindu-se 
permanent din cuvântul şi exemplul său. Aşa cum cred, deopo- 
trivă, că mai aveam nevoie, măcar un timp, de Părintele Justin, 
aici, pe pământ, printre noi. 

Când intrai în chilia părintelui, te izbea imaginea sa iconică: 
erai în faţa unui bătrân înconjurat de un halou de lumină, un bunic 
în care Îl simţeai sălăşluind pe Duhul Sfânt. Aerul primitor care 
învăluia totul în jurul părintelui; intimitatea care se crea între 
sufletul tău (închircit de angoasă, griji lumești, nesiguranţă în faţa 
zilei de mâine) şi sufletul său de aur (trecut prin focul suferințelor 
din temniţele comuniste şi prin vitregia provocată ani de-a rândul 
de cei care l-au urât sau n-au vrut să-l înţeleagă); credinţa pe care 
ţi-o transmitea părintele că, în ciuda aparenţelor potrivnice, totul 
va fi bine pentru că noi, oamenii, ne mişcăm permanett sub pro- 
nia lui Dumnezeu; acel „măi” cu care Părintele Justin îşi puncta 
sfaturile de suflet-salvatoare; totul, repet, totul producea o stare 
duhovnicească inconfundabilă, de neimitat. O stare pe care miile 
de pelerini, poate sutele de mii de pelerini, poate milioanele de 
pelerini care au cunoscut-o, o vor purta pentru totdeauna în 
adâncul inimii lor, mulţumindu-l lui Dumnezeu pentru acest dar 

minunat pe care l-au primit. O amintire tainică, luminoasă, pe care 
o vor scoate la nevoie din tainiţa sufletului. 

Părintele Justin turna balsamul rugăciunilor peste rănile 
sufleteşti ale oamenilor, care făceau cale-întoarsă de la Petru-Vodă 
revigoraţi duhovniceşte, încrezători în puterea nebiruită a lui 
Dumnezeu. Această harismă a părintelui de a prelua durerile 
celorlalți consider că este caracteristica definitorie a personalităţii 
sale duhovniceşti, artă pe care a învăţat-o de la Părintele Paisie 
Olaru. 

Când a murit Părintele Justin, am simţit că au murit mai mulţi 
oameni deodată: mărturisitorul care a trecut demn prin iadul 
puşcăriilor comuniste; ieromonahul care ţinea cu acrivie canoa- 
nele şi rânduielile Sfinţilor Părinţi; ctitorul de biserici şi schituri; 
omul care a retrezit interesul pentru sfinţii închisorilor şi a fost 
principalul motor în declanşarea cultului închinat lor; autoritatea 
numărul 1 care s-a ridicat împotriva ereziei ecumeniste şi a maso- 
neriei (care a infuzat veninos instituțiile marcante ale României); 
românul care a luptat până la sfârşit împotriva politicii de dezna- 
ţionalizare duse — paradoxal! — de statul român; principalul sprijin 
al sufletelor umilite şi obidite, care simțeau că la Petru-Vodă cerul 
este mult mai aproape şi răspunsurile primite prin gura Părintelui 
Justin vin, pe verticală, de la Dumnezeu. Rămânând în acelaşi 
cuget cu toți mărturisitorii din secolul XX, Părintele Justin şi-a 
pus sufletul stavilă în faţa oricărui rău care ameninţa Trupul lui 
Hristos şi inima neamului românesc. 

Am stat şi eu, ca foarte mulţi alții, la picioarele sfinţiei sale, în 
mai multe rânduri. El mi-a dat binecuvântare să strâng mărturii 
despre minunile săvârşite de Părintele Ilie Lăcătuşu, fostul său 
camarad de suferinţă. Ne-a binecuvântat, în ultimii patru ani, de 
fiecare dată — pe Danion, pe mine, pe Marian Maricaru şi pe 
ceilalţi vorbitori — înainte de conferinţa anuală dedicată Sfinţilor 
Închisorilor, din 19 martie, la Iaşi. 

Îmi amintesc şi acum, nu fără o oarecare uimire, cum odată 
stăteam sub patrafirul părintelui, care ne citea o rugăciune pentru 
luminarea minţii şi deodată, în mod cu totul inexplicabil, am simţit 
o mireasmă specifică pe care o cunoşteam din capela unde adastă 
moaştele Părintelui Ilie Lăcătuşu, la cimitirul Adormirea Maicii 

Domnului, pe Calea Giuleşti. Mirosea a flori şi mir, dar era exact 
aceeaşi mireasmă ca la Părintele Ilie Lăcătuşu. Ca şi cum între ei 
continua să existe o comuniune nevăzută, dar, iată, perceptibilă. 

Altă dată, stând la picioarele lui, cineva ne-a dat să sărutăm o 
parte din moaştele unui mărturisitor de la Aiud. Acele sfinte 
moaşte apar şi în filmul documentar despre sfinţii închisorilor 
realizat de Carmen Avram. În chilia părintelui mai era cu noi şi o 
maică. În momentul în care maica a sărutat moaştele, din ele a 
izvorât mirul. 

Ultima oară l-am văzut pe Părintele Justin la înmormântarea 
sa. M-am dus acolo cu gândul că iau de la el, sărutându-i mâna 
dreaptă, o ultimă binecuvântare. 

mi este dor de el. Privesc adesea în jurul meu şi îmi spun de 
unul singur: „Doamne, nu am om” (loan 5, 7). Mai corect spus: nu 
mai am om. 

Mă apropii de sfârşitul textului şi nu aş vrea să-l închei înainte 
de a scrie aici un gând pe care îl găsesc important. Prezenţa 
părintelui, în integralitatea ei, îți amintea permanent că omul a 
primit de la Dumnezeu şi darul de a fi o ființă demnă. În special 
chipul Părintelui Justin trăda apartenenţa sa la familia conducă-" 
torilor. Parcă Dumnezeu l-a plămădit, dându-i misiunea specială 
ca să îi călăuzească pe oameni, poporul, spre Împărăţia Cerurilor. 

Cred că Dumnezeu l-a dăruit cu ani mulţi ca să ne reînveţe — 
într-un timp care a făcut din compromis mai întâi o modă, apoi o 
lege — pe noi, creştinii ortodocşi, pe noi, românii, valoarea 
demnităţii. Mulţi cunosc trunchiat proverbul strămoşesc: „Capul 
plecat sabia nu-l taie...” Părintele Justin ne-a reamintit proverbul, 
completându-l, redându-i şi redându-ne sensul: „... dar nici 
lumina soarelui n-o vede.” 

Vom fi urmaşi ai lui, dacă vom dovedi, în domeniul faptelor, 
că am înţeles valoarea demnităţii — intim şi implicit legată de 
problema identităţii noastre. Vom fi drept-credincioşi şi români 
atâta vreme cât vom rămâne demni. 

Ioan Chertiţie: 


„Voievodul Ortodoxiei româneşti”! 


După ce am fost silit să părăsesc sistemul penitenciar, ca 
urmare a apariţiei cărţii Confesiunile unui gardian, am zăcut 
multă vreme pe patul păcatelor, la fel ca un om bolnav de friguri, 
trăind ani la rând în iadul poftelor nesăţioase. În lumea mea 
interioară în care se derulau experienţele zilnice, Dumnezeu era 
foarte ireal. Singura realitate era Diavolul, care nu m-a umplut cu 
ură față de Dumnezeu, ci cu uitare de Dumnezeu, înfăşurându-mi 
mintea şi voinţa în cea mai profundă întunecime. 

Păcatul a adus în viaţa mea moartea. Moartea respectului de 
sine. Viaţa aceasta depravată am dus-o până în ziua în care lisus a 
avut milă de mine, trezindu-mă din somnul spiritual. Atunci 
mi-am plecat genunchiul inimii, venind în faţa Lui cu un duh 
zdrobit şi smerit. Stăpânit de o tristeţe sfântă pentru păcatele 
mele, am început să meditez cu toată seriozitatea la aspectele fun- 
damentale ale vieţii, morţii şi sensului existenţei pe acest pământ. 
Toate încercările prin care am trecut ulterior mi-au format un alt 
caracter. Situaţia materială modestă la care am ajuns m-a făcut 
dependent de Dumnezeu şi m-a lecuit de lăcomie, iar eşecurile 
m-au ajutat să scap de orgoliile mărunte. După ce am primit o 
inimă nouă, am simţit o dorinţă arzătoare de a demasca omul 
vechi, care încă mai sălăşluia în mine. Voiam să rămână 
compromis şi mort pentru totdeauna. 

Pentru aceasta am scris încă trei ediţii ale Confesiunilor, în 
care am făcut mărturisiri complete despre toate atrocitățile comise 
în cariera mea de milițian. Din nefericire, adevărul din această 
spovedanie publică nu m-a eliberat în totalitate. Simţeam că mai 


= Articolul a fost preluat din ziarul Informația Zilei de Maramureş din 
23 octombrie 2011 (n.ed.). 

trebuie să fac ceva. Dar nu ştiam ce anume. De-abia după ce 
m-am maturizat spiritual şi am înţeles cum funcţionează Împă- 
răția lui Dumnezeu, am priceput că eu, torționarul de altădată, 
trebuie să merg pe urmele martirilor din închisorile comuniste. 
În reportajul= de acum o lună şi jumătate am relatat cu lux de 
amănunte revelaţia avută la Târgu Ocna. Cine experimentează cu 
adevărat o relaţie cu lisus Hristos va înţelege de ce sfântul 
închisorilor, Valeriu Gafencu, mi-a mijlocit, de acolo, din mormân- 
tul necunoscut, întâlnirea cu Arhimandritul Justin Pârvu. 

Străbăteam cu maşina şoseaua ce trece prin inima bătrânelor 
păduri de brazi nemţene, populate cu cârduri de ciute şi căprioare 
sfioase, păstorite de cerbi grijulii sau cutreierate de urşi, râşi, 
bursuci şi lupi în alaiuri de bucurie sau foame. În zare, valuri de 
munți îşi arată spinările mătăhăloase, acoperite cu păduri de fag, 
iar vârfurile lor îți dăruiesc din plin emoția vastităţii. 

Într-un târziu, când ultimele licăriri ale amurgului abia se mai 
desluşeau, trecând ca o mângâiere peste lume, am ajuns la Poiana 
Largului. De aici, pe un drum forestier, cu denivelări ciudate, am 
urcat încet spre mănăstirea de maici, unde mă aștepta, conform 
înţelegerii telefonice, monahia Fotini, pe care am cunoscut-o la 
Târgu Ocna. (...) După ce am intrat în chilia unde aveam să 
înnoptez, am rugat-o să-mi dea câteva detalii despre întâlnirea de 
a doua zi cu Părintele Justin. „Vă aşteaptă la ora unsprezece fix. 
Niciun minut mai mult. Nu de alta, dar vă acordă maxim o oră. 
N-aş vrea să-l obosim prea mult. Numai să aveţi grijă, că noi ne 
orientăm tot după ceasul cel vechi!”, îmi explică măicuţa, zâmbind 
din pragul uşii. 

A doua zi m-am trezit când limpezimile dimineţii absorbeau 
razele soarelui blajin, tomnatic, ca să le frângă şi să le-mprăştie în 
zarea de cleştar a munţilor. Monahia Fotini a venit mai devreme 
decât m-aş fi aşteptat. În timp ce ne plimbam prin curtea 
mănăstirii, care era un adevărat şantier în lucru, măicuţa, spre sur- 


= www.informatia-zilei.ro/mm/opinii/reportaj-de-la-targu-ocna-% 
E2%80%9Csfantul-inchisorilor%E2%80%9D-da-semne-ca-se-va-lasa 
-gasit (n.ed.). 

prinderea mea, plăcută, evident, a început să se confeseze. Cu cât 
ne apropiam de Aşezământul Medico-Social, locul în care se afla 
părintele, emoţiile mele sporeau. Parcă luasem cu mine un cufăr 
de nelinişti. La intrarea în clădire ne întâmpină un bărbat înalt, 
brunet, vânjos, încruntat, cu privirea iscoditoare. Când dă cu ochii 
de măicuţa, se înseninează la faţă şi ne pofteşte cu amabilitate 
înăuntru. „Este de la o firmă de pază. De când psihopatul care a 
vrut să-l omoare pe părinte a început să dea din nou târcoale 
mănăstirii, am fost nevoiţi să ne luăm măsuri de siguranţă”, îmi 
explică monabhia Fotini, în timp ce urcam scările. Mă aflam faţă în 
faţă cu cel mai mare duhovnic al ţării. Ajungem la primul etaj. 
Măicuţa se opreşte în faţa uşii. O deschide încet, cu grijă, de teamă 
parcă să nu tulbure liniştea din jur. Inima îmi bate cu putere, gata, 
gata să-mi sară din piept. Pe un fotoliu de lângă geam şedea 
cuminte Părintele Justin. Mă aştepta. Cu paşi legănaţi şi 
împleticiţi, mă apropii de el. Măicuţa parcă a spus ceva, dar eu n-o 
mai auzeam. Eram de-a dreptul copleşit de emoție. De sfială. De 
teamă. Mă simțeam ca atunci când lisus m-a trezit din somnul spi- 
ritual de pe patul păcatelor. Apoi un ciudat sentiment de vinovăţie 
mi se cuibăreşte în suflet. Mă apasă. Mă doare. 

Părintele, cu părul şi barba argintii, radia bunătate şi 
înțelepciune ca un sfânt bizantin. Avea o stare de plinătate 
lăuntrică şi, fără nicio îndoială, Hristos era prezent în el. Mă aflam 
faţă în faţă cu cel mai mare duhovnic al ţării. Îngenunchez la 
picioarele lui, îi sărut mâna dreaptă, apoi izbucnesc într-un plâns 
zgomotos, însoţit de lacrimile sincere şi sfinte ale căinţei. În câteva 
secunde, cât a durat această stare, în mintea mea se derulau 
secvenţe din activitatea de gardian, de pe secţiile de deţinere, când 
am fost un slujitor devotat al Satanei. Simţeam că am nevoie de 
iertare pentru toate păcatele comise. Părintele a înţeles imediat 
acest lucru. Mi-a mângâiat cu duioşie faţa brăzdată de lacrimi, cu 
degete îngereşti, uşoare ca visele, m-a privit cu ochii săi mici şi 
vioi, de un albastru ireal, apoi m-a strâns de braţ, în semn că pot 
să mă ridic. O pace divină a alungat haosul din sufletul meu, 
alinându-mi durerea remuşcărilor. 

Nici n-au trecut bine o sută de bătăi de inimă, că Părintele 
Justin a început să-mi predea primele lecţii spirituale. „Noi trebuie 

să urmăm pilda Mântuitorului, Care a luat asupra Sa păcatele 
întregii omeniri. Atunci când vedem că fratele face greşeala, să nu 
ne grăbim să aruncăm degrabă cu piatra în el, ci mai întâi să ne 
socotim noi vinovaţi pentru acea greşeală. Aceasta înseamnă să 
purtăm noi slăbiciunile fratelui şi astfel îl despovărăm. Dumnezeu 
iubeşte cel mai mult acest tip de jertfă şi nu există cunună mai 
mare pentru un muritor păcătos. De căderea celui din preajmă ne 
facem vinovaţi şi noi, fără nicio discuţie. Lipsa de iubire e ca lipsa 
de sprijin. Nu-L iubeşti pe Dumnezeu dacă nu-ţi iubeşti aproapele 
tău. De răul din lume suntem vinovaţi fiecare. Dacă tratăm cu 
indiferenţă ce i se întâmplă vecinului, fratelui, soţului, soţiei, 
părintelui sau prietenului, atunci nu mai putem pretinde ca nouă 
să ne întindă mâna cineva. Degeaba aşteptăm ajutorul lui 
Dumnezeu, că nu va veni...”. 

În timp ce ascultam cu înfiorare învăţăturile Părintelui 
Justin, mă felicitam în gând că am făcut un lucru plăcut lui 
Dumnezeu, atunci când mi-am asumat crucea torţionarilor ştiuţi 
şi neştiuţi, paralizaţi de frica oprobriului public. După ce Părintele 
îşi şterge cu un şerveţel ochii umezi, continuă cu aceeaşi voce 
caldă, prietenoasă: „Dragul meu, trăim într-un veac al minciunii 
şi al înşelării, încât nimic nu mai e autentic, nici noi ca persoane, 
nici plantele sau hrana pe care o consumăm, toate sunt modifi- 
cate şi nefireşti. Se lucrează cu informarea şi dezinformarea în aşa 
grad, încât nici nu mai ştii care este partea reală a lucrurilor. Ca 
să distingi azi adevărul de minciună e greu şi pentru oamenii 
duhovniceşti şi cât de cât aşezaţi, este nevoie de o mare atenţie şi 
trezie ca să ne cunoaştem inamicul ce ne stă înainte. Este însuşi 
diavolul, tatăl minciunii, vrăjmaşul de moarte al omului, care îşi 
adună în laboratorul său toate uneltele acestea prin care lucrează 
şi prin care urmăreşte un scop foarte important: să inducă 
îndoiala şi confuzia. Cu aceste două arme poţi să anulezi tot, chiar 
orice fundament care a stat la baza unei civilizaţii. Este o descom- 
punere morală şi spirituală a omului, încât el să nu mai existe ca 
fiinţă, să fie depersonalizat. Satana a reuşit să aducă omenirea 
într-un stadiu de neîncredere doar cu ajutorul nostru, prin 
neascultarea de poruncile lui Dumnezeu. Ce nevoie mai are omul 
modern de Dumnezeu, dacă stăpâneşte tehnica? Cine mai ţine azi 

seama pentru ce înălțime duhovnicească am fost creați? Cine mai 
ascultă azi de sfaturile Părinților Bisericii? Degeaba avem noi 
raţiuni drepte şi logice, dacă nu îşi au rost duhovnicesc, sunt fără 
valoare, nu ne aflăm pe o axă bună, nu suntem acoperiţi de har. 
Discernământul este sarea Harului dumnezeiesc. Tocmai de 
aceea, cei care conduc lumea amestecă lucrurile, prezentând 
unele informaţii reale, altele false, astfel încât să ne slăbească 
puterea de a discerne. Devii într-un fel prizonierul unei reeducări, 
care este de altfel scopul lor demonic. Cea mai comună metodă 
de reeducare, folosită atât de comunişti, cât şi de stăpânitorii de 
astăzi, care sunt de fapt aceiaşi securişti cu altă pălărie, este 
metoda şedinţelor. Înainte erau şedinţele de partid, acum sunt 
şedinţe culturale sau simpozioane. În momentul în care a intrat în 
vâltoarea acestor şedinţe care se termină cu strângeri de mână şi 
mese copioase, omul începe să renunţe la crezul său de-o viaţă şi 
îmbrăţişează doctrina partidului. Acum, intelectualii noştri au 
văzut că e bine să ai o casă frumoasă, să mergi la băi, în staţiuni, 
în străinătate... Nu mai au ei timp să ia atitudini de apărare a 
neamului şi astfel ajung, şi ţăranul şi intelectualul, uneltele 
«burgheziei», de pe urma căreia trăiesc. Lumea a ajuns la culmea 
desfrâului, a imoralităţii, încât homosexualii şi criminalii au 
devenit repere morale.” 

Părintele îşi şterge din nou ochii umezi. Se uită la mine cum 
stau cuminte pe scaun, ca un elev silitor. Zâmbeşte. Mă înfior. Am 
impresia că mă aflu în preajma unui sfânt. Şi chiar cred că 
Părintele este un sfânt. Îşi fixează mai bine ochelarii pe nasul fin 
arcuit, uşor efeminat, apoi continuă cu un fel de amărăciune în 
glas: „România la ora actuală nu mai este condusă de români, ci de 
străini, în special evrei şi unguri, care au găsit în țara noastră c 
gazdă plăcută din toate punctele de vedere, atât economic, dar ma 
ales din punctul de vedere al laşităţii românului. Românul este îr 
stare să-ţi dea şi papucul din picioare, numai să-l laşi în pace sè 
trăiască liniştit în noroiul şi necazul lui. Toate mişcările politice ş 
teritoriale nu sunt nimic altceva decât un viu interes pentn 
constituirea mult visatului guvern unic mondial. La noi în ţară ar 
condus şi vor conduce minoritățile. Dar nu numai la noi. Toate 
conducerile mari ale lumii sunt dirijate tot de minorităţi. 

Ruşii, de pildă, sunt conduşi în cea mai mare parte de evrei. 
Americanii, tot de evrei. Mafia masonică ţine cele două mari puteri 
nucleare, aşa, faţă în faţă, când prieteni, când duşmani. Pe 
americani i-am aşteptat zadarnic o grămadă de ani. Ruşii, în 
schimb, s-au înfruptat din plin din bogăţiile noastre, pentru că ei 
nu o duceau atât de bine ca românul. Erau însă îndoctrinaţi de 
partid că nu există nimeni pe lumea asta mai bogat ca ei. Lenin 
spunea şi a avut dreptate: «Va ţine comunismul în Rusia, sănătos, 
aşa cum îl vedeţi, până ce va lua contact rusul cu civilizaţia 
europeană.» Când intra bolşevicul în casele ţăranilor simpli se 
minuna şi întreba: «Aici e colac, colac?» — pentru ei colac însemna 
burghez. «Nu, domnule, aici e gospodăria mea», răspundea cu 
mândrie ţăranul român. «Dar vinou, vinou, aveţi?» «Avem, hai la 
beci!» Şi rămânea rusul în beci toată noaptea, că mulţi dintre ei se 
înecau în vinul scurs din butoaiele țăranilor. La fel procedau și 
soldaţii nemți. Erau toţi nişte flămânzi. Atei, şi unii, şi alţii. Atât 
socialismul răsăritean, cât şi capitalismul apusean erau unul şi 
acelaşi lucru. 

Circula pe vremea aceea un banc. Un profesor de socialism 
ştiinţific este întrebat de un elev curios: «Tovarăşe profesor, care 
este diferenţa dintre socialism şi capitalism?» Şi răspunde 
profesorul: «Măi, capitalismul este exploatarea omului de către 
om, dar în socialism este invers.» Socialismul nu a făcut decât să 
sărăcească masele. «Ce-i al tău e şi al meu. Ce-i al meu e numai al 
meu!» Cam aşa era pe atunci. Dar cât de sărac ar fi omul, dezmăţul 
şi moravurile uşoare tot nu lipsesc. Şi aşa rămâne omul gol-goluţ, 
în grijile şi păcatele lui, dezbrăcat de haina luminoasă a harului lui 
Dumnezeu. Dar el nu este gol ca Adam în Rai, ci este îmbrăcat în 
haina întunecată a dumnezeilor mincinoşi, în care crede cu tărie. 
Şi nu este de mirare că se întâmplă astfel de lucruri. Mai-marii 
lumii, aşa cum mai spuneam, urmăresc să-l aducă pe om în starea 
în care să nu mai poată gândi, să nu mai poată simţi, devenind 
astfel un rob al tehnicii moderne, care execută totul la comanda 
primită. Criza morală, criza spirituală care s-a abătut asupra 
noastră nu este altceva decât aspra judecată şi aspra mânie a lui 
Dumnezeu pentru păcatele noastre.” 

Măicuţa se uită la ceas, se ridică de pe scaun, apoi îl 
atenționează pe părinte că e trecut de ora douăsprezece şi trebuie 
să-şi ia medicamentele. „Măi, ce repede a zburat timpul. Mai 
aveam de povestit despre martirii cu suflet de crin, care şi-au jertfit 
viața pentru Hristos în închisoarea de la Aiud. Nu-i nimic, dacă va 
vrea Dumnezeu, ne vom revedea în curând!”, îmi spuse Părintele 
Justin Pârvu, zâmbindu-mi prieteneşte. Atunci am fost sigur că 
monahia Fotini, căreia îi mulțumeam în gând, a avut grijă să-i 
povestească Părintelui tot ce ştia despre mine. Şi măicuţa ştia 
destul de multe... 


+ + + 


Înainte de a părăsi mănăstirea, mi-am lăsat privirile să alerge 
jur-împrejur, într-un ultim tur de orizont, încercând să smulg cât 
mai multe amintiri. Copleşit de marea personalitate a Părintelui, 
deodată, ca la un semn, am tresărit... Mi se părea că aud ceva, 
dar nu ştiam ce, era poate un freamăt al pădurii sau numai o 
nelinişte, o înfiorare? Foşneau, cumva, frunza, iarba, aerul sau 
emoția? Aveam impresia că mă desprind uşor, uşor de pământ, 
că plutesc într-o lume a visurilor, simţindu-mă tot mai aproape 
de cer, de unde, neclintit, privesc cum Timpul luneca, tulburător, 
în Nesfârşit... 

Andrei Bărbos: 


„Ultimul mare mărturisitor 
al unei generaţii de sacrificiu”23 


— Ce ne puteţi spune despre documentarul „Fericiţi cei 
prigoniţi”? Când l-aţi realizat? 

- La iniţiativa domnului Ioan Chertiţie, în toamna anului 
2011, împreună cu loan Teglaş am închegat o echipă pentru 
realizarea unui documentar ce avea în atenţie două personalităţi 
de anvergură ale istoriei naţionale recente: Valeriu Gafencu şi 
Justin Pârvu. Tema era o veritabilă provocare, mai ales că mă 
pasiona istoria acestei epoci întunecate, având deja la bază o 
lectură minimală. Mii de pagini, o adevărată literatură consacrată, 
ce reprezentau mărturii cutremurătoare ale unui sistem de repre- 
siune dus până la dezumanizare, trebuiau asumate şi transpuse 
într-un scenariu. Puţini dintre noi am fi dispuşi astăzi la sacrificiu 
pentru onoare şi patrie, iată un argument suficient de solid pentru 
a readuce în atenţie repere morale semnificative. 

Aşadar, având la îndemână documentarea și inițiativa 
domnului Ioan Chertiţie, pe directorul de imagine loan Teglaş, am 
închegat un scenariu şi am regizat documentarul „Fericiţi cei 
prigoniţi”, avându-l ca erou pe Părintele Justin Pârvu. Celebrul 
personaj Valeriu Gafencu, prin anvergura personalităţii sale, face 
obiectul altor documentări realizate la Târgu Ocna. Spre bucuria 
tuturor, în prima săptămână a lui februarie 2012, în pragul ani- 
versării celor 93 de ani ai arhimandritului Justin Pârvu, filmul era 
vizionat la Mănăstirea Petru-Vodă din Neamţ. 


23 Andrei Bărbos, directorul Casei de Cultură din Baia Sprie, este unul 
din realizatorii documentarului Fericiţi cei prigoniți (2012), creaţie 
care îl are în centru pe Părintele Justin Pârvu, prezentând în special 
suferinţele de care părintele a avut parte în mina din Baia Sprie. 
Interviul a fost realizat în ianuarie 2013 de Vlad Herman (n.ed.). 

— Ce doriţi să transmiteţi prin acest documentar? 

— Părintele Justin Pârvu, ultimul mare mărturisitor, ne-a 
purtat prin cenuşa imperiului întunecat al temniţelor comuniste, 
realizând astfel un document pentru o lume care are dreptul să 
ştie, dar nu are voie să uite. „Dacă nu judecăm sistemul, dacă nu 
avem o reacţie hotărâtă, nu facem decât să adormim vigilenţa 
tuturor, orice dictatură poate reveni într-o societate ca a noastră”, 
mărturisea Părintele Justin. Într-un interviu realizat de poetul 
Adrian a lui Gheorghe se punea întrebarea: „De ce vorbiţi aşa de 
încet despre acea perioadă?” Părintele Justin răspunde: „Ca să n-o 
trezesc! Între anii 1949-1964 altarele se mutaseră în temnițe.” 

— Ce impresie v-a făcut Părintele Justin Pârvu? 

— V-aş răspunde printr-un paragraf din filmul nostru, ca 
impresie ce aparţine unuia dintre camarazii săi de suferință, 
preotul M. Lungeanu: „Ceea ce m-a impresionat cel mai mult la 
Părintele Justin a fost smerenia şi fineţea duhovnicească (...); 
primea cu bucurie orice încercare, trecea cu sufletul uşor peste 
orice ispită. Exemplul personal a fost multora model în mijlocul 
suferințelor.” Lângă acest duhovnic redescoperi oaza de linişte 
sufletească şi înălţare spirituală. Măicuţa Fotini, cea care ne-a fost 
gazdă şi îndrumătoare în demersul nostru, m-a surprins nu doar 
prin seninătatea chipului şi generozitatea debordantă, ci, mai ales 
prin forţa ideilor şi pilda de viaţă personală, fiind cea care a 
abandonat studiile de filosofie pentru a trăi în preajma Părintelui 
Justin. 

— Ce înseamnă el pentru România şi ce ar trebui să facă 
România pentru el, acum, la această vârstă şi după atâtea 
suferinţe? 

— Părintele Justin Pârvu îşi împleteşte destinul cu cel al 
neamului românesc, luminând ca un far al dreptei-credinţe, în 
mijlocul furtunii, iluminând astfel conştiinţa naţională. Acum 
reprezintă ultimul mare mărturisitor al unei generaţii de sacrificiu, 
care s-a jertfit în temnițele comuniste din Aiud, Gherla, Piteşti, 
Sighet, Canal. Mass-media ar trebui să renunţe la promovarea 
falselor valori, reprezentate de o întreagă faună de nulităţi, şi să 
impună astfel de repere ale onoarei şi ataşamentului față de 
valorile neamului românesc. Iată de ce nu mi-am permis să 

abordez acest subiect sensibil într-un interviu sau reportaj de 
duzină, prin care chiar reporterul să confişte ori să diminueze 
anvergura eroului nostru. 

— De ce nu se vorbeşte mai mult pe canalele media despre 
suferinţele acestor martiri ai neamului românesc? 

— Se spune că în întunericul conştiinţei se reperează greu 
valorile morale. Prin urmare, trezirea conştiinţei o pot face doar 
oamenii competenţi la toate nivelurile societăţii — implicit sau mai 
ales jurnaliştii. 

— Ce reacții ați avut după mărturiile din documentar? 

— Deşi a trecut un an de la realizarea sa, nu cred că veți fi 
surprins să vă spun că nimeni „nu a văzut, nu a auzit, nu ştie 
nimic” despre filmul nostru. Deşi el este distribuit de către 
deţinătorul drepturilor de autor, Fundaţia Justin Pârvu, prin 
pangarele bisericilor şi unele librării din ţară. loan lanolide spunea 
că „nu facem literatură, ci trezirea de conştiinţe”, aşadar, nici noi 
nu avem pretenţia să fim lăudaţi pe prima pagină a vreunui ziar, 
pentru vreo pretinsă operă, ci doar să se ştie că am încercat astfel 
să evocăm mărturii ale terorii comuniste şi ale sacrificiului 
martirilor acestui neam. Părintele Justin Pârvu susținea că 
„generaţia martiriului comunist n-a despărțit niciodată idealul 
naţional de credinţa în Dumnezeu”. Documentarul a fost conceput 
în trei episoade de televiziune şi nu este exclus ca, într-o zi, să fie 
difuzat ca memorial al sfinţilor închisorilor. 

Dumitru şi Ileana Sas2: 


„E omul lui Dumnezeu” 


Dumitru Sas: Tot am auzit de el, dar cu ce să plecăm, că n-am 
avut cu ce... Ne-am dus cu trenul, fără nimeni. De la ora patru 
după-masă am stat până la patru dimineaţa, când am ajuns la el. 
Când intrăm acolo la el, ne punem în genunchi, îi sărutăm mâna, 
după care zice el: „Sculaţi-vă în picioare! Cu voi, care-i necazul?” 
„Părinte, cu noi nu e niciun necaz, am venit numai să vă vedem.” 
Odată o radiat de bucurie. Stă şi se uită el. 

Ileana Sas: Eu i-am zis că „am venit numai să vă sărutăm 
mâna şi să vă mulţumim că existați”. 

Dumitru Sas: Nu ştiu ce mai spune către Ileana, dar zice către 
noi: „Păi ştiţi ce, voi nu mâncaţi nici carne, voi nici nu beţi, deci 
mergeţi pe drumul ăsta, că mergeţi bine.” Am încremenit. Când 
am auzit, m-am cutremurat. Măi, dacă eram într-un grup de 
persoane, să fi mers cineva şi să fi vorbit că aici e familia Sas, dar 
ca să-ţi spună ţie, Dumitru din capătul ţării, ... atunci am spus că 
ăsta e omul lui Dumnezeu. Nu ştiu ce mai discutăm noi acolo şi 
spune: „Gata, Dumitru tu rămâi la mine și Ileana merge la maici.” 
Când am auzit, zic: „Staţi puţin, Părinte, că eu am serviciu.” Zice: 
„Te duci acasă şi într-o lună de zile veniţi înapoi. leşim de acolo şi 
vine ispita!” În curtea mănăstirii, o femeie vorbea că trebuie să 
mergem la mănăstirea S. (n. ed.: Din dorinţa de a nu aduce vreun 
prejudiciu din punct de vedere duhovnicesc mănăstirii şi 
Părintelui care a fost duhovnicul celor doi băimăreni, nu vom 
publica numele acestora), unde aveam duhovnicul nostru. Zic: 
„Îi departe?” Ea zice că „nu-i departe de aici, dar că, uite, vă ducem 
noi cu maşina”. Şi ne duce la mănăstire. Noi eram bucuroşi că am 


2 Soții Dumitru şi Ileana Sas, pensionari din Baia Mare, l-au cunoscut pe 
Părintele Justin Pârvu în anul 2005, la Mănăstirea Petru-Vodă (n.ed.). 

fost la Părintele Justin Pârvu şi povestim la duhovnicul nostru. El 
o încremenit, că ce am căutat noi acolo? Odată ne-a întors. Zice că 
eu să rămân aici şi Ileana la Mănăstirea Agapia. Eu îl întreb că nu 
ştie că am serviciu? Eram în două... Eu i-am spus că nu vin în 
Moldova. 

Ileana Sas: Vine pe urmă mama unui călugăr de la Petru-Vodă 
şi zice: Vii să ajuţi la făcut de mâncare? (n. ed.: la sfinţirea 
Mănăstirii Petru-Vodă). Când a zis aşa, am simţit un foc în inimă 
şi zic: Cum să nu? Acuma mă duc! Mă duc la Părintele Justin, dar 
nici n-a vrut să stea de vorbă cu mine (pentru că am minţit, i-am 
spus că mă duc la mănăstirea de maici) şi zice: „Poţi să pleci.” Zic: 
„Nu mă duc, Părinte, că trebuie să vă spun. Să ştiţi că nu suntem 
noi de vină. Duhovnicul nostru nu ne-a lăsat să venim şi nu mai 
ştim de cine să ascultăm.” Şi atunci aşa s-a destins, m-a iertat şi am 
rămas acolo. Când o fost sfințirea mănăstirii au venit mulţi preoți, 
în jur de 100, şi mirosea acolo în curte numai a mir. Era soare, 
frumos şi ne miruia de sus. Chiar am zis către bărbatul meu, că 
atâta a fost de greu acolo, la bucătărie, şi am crezut că îmi intră 
picioarele în cap la cât am stat în picioare, dar ne-a binecuvântat 
Părintele. Îl întreb dacă să primim cardul şi astea şi a spus: „Lasă 
că vă însemnez eu.” Ne-a făcut cruce pe mâini şi frunte. N-o să uit 
niciodată cuvântul său: „Ileana, nu te duce, stai aici! N-am avut ce 
face, pentru că am stat şase zile acolo. Mare om!” 

Cristina Ghenof: 


„Era dur şi concis! Nu aspru, 
ci punctual, la obiect” 


Istoria noastră cu Părintele începe la Mănăstirea Bistriţa. 
Aveam 12 ani şi vedeam că mamaia mea îl caută la mănăstire de 
fiecare dată când apăreau probleme în familia noastră! Făcea 
rânduiala de rugăciune, postea, căuta să-şi îmbunătăţească viaţa 
şi, încet-încet, problemele se rezolvau, cumva! Unele se rezolvau 
aşa cum ceream, altele se rezolvau, dar într-un fel care îndemna 
întreaga familie la sârguinţa duhovnicească, iar altele nu se rezol- 
vau, pentru a stărui în rugăciune la Dumnezeu! O ştii pe mamaia 
mea, Părinte — nu am mai iubit pe nimeni atât de mult, nu m-a 
mai iubit nimeni atât de mult — era micuță, chiar foarte micuță, 
dar harnică şi rapidă ca un spiriduş, deşi cardiacă! La 75 de ani ai 
ei, nu mă puteam ţine după ea: trebuia să fug! Ea mi-a unit 
degeţelele de copil în semnul sfintei cruci, la ea am văzut rugă- 
ciunea cu lacrimi, citind la Psaltire şi-ntr-un Acatistier negru de 
praful depus în zecile de ani de rugăciune, peste lacrimile femeilor 
din familia mea: că le-au murit soții, fraţii, copiii în războaie, pe 
unii împuşcându-i ruşii chiar sub ochii lor! Că nu li se înţeleg 
copiii, că trebuie să ducă familia înainte, singure — văduve 
îndoliate, surori îndurerate, mame nemângâiate —, dar câmpurile 
nearate, necosite, neprăşite, nesecerate, animalele care trebuiau 
îngrijite, prăvălia aprovizionată, războaiele de ţesut pline de 
lucruri necesare în casă şi pentru puzderia de copii, care mai de 
care mai mici, gurile lor flămânde nu aşteptau ca femeile casei, 
care acum erau şi bărbaţi, să-şi jelească morţii! Treaba trebuia 
făcută, pentru că fiecare anotimp venea cu treburile lui specifice şi 
nu le puteai amâna! De unde aveau atâta putere? Din rugăciune: 
a lor şi a Părintelui Justin! Oricâtă treabă ar fi avut, când unul 
dintre noi avea o problemă, mamaia fugea la Părintele Justin! 
Venea luminată, întremată duhovniceşte, sufleteşte, cu sfat de 

viață şi de rugăciune, cu siguranţa că nu e singură în marea luptă 
cu întunericul, dar şi în efortul de a asigura cele necesare familiei 
— lua apa vie! 

Aşa micuță cum era mamaia mea — nu am evocat-o niciodată 
de când a trecut la Domnul — conducea cu mână fermă familia! La 
sărbători se aduna întreaga familie la masă, cu copii, nepoți, 
gineri, nurori! Ba mai încăpea şi câte-un prieten! Dacă în familia 
unuia dintre copiii ei apăreau probleme, fugea la Părintele şi apoi 
la ei! Şi, cu sfat de la el, cu vorba blândă şi înţeleaptă, dar cu 
adevărul pe masă, nu cu cuțitul în traistă şi cu mierea pe buze, se 
discutau deschis toate problemele, îi punea pe copii să-şi caute 
soluţii şi nu pleca până nu lămurea situaţia şi-i împăca! Nici nu 
se gândea nimeni să protesteze când, la începutul postului, 
fierbea toate oalele, toate vasele şi se mânca de post! Fără 
comentarii! Mă lua de mânuţă şi la biserică, la Sfânta Liturghie, 
la spovedanie, la împărtăşanie, la rugăciune! Nu m-am simţit 
niciodată obligată, ba chiar dimpotrivă, cu atâta dragoste o 
însoțeam, eram atât de fericită că o bucura că ne rugăm îm- 
preună, că am mânuţa în mâna ei mereu! Se vede c-o iubea mult 
Dumnezeu, pentru că împricinatul şi-o cam lua şi destul de 
repede, chiar! Dar, la doar 37 de ani ai mamei mele şi 19 ai mei, 
mamaia mea şi-a încheiat zbuciumul, drumurile între copii, 
preumblările pe la Părintele, chiar! I-a rămas doar rugăciunea de 
mamă, ce străbate cerurile şi timpurile şi care, cred, răsună şi 
astăzi în Raiul lui Dumnezeu, unde nădăjduiesc fierbinte că 
Stăpânul a aşezat-o! 

După plecarea mamaiei nu m-am mai spovedit şi împărtăşit, 
nu am mai mers la Sfânta Liturghie, nu am mai ţinut post (eram 
şi babă călătoare, dar acum n-ar fi contat)! Dar, pe Dumnezeu, 
aşa, în sălbăticia mea, nu L-am părăsit! Îl cercetam când şi când, 
mai ales în sesiune, dar era în inima mea! Au fost ani mulți... Abia 
după ce am avut primul copil, dorindu-mi să aibă cea mai curată 
mamă, m-am întors hotărât şi irevocabil (cu ajutorul bunului 
Dumnezeu) în Biserică! Mi-a venit mie rândul să-l cercetez pe 
Părintele Justin, împreună cu pruncii pe care mi i-a dat bunul 
Dumnezeu! Nu pot să spun cât de mult m-a ajutat Părintele, cât 
de mult m-a schimbat! Era extraordinar de deştept, avea o 

memorie prodigioasă, era intuitiv şi experimentat, dar — peste 
toate — avea harisma înainte-vederii, era văzător cu duhul! Cu 
mine era dur şi concis! Nu aspru, ci punctual, la obiect, fără 
menajamente, aşa cum mi se pare şi firesc când la uşă aşteaptă 
sute de oameni, iar omul din faţa lui era şi el puternic. Cu alţi 
oameni şi în special cu femei plicticoase şi care spuneau de o mie 
de ori acelaşi lucru, era răbdător şi le asculta cu atenţie, aşa cum 
— în mod cert — nu le asculta nimeni, de aceea devenind şi ele aşa 
pisăloage! Îl sunam, că avea o derivație la el în chilie; rareori 
răspundea! Dar, când sunam pentru un lucru grav, întotdeauna 
îi auzeam vocea dulce şi-i turuiam pe nerăsuflate ce aveam pe 
suflet, ca să nu-l rețin şi primeam imediat sfat şi binecuvântare şi 
zburam de fericire! Ştiam că totul se rezolvă! Era calm şi înţelept, 
avea mult umor: îi străluceau ochişorii albaştri de veselie 
ghiduşă! 

Odată i-am cerut voie să-i fac o poză! Era un bătrân frumos, 
înalt, subţire ca un lujer, rapid şi cuprindea totul — şi probleme 
gospodăreşti, ale mănăstirii, şi-ale oamenilor şi mai avea timp şi 
de câte-o glumiţă! Şi, emoţionată, l-am pozat cu telefonul, el 
zâmbea! Când m-am uitat acasă, uitasem să salvez poza... Când 
mă duceam acasă arareori se întâmpla să nu merg şi la el, chiar 
dacă veneam doar pentru două zile. Cu sfatul şi binecuvântarea 
lui, ştiind că mă sprijin pe un munte de rugăciune, a lui, dar şi pe 
un vulcan, care cu lava rugăciunii, topeşte gheaţa din inima mea 
— aceasta fiind sfânta mea mamă (sper să nu vorbesc cu păcat) —, 
plecam de la Părintele, dar şi din casa părintească, tropăind ca un 
general, sigură şi cu o putere de simţeam că dărâm orice îmi stă în 
cale. Cam aşa e puterea rugăciunii unui preot! Să nu dispreţuim şi 
să nu judecăm pe niciunul, că ne putem mântui şi prin cel mai 
păcătos părinte, pentru dragostea lui Dumnezeu pentru noi, dar 
şi pentru credinţa noastră! Deci, patru generaţii din familia mea 
s-au bucurat de puterea extraordinară a rugăciunii Părintelui 
Justin! 

Credeţi că s-a terminat totul cu plecarea lui? Da' de unde! 
Eram emoţionată şi nerăbdătoare, pentru că eram pe o listă de 
aşteptare, la un autocar spre Petru-Vodă, voind tare mult să-l 
însoțesc pe Părintele pe ultimul drum pe pământ. Şi am pus 

„telefonul” în funcţiune, ca de atâtea ori în viaţă: „Părinte, 
ajută-mă să ajung la tine!” Şi a sunat telefonul meu, că am loc în 
autocar! Ba mai mult, am mers şi cu o prietenă deosebită, care îşi 
dorea să-l vadă măcar acum, pentru că nu ajunsese la el cât acesta 
fusese în viață! Iar oricare dintre cei care-au fost la înmormântare 
poate da mărturie: a fost o zi superbă, cu soare blând, dulce! Erau 
mii de oameni acolo şi era o pace, o împăcare, o dulceaţă în suflet, 
o tristeţe uşoară, însoţită de bucurie şi de nădejdea, de certitudinea 
că Părintele Justin e cu noi, dar că a intrat în Biserica Biruitoare! 
Această prietenă a mea s-a învrednicit de o mare mângâiere de la 
Părintele, dar aceasta este taina ei cu el! Dar, amândouă dăm măr- 
turie că Părintele Justin face minuni, răspunde rapid la rugăciuni, 
la fel ca în viaţa de aici, unde ne asculta răbdător păsurile, 17-18 ore 
pe zi, pentru a nu pleca nimeni nemângâiat de la el! Îți mulţumesc 
cu smerită dragoste şi recunoştinţă şi-ţi promit că nu scapi nici 
acolo de mine! 

Florentina Grădinariu: 


„Mi-a schimbat viaţa pe loc” 


Prima dată când am ajuns la Părintele Justin era într-o 
sâmbătă din luna iulie 2009. Îi scrisesem o scrisoare în urmă cu 
circa trei săptămâni, o scrisoare de patru pagini A4 în care îi 
povesteam suferinţa mea şi la care nu primisem încă niciun 
răspuns... Am ajuns la Mănăstirea Petru-Vodă dimineaţa. Citisem 
că trebuie să ai răbdare, că trebuie să aştepţi, însă sufletul meu 
atât dorea să întâlnească un asemenea suflet, încât nu am simţit 
deloc că trece timpul, că sunt nemâncată şi că se făcuse deja ora 
17.00 (eram de la ora 10.00). Eram încă lângă chilia Părintelui şi 
nu simţeam oboseala, nimic, eram fericită. Din când în când, ieşea 
Părintele pentru a binecuvânta grupurile mari ce veneau în 
pelerinaje, însă nu ieşea oricum Părintele din chilie, ci doar după 
ce noi, mirenii, cântam „Cuvine-se cu adevărat” sau „Miluieşte-mă, 
Dumnezeule”, plus multe altele. Abia după un timp ieşea dragul 
Părinte, era ca un înger. 

Eu mai fusesem o singură dată până în curtea mănăstirii, însă 
pe atunci eram întunecată tare de păcate şi nu aveam răbdare 
pentru a intra la Părintele. Cum stăteam în faţa chiliei, să fi fost 
ora 17.30, Părintele a ieşit şi a zis: „Hai să vă binecuvântez pe toţi.” 
Părea că nu mai poate primi pe nimeni, s-a uitat în jur, printre noi, 
şi-a oprit privirea la mine, pe care am simţit-o profund, şi a zis: 
„Ei bine, măi, hai, intraţi doi-trei.” După mine nu a mai intrat 
nimeni şi, din multitudinea de gânduri, de poveşti şi de probleme, 
pe care până atunci am gândit că o să i le spun, nu am putut decât 
să cad în genunchi, să plâng şi să spun că tare îmi doresc să fiu 
iertată. Eu nu mă spovedisem niciodată, nu ştiam ce e păcatul 
(decât cele pe care le ştiam de la bunici — să nu furi, să nu înjuri, 
adică nu ştiam mare lucru). I-am spus Părintelui (repet, era 
sâmbătă, când poşta nu lucrează, iar eu, de când pusesem scrisoa- 
rea la poştă, în fiecare zi controlam să văd dacă vine vreun 
răspuns): „Eu v-am trimis o lungă scrisoare cu problema mea, dar 

nu am primit răspuns”, iar el a răspuns: „Da, măi? Ai trimis şi nu 
ai primit răspuns?” Şi capul său şi-l mişcă aşa cum făcea de obicei, 
ca şi cum căuta ceva prin cameră. Zice: „Ai să-l primeşti!” 

Surpriza a fost că eu, când am ajuns acasă, m-am uitat în cutia 
poştală (mă uitasem şi dimineaţa, înainte să plec) şi am găsit 
scrisoarea cu răspunsul de la Părintele. De fapt, erau foi trase la 
xerox din cuvintele Sfântului loan Gură de Aur despre foarte multe 
lucruri. Mai mult, mi-a dat o hârtiuţă pe care era scris un nume şi 
mi-a spus: „Măi, tu trebuie numaidecât să te spovedeşti, du-te şi 
caută-l pe părintele X. şi spune-i că te-am trimis eu.” De aici începe 
viaţa mea, de aici pot spune că m-am întors de la moarte la viaţă. 
Mie mi-a schimbat viaţa pe loc. Apoi, de fiecare dată când am dus 
pe cineva la Părintele, am avut întotdeauna câte o trăire, iar toţi cei 
pe care i-am adus în faţa Părintelui şi-au schimbat viaţa în bine. Eu 
nu am cuvinte să spun cât bine mi-a făcut mie Părintele Justin, de 
la simplul fapt că a decis care e părintele duhovnic potrivit sufle- 
tului meu, care a fost de la Dumnezeu trimis, prin ajutorul 
Părintelui Justin. 

Odată mi s-a furat portofelul în care aveam o sumă măricică 
de bani şi, când am văzut că nu mai am portofelul, am spus: 
„Doamne, te rog măcar să-mi găsesc actele.” În cinci minute m-a 
sunat un vecin (foarte ciudată întâmplarea) să îmi spună că actele 
mele sunt pe la piaţă, găsite de o agenţie. Nu am plâns, nu am spus 
nimănui de pierdere, iar când am ajuns la Părintele mi-a întins un 
tenculeț de bani şi mi-a zis: „Ia-i!” Şi eu m-am ridicat şi am spus 
că „Nu, Părinte, cum să-i iau?” „Ia-i, măi”, a continuat el. M-am 
aşezat din nou şi mi-a zis: „Ei bine, atunci numără-i”. Erau 501 lei 
şi a scris pe pomelnicul meu această sumă. 

Aveam frică de întuneric şi am ajuns la un sfânt maslu, erau 
toate chiliile pline, iar eu am întrebat în stânga, în dreapta unde 
pot să dorm şi eu până dimineaţa şi în orice cameră mă trimitea 
maica era plin şi nu aveam loc. Stând afară, mă vede maica aceea 
şi zice: „Intră, soră, acolo” — şi îmi arată o cameră. Era camera cu 
numărul 1 de jos, în paralel cu chilia Părintelui Justin Pârvu. 
Intrând în cameră, am văzut că nu avea niciun geam şi mai era şi 
goală, nicio sacoşă pe pat, nimic, eram singură. De obicei, ştiind că 
nu mă costa nimic să dorm aici, la mănăstire, încerc să nu consum 

lumină, astfel încât imediat m-am gândit cum fac eu acum? 
Cum închid becul fără să am o fâşie de lumină de nicăieri? Şi 
dintr-odată m-am gândit: „Ce poate să ţi se întâmple? Părintele 
este în rând cu tine.” Era pentru prima dată când am putut dormi 
fără o luminiţă în cameră (după o poveste tragică pe care o aveam 
în spate). Aşa mi-am învins teama de întuneric. Tot Părintele m-a 
ajutat. 

Orice sfat dat de către Părintele a fost bun, niciodată nu a 
greşit. L-am întrebat cum pot să nu o trec pe mama mea la Sfânta 
Liturghie (mama mea e bună, doar că nu merge la biserică şi 
aveam mereu această tristeţe în suflet) şi mi-a zis: „Bine, trece-o.” 
Ajungând acasă, mama mea (care e foarte încăpățânată şi mereu 
refuza să se spovedească) a venit şi mi-a spus: „Vreau să mă spo- 
vedesc, spune-mi tu: la ce părinte?” A fost din nou rugăciunea 
Părintelui. 

Cu fratele meu la fel s-a întâmplat. Atât m-am rugat să vină şi 
el pe calea aceasta strâmtă şi tot aşa, la Părintele apelam. Într-o zi, 
a zis frăţiorul meu (care mă considera nebună şi bolnavă) că s-a 
înscris să meargă în pelerinaj la Muntele Athos. Iată minunea, că 
el a mers acolo şi a avut anumite trăiri, cele pe care mi le-aş fi dorit 
să le aibă şi el. 

Atunci când am venit la Părintele Justin, la trecerea sa la 
Domnul, fiind chiar prima zi, când încă nu se auzise nimic de 
mâinile lui cum că ar fi calde sau că ar izvori mir, eu, aplecân- 
du-mă spre a-i săruta mâna dreaptă, am simţit îmbrăţişarea unui 
tată. Aveam buzele moi, ca unse cu balsam. Nu vă pot spune în 
cuvinte şi ce miros aveau şi nici ce fel de căldură aveau mâinile 
Părintelui. E greu să redau trăirea şi ori de câte ori i-am sărutat 
dreapta am simţit aceeași primire. 

Părintele m-a adus la viaţă sau mai bine spus Dumnezeu m-a 
adunat de pe unde eram şi m-a trimis la ucenicul Său, Părintele 
Justin Pârvu. Părintele este un sfânt! Şi eu dau slavă lui Dumnezeu 
că m-a primit şi pe mine, păcătoasa, şi că m-a binecuvântat. 


+ + * 


(La aproximativ o lună după ce a dat mărturia de mai sus, 
doamna Florentina Grădinariu a revenit cu încă o întâmplare, 
după ce a trecut din nou pe la Petru-Vodă.) 

Eu mă minunez mereu când mă duc la Petru-Vodă, însă de 
data aceasta a fost o minune palpabilă, rapidă. Am fost de vineri 
seara (17 ianuarie 2014, n. ed.) la Petru-Vodă la călugări, sus, 
deoarece nepoata mea urma ca sâmbătă să se cunune la maici şi 
tot sâmbătă dimineaţa să vină ceilalţi (naşi, părinţi, bunici). 
Fratele meu este un om cu care eu mă tot lupt să îl aduc la 
spovedanie, la trăirea curată pe care o vrea Dumnezeu. Este un om 
bun, nu are patimi lumești (ţigară, desfrânare, furt, minciună sau 
altele) însă nu Îl caută pe Dumnezeu în Casa Sa. Când era în viaţă, 
Părintele Justin îmi spunea, referitor la fratele meu: „Măi, cum 
este băiat bun dacă nu Îl caută pe Dumnezeu? Cum crede în 
Dumnezeu dacă nu Îl caută în Casa Sa?” 

Ei bine, vineri seara m-am rugat la mormântul Părintelui, 
ştiind că a doua zi fratele meu va veni (fiind naş) şi am spus aşa: 
„Părinte, vă rog din suflet, faceţi ca fratele meu să ajungă aici, la 
mormânt”, precum şi alte rugăciuni de mulţumire. Ştiam că, dacă 
fratele meu va călca în curtea mănăstirii, va avea loc o schimbare, 
ştiam că mângâierea Părintelui şi duhul său îl va trezi. 

Credeţi-mă că, după ce s-a terminat slujba cununiei, sâmbătă 
dimineața, fără să vorbesc nimic — şi nici nu aveam cum —, fratele 
a spus: „Nu, nu putem merge la masă (pentru că părintele care a 
cununat ne invitase la masă), pentru că eu trebuie să ajung la 
mormântul Părintelui Justin.” Iar la mormântul Părintelui a stat 
mult, cred că i-a plâns sufletul. Apoi, tot drumul spre casă a vorbit 
despre sfinţenia Părintelui Justin. Eu cred că în curând fratele meu 
va veni aici să se spovedească şi voi vedea din nou lucrarea 
Părintelui, adică a lui Dumnezeu prin sfinţii Săi. 

Trebuie să mai spun că în urmă cu doi ani nepoata care s-a 
cununat la mănăstire a venit la Părintele Justin. Ea era atee şi 
spunea că fiecare om este dumnezeul său. Părintele a trezit-o, iar 
acum a făcut cununia în paraclisul din spital, aproape de chilia 
Părintelui. Nu cred că este întâmplător. 

Giulia Chicla: 


Arătarea Părintelui Justin 
unui grup rămas înzăpezit 


Sunt din Piatra Neamţ şi am locuit în frumoasa perlă a 
Moldovei pentru 14 ani, în perioada 1988-2002, după care am 
emigrat în Italia. Părintele Justin Pârvu era duhovnicul meu, iar în 
ultimii ani îl vedeam doar când mergeam în ţară. Am asistat la 
Sfintele Liturghii şi la Sfântul Maslu în posturi şi am avut ocazia să 
văd persoane bântuite de lucruri necurate, care nu se puteau 
apropia de Părintele Justin, iar el, cu marea sa sfințenie, reuşea 
să-i liniştească. Dacă stăteau mai mult timp în deplină rugăciune, 
atât persoana, cât şi familia se linişteau. Îl cunoşteam pe Părintele 
de când era la Mănăstirea Bistriţa, de peste 20 de ani. M-a ajutat 
extraordinar de mult în momentele mele întunecate, mi-a fost un 
mare învățător. Simt şi acum mâna sa care mă binecuvânta şi 
privirea sa atât de pură şi atotcuprinzătoare. 

Era prin 1998, iarna... La Piatra Neamţ am o familie de 
prieteni, Gelu şi Lăcrămioara, care îl cunoşteau pe Părintele de 
mici copii. Gelu s-a îmbolnăvit la rinichi, făcea dializă şi nu mai 
rezista. Medicii îi mai dădeau maximum un an de trăit, avea pe 
atunci 32 de ani. Pentru a mai trăi trebuia să facă transplant de 
rinichi şi, în disperarea lui şi a familiei sale, am mers tot Postul 
Mare la fiecare Sfânt Maslu de joi seara, la Mănăstirea Petru-Vodă. 
Mi-aduc aminte acea seară de februarie, deşi mersesem de foarte 
multe ori; Gelu conducea ca un profesionist şi cunoşteam strada ca 
pe buzunarele noastre. Am plecat de acasă ca de obicei, pe la 8.30 
seara, printre munţi. Ningea şi era tare frumos, trebuia să ajun- 
gem cam în două ore. 

Trebuie să vă spun că după ce am trecut de încrucişarea de la 
viaduct am pierdut drumul, ne-am rătăcit! Nu am mai văzut ni- 
mic, nu ne mai aduceam aminte nimic. Se făcuse ora 23.00 şi noi 

încă nu găsiserăm străduţa care face la stânga, pentru a o lua pe cei 
5-6 kilometri prin pădure, spre mănăstire. Nu ştiam ce să facem, 
ne-am oprit, ca să ne limpezim, ningea şi mai tare, era întuneric şi 
frig şi am început să ne rugăm la Părintele, să ne arate calea. La un 
moment dat, de undeva de departe l-am văzut venind pe stradă, 
prin zăpadă, pe Părintele, care ne făcea cu mâna, zicând: „Hai, 
veniţi că mă duc să mă îmbrac de Liturghie, mai e puţin, ne vedem 
după, la mine la chilie.” Eu am amuţit... Dânsul parcă ieşise chiar 
de pe acea străduţă, iar noi eram la vreo 500 de metri mai înainte. 
Ne-am întors şi într-adevăr aşa era, aceea era străduţa. Era un 
drum forestier de pădure, maşina noastră avea lanţuri şi am mers 
uşor, parcă după nişte urme. 

În sfârşit, am ajuns la mănăstire şi Părintele era îmbrăcat cu 
veşmintele bleu pentru Sfântul Maslu. Când ne-a văzut, a zis: 
„Ştiam că o să vă rătăciţi şi că o să ajungeţi până la urmă, că uite 
ce vremi vin!” Eu am înmărmurit, pentru că abia ajunsesem, 
nimeni nu ştia că noi ne-am rătăcit! Posteam pe atunci toate 
posturile de la A la Z cu sfinţenie, nu puneam nimic de frupt în 
gură până la Paşti şi aveam cele mai mari probleme şi ispite la tot 
pasul şi de tot soiul, dar Părintele, cu forţa şi tăria sa, ne îndemna 
mereu la rugăciune, răbdare şi smerenie, că aşa îi place lui 
Dumnezeu. 

Începe Sfântul Maslu la miezul nopţii fix — era foarte punctual 
Părintele. Biserica era plină ca de obicei, noi eram mai în faţă, 
aproape de Părintele, iar în momentul în care a început să citească 
Părintele Justin Moliftele Sfântului Vasile cel Mare, un răget şi o 
bolboroseală s-au iscat ca din senin. Undeva în apropierea Pă- 
rintelui era o fată tânără de pe Valea Muntelui, nu îmi mai aduc 
aminte comuna, care era cuprinsă de diavol. Şi a început să se 
strâmbe, să urle, să se zvârcolească, să dea din mâini şi picioare, 
făcea spume la gură (era cu părinţii ei), s-a schimonosit toată la 
faţă din cât am putut să văd, că în biserică erau aprinse doar lumâ- 
nările noastre. Părintele nu slujea cu lumini la miez de noapte. Au 
apropiat-o părinţii săi pe sus de veşmântul Părintelui, dar ea nu 
voia să-l atingă, iar când l-a atins, a început parcă să se 
dezmembreze exact ca-n filme. Nu am mai văzut aşa ceva, nici 

până atunci şi nici de atunci încoace. Când a atins veşmântul 
Părintelui a răcnit cât putea de tare zicând: „Vai, ce mă frige, mă 
frige tare, luaţi-mă de aici, că nu mai pot!” L-a prins pe Părintele 
de barbă. El a prins-o de mână, a atins-o cu crucea şi Evanghelia 
pe cap, fata s-a mai zvârcolit vreo cinci minute în pridvorul 
bisericii şi apoi au scos-o pe picioarele ei. Părinţii săi, afară, în 
curte, au frecat-o cu zăpadă, au dat-o cu aghiasma de la Părintele 
şi au dus-o într-un dormitor, unde a dormit până a doua zi la 
prânz. 

Astfel de cazuri, Părintele le trata cu mare îngăduință şi 
răbdare. La sfârşitul Liturghiei am mers cu toţii la Părintele în 
chilie pentru binecuvântare şi ofrande, după care ne-am întors la 
Piatra Neamţ. Nu voi uita niciodată privirea şi blândeţea Părin- 
telui Justin din acest episod, neînfricarea sa în astfel de momente, 
în miez de noapte, în faţa vrăjmaşului. 

Daniela P.: 


Ajutor pentru 
o tânără bolnavă de icter 


Mă numesc Daniela P. şi sunt din Bacău, am 21 de ani. În 
urmă cu opt ani, la un control de rutină şi nişte analize de sânge, 
am fost diagnosticată cu anemie şi un uşor icter. Nimeni, dar 
absolut nimeni din Bacău (mă refer la cadrele medicale) nu a fost 
capabil să definească acea anemie şi felul ei. Nici măcar acel icter 
de ce natură era. Timpul trecea, boala se croniciza şi doctorii ridi- 
cau din umeri. Din 2010 începusem să mă simt tot mai rău. 
Începeam să am probleme cu fierea, am făcut microlitiază biliară 
din cauza nivelului mare de bilirubină din sânge, icterul era tot 
mai evidenţiat. Bilirubina se sedimenta şi fierea nu funcţiona în 
parametri normali. 

În toamna lui 2011, când trebuia să intru în clasa a XII-a, 
simţeam că am ajuns la capăt cu boala, cu fiere şi cu tot. Am decis 
să îngheţ anul şi să plec la Cluj pentru investigaţii. Am stat acolo 
cam o lună şi jumătate. Anemia, care nu putea fi identificată aici, 
a fost identificată acolo, şi anume: anemie hemolitică congenitală 
cu valori constante de 10 hemoglobină şi un defect de conjugare a 
bilirubinei numit Sindrom Gilbert. S-a decis să înlătur fierea 
laparoscopic şi, pentru că aceste boli sunt din naştere, nu există 
tratament, deci nu puteau să facă nimic mai mult decât 
suplimentarea cu acid folic 5 mg pe zi. M-am operat în ianuarie 
2012, după o criză cumplită de fiere. Era aşa cum suspectase 
hematologul din Cluj, bilirubina se sedimentase şi funcţiile fierii 
erau îngreunate. 

În septembrie 2012 m-am întors la şcoală pentru a termina 
clasa a XII-a şi m-am transferat la profilul filologie — intensiv 
engleză; în anii trecuţi fusesem la biologie-chimie. Am fost nevoită 
să iau această decizie din cauza rezultatelor slabe la matematică 

obținute de foştii mei colegi şi a fost mult mai bine. Am început 
şcoala cu bine, fără probleme, până la începutul lui 2013, când am 
avut o cădere cu tot acel acid folic pe care îl luam, aşa cum mi s-a 
prescris de la Cluj. Nu puteam să merg la şcoală, dormeam mereu, 
nu puteam mânca şi până la baie ameţeam. Abia reuşeam să mai 
vorbesc şi să articulez cuvintele. Nu ştiam ce puteam să fac şi pe ce 
drum aş putea să apuc spre viitor. Voiam să fac medicina, trebuia 
să dau bacalaureatul, însă starea mea de sănătate mă dobora. 
Eram condiţionată de această boală. Analizele îmi ieşiseră proaste, 
medicul de familie mi-a dat trimitere la Bucureşti, la Fundeni, însă 
eu am refuzat categoric. Mi-era frică să nu fiu nevoită să îngheț 
anul din nou şi să înceapă alte investigaţii. 

Întâmplarea a făcut ca într-o zi de vineri să treacă pe la mine 
vărul meu cu soţia lui, care se duceau spre Mănăstirea Petru-Vodă. 
Ei veneau de la București, aşa că au făcut un popas aici. La 
îndrumarea lor, am mers la Părintele Justin Pârvu cam la o 
săptămână după ce au fost ei. Am ajuns acolo, eram printre primii 
pe listă, dar nu ne-a primit la ora stabilită, din cauză că dânsul nu 
se simţea foarte bine. În sfârşit, a început să primească din nou 
mai târziu şi am intrat cu mama în chilia sa, emoţionate. Aşteptam 
să vorbească, să pună întrebări, şi în tot acel timp am simţit o 
căldură pe coloană. Timpul parcă a zburat, mi s-a părut că am stat 
preţ de câteva secunde. I-am dat pomelnicul şi când a văzut despre 
ce e vorba, că sunt bolnavă, mi-a zis: „Păi, cum vrei să faci tu medi- 
cina, bolnavă? Acolo n-ai timp nici să iei o pastilă, te îmbolnăveşti 
mai tare. Apoi până începi să câştigi un ban, trec 30 de ani şi cine 
te poate susţine?” Abia că puteam să-i răspund şi să vorbesc, ştiu 
că şi-a ridicat privirea la mine şi m-a privit în ochi şi nu mai ştiam 
ce să zic. I-am răspuns că vreau să fac medicina după ce mă fac 
bine, din ţară nu vreau să plec şi altceva nu mă văd făcând. „Mama 
o să mă susţină.” Părintele Justin a spus: „Păi, şi mama cât o să 
mai poată?” Eu am răspuns că atât cât va mai putea. Părintele 
Justin a continuat şi a spus: „Bine, măi! Să facem medicina, 
atunci!” Ne-a dat binecuvântarea şi când am ieşit de la dânsul m-a 
cuprins o stare de fericire pentru că am auzit ce voiam să aud şi 
mă abţineam să nu plâng pe hol. 

Mai târziu însă am realizat că în modul ăsta mi-a zis că mă fac 
bine. Bacalaureatul l-am amânat pentru sesiunea de toamnă. L-am 
luat fără probleme. În primăvară am decis să merg la Iaşi să văd şi 
alt doctor. Am nimerit la un doctor extraordinar, dar din păcate 
mai mult de un control şi nişte analize nu îmi putea face. Am fost 
la ultimul control în iunie şi rezultatele analizelor au fost dintre 
cele mai bune. Hemoglobina era aproape de normal. Nivelul de 
bilirubină cam la fel, însă restul analizelor foarte bune. La o 
săptămână de la control l-am visat pe Părintele Justin Pârvu, era 
multă lume, vreo patru sute şi ceva de oameni. Mă gândeam: 
„Doamne, cum intru eu acum? Sunt atâţia oameni...” Ţin minte că 
am intrat a şaptea şi i-am mulţumit pentru tot şi pentru că m-a 
făcut bine şi mi-a zis: „Vezi, măi? Ce ţi-am zis eu ţie?” Am fost la 
parastasul de 40 de zile şi acum în toamnă (n. ed.: în 2013) să-i 
mulţumesc pentru tot. Recent am observat că se diminuează 
icterul, însă acest Sindrom Gilbert e mai mult o condiţie decât o 
boală. Poate a fost nevoie de timp mai mult ca să rezolve şi această 
problemă. Îi mulţumesc Părintelui şi lui Dumnezeu în fiecare zi, că 
l-am cunoscut şi am ajuns la el şi că azi exist. 

M-am rugat la Sfântul Nectarie şi am simţit că parcă el m-a 
îndrumat spre Părintele Justin. M-au ajutat foarte mult şi nu trece 
zi fără să le mulțumesc şi să-i rog să mă ajute în continuare. Mi-a 
fost dat să văd, de câte ori am fost la Iaşi, la Institutul Oncologic, 
tineri mult mai bolnavi decât mine. Odată am întâlnit un tânăr, 
tot cu anemie hemolitică, dar era dobândită din cauza unui virus. 
O hemoglobină scăzută, cam 7-8. Îmi închipuiam că are leucemie 
sau vreo boală cumplită, până să intre soţia lui în vorbă cu mine. 
Alta dată era un băiat de aceeaşi vârstă cu mine, care de patru ani 
suferea de cancer limfatic. Faptul că am întâlnit aceşti oameni 
mi-a dat putere să trec peste problemele mele şi să-l mulţumesc lui 
Dumnezeu că nu sunt mai rău şi că am scăpat ieftin. E clar, într-un 
institut oncologic nu ai să întâlneşti bolnavi de gripă şi cazurile 
sunt foarte grave, dar faptul că i-am întâlnit m-a făcut să cred că 
îmi pot urma visul: să fac medicină. 

Şi încă ceva: a fost un grup de patru persoane la Părintele 
Justin şi când au plecat le-a zis să o ia prin Roman, să nu treacă 

prin Piatra Neamţ. Una dintre femei, la plecare, a zis: „Ei, el îmi 
stabileşte mie traseul? Oricum, am treabă prin Piatra Neamţ.” Alta 
a tot insistat să meargă pe unde le-a zis Părintele. Au luat-o prin 
Piatra Neamţ, deci n-au ţinut cont de vorba Părintelui, şi au făcut 
accident. Au murit toţi trei, doar femeia care a insistat să meargă 
prin Roman a scăpat cu viaţă. 

Mircea C.: 


Răspunde la problemele unor oameni 
fără a fi întrebat 


În rândurile ce urmează am să evoc anumite situaţii şi 
impresii pe care le-am avut din mila lui Dumnezeu cu Părintele 
Justin. L-am întâlnit pe Părintele de patru-cinci ori între anii 2002 
şi 2006, când m-am dus la Mănăstirea de călugări de la Petru- 
Vodă, unde era atunci, pentru a cere sfat şi rugăciune pentru 
problemele mele de sănătate şi familiale. M-a impresionat marea 
jertfă şi milostenie atât materială (donaţii către credincioşii 
necăjiţi sau preoţi şi călugări), cât şi duhovnicească (sfaturi, 
cuvinte de întărire şi îmbărbătare şi rugăciune) pe care o făcea de 
dimineaţă până seara târziu cu sutele de pelerini şi credincioşi, 
zilnic. Am văzut de câteva ori cum sume de bani erau date unde era 
nevoie la credincioşi, mănăstiri, biserici etc. Avea Părintele o pla- 
să unde băga mâna şi avea grijă de fiecare, cu sume consistente, 
după cum considera că e nevoie. Dar mai importantă era 
milostenia duhovnicească, pentru că fiecare îşi găsea alinare şi 
rezolvare la problemele vieţii. 

Dragostea Părintelui pentru om mergea până la sacrificiu şi, 
ca atare, Bunul Dumnezeu nu putea să nu răspundă la rugăciunile 
dânsului. În acest sens, odată, când am ajuns la mănăstire, am 
auzit de la cei de acolo că, din cauza epuizării, Părintele a stat în 
perfuzii câteva zile, iar când noi l-am văzut, după acest episod, 
primea iarăşi oamenii. Cu toate că era foarte slăbit, ajuta pe cre- 
dincioşi în necazurile lor, lăsând pentru dânsul foarte puţin timp 
de odihnă. Altă dată l-am văzut slujind la o slujbă de sfinţirea apei 
pentru câţiva credincioşi şi, pentru că nu putea sta în picioare, era 
ţinut de doi călugări. Unul din sfaturile dânsului este acela că omul 
este jumătate dragoste, jumătate luptă, jertfa pentru a păstra 
dragostea intactă şi neatinsă de rău. Această frază era pusă în 
practică de Părintele, adică jertfă şi dragoste pentru aproapele, 

spre slava lui Dumnezeu. O altă virtute sau trăsătură a perso- 
nalităţii dânsului pe care am văzut-o era curajul. O asemenea jertfă 
dusă până la extrem sau aceea de a sta în închisorile comuniste nu 
se putea face fără curaj. Dacă la bătrâneţe avea acest curaj, încât 
seara murea şi dimineaţa învia, ne putem închipui cum a fost la 
tinereţe, când a trecut prin grele încercări atât pe front, cât şi în în- 
chisorile comuniste. Aceste virtuţi, ca şi multe altele, arătau că 
Prea Sfânta Treime era sălăşluită în sufletul Părintelui şi îi dădea 
această putere de iubire şi de sacrificiu. 

Părintele Justin a fost un bun gospodar, organizator şi 
priceput în ale construcţiilor. L-am văzut conducând şi dirijând 
mănăstirea sub toate aceste aspecte. L-am prins odată discutând 
despre o lucrare, cu un meseriaş în construcţii, în cele mai mici 
detalii. + 

O altă trăsătură a Părintelui de care „m-am lovit” era noblețea 
şi gingăşia cu omul... Putea fi dur, dar şi mângâia, avea un res- 
pect pentru om pe care îl simţeai când te întreţineai cu dânsul. 
Respecta şi nu judeca omul cu toate scăderile lui, împlinea ideea 
patristică: „Urăşte păcatul şi nu păcătosul.” Nu făcea compromi- 
suri în materie de credinţă, dar înţelegea slăbiciunile noastre şi 
împlinea cu fapta porunca: să fii aspru cu tine însuţi şi îngăduitor 
cu ceilalţi. Vorbea cu fiecare la nivelul intelectual, duhovnicesc şi 
sufletesc al acestuia. Am văzut şi auzit discuţii simple, dar cu miez, 
cât şi discuţii elaborate şi înalte după omul pe care îl avea în faţă. 

Părintele, pe lângă aceste virtuţi fireşti, mai era înzestrat cu 
harisma străvederii. La concluzia aceasta am ajuns după o întâm- 
plare. Am mers în perioada amintită mai sus pentru a-i cere sfat, 
împreună cu încă două persoane şi fiecare ştiam ce o să întrebe 
celălalt, adică despre problema cu care ne confruntăm. După ce 
am ajuns la Părintele Justin şi după ce am luat binecuvântare, 
Părintele a vorbit scurt şi la subiect, răspunzând fiecăruia fără să 
îl întrebăm nimic. Am plecat astfel bucuroşi, dând slavă lui 
Dumnezeu pentru faptul că duhul Său ne povăţuia prin robul Lui, 
Justin. 

O altă întâmplare care vine în sprijinul a ceea ce am scris mai 
sus, şi anume că Părintele Justin era văzător cu duhul, este 
următoarea. Aveam o prietenă apropiată care avea un prieten şi 

care dorea să ştie dacă este sau nu alesul inimii ei şi dacă se poate 
căsători cu el. L-a întrebat pe Părintele ce să facă, iar Părintele i-a 
zis să vadă cum sunt părinţii şi bunicii (a făcut referire în mod 
special la bunicul băiatului, iar eu cred că nu întâmplător) şi apoi 
să ia o decizie. Prietena mea aşa a făcut şi după cercetări mi-a spus 
că bunicul băiatului fusese un mare afemeiat. Astfel, Părintele a 
ajutat-o să vadă corect cum va decurge relaţia pe viitor, spunân- 
du-i că aşa cum sunt părinţii şi bunicii, aşa vor fi şi copiii. Sigur că 
ea a pus capăt relaţiei şi apoi, cu rugăciunile Părintelui Justin, şi-a 
găsit perechea după aproape un an şi s-a căsătorit. Astăzi sunt 
bine, cu copii, la casa lor. 

Câte harisme a primit, doar Părintele şi Dumnezeu ştiu, dar 
un lucru e cert: că oamenii vindecaţi trupeşte şi sufleteşte, 
mângâiaţi şi ajutaţi au fost mulţi, deoarece zeci de ani, cu sutele, 
zilnic, au bătut la uşa dânsului. Cred cu tărie că Părintele ne va 
ajuta şi de acum încolo cu şi mai mare putere, pentru că ne 
veghează din lumea de dincolo, pe noi şi pe tot neamul românesc, 
pentru care şi-a pus viaţa asemenea Domnului Hristos pentru oile 
sale. O bună prietenă a Părintelui spunea frumos că Părintele 
Justin este Părintele românilor. Aşa şi este, ca un părinte, pentru 
că ne-a îndrumat, mângâiat şi povăţuit pe foarte mulţi, purtând 
poverile noastre în sufletul şi rugăciunile dânsului, la Tronul 
Sfintei Treimi. Slavă lui Dumnezeu pentru toate şi pentru că ne-a 
dăruit sfinţi contemporani cu noi, pentru a avea modele şi pentru 
a ne întări în credinţă în aceste vremuri tulburi. Să avem parte de 
rugăciunile Sfinţiei Sale spre mântuire. AMIN! 

Daniela Perju: 


Încă un ajutor în naşterea de prunci 


Cea mai bună mărturie în familia noastră este cel de-al 
patrulea copil — Justin. E un copil dăruit de Părintele Justin Pârvu, 
noi aşa considerăm. E o întâmplare pe care noi n-am putea să o 
uităm niciodată. Aveam trei copii, iar după 10 ani am fost la 
Părintele Justin într-o excursie. Părintele avusese un accident la 
un picior şi mergea cu însoțitor. Lumea se îmbulzea să primească 
binecuvântare în spatele chiliei. Un preot a strigat cât a putut el: 
„Măi, femei, vă e drag de Părintele Justin?” Lumea a strigat în cor 
că da, aşa am strigat şi eu, din tot sufletul meu, iar atunci părintele 
acela a zis: „Dacă vă este drag Părintele Justin, faceţi copii şi îi 
creşteţi întocmai ca el şi veţi fi mulţumite, că s-a săturat lumea de 
avorturi şi de păcatele voastre!” S-a făcut linişte şi murmure de 
regrete. „Doamne, iartă-ne”, se auzea din mulţime... Pe mine m-a 
trecut un fior, parcă aş fi fost curentată din vârful unghiei de la 
picior până în vârful capului. Aşa ceva nu mai simţisem în viaţa 
mea şi apoi m-a podidit plânsul... Un plâns cu suspine şi regrete 
pentru păcatele făcute, nu mai aveam control asupra mea şi a 
lacrimilor. 

În sfârşit, am ajuns în faţa Părintelui Justin, care m-a miruit 
pe frunte şi pe mâini, mi-a primit pomelnicul ce-l aveam strâns în 
mână, dar din plâns nu mă puteam opri nicicum. Atât de 
înghesuită eram, că nu puteam să mă mişc din dreapta Părintelui. 
Atunci am strigat la Părintele, printre suspine: „Părinte, miruiţi-mi 
mâinile, să-mi pot creşte copilaşii!” El m-a auzit şi s-a întors către 
mine, m-a privit cu ochii lui senini, de un albastru ca cerul, încât 
am simţit în momentul acela că mi-a văzut toată durerea şi 
neputința de om rătăcit în necazurile vremii. Atunci m-a miruit 
din nou şi a spus: „Hai, măi, că ai să fii vrednică şi tu”, iar apoi a 
zâmbit. M-am retras încet într-un colţ, încercând din răsputeri 

să-mi revin. Aşa m-a găsit o femeie din satul meu, spunându-mi că 
mă căutau şi ceilalți pelerini, ca să plecăm acasă. În sfârşit, timpul 
a trecut şi am ajuns în luna iulie; veneam de la o nuntă şi, pe 
neaşteptate, am simţit pe partea dreaptă acelaşi curent pe care 
l-am simţit atunci la mănăstire. I-am spus soţului meu şi am decis 
ca a doua zi să merg la medic. A doua zi am avut un şoc: eram 
însărcinată în 16 săptămâni şi patru zile. Curentul acela simţit cu 
o zi înainte era că... mişcase copilul. Atunci am strigat plângând: 
„Cum se poate aşa ceva, căci nu mi-a fost rău niciodată, totul a fost 
în regulă, nu am simţit nimic care să-mi dea de bănuit că sunt 
însărcinată.” Îmi puneam foarte multe întrebări la care nu găseam 
efectiv niciun răspuns. Aveam patruzeci de ani, trei copii şi o 
diferenţă de vârstă de zece ani de când o născusem pe Ioana, 
ultimul copil. 

De la clinică am intrat în biserică şi mi-am cumpărat o carte 
roşie a Sfântului Nectarie, despre care mărturisesc că nu auzisem. 
Am ajuns acasă şi am căzut în genunchi, rugându-mă pentru 
liniştea şi sănătatea mea şi a micuţului. Atunci am început să citesc 
cartea pe care am cumpărat-o — l-am descoperit pe Sfântul Nec- 
tarie. Am început să citesc zilnic acatistul sfântului, nădăjduind că 
totul va fi bine. Timpul trecea, nu îmi era rău deloc, doctorul mi-a 
programat ziua când trebuia să mă internez, iar aici s-a întâmplat 
din nou o minune. Masa era pregătită pentru naştere, doctorul a 
venit şi m-a încurajat, dar eu am spus că vreau să fac un ecograf 
înainte de a mă urca pe masă, să fim siguri cum se află micuțul. 
Doctorul a fost de acord, menţionez că nu aveam niciun fel de 
durere. La ecograf a ieşit că inima micuţului nu avea bătăile 
suficiente şi nu avea puterea să vină singur pe lume. Doctorul a 
luat o decizie urgentă: să fiu pregătită pentru cezariană. Totul s-a 
petrecut foarte repede, am născut un băieţel de toată frumuseţea, 
numai că la naştere a primit nota 7 şi l-au ţinut cinci zile în 
incubator. 

Doamne, ce lacrimi mai erau în familia mea. Dar Dumnezeu 
este mare şi totul a fost bine. I-am pus numele Justin-Constantin- 
Nectarie şi naş de botez a fost părintele nostru din sat. Când Justin 
a împlinit doi ani, l-am dus la Părintele Justin să-l binecuvânteze. 

Când maica a deschis uşa să intrăm la el, noi am spus bine v-am 
găsit, părinte, copilul Justin Perju a venit să ia binecuvântare de la 
Părintele Justin Pârvu. Părintele s-a ridicat din fotoliul lui şi l-a 
luat în braţe, a spus atunci o vorbă pe care eu, ca mamă, nu o voi 
uita niciodată şi nu pot să spun decât atunci când se va împlini. 
Cât am stat la dânsul, noi parcă nu contam că eram acolo, 
Părintele se juca cu Justin şi-l mângâia şi îl săruta pe creştet. Jus- 
tin stătea liniştit şi se uita îndelung la dânsul. Aşa a fost întâlnirea 
lor, apoi când a murit Părintele ne-a învrednicit Dumnezeu şi am 
ajuns la el de ne-am luat rămas-bun, bineînţeles şi cu Justin. 

Părintele Justin Pârvu a fost şi va rămâne în sufletele noastre 
mereu. În casa noastră, candela arde de patru ani neîntrerupt, zi 
şi noapte, iar de anul acesta am adăugat lângă icoane şi fotografia 
Părintelui Justin. Veşnica pomenire! 

„Mi s-a întâmplat de multe 
ori să îmi citească gândurile” 


Am plecat de acasă când aveam 15 ani, mă apucase dorul de 
mănăstire, deşi nu ştiam ce-i aia. Fratele meu a stat la Mănăstirea 
Petru-Vodă din 1998 până prin 2003 şi, chipurile, am mers la el 
atunci, dar de fapt voiam şi eu să rămân. Fiind mică, Părintele 
Justin nu prea a vrut să se încurce, dar m-a lăsat să stau de Paşti, 
că asta se întâmpla în Săptămâna Mare şi mi-a zis să sun acasă şi 
să zic că nu merg autobuzele de Paşti. Am stat zece zile, după care 
m-a trimis acasă, dar nu înainte de a mă spovedi (pentru prima 
dată). 

Peste câteva luni am revenit şi am rămas aproape doi ani 
acolo, pe când era la început mănăstirea de la Paltin. Acolo am 
învăţat să împletesc şi metanii. Părintele era un om deosebit, ce 
să mai zic, n-am cuvinte, pentru mine era primul om sfânt întâlnit 
şi cam ultimul... Îmi amintesc cum era la slujbe, numai nu plângea. 
Citea exorcizări în fiecare joi, la Maslu, şi se temeau demonizaţii 
când îl vedeau ieşind din altar. Toată lumea îl stima şi îl respecta. 
Când apărea în biserică se răspândea harul în jurul lui şi nu putea 
să nu te apuce plânsul şi pocăinţa numai când se uita la tine. Avea 
o privire aşa pătrunzătoare încât trecea prin tine. Vedea mereu 
parcă sufletul tău, îți zicea ce e cu tine înainte să deschizi gura. 

Mi s-a întâmplat de multe ori să îmi citească gândurile. 
Închisoarea te schimbă total şi te face să vezi altfel lucrurile, să 
înţelegi mai bine oamenii, să-i iubeşti şi să îi respecţi aşa cum sunt. 
Aşa a dobândit Părintele acest dar, iubind necondiţionat şi 
respectând pe toată lumea, văzând în fiecare om pe cineva trimis 
de Dumnezeu, special ca să te înveţe ceva. Părintele avea puterea 
să intre în sufletul tău şi să vadă ce nu e în regulă acolo şi nu dădea 
greș, simţea. Ajungi să „simţi” acestea după ce ţi-ai dat seama cine 

eşti şi ce misiune ai pe pământ. Şi eu cred că misiunea lui a fost să 
le deschidă ochii oamenilor, chiar şi aşa, într-un târziu. 

Mi-a mai zis, aşa, într-o doară, că dacă ai apucat să mergi pe 
un drum, să te ţii de el. Unul din sfaturi a mai fost să nu încerc să 
schimb pe nimeni — asta probabil văzuse la mine, că eram foarte 
enervată din cauza celor din jurul meu, care nu erau ca mine. 
Voiam ca toată lumea să facă totul exact ca la carte, aveam nişte fi- 
xuri, şi m-a făcut să înţeleg, deşi aveam vreo 16-17 ani, că oamenii 
sunt diferiți şi că fiecare are destinul (Crucea) lui, pe care trebuie 
să şi-l împlinească aşa cum se pricepe. Acolo, adică în preajma lui, 
am învăţat să-mi văd întotdeauna de treaba mea şi să nu mă 
intereseze ce lucru (bun sau rău) face cel de lângă mine (aproa- 
pele). Şi am mai învăţat să-mi stăpânesc mintea, să o păstrez 
curată pentru ca Dumnezeu să aibă loc în ea, chiar aşa s-a 
exprimat: „Cum vrei ca Dumnezeu să aibă loc în mintea ta şi în 
inima ta, dacă frăţia ta bagi acolo toate necurăţiile?” Acuma îmi 
amintesc şi râd, dar atunci mă ruşinam, intram în pământ când 
îmi spunea câte-o vorbă din asta. 

La început, adică în anii în care am stat eu acolo, nu veneau 
sute de oameni la el, veneau câte 7-8-10 persoane zilnic, dar după 
un timp s-a răspândit vestea că există un duhovnic în Neamţ care 
îţi spune tot ce e cu tine. Şi a început lumea să vină buluc, de prin 
2002-2003. Desigur, atunci nu mai avea sărăcuțul timp de odihnă, 
dar ce e interesant e că nu refuza pe nimeni. Pe unele persoane le 
asculta înainte să le vină rândul (probabil ştia el de ce), iar pe altele 
le lăsa să aştepte două, trei zile. La fel, ştia el de ce. 

Întotdeauna te făcea să îți zdrobeşti inima singur, el nu-ţi 
spunea decât câteva cuvinte. Dacă erai om simţitor, te apuca 
plânsul, dacă erai nesimţit, degeaba veneai şi stăteai la coadă. Mai 
am o vorbă de la Părintele pe care o păstrez şi acum cu sfințenie: 
să nu fac rău celui ce mi-a făcut rău, să-l las pe Dumnezeu să 
lucreze, că El întotdeauna va fi drept. 

Irina Bazon: 


„Aveam sentimentul viu 
că mă aflu în prezenţa unui sfânt” 


De Anul Nou 2013 am mers împreună cu o prietenă într-un 
pelerinaj la mănăstirile din Moldova şi am participat la slujba de 
Anul Nou la Mănăstirea Petru-Vodă. A doua zi (1 ianuarie 2013) 
am avut marea bucurie să ne întâlnim cu Părintele Justin, care 
ne-a primit în chilia sa. În preajma Părintelui am simţit o stare de 
linişte, de bine şi de pace, care imediat mi-a umplut sufletul. Dacă 
înainte de a intra în chilia lui eram frământată de gânduri legate 
de ce anume urma să îi spun, de întrebările pe care voiam să i le 
pun din dorinţa de a-mi oferi o îndrumare în problemele mele, 
odată ce m-am aflat în faţa Părintelui, toate aceste frământări şi 
întrebări dispăruseră cu totul şi îmi era de ajuns doar să îl privesc, 
lăsându-mă inundată de liniştea şi blândeţea pe care le iradiau 
prezenţa sa. Aveam sentimentul viu că mă aflu în prezenţa unui 
sfânt. 

În cele din urmă, amintindu-ne de ceea ce doream să îl 
întrebăm, i-am vorbit despre intenţia noastră de a înfiinţa o revistă 
creştină, care să facă educaţie creştină în special tinerilor şi să 
aducă valorile creştine şi naţionale mai mult în viaţa socială şi i-am 
cerut sfatul. El ne-a răspuns că avem nevoie de „oameni serioşi, 
buni în profesia lor, teologi, medici, profesori... Astăzi românii 
cred că se pricep la orice şi nu este aşa. Toată lumea crede că ştie 
de toate, dar, când ai o treabă de făcut, o sobă, un perete de 
reparat, nu găseşti un meseriaş serios”. 

Părintele ne-a insuflat conştiinţa că, pentru a contracara răul 
din societate provocat de tendinţele anticreştine, e bine să ne 
apucăm de ceea ce ne-am propus, cu seriozitate, înţelepciune şi 
perseverenţă, fiindcă odată început un lucru bun, nu trebuie 
abandonată munca („românul nostru are un talent, greu se mai 
apucă de un lucru şi, după ce s-a apucat, îndată îl lasă”). Mai ales 

în vremurile grele pe care le traversează ţara noastră, e o greşeală 
să aşteptăm „totul de la stat” sau să aşteptăm mereu ajutorul de la 
alţii, ci trebuie să punem noi umărul să facem ceva, atât cât ne stă 
în putință, pentru a ne pune în slujba aproapelui nostru şi a 
neamului. 

Prietena mea, Cristina, care şi-a dat doctoratul în matematică 
în America, a luat decizia să se întoarcă în România, din dorinţa de 
a nu-şi părăsi ţara şi de a face ceva pentru ea. Dar, întrucât 
părintele ei duhovnic din America o sfătuise să rămână acolo, unde 
românii pot avea un rol benefic (şi anume, de a aduce Ortodoxia 
acolo), Cristina i-a mărturisit Părintelui că în sufletul ei a rămas o 
ezitare şi l-a întrebat dacă a luat decizia bună. Părintele i-a zis: 
„Măi, trebuie să mergi acolo unde îţi este mai greu!” 

El ne-a sugerat că în România lupta pentru apărarea Orto- 
doxiei şi a valorilor neamului este mult mai grea, iar datoria 
românilor este să rămână aici. Părintele ne-a inspirat însă 
încredere şi putere sufletească şi gândul că putem birui răul din 
ţară doar prin puterea credinţei şi a faptei. Ne-a mai spus că „nu 
contează atât de mult diplomele, contează ce ştii să faci. Şi trebuie 
să ştii şi să poți învăţa uşor cât mai multe. Când am ajuns în mină% 
ne-au arătat în jumătate de oră cum se forează şi cum se pune 
dinamită şi apoi ne-au dat drumul în mină. Am intrat să lucrăm 
imediat, fără multe explicaţii”. 

I-am mai cerut părerea Părintelui referitor la protestele din 
Bârlad, care avuseseră loc recent împotriva explorării şi a 
exploatării gazelor de şist, iar el ne-a răspuns: „E bine că s-a ieşit 
în stradă în număr mare şi că s-au implicat preoții, dar nu este 
suficient. Cei care vor exploatarea vor continua demersurile.” De 
aceea, românii trebuie să fie mai fermi şi să lupte, cu dârzenie şi 
dreaptă socotinţă, până la capăt. Fiindcă „nu trebuie să fii politicos 
când eşti atacat. Românii au un defect, sunt prea politicoşi cu cine 
nu trebuie şi prea receptivi la tot ce vine din exterior, crezând că e 


25 Părintele se referea la munca forţată din mina de la Baia Sprie, unde = 
fost transferat din septembrie 1950 şi unde a pătimit până în martie 
1954 (n.ed.). 

bun, că e civilizaţie. Civilizaţia e imitație. Unul vede că şi-a făcut 
altul casă cu etaj, face şi el, cu încă o cameră. Unul văruieşte cu un 
anumit var, se iau şi alții după el”. 

Am primit binecuvântarea pentru călătorie şi, chiar când am 
dat să ieşim din chilie, Părintele a mai zis, adresându-i-se 
Cristinei: „Şi să faci şcoala aceea.” Într-adevăr, Cristina avea în 
plan înfiinţarea unei şcoli ortodoxe în Bârlad, oraşul ei natal, însă 
nu îi spusese despre aceasta nimic Părintelui. Auzisem despre 
Părintele că este văzător cu duhul, dar nu ne-am gândit că vom 
avea cinstea de a asista la această dovadă a darului său, iar prin 
aceasta am simţit şi mai viu harul marelui duhovnic, care se 
pogorâse şi peste sufletele noastre. Am plecat radiind de bucuria 
acestei întâlniri unice, cu sufletele revigorate, mângâiate şi pline de 
încredințarea dragostei sale părinteşti, pe care o revărsa asupra 
fiecărui suflet, şi a sprijinului lui Dumnezeu pe care, prin Părintele 
Justin, simțeam că îl avem asupra noastră. 


+ + + 


„Aşa m-am simțit şi eu la sfârşit, că se pot face atâtea când ai 
sprijinul lui Dumnezeu, prin intermediul părintelui. Şi şcoala s-a 
concretizat deja, sub forma Centrului educaţional creştin-ortodox 
«Cetatea Sfântului Voievod Ştefan cel Mare», la care participă ca 
voluntari preoţi şi profesori, într-un program de meditații gratuite 
adresate copiilor care au nevoie de ajutor*. Centrul s-a deschis cu 
binecuvântarea PS Corneliu, episcopul Hușilor. Avem în plan un 
proiect mai mare, dar probabil că se va materializa încetul cu 
încetul, dacă ne străduim şi arătăm că vrem într-adevăr să îl înfăp- 
tuim. Ne-a dat aripi Părintele Justin.” 

(Cristina Cânepă) 


25 http://www.doxologia.ro/actualitate/episcopia-husilor/binecuvantare- 
arhiereasca-la-centrul-educational-crestin-ortodox-din (n.ed.). 

Alexandra: 


„Lângă el, cuvintele erau de prisos” 


Iar după multă vreme i-a zis avva Antonie lui: „Iată, atâta 
vreme ai de când vii aici şi nimic nu mă întrebi! Şi răspunzând 
fratele, i-a zis: «Destul îmi este numai să te văd, părinte.»” 
(Patericul egiptean) 


Să scriu despre întâlnirile cu Părintele Justin e greu. E greu, 
deoarece cuvintele nu pot cuprinde ceea ce mi-a fost dat să trăiesc 
lângă el. În plus, nici nu stăpânesc eu prea bine arta aceasta a 
scrisului. Mereu am avut impresia că, atunci când am încercat să 
descriu ceva în cuvinte, i-am ştirbit farmecul, i-am distrus taina. 
Mereu am fost dintre acele persoane care trăiesc mai mult în 
interior decât în exterior. De aceea, e greu. Totuşi, de multe ori 
m-am gândit că au fost momente prea frumoase pentru a nu fi 
împărtăşite. 

Aparent, ceea ce am eu de povestit nu e mare lucru. S-ar putea 
găsi persoane care să îmi reproşeze că nu s-a întâmplat nimic. Să 
puneţi asta pe seama incapacității mele de a scrie, pentru că acolo 
s-a întâmplat totul. Pentru mine a fost totul. 

Toţi avem momente în care sufletul ne doare... e durerea aceea 
pe care nici măcar nu o poți descrie, iar dacă încerci, îți dai seama 
că nu ai reuşit să exprimi aproape nimic din ceea ce simţi. Durerea 
aceea care, deşi fără glas, urlă în sufletul tău şi îți răpeşte pacea. 
Durerea aceea care, orice ai face, nu dispare. Rămâne acolo şi e 
infinită. Toţi avem momente în care ne găsim într-o stare de 
confuzie, momente în care căutăm ceva, fără a şti exact ce, 
momente în care nu înţelegem ce se întâmplă cu noi şi de ce, 
momente în care viața noastră e haos şi nu ştim nici cum am ajuns 
aici, nici cum să ieşim. 

Cu toate acestea atârnându-mi greu în suflet, am ajuns în faţa 
Părintelui Justin. Era acolo atâta pace, atâta linişte, atâta dragoste! 

În prezenţa Părintelui Justin, totul, absolut totul căpăta sens. 
Acolo am găsit prezenţa ce dădea sens. Nu argumente, nu 
discursuri — PREZENŢĂ! 

Niciodată nu mai trăisem momente asemănătoare. Momente 
în care ochii şi sufletul ţi se deschid. În care îţi dai seama cine eşti, 
ce rost au avut toate de până atunci şi ce vei face de atunci înainte... 
Îţi dai seama de asta singur, tu în sufletul tău, doar stând acolo. 
Fără măcar să fi spus ce gânduri te bântuie, ce nelinişti, ce 
nemulțumiri, ce căutări. Intram în chilia lui şi simţeam că nu mai 
vreau să plec. leşeam de fiecare dată aproape plângând, dându-mi 
seama că nu meritam să mă aflu acolo. Eu, lângă un om ca 
Părintele Justin. Cu fiecare clipă alături de el, îmi doream să 
schimb ceva la mine, îmi doream să fac ceva pentru a fi meritat să 
pătrund în această lume a lui. Îmi doream să fiu alt om... 

Am mers doar de câteva ori la Părintele Justin, deoarece l-am 
cunoscut abia în vara anului 2012. De fiecare dată am mers cu mai 
mulţi prieteni; intram cu toţii la el, iar părintele ne vorbea. Era 
extraordinar! 

Dintre toate întâlnirile cu părintele, una a fost mai deosebită 
pentru mine... la începutul anului 2013. Ca de obicei, am intrat toţi 
în chilie. La sfârşit, am mers să luăm binecuvântare fiecare, iar eu 
am rămas ultima. Nu ştiam cum să prelungesc momentul. Nu aş fi 
vrut să se termine niciodată, deoarece acolo îmi găseam liniştea. 
Nu spuneam nimic, doar îl priveam pe părinte. Întrebări precum: 
„Eu ce fac? Eu cum mă descurc? Eu încotro mă îndrept?” — îmi 
stăteau pe buze. Voiam un sfat, o îndrumare... ceva, orice. Dar nu 
puteam rosti nimic. Părintele, în momentul acela, mi-a luat 
mâinile într-ale sale şi le-a strâns. Nu mi-a spus nimic, doar a făcut 
acest gest, iar eu m-am simţit ca şi când asta aş fi aşteptat întreaga 
viaţă. 

A fost o încurajare. Pentru anul care urma. Pentru viaţa care 
urmează. Fără el. Fără să mai merg la Petru-Vodă să îmi găsesc 
speranţa şi liniştea în Părintele Justin, care ne aştepta mereu 
acolo. Fără vocea lui blândă, care alina orice durere. Fără lumina 
acelor ochi care îţi priveau drept în suflet. .Nu aveţi idee ce a 
însemnat gestul acesta pentru mine. Prin gestul acesta mi-a dat o 
fărâmă din pacea inimii lui, din nădejdea lui, din dragostea lui, pe 

care le voi purta mereu cu mine. Mereu! M-a asigurat că va fi bine; 
mereu mă gândesc la acel gest. Mereu când mă simt pierdută şi nu 
mai ştiu încotro să apuc. Mi-a arătat că va fi cu mine şi că nu mă 
va părăsi niciodată. Şi ştiţi ce a fost cel mai frumos la povestea 
asta? Că a fost un moment, câteva secunde. Dar momentul lângă 
Părintele Justin părea o eternitate. Timpul nu mai exista. Într-un 
singur moment te încercau o mulțime de stări şi sentimente, dar 
mai presus de toate, inima ţi se umplea de atâta iubire, că nu 
înţelegeai cum poate încăpea acolo şi cum vei putea tu să o oferi 
mai departe tuturor... 

Am ieşit din chilia părintelui cu putere să înfrunt întreaga 
lume. Orice vine. Pentru că ştiu că Părintele Justin m-a încredinţat 
că va fi bine. Nu am vorbit niciodată cu el. Niciodată nu i-am spus 
nimic. Dar poate că nici nu a fost nevoie de cuvinte... lângă el 
cuvintele erau de prisos. De atunci, părintele a fost cu mine. De 
atunci, e cu mine mereu. Simt că uneori mă ia de mână, întocmai 
ca atunci, şi mă poartă prin viaţă, pe cărări pe care nu credeam că 
voi ajunge vreodată. Îmi deschide uşi, îmi trimite oameni minunaţi 
în momentele în care am cea mai mare nevoie (am întâlnit oameni 
extraordinari, cum nu credeam să existe, iar cele mai multe dintre 
aceste întâlniri se leagă cumva de Părintele Justin), îmi descoperă 
puteri pe care nu ştiam că le am. Mă ajută mereu. 

Ştefan din Bucureşti: 


„Când aveai nevoie de ceva, 
el tot timpul se ruga lui Dumnezeu” 


Eu l-am cunoscut pe Părintele Justin Pârvu acum aproape 
zece ani, nu aveam mult de muncă pe atunci, nu aveam mulţi 
clienţi şi nu exersam profesia pe care o fac acum. Am ajuns la 
sfinția sa fiindcă doream să mă ajute cu două lucruri: primul, să îl 
ajut să se mântuiască pe tatăl meu decedat şi al doilea, să 
supraviețuiesc din punct de vedere financiar. Am decis să rămân 
să muncesc la mănăstire, neavând bani pentru pomenirea tatălui 
meu. Părintele a acceptat şi am stat cam trei luni la dânsul. Am 
decis să rămân la mănăstirea de maici, că ele mi se păreau 
neajutorate. 

Într-una din zilele în care am ajuns la Părintele pentru a-i cere 
un sfat, îmi era foame, dar am preferat să merg la dânsul decât să 
fac un ocol la bucătărie. După ce am stat de vorbă cu el, mi-a dat 
un borcan de gem şi o pâine albă. Mi le-a pus într-o traistă şi am 
plecat la bucătărie. Mă întrebam de ce a ţinut el aşa de tare să-mi 
dea borcanul acela şi de ce o pâine, deoarece era foarte multă pâine 
la brutăria mănăstirii. Am ajuns la bucătăria de la maici şi, 
surpriză, era închisă. Tare bine mi-a prins borcănelul de gem şi 
pâinea aceea! 

După trei luni, am decis să plec să cer binecuvântare de la 
Părintele Justin şi el a ţinut să-mi dea bănuţi de drum, dar eu am 
refuzat categoric. El a insistat şi i-am spus să pună în plic, iar ceea 
ce îmi dă o voi lua ca ascultare. Aşa a şi făcut. A pus prima dată în 
plic şi se uita la mine, apoi, cu o privire nemulțumită, mi-a mai 
pus în plic şi a doua oară. Când am ajuns în Bucureşti dădusem o 
parte din bani unui om care m-a adus cu maşina până aici. A doua 
zi am scos un plic din cutia poştală. Era factura de la curent. Exact 
cât aveam în plic, exact atât era şi suma de bani care rămăsese, 

adică atât cât era factura, atât rămăsese şi în plicul de la Părintele 
Justin. 

Am mai mers apoi la dânsul să îi cer sfat într-o problemă 
destul de gravă, iar el a spus că se va rezolva şi aşa a fost. Când am 
fost la Părintele pentru a-mi găsi un loc de muncă, el mi-a spus să 
fac meseria pe care o am acum şi, când am ajuns în Bucureşti, au 
sunat clienţii după mine. 

Uite aşa era Părintele Justin, când aveai nevoie de ceva, el tot 
timpul se ruga lui Dumnezeu şi mă ajuta mereu pe parcurs. 

Daniela Ştefan: 


„Puterea interioară a Părintelui” 


Sunt din Baia Mare. L-am întâlnit pe Părintele Justin Pârvu în 
anul 2011. Eram într-un pelerinaj în Moldova şi ne-am oprit şi la 
Mănăstirea Petru-Vodă. Părintele era jos la schitul de maici. Am 
mers acolo şi am aşteptat; Părintele se odihnea când am ajuns noi 
şi nu ştiam dacă ne va putea primi sau nu. 

Am aşteptat trei ore până să aflăm dacă Părintele ne va primi 
sau nu pentru binecuvântare şi pentru sfat. A fost unul din cele 
mai emoţionante momente din viaţa mea, emoţii pe care le trăieşti 
doar în aşteptarea unei întâlniri cu sfinţenia şi în prezenţa 
sfinţeniei. Sunt trăiri greu de descris în cuvinte, cele pe care le-am 
trăit în prezenţa Părintelui, dar m-au marcat pentru tot restul 
vieţii. M-au impresionat iubirea, harul, dar şi determinarea şi 
puterea interioară a Părintelui. A avut pentru fiecare dintre noi un 
cuvânt bun de mângâiere şi de încurajare şi toți am plecat de lângă 
el mai curaţi şi mai încrezători. 

Am fost tare fericită că am primit binecuvântare de la 
Părintele şi am simţit atunci că va fi singura pe care o primesc 
atâta timp cât Părintele va mai fi printre noi, fizic... 

Anul trecut (în 2013, n. ed.), în decembrie, am avut bucuria 
să ajung şi la mormântul Părintelui. Am stat o jumătate de oră 
lângă mormânt şi în tot acest timp am plâns fără să mă pot opri; 
erau iubirea şi harul lui pe care le-a revărsat asupra mea în 
prezenţa cărora lacrimile nu s-au mai putut opri. Simţeam cum 
mă încurajează, mă întăreşte şi mă mângâie... 

M-am întors acasă copleşită de sfinţenia pe care am simţit-o 
la mormântul Părintelui şi cu mult mai multă încredere, credinţă, 
bucurie şi multă, multă iubire. 

Ştiu sigur că avem încă un sfânt în cer care ne veghează, ne 
mângâie şi ne întăreşte... 

Mulţumesc, Părinte drag, mă iartă şi mă binecuvântează! 

Alte mărturii 
despre minunile Părintelui Justin 


Părintele avea darul înainte-vederii. Cunoştea fapte din 
trecutul unei persoane (de exemplu, al meu) fără să-i fi povestit, 
cunoştea persoane chiar după nume, fără să le fi văzut, şi vorbea 
despre viitorul apropiat fără să smintească pe cineva. Au fost 
spovedanii şi de aceea îmi este greu să vorbesc concret despre 
aceste minuni, uneori imperceptibile pentru persoanele care nu 
erau atente când vorbea. Ştia cine îi bate la uşa chiliei, fără să vadă. 
Stătea cu capul în jos, avea ochii închişi şi, deodată, exclamă: „Aţi 
reuşit să ajungeţi şi voi!”, fără să le vadă. Asta s-a întâmplat cu 
rudele mele, care erau plecate din ţară şi care nu trecuseră pe la el 
de câţiva ani buni. 

Ştia ce gânduri ai în momentul întâlnirii cu el şi, fără să 
realizezi, îți răspundea la gânduri. Poate vă spun lucruri banale ori 
relatate şi de alții, însă pentru mine au mare însemnătate. 

(Ioana P. din Neamţ) 


+ + + 


Când am participat la priveghiul Părintelui, mâna lui cea 
sfântă am simţit-o mirosind a mir şi am avut impresia că am 
sărutat mâna unui om viu. Asta am simţit eu personal. 

(I. Coteanu) 


+ x + 


Eu am fost la Părintele Justin în vara anului 2012 cu un prieten, 
cu gândul de a intra în mănăstire, pentru că nu îmi găseam liniştea 
sufletească. Prima întâlnire cu dânsul a fost după ce am aşteptat opt 
ore la uşa sa, fiind multă lume, şi nu o pot uita niciodată. O mi- 
reasmă dumnezeiască m-a cuprins în camera Părintelui şi am 
izbucnit în plâns la vederea lui. Părintele m-a primit în mănăstire 
cu bucurie, eu neştiind planul ce îl avea cu mine, pentru că din prima 
clipă de când m-a văzut a ştiut de ce avea nevoie sufletul meu. 

Pentru că Părintele vorbea cu mine cu o precizie chirurgicală 
incredibilă, a operat pe sufletul meu în aşa fel încât îmi vine să 

plâng acum, când mă gândesc. Mi-a schimbat viaţa acest sfânt al 
lui Dumnezeu. Şi aşa am descoperit că locul meu nu este în 
mănăstire, însă am descoperit că locul Părintelui Justin se afla pe 
vecie în inima mea. Am păstrat legătura cu dânsul şi la un interval 
de jumătate de an am cunoscut-o pe actuala mea soţie, cu care am 
acum o fetiţă minunată. Îi mulțumesc din suflet Părintelui Justin 
că a găsit pentru mine un rost pe pământ şi nu este puţin lucru să 
îţi fie salvat sufletul! 

(Floris Cucu) 


+ +» + 


Dumnezeu l-a auzit pe Părintele Justin că are nevoie să urce 
turla pe biserică, dar că nimeni nu putuse să o ridice, fiind foarte 
înaltă. Soţul meu, inginer constructor, avea lucrări în zonă şi a 
mers cu macaragiul său şi cu macaraua, bineînţeles, şi au făcut 
ceva exhibiţii acolo, că se ridicase macaraua ţinându-se numai pe 
două picioare, ca să aşeze turla, dar Dumnezeu i-a ajutat şi au 
aşezat-o, ca să bucure sufletul sfânt al Părintelui. În februarie 
2013, am fost la Părintele împreună cu soțul meu şi cu fiul nostru, 
iar în iunie, Părintele a plecat la Domnul. De atunci, soțul meu îl 
cheamă în ajutor pe Părintele Justin şi îndată îl şi primeşte şi mult 
se bucură că Părintele mijloceşte pentru sufletul lui. Slavă lui 
Dumnezeu întru sfinții Săi! 

(Manuela Alexandrescu) 


+ + + 


Pentru mine, întâlnirea cu Părintele Justin a fost cel mai 
important moment din viața mea. Am avut impresia că am stat de 
vorbă cu Hristos. Părintele Justin îl trăia pe Mântuitorul în mod 
absolut, nu mai trăia Părintele, ci Mântuitorul trăia în Părintele, 
aşa cum spune şi Sfântul Apostol Pavel. 

Am vrut să mă spovedesc la Părintele Justin, dar Părintele a 
spus că trebuie să mă spovedească un „doctor în teologie”, pentru 
că eram student la teologie şi m-a încredinţat Părintelui Spiridon, 
ucenicul său, care vieţuieşte tot la Petru-Vodă. 

Părintele Justin este un mare sfânt al neamului românesc, 
dacă nu chiar cel mai mare sfânt al neamului românesc. Simpla 

existenţă a Părintelui Justin este o minune colosală pentru neamul 
românesc. 

Am ajuns la Petru-Vodă în ziua înmormântării Părintelui, la 
4.30 dimineaţa şi am mers să cinstesc trupul adormit al Părintelui. 
Avea mâinile calde şi moi la patru zile de la moarte, exact aşa cum 
le are un om viu. Nu am nicio îndoială că peste ani, când vor face 
deshumarea, îi vor găsi trupul nestricat. Părintele Justin este un 
munte de trăire şi demnitate ortodoxă. La Judecata de Apoi, Părin- 
tele Justin va fi cel mai mare mijlocitor pentru neamul românesc 
înaintea Mântuitorului Hristos. 

(George Busuioc) 


+ ” * 


În 17 martie 2013 am fost cu o fată la Părintele Justin, i-am 
lăsat un bilet cu numele noastre şi bani pentru rugăciune. În bilet 
scria că dorim să ne căsătorim, dar fata nu a ştiut. Acum suntem 
căsătoriţi. 

Cineva a venit la Părintele şi i-a spus că banii pe care îi mai 
avea nu erau suficienți pentru tren, fără să spună până unde 
mergea. Părintele i-a pus în mână exact suma de care avea nevoie 
pentru biletul de tren. Oricum, era în jur de 100 de lei. 

(Laur Creţu) 


n + + 


Cu ajutorul Bunului Dumnezeu, în anul 2008 am ajuns şi eu 
la Părintele Justin Pârvu. Bineînţeles că era rânduială acolo, deci 
am scris într-un caiet numele, urmând să aşteptăm. Eram 
numărul 37, destul de mult, în sensul că aveam fetiţă mică de şase 
luni. Am decis să rămân să aştept cât doarme fetiţa, în jur de două 
ore a durat totul. Am stat acolo pe băncuţă, la uşa Părintelui, iar în 
acest timp nu a intrat şi nu a ieşit nimeni. Deodată se deschide uşa 
şi-l văd pe Părintele care iese spunând: „Am aici afară un îngeraş 
care mă aşteaptă.” Atunci s-a trezit şi fetiţa, care a început să 
zâmbească la Părintele. Bineînţeles că ne-a binecuvântat şi nu pot 
descrie în cuvinte ce a însemnat pentru mine. Fetiţa mea şi astăzi 
simte ceva deosebit pentru Părintele, urmăreşte cu sufletul la pură 
filmuleţele şi articolele cu Părintele. 

(Elena Maria, 

+ + + 


În iarna anului 2007 am fost cu soţia în pelerinaj şi am trecut 
şi pe la Mănăstirea Petru-Vodă. Părintele Justin ne-a binecu- 
vântat, am şi cântat în doi cu soţia, afară înaintea chiliei (pe 
neaşteptate). I-a spus cineva Părintelui Justin că suntem din 
Basarabia şi aşa am ajuns să cântăm... Noi nu am avut ocazia să-i 
spunem direct Părintelui Justin că nu reuşim să avem copii. Am 
scris asta pe o hârtie şi am pus-o în racla cu moaştele sfinţilor de 
la Aiud. După patruzeci de zile am aflat că vom avea un copil! Slavă 
Domnului! 

(Dumitru Burlacu) 


+ # +» 


L-am cunoscut pe Părintele Justin în 2003, când am fost 
împreună cu soţul meu la Petru-Vodă, încă dinaintea căsătoriei. A 
fost un sfânt încă din timpul vieţii. 

Eram în pelerinaj în cea de-a doua zi de când ne părăsise. Mă 
aşezasem pe banca din faţa chiliei şi aş fi avut atâta nevoie de sfatul 
lui, fiindcă duceam cu mine un necaz. Lângă mine s-a aşezat o 
mămică cu o fetiță mică, Elena, şi, fără să o întreb nimic, a început 
să vorbească. Am început să înțeleg cum Părintele îmi vorbea prin 
glasul acelei femei. Am găsit puterea să iert, să cer iertare şi să trec 
peste acel necaz, care părea fără rezolvare. 

O altă întâmplare a fost acum câţiva ani, când rămăsesem fără 
muncă atât eu, cât şi soțul meu. Era în preajma sărbătorilor şi nu 
aveam nici ce pune pe masă. Am trimis prin mama un pomelnic, 
fiindcă mergea la Părintele Justin, aveam toată nădejdea că voi 
reuşi să trec cumva peste iarna grea. Părintele i-a spus mamei că 
va fi totul bine. La câteva zile am câştigat un concurs şi am 
cunoscut câteva prietene minunate, care m-au ajutat enorm. Am 
trecut peste acea iarnă şi alte câteva tot fără muncă, dar ascultând 
vorbele Părintelui totul îmi părea mai uşor, dispărând acel stres 
din viaţa mea. 

(Nadia Mihaela Rusu) 

Vlad Herman: 


Un mare regret 


Pe un blog, cineva scria: „În 2011, am avut şansa să înge- 
nunchez în faţa Părintelui pentru o scurtă binecuvântare şi am 
îndrăznit să-i pun o singură întrebare, ştiind că nu aveam la 
dispoziţie decât două-trei minute. I-am privit ochii albaştri, care 
văzuseră atâtea grozăvii şi parcurseseră iadul pământesc, şi l-am 
întrebat: «Ce este iubirea, Părinte?» El mi-a răspuns simplu, 
atât: «Iubirea înseamnă să-ţi dai viaţa pentru aproapele...»”27 

Eu nu am avut şansa de a asculta astfel de răspunsuri de 
Pateric. Unul dintre cele mai mari regrete pe care le am este acela 
că nu am reuşit să ajung niciodată la Părintele Justin Pârvu, deşi 
mi-am dorit de multe ori. Îmi simt inima îndurerată ori de câte ori 
mă gândesc la asta şi la faptul că nu am putut să primesc binecu- 
vântarea Părintelui. Probabil că distanţa a fost cel mai important 
factor, cât şi lipsa pelerinajelor organizate în grup spre Petru-Vodă 
dinspre Baia Mare. Din acest motiv, nu pot să spun multe despre 
Părintele Justin, decât cele pe care le-am simţit odată cu 
descoperirea acestui gigant al Ortodoxiei româneşti. Iar de această 
descoperire am avut parte extrem de târziu, pe la 20 de ani, un alt 
lucru pe care îl regret. 

Desigur, există multe persoane care au cunoscut acest tip de 
mari duhovnici mult mai târziu în viaţă, dar într-o societate 
normală, majoritatea ar trebui să audă de astfel de oameni încă de 
când sunt mici. Din păcate, oamenii de astăzi, în special tinerii, 
sunt bombardaţi voit cu informaţii care au ca scop transformarea 
lor în nişte morţi vii. Iar acest lucru este elocvent când ne uităm la 


27 Fragment dintr-un articol de pe blogul http://anomismi.wordpress.com/ 
2013/01/03/credinciosi-la-usa-parintelui-justin-parvu/ (n.ed.). 

ituaţia în care a ajuns omul „modern”, tot mai depresiv, bolnav 
rupeşte şi sufleteşte, dar mai ales nesimțţit, în sensul că nu mai 
imte natural faţă de toată creaţia lui Dumnezeu. 

Aşadar, la acea vârstă ştiam de toți marii fotbalişti ai lumii, 
ictori sau alte „vedete”, care până la urmă nu mi-au adus nimic 
sun în viaţă, ci doar înclinări anormale. Trist este că părinţii de 
zi nu ezită să-şi obişnuiască pruncii cu diverse personaje pe care 
e prezintă televiziunile sau presa, că doar ce se spune la televizor 
: „sfânt”, iar când vine vorba despre sfinţii şi eroii neamului, 
ratează subiectul ca şi cum nu ar fi nici măcar opțional. 

Am auzit prima oară de Părintele Justin Pârvu cam la înce- 
»utul anului 2011, însă nu am aprofundat mai multe despre 
xersonalitatea sa decât prin luna august a aceluiaşi an, când am 
nceput să postez pe blogul personal articole cu sfaturile Părintelui. 
Su timpul am ajuns să-l iubesc pe acest mare om şi să citesc tot 
nai mult despre viaţa şi sfaturile sale, care mi-au intrat la inimă şi 
ni-au marcat parcursul ulterior. 

I-am simțit însă prezenţa în duh pe data de 14 septembrie 
'013, zi pe care n-am s-o uit niciodată. Atunci, Părintele a primit 
itlul de Cetăţean de Onoare al oraşului Baia Sprie, evenimentul 
lesfăşurându-se la Casa de Cultură din localitatea maramu- 
eşeană, în prezenţa autorităţilor locale şi a inimoasei obşti de la 
Aănăstirea Petru-Vodă, în frunte cu stareţul Hariton. Discursul 
cestuia, cât şi cele ale celor care au mai vorbit — teologul Danion 
Tasile, maicile Fotini şi Justina, precum şi monahul Teodor 
'tănescu — m-au impresionat aproape până la lacrimi. Ca să nu 
nai vorbesc că am avut ocazia să mă închin craniului unui 
nucenic necunoscut de la Aiud şi să fiu miruit cu uleiul din 
andela Părintelui Justin care s-a transformat în mir, la Turda. 

Mai apoi, la troiţa de la intrarea în mina Baia Sprie — acolo 
mde Părintele Justin a suferit timp de patru ani — prezenţa sa a 
ost şi mai proeminentă şi mi-a produs o stare de „euforie 
luhovnicească”, euforie care n-aş fi vrut să se mai încheie. După 
cea zi, timp de o săptămână am simţit efectele prezenţei 
'ărintelui Justin Pârvu, aşa cum n-aş fi crezut vreodată că voi avea 
'arte. Tot în toamna lui 2013, Părintele Justin mi-a apărut în vis 

de trei ori, dar nu voi detalia deoarece nu mi-a spus nimic, din ce 
îmi amintesc. 

Cu siguranţă că Părintele Justin veghează asupra noastră, aşa 
cum el însuși ne-a anunţat încă de când se afla în viaţa pămân- 
tească, iar minunile pe care le-a făcut înainte şi după trecerea sa la 
Domnul confirmă pe deplin toate acestea. Depinde de fiecare dacă 
pe cealaltă lume îl vom întâlni pe Părintele şi pe ceilalţi sfinţi ai 
neamului, iar pentru asta nu trebuie decât să le urmăm exemplul 
şi sfaturile ce ni le-au oferit, fie prin cuvânt, fie prin trăirea 
autentică. Pentru că, aşa cum a spus Părintele Justin înainte de 
plecare, avem şi noi câteva datorii: să fim uniţi, să ne pocăim cu 
adevărat, să ascultăm de Biserică şi să ne rugăm. 

Danion Vasile: 


„Părintele Justin a fost omul care ne-a învăţat să 
avem curajul unei atitudini”26 


Cea mai dură prigoană din istoria Bisericii a fost prigoana 
comunistă. Diavolul a înţeles, încă din primii ani de existenţă ai 
Bisericii că, pe măsură ce îi omoară pe creştini, sângele lor rodeşte, 
sporind numărul credincioşilor. În secolul 20, diavolul a ajuns în 
România la cel mai teribil experiment de spălare a creierului — ştiţi 
experimentul de la Piteşti. În această perioadă de mare apostazie, 
în această perioadă în care unii dintre bunicii noştri, unele dintre 
rudele noastre pactizau cu puterea comunistă pentru avantaje ma- 
teriale, au existat eroi, au existat haiduci ai secolului 20, care L-au 
iubit cu adevărat pe Hristos, care au iubit Biserica, au iubit neamul 
şi au fost gata de jertfă. Părintele Justin Pârvu şi cei care au pătimit 
împreună cu el au ales să fie gunoiul, pleava societăţii, călcați în 
picioare, batjocoriţi, L-au avut în inimile lor pe Hristos. Ei bine, 
aceşti paraziți au învins prin credinţa lor, pentru că au ajuns în 
cetele sfinţilor. 

Spunea un părinte că dacă Părintele Justin Pârvu ar fi murit 
în închisoare am fi avut încă un mucenic alături de alte sute şi mii, 
dar am fi ştiut mult mai puţin despre jertfa lor. Astfel, Dumnezeu 
a făcut o minune că l-a lăsat pe Părintele să trăiască până anul 
acesta, ca să ne înveţe şi pe noi istoria adevărată, istoria care ne 
este refuzată. În ziua de astăzi este un păcat să-ţi iubeşti neamul, 
în ziua de azi este păcat să-ţi iubeşti ţara, trebuie să iubeşti orice 


28 Cuvânt ţinut pe data de 14 septembrie 2013 la Casa de Cultură din Baia 
Sprie, cu ocazia decernării titlului de Cetăţean de Onoare Părintelui 
Justin Pârvu, apărut parţial în revista Atitudini, nr. 30/2013, pp. 3-5 
(n.ed.). 

— Uniunea Europeană, America, orice — dar n-ai voie să fii român. 
Or, trăind lângă Părintele Justin, atâţia sute şi mii de studenţi au 
învăţat şi iubirea de Dumnezeu, dar şi iubirea de neam. Părintele 
Justin a fost omul care ne-a învăţat să nu fim cârpe, să avem 
curajul unei atitudini. Într-o societate care ne învaţă să ne ţinem 
gura închisă după principiul „capul plecat sabia nu-l taie”, 
Părintele Justin a învăţat că aceia care şi-au plecat capul au murit 
deja, sufleteşte. Părintele ne-a învăţat să fim dârji şi să credem că 
orice suferinţă, orice jertfă va fi răsplătită de Dumnezeu. 

Părintele Justin Pârvu a avut curajul să stea împotriva 
curentului, a crezut că poate un om să răstoarne un sistem. Şi ne-a 
vorbit despre sfinţii închisorilor — şi tot ce ne-a spus el despre 
sfinţii închisorilor este valabil şi despre Părintele Justin. Cu ani în 
urmă am fost primul care a ajuns la Părintele Justin ca să-i spun 
despre aflarea moaştelor Părintelui Ilie Lăcătuşu şi a zis să i se facă 
acatist, icoane, să fie cinstit în toată ţara. Ei bine, tot ce a spus el 
despre Părintele Ilie Lăcătuşu este valabil astăzi şi pentru propria 
sa persoană. Există deja trei acatiste ale Părintelui, unul alcătuit de 
o fetiță de 12 ani. E adevărat, ea a folosit un acatist mai vechi al 
unui alt sfânt, totuşi, la 12 ani inima i-a spus că trebuie să-l 
cinstească într-un fel pe Sfântul Justin Pârvu. 

Poporul încă de la înmormântare şi-a manifestat evlavia. Am 
stat acolo lângă raclă, că nu era un sicriu obişnuit, şi cei mai mulţi 
oameni cereau ajutorul Sfântului Justin. Foarte puţini plângeau, 
foarte puţini erau indiferenți, cei mai mulţi au venit la sfinte 
moaşte. Poate că unii s-au îndoit că Părintele a izvorât mir încă 
dinainte de moarte, de pe patul de spital, unii s-au îndoit când au 
apărut primele mărturii că a izvorât mir după moarte, din trupul 
său, alții s-au îndoit şi când a izvorât mir din fotografia sa, la 40 de 
zile de la adormire, dar minunile pe care le face Părintele sunt din 
ce în ce mai multe. La slujba de azi-noapte de la Aiud, părintele a 
uns credincioşii cu ulei din candela Părintelui Justin, care s-a 
transformat în mir binemirositor. Părintele Proclu a spus aşa: 
„Sfântul Justin Pârvu va face minuni mari spre întărirea credinţei 
creştine” — şi lucrul acesta se întâmplă. Una din minunile pe care 
le-a făcut Părintele în timpul vieţii este aceea că în anul 2000 a 


X 181 W 


>nit la el o femeie cu o problemă foarte, foarte mare. Fiica ei 
ăscuse prin cezariană şi, după cezariană, din cauza unor 
robleme de sănătate, nu s-a mai trezit. Mămica a intrat în comă 
din comă în moarte clinică. Lucrul acesta se întâmpla într-o zi de 
ineri, în luna noiembrie a anului 2000. Medicii nu-i mai dădeau 
meii nicio şansă şi voiau să o deconecteze de la aparate. Şi atunci, 
ama femeii care era în spital s-a dus împreună cu soţul ei la 
ărintele Justin şi la mai multe mănăstiri, iar duminică seara au 
juns la Mănăstirea Petru-Vodă. Când au ajuns la Părintele, după 
atru ore de aşteptare, Părintele i-a privit îndelung şi le-a zis cu 
urere în ochi: „Aţi ajuns foarte târziu. Mergeţi acasă, fiica voastră 
ii va reveni încet, încet.” A doua zi, seara, fiica lor a ieşit din comă, 
pre uimirea medicilor care recunoșteau că s-a întâmplat o 
inune. Sunt multe mărturii de genul acesta, una dintre cele mai 
lare fiind modul cum busuiocul a înflorit, ca să arate Dumnezeu 
4, după trecerea sa la Domnul, darurile, harismele Părintelui 
ustin Pârvu vor fi şi mai mari şi mai multe. Dacă în timpul vieţii 
oate a avut unele greşeli, neputinţe, după moarte, ca sfânt, ştie să 
ea leacul potrivit la momentul potrivit. O maică a spus că a avut 
n moment de îndoială, de şovăială în credință, gândindu-se: oare 
upă moartea Părintelui Justin o să poată merge înainte şi spitalul, 
i şcoala, şi câte a mai făcut Părintele? Puțin s-a îndoit de sfinţenia 
ărintelui şi noaptea l-a visat pe Părintele, care a întrebat-o: „De 
e te îndoieşti de darurile Duhului Sfânt?” Cei care s-au îndoit de 
acrarea duhovnicească a Părintelui când era în viaţă vor avea din 
e în ce mai multe dovezi, în vremurile care vor veni, că Părintele 
fost cu adevărat un mare sfânt. 

Cuvântul Părintelui Gheorghe Calciu: „Se vor lupta cu noi şi 
1orţi, dar noi vom fi alături de voi, ca să ne apăraţi, şi morți vom 
bândi.” Astăzi asistăm la o izbândă a Părintelui Justin Pârvu. 
rimăria din Baia Sprie nu ştie dacă Părintele este sfânt sau nu, 
u intră în atribuţiile primăriei să cerceteze criteriile de cano- 
izare, dar primăria ştie că Justin Pârvu a fost un erou al neamului 
-a pătimit la mina Baia Sprie, unde a şi salvat viaţa unui gardian 
atr-un moment de cumpănă —, ştie că pentru pătimirea sa, 
'ărintele Justin a pus umărul pentru izbăvirea de jugul comunist. 

Iată că se întâmplă un lucru ieşit din comun, am putea spune, cum 
autorităţile statului o iau înaintea Bisericii în recunoașterea valorii 
unei personalități. Au fost eroi ai neamului care nu au fost sfinţi, 
aveau anumite păcate, căderi şi nu au ajuns la sfințenie. Au fost 
sfinţi care, trăind în pustie, nu au avut un impact deosebit în 
vremea lor, în mediul în care trăiau şi nici după moarte nu i-a 
învrednicit Dumnezeu de darul facerii de minuni. Dar e mare lucru 
când cineva e şi erou al neamului, şi sfânt al Bisericii. Este extra- 
ordinar că primăria din Baia Sprie a avut deschiderea de a 
recunoaşte meritul luptei duse de Părintele Justin Pârvu pentru 
neamul românesc. 

Înalt Preasfinţitul Justinian Chira, ierarhul care a sprijinit cel 
mai mult canonizarea sfinţilor închisorilor — nu există în România 
niciun ierarh care să fi manifestat expres cinstirea noilor mucenici 
— spune aşa: „Toţi care au murit în închisoare şi nu numai în 
închisoare, toţi au dreptul să treacă, prin suferinţa de aici, în 
rândul drepţilor din Sinaxar. Sfinţii nu se fac printr-o declaraţie 
oficială, în biserica apuseană aşa se fac sfinţi, să mă ierte Domnul, 
acolo se formează un tribunal unde există avocatul diavolului, 
avocatul lui Dumnezeu şi apoi se discută despre persoana respec- 
tivă şi se decide dacă este sau nu este sfântă. Aceasta este metoda 
bisericii apusene. Biserica Ortodoxă are altă metodă, nu declară 
că cineva e sfânt până nu-l declară poporul, abia după ce poporul 
te consideră că tu eşti un om care ai calităţi, că ai viaţă sfântă, abia 
apoi Biserica te recunoaşte. Sfinţii sunt nenumărați, că vor fi 
trecuţi în Sinaxare peste un an, peste doi, peste zece — acesta va fi 
triumful lui Hristos, dar pentru aceasta, noi trebuie să ne trudim 
toţi ca să creăm o atmosferă în care cel ce se naşte, cel ce pătimeşte 
pentru Hristos, poate fi trecut automat din rândul oamenilor 
păcătoşi în rândul sfinţilor, asta fiecare poate şi trebuie să o facă.” 
Adică, spunea Înaltpreasfinţitul Justinian, e nevoie ca noi să ne 
schimbăm viaţa şi, schimbându-ne noi viaţa, vom uşura procesul 
de canonizare. 

Este mâna lui Dumnezeu că un astfel de mărturisitor este 
cinstit atât de repede şi că i se oferă recunoaştere din partea acestei 
primării. Eu cred că Dumnezeu, pe toți cei care vor să pună umărul 

pentru cinstirea sfinţilor închisorilor, îi va ajuta să o facă. 
Să învăţăm de la Părintele Justin, nu ştiu câţi din cei care au venit 
aici au venit degeaba, cred că cei mai mulţi aţi venit şi am venit 
pentru că îl iubim pe Părintele Justin şi dacă la moartea lui am 
rămas puţin trist, pentru că am simţit că moare un general, cine 
mai conduce armata noastră? Cine în România, la ora actuală, mai 
are impactul pe care îl avea Părintele Justin, prin cuvintele sale? 
În realitate, noi nu am rămas singuri. Zicea un mare părinte de la 
Mănăstirea Marea Lavră din Sfântul Munte Athos că „nu-i nimic 
că rămâneţi singuri, pregătiţi-vă să mergeţi pe urmele lor, să nu 
rămână locurile goale”. Fiecare avem o mare responsabilitate, 
pentru că dacă îl iubim pe Părintele Justin, ceva trebuie să rămână 
din el în inimile noastre. Prin rugăciunile sale, prin harul său, el 
vrea să ne schimbe viața. 

NOI MĂRTURII 


Preot Costel Florin Vascu: 


„Asta-i calea ta... 
Fără preoţie nu se poate”%* 


Pentru mine şi familia mea, Părintele Justin Pârvu rămâne 
modelul suprem de jertfire, dăruire şi sfinţenie. 

Am avut prilejul binecuvântat de a merge la Părintele Justin 
de mai multe ori, înainte de a fi căsătorit şi după, împreună cu 
soţia, Prezbitera Nicoleta. Am să descriu unele din momentele 
pline de taină pe care le-am petrecut în preajma părintelui. În 
primăvara anului 2007, înainte de a termina Seminarul Teologic 
din Botoşani, am mers la sfinţia sa în legătură cu mai multe 
nedumeriri din viaţa mea. 

Terminându-se şirul de oameni care aşteptau o alinare, o 
binecuvântare, un ajutor din partea sfinţiei sale, am intrat şi eu, 
îngenunchind şi punându-i câteva întrebări ce mă frământau. 
Stând sfios ca în fața unui sfânt plin de înţelepciune, prima 
întrebare a fost în felul următor: „Părinte, oare o să-mi mai găsesc 
vreodată partea mea în viaţă?” — la care Părintele duios răspunde: 
„Da, dar această parte trebuie căutată şi ţine minte că trebuie 
găsită în Biserică”, ceea ce s-a şi întâmplat ulterior, găsind-o pe 
soţie în slujba Bisericii. A doua întrebare a fost aşa: „Părinte, oare 
o să mai ajung preot?”(aici eram nedumerit, deoarece eram un 
simplu teolog, neavând pe nimeni care să mă sprijine pentru 


29 Aceste mărturii au fost adăugate la ediţia a doua a cărții, ediţie care a 
fost tipărită cu prilejul parastasului de un an de la trecerea Părintelui 
Justin Pârvu la Domnul. 

3 Părintele este slujitor la parohia Sfântul Ilie - Dealul Crucii, judeţul 
Botoşani (n.ed.). 

preoţie), la care el, răspunzând blajin, a zis: „De ce te îndoieşti? 
Fără discuţie, măi... asta e calea ta, fără preoţie nu se poate.” Am 
ăsat părintelui un acatist, am luat binecuvântare şi m-am întors 
casă bucuros şi crezând că răspunsurile sale se vor adeveri. Şi 
1devărat vă spun că s-au adeverit. 

Un alt moment a fost acela din anul 2009, în care am venit la 
`] cu viitoarea soție, să-l întrebăm dacă să mergem mai departe cu 
'sătoria, la care el ne-a dat binecuvântare pentru căsătorie şi 
runci buni. În iunie 2010, după ce am fost diaconit, fiind numit 
a o parohie mică, iar în curând soția trebuia să nască, am mers 
lin nou la Părintele Justin pentru un sfat, un ajutor. Când am 
ntrat la sfinţia sa, i-am cerut nişte sfaturi, după care părintele mă 
ntreabă: „Ai nevoie de nişte bani, nu?” Eu am rămas înmărmurit 
ă îmi cunoştea gândul şi i-am zis: „Părinte, am nevoie, dar îmi 
ste ruşine să vă cer”, la care el răspunde: „Păi spune, măi, că ai 
.evoi, ca să te pot ajuta!” După care părintele scoate o valiză din 
are ia un teanc consistent de bani, mi-l înmânează şi zice: „Ia, 
năi, că-ţi trebuie!” I-am mulțumit pentru milostenie, am ieşit 
fară şi am început să plâng de bucurie şi să-L slăvesc pe 
Yumnezeu pentru aceasta. 

Au fost şi alte întâlniri binecuvântate, una petrecându-se în 
ugust 2011, când, împreună cu doamna preoteasă, am stat două 
ile, iar în seara primei zile, în jurul orelor 22:00, soţiei i s-a arătat 
fântul Mare Mucenic Gheorghe pe o piatră din curtea mănăstirii, 
upă care am mers la Părintele şi ea l-a întrebat despre vedenie, 
ır părintele a spus că Sfântul Mare Mucenic Gheorghe doreşte să 
se citească acatistul şi să fie pomenit în rugăciuni. Am trăit clipe 
line de har şi încărcătură duhovnicească în preajma Părintelui 
ustin. Cu ajutorul lui Dumnezeu, am ajuns şi în ziua de 22 mai 
013, la Mănăstirea de maici Paltin, de data aceasta, fiind prezent 
ı slujba Sfântului Maslu ce se făcea pentru însănătoşirea 
irintelui. Prezenţa mea acolo a fost mai mult ca o recunoştinţă 
antru binefăcătorul meu. 

Cu multă tristeţe şi durere am aflat că în ziua de 16 iunie 2013 
irintele nostru drag a trecut pragul veşniciei după o luptă de 
rtfă şi sfinţenie dusă timp de 94 de ani în slujba lui Dumnezeu şi 
oamenilor. Prin mila lui Dumnezeu am luat parte şi eu alături 

de zecile de mii de oameni care au venit cu jale, cu dor, dar şi cu 
bucurie să-şi ia rămas-bun de la duhovnicul neamului românesc. 

La înmormântarea lui au avut loc multe semne minunate, din 
care enumăr doar câteva, cum ar fi: înmugurirea busuiocului în 
data de 17 iunie, la o zi după moartea sa; mâinile sale blânde au 
început să izvorască mir; diavolul din femeia demonizată striga: 
„Este sfânt! Este sfânt!” Acest lucru ne aduce aminte cum şi în 
timpul Mântuitorului, diavolii Îl recunoşteau şi Îi ziceau: „Tu eşti 
Hristos, Fiul lui Dumnezeu.” Martor ocular fiind la minunea 
inverzirii busuiocului, vă mărturisesc că am avut binecuvântarea 
de a lua primul din acest busuioc, ceea ce pentru mine e un semn 
c-am aflat îndurare înaintea Părintelui Justin, că el mă iubeşte şi 
va avea mereu grijă de familia mea. 

Zic şi eu împreună cu cei dinaintea mea: „Că cerul s-a umplut 
cu încă un mare Sfânt mărturisitor român, alături de Preotul Ilie 
Lăcătuşu, Valeriu Gafencu, Mircea Vulcănescu, Preotul Ilarion 
Felea” sau „Am pierdut un duhovnic şi s-a născut un sfânt”. 

Dacă ar fi după putinţă să fiu prezent la canonizarea 
Cuviosului Justin Pârvu Mărturisitorul şi dacă aş avea un cuvânt 
de spus în comisia de canonizare, l-aş proclama ca fiind trecut în 
calendar astfel: Sfântul Cuvios Justin cel Milostiv de la Petru- 
Vodă. De ce zic aceasta? Deoarece Părintele Justin a fost întru 
toate şi tuturor milostiv. Părintele Justin a excelat în toate virtuțile 
creştine: în post, rugăciune, iubire necondiționată, jertfă, mărtu- 
risirea adevărului, dar în special milostenia i-a fost caracteristică. 

Aşadar rugăm pe Bunul Dumnezeu ca, prin rugăciunile 
plăcutului Său Justin Pârvu, să ne dăruiască toată darea cea bună 
şi tot darul cel desăvârşit. Amin! 

Dr. Dan Tudor Eniu: 


Binecuvântarea de a trata 


şi îngriji un sfânt... 


În general, credincioşii caută, cu eforturi mari şi cu orice 
sacrificii, să ajungă la duhovnici buni, părinţi duhovniceşti cu har, 
călugări vestiți, mai ales atunci când au probleme. La marii părinți 
este coadă permanent, lumea se înghesuie. Sau eu nu am avut 
probleme atât de mari, sau nu am ştiut unde să caut, dar, deşi 
aveam credință în Dumnezeu de mic, înrădăcinată de bunicii mei 
— oameni buni şi credincioşi —, nu am umblat după mari duhov- 
nici. În schimb, pot spune că Părintele Justin m-a căutat pe mine, 
ca să mă ajute, m-a chemat, spre binele meu. Dar de atunci mi-a 
marcat şi schimbat viaţa. Cred că asta a fost voia lui Dumnezeu, ca 
eu să-L descopăr, să mă apropii mai mult de credinţa adevărată, să 
găsesc Calea şi Adevărul, prin mijlocirea Părintelui Justin Pârvu. 

Sunt medic, chirurg oncolog. Acum 6-7 ani am tratat în mai 
multe rânduri măicuţe de la Petru-Vodă, care mi-au spus că au 
primit binecuvântarea Părintelui Justin să vină la mine. M-am 
bucurat, deşi, plin de ruşine, dar cu sinceritate, recunosc că nu 
ştiam cine este Părintele Justin. Fusesem de mai multe ori pe la 
mănăstirile din Bucovina, am cunoscut mai mulți părinţi, dar la 
Petru-Vodă încă nu ajunsesem. Am făcut tot ce trebuia, mi-am 
făcut datoria şi meseria, a ieşit bine. Una dintre maici m-a invitat 
la Petru-Vodă, să mă ducă la Părintele Justin. După câteva luni, 
fiind în excursie prin Bucovina cu familia, am dat curs invitaţiei şi 
am trecut pe la Petru-Vodă. Maica ne-a introdus la Părinte. 

Am intrat în chilia mică, cu soţia mea şi cu copiii, şi atunci 
l-am cunoscut. Din prima clipă m-au impresionat liniştea, sigu- 
ranţa, energia şi căldura pe care o răspândea, în ciuda vârstei, în 
ciuda orei târzii, oboselii, presiunii oamenilor de afară. Ni s-a 
adresat ca unor vechi şi dragi cunoştinţe, ne-a copleşit cu iubire, 
ne-a făcut câteva recomandări scurte, ne-a dat câte un cadou şi am 
ieşit mult mai uşori, mai liniştiţi, mai relaxaţi, parcă eliberaţi de o 

povară de care nu ştiusem. Nu a trebuit să-i spunem sau să îi 
cerem nimic, ştia totul. Ne-a răspuns la întrebări fără să i le 
punem. Atunci am înţeles ce har are Părintele, am înţeles de ce 
veşnic sunt sute de oameni care aşteaptă să fie primiţi la sfinţia sa 
şi am început să descopăr puterea lui Dumnezeu. 

Din acel moment nu am mai putut să fac rău. Am acceptat tot 
ce a venit aşa cum a venit, pentru că am înţeles că asta mi se cere. 
Mi-am descoperit, cred, menirea, am înţeles rolul meu. Şi nu 
prididesc să-I mulţumesc lui Dumnezeu, pentru tot ce mi-a dat, şi 
Părintelui Justin pentru felul în care a schimbat viaţa mea. 

De atunci am mers periodic la Petru-Vodă pentru binecu- 
vântarea Părintelui Justin. S-a creat o legătură foarte puternică, 
pe care nu o pot explica, dar care îmi dădea permanent putere. De 
câte ori mi-a fost greu sau am avut necazuri, am apelat la Părinte 
şi m-a liniştit. Am tratat cu succes mai mulți vieţuitori ai mă- 
năstirii, cu binecuvântarea părintelui. Am simţit în permanenţă 
descărcarea harului părintelui asupra mea şi a familiei mele. 

În urmă cu trei ani, Părintele Justin s-a îmbolnăvit grav la plă- 
mâni şi a fost adus la Cluj. Am fost solicitat şi eu de către apropiații 
părintelui, la cererea sfinţiei sale, să-mi aduc aportul la diagnostic 
şi tratament, alături de echipa de la Spitalul Clujana. Simţeam şi 
atunci, cum am mai simţit de fiecare dată în prezenţa Părintelui, 
că sunt un fel de actor care face un rol după un scenariu scris 
dinainte, simţeam că părintele ştie ce va urma şi ce vom face 
fiecare, ce se va întâmpla, şi oarecum noi suntem la un examen, 
noi vom demonstra de câtă iubire şi dăruire suntem capabili. Noi 
încercam fiecare să facem cât mai mult şi mai bine medical, după 
cum ne dictau cunoştinţele noastre şi experienţa profesională, 
situaţia era foarte gravă, parcă fără speranţă, cu atâtea puncte 
slabe, încât nu vedeam un sfârşit bun. Părintele Justin ne asculta 
de fiecare dată cu interes, încuviinţa tot şi ne binecuvânta. A fost 
greu, a durat destul de mult, dar, în final, s-a făcut bine, a plecat 
acasă şi nu a mai avut probleme pulmonare. Ulterior a fost şi 
operat la Constanţa, pentru o fractură de col femural. 

L-am vizitat din nou la Petru-Vodă şi m-am bucurat că e bine. 
După o perioadă de refacere a prins progresiv putere, că primea 

din nou mulți credincioşi, la fel ca înainte. Iar noi simţeam un 
sprijin puternic în sfinția sa. 

Părintele însă era bolnav. Cu stomacul. Şi ştia asta, dar nu a 
vrut să spună, ca să nu-i necăjească pe cei din jur, pentru că ştia ce 
va urma. Şi a dorit să le lase cât mai multă speranţă şi să le producă 
cât mai puţină suferință. Mai bine a suferit El, până în ultima clipă. 
Timp de trei-patru ani şi-a purtat boala în linişte, suferea în tăcere, 
mânca foarte puţin, până în clipa când nu a mai putut mânca 
nimic, nici chiar apă, şi au apărut vărsăturile. Atunci a cerut să fie 
dus la Cluj. 

-Era în Postul Paştelui în aprilie 2013. Văzându-l atât de grav, 
cei din jur au vrut să-l ducă mai aproape, la Iaşi. O doamnă din 
Suceava, iubitoare a Părintelui, care are o situaţie financiară foarte 
bună, s-a oferit să-l transporte în cele mai bune şi rapide condiţii 
la Viena, unde să-i plătească cei mai buni medici pentru cel mai 
bun tratament. Părintele însă a zis: „Mă duc la Cluj, pentru că 
acolo este doctorul meu!” 

Au ajuns la Cluj duminică seara, 21 aprilie 2013, şi a fost 
preluat la Spitalul Clujana, în acelaşi salon unde fusese internat în 
urmă cu trei ani. Eu nu ştiam nimic de venirea lor la Cluj şi de 
problemele părintelui. Echipa de acolo a început investigaţiile luni 
dimineaţa. Se contura un diagnostic sever. În jur de prânz, Maica 
Justina m-a anunţat că Părintele Justin este la Clujana, în stare 
destul de gravă. Am mers imediat, am văzut investigaţiile, am 
discutat cu medicii de acolo. Era vorba de o tumoră avansată a sto- 
macului, care bloca evacuarea acestuia, fără metastaze. Părintele, 
care avea 94 de ani, era emaciat, denutrit, anemic, extrem de 
slăbit. Abia putea vorbi, nu mâncase de două-trei săptămâni, nu 
băuse lichide de câteva zile. Nu avea dureri, nu sângera. Medicii de 
la Clujana susțineau fervent operaţia: că nu este altă cale, că nu îl 
putem lăsa să sufere aşa, că nu are metastaze. De acord parţial, 
însă nu ar fi rezistat la operaţie şi mai probabil nu am fi rezolvat 
nimic intraoperator, poate nici măcar o derivație internă, cu un 
risc enorm de complicaţii majore intra- şi postoperator. Am luat 
legătura cu un bun gastroenterolog intervenţionist şi am organizat 
montarea endoscopică a unei endoproteze: antro-pilorice (la 
evacuarea stomacului) în anestezie generală uşoară, condusă de 

un anestezist cu multă experienţă, ales de mine. Această mică 
intervenţie endoscopică, cu riscuri incomparabil mai mici decât o 
operaţie deschisă, urma să-i asigure, pentru o perioadă, capa- 
citatea de a se alimenta normal, absenţa vărsăturilor, o revenire a 
stării generale. 

După ce toată echipa a căzut de acord cu diagnosticul, stadiali- 
zarea şi atitudinea de urmat, mi-a revenit mie sarcina de a-l informa 
pe părinte, eu fiind chirurg şi oncolog. M-am gândit mult cum să-i 
spun, ce şi cât, cum să formulez. Mi-am făcut mai multe scenarii, 
am căutat cuvinte alese. Cu toată experienţa mea de 22 de ani în 
domeniul chirurgiei cancerului, când am intrat la Părinte îmi 
frământam mâinile şi îmi frângeam degetele. M-a primit cu: 
„Doctore, bine ai venit! Fii binecuvântat!” Mi-a transmis din nou 
multă linişte. M-am relaxat, am uitat toate scenariile. Mă privea şi 
simţeam din nou că ştie tot, că citeşte în mine, că se desfăşoară 
ceva ce trebuia să se desfăşoare. Nu mi-a fost greu. I-am spus că 
am fost solicitat de Maica Justina, că mi-au spus simptomele şi 
istoricul, că am văzut analizele şi tomografia. A zis: „Aşa, până aici 
foarte bine!” I-am spus că la ieşirea din stomac este ceva, nu ştim 
încă exact ce, care blochează evacuarea şi de-asta varsă şi nu poate 
mânca. S-a uitat în ochii mei şi a zis: „O tumoare, nu?” am răspuns 
imediat „Da”. (Nu aş fi putut altfel. Noi aveam deja biopsia!) A zis: 
„Aşa, bineee!” Apoi, cu un uşor zâmbet, uitându-se fix în ochii mei, 
a zis: „Dacă Maica Domnului mi-a dat asta, o ducem aşa cum este! 
Mai departe. Ce facem cu tumoarea?” I-am spus (deja chiar 
relaxat) că starea actuală a sfinţiei sale nu permite o operaţie, că nu 
s-ar vindeca după, că e prea slăbit acum şi că noi ne-am gândit să-i 
montăm un tub în interior, să se poată alimenta, să lăsăm tumora 
pe loc o perioadă, să-i dăm perfuzii, apoi mai vedem. Mi-a cerut 
mai multe explicaţii, chiar să-i desenez cum e blocat stomacul şi 
cum e tubul respectiv, apoi a acceptat zicând: „Facem! Acum? 
Unde mergem?” I-am zis (eram deja atât de relaxaţi toţi, încât 
zâmbeam) că nu azi, vom organiza şi, în câteva zile, după o 
necesară pregătire, o vom realiza. Am vorbit şi despre anestezie, şi 
despre consecinţe. Ne-a dat binecuvântare. 

După două zile de alimentare intensivă parenterală (în 
perfuzii) şi reechilibrare metabolică şi hidroelectrolitică, miercuri 

dimineaţa, 24 aprilie 2013, a fost transferat într-o clinică privată 
unde, în cele mai bune condiţii şi în deplină siguranţă, s-a montat 
endoproteza. Anestezia a decurs chiar mai simplu decât ne 
aşteptam, intervenţia a decurs bine şi repede, aş putea spune, 
perfect. După-amiază, părintele era din nou în salonul său, cu stare 
bună, şi începea să se alimenteze. S-a şi împărtăşit. În zilele care 
au urmat, starea a fost tot mai bună, prindea puteri, putea mânca, 
continuam şi alimentarea intensivă parenterală. 

Desfăşurarea atât de simplă a intervenţiei endoscopice şi 
decurgerea atât de lină a anesteziei generale ne-au încurajat să ne 
gândim la mai mult. Tumora era pe loc, nu o rezolvasem nicicum. 
Starea părintelui se ameliora. Unii colegi din echipă tot insistau 
pentru intervenţie, că va rezista, se va vindeca foarte bine, nu are 
metastaze, de ce să nu scoatem o tumoare care va evolua rapid. 
Am deliberat mult, am discutat diferite variante, am solicitat pă- 
rerea mai multor chirurgi oncologi şi altor colegi oncologi (in- 
clusiv din SUA, unde am trimis copia analizelor şi imaginile), 
luând în considerare toate aspectele situaţiei. Nu era deloc simplu 
să imaginezi o gastrectomie totală (extirparea întregului stomac 
şi crearea altui stomac din intestine) la un pacient foarte im- 
portant, în vârstă de 94 ani, denutrit cronic, cu un singur plămân 
funcţional. 

Am considerat că normal este să-i cerem părerea Părintelui 
Justin asupra a ceea ce urmează să facem. Nu este sfinţia sa cel 
care a rezolvat atâtea zeci, sute şi mii de situaţii, poate unele mult 
mai grele? Nu este sfinţia sa îndrumat de Dumnezeu? Nu este 
sfinţia sa cel în cauză? Cine altul ne-ar putea scoate mai bine din 
această situaţie? 

Din nou mi-a revenit mie sarcina de a-l informa. M-am dus 
cu multă încredere, deja mă lămurisem că nu e deloc un pacient 
obişnuit — e altceva, e o situaţie aparte, poate chiar rolurile sunt 
schimbate. Pacientul ştie ce urmează, doctorul trebuie să-şi 
dovedească credinţa, omenia, puterea, demnitatea, iubirea. Mă 
aştepta. „Spune Doctore, ce urmează să facem?” I-am prezentat 
situaţia cum am ştiut mai bine şi mai corect: că am terminat 
analizele, am conturat diagnosticul şi ne gândim ce atitudine să 
adoptăm în continuare; este vorba de o tumoră gastrică avansată, 

care evoluează probabil de multă vreme, poate de mai mulţi ani 
(a dat afirmativ din cap şi a spus: „Cel puţin trei...!”); nu suni 
metastaze, tumora nu s-a extins la alte organe, sunt câţiva 
ganglioni perigastrici dar rezecabili, tumora este mare şi prinde 
aproape tot stomacul; pentru moment, evacuarea stomacului a 
fost rezolvată cu endoproteza, se poate alimenta, însă acest fapt 
nu poate dura decât câteva săptămâni; tumora va evolua, se poate 
extinde la ficat, pancreas, peritoneu, situaţii în care nu se va mai 
putea face nimic, dar, în prezent, nu este extinsă. A ascultat tot 
fără să pună întrebări. Aveam senzaţia că îi spun doar lucruri 
cunoscute, pe care le ştie. I-am spus că sunt mai multe variante: 
(1) să se intervină chirurgical, să se scoată tumora; este varianta 
cea mai bună pe termen lung, potenţial curativă, însă cea mai grea 
şi cea mai riscantă; presupune o operaţie grea, în anestezie 
generală, care e cu multe riscuri la 94 de ani şi cu un singur 
plămân; trebuie scos tot stomacul si construit altul din intestine, 
ceea ce e riscant deoarece, la vârsta înaintată şi deficitul proteic, 
s-ar putea ca intestinele să nu se prindă, să nu se „lipească”, ceea 
ce ar duce la mari complicaţii, greu de tratat sau poate chiar fatale; 
(2) să rămână tumora pe loc, neoperată, astfel eliminând riscurile 
anesteziei şi chirurgiei majore, dar să încercăm să o distrugem cu 
radioterapie şi chimioterapie; radioterapia presupune şedinţe 
zilnice de iradiere timp de circa şase săptămâni în Cluj sau Iaşi, 
are o eficienţă extrem de mică în tumorile gastrice avansate, e greu 
tolerată şi cu unele efecte secundare; chimioterapia nu poate fi 
decât una „uşoară” la 94 de ani, şi, probabil, nu va putea opri 
evoluţia tumorii, în schimb, probabil, va adăuga unele suferinţe 
secundare; oricum, cu mult efort, aceste tratamente oncologice ar 
putea aduce foarte puţin; (3) să nu facem nimic, nici operaţie, nici 
tratamente oncologice, să ne bazăm pe endoproteză cât timp va 
rezista, eventual pe ceva tratamente naturiste, să continuăm 
alimentaţia parenterală atât timp cât se poate (părintele nu prea 
avea vene periferice accesibile, abia i-am pus perfuziile) şi practic 
să asistăm la evoluţia bolii, aşa cum va fi ea şi atât cât va duce 
organismul. 
A ascultat atent, nu a întrebat nimic, înţelesese sau ştia totul. 
Era liniştit şi privea undeva în jos. I-am spus că nu avem nevoie de 

1 răspuns rapid, avem puţin timp să ne gândim bine, deocamdată 
tuaţia e sub control, poate până după Paşti vom lua o decizie 
ram în Săptămâna Patimilor). Dintr-odată şi-a ridicat privirea 
re mine, parcă înviorat că luase o decizie, m-a privit liniştit şi, cu 
n zâmbet, a spus: „Doctore, e rău acolo, nu? Păi, RĂUL TREBUIE 
COS! Ce mai stăm? La operaţie!” Am ştiut din acel moment că va 
totul bine la operaţie şi am mers înainte cu încredere. 

L-am întrebat pe Părinte unde vrea să fie operat. Intra în 
iscuţie Spitalul Clujana, unde era internat şi unde există o secţie 
e chirurgie condusă de Prof. Nicolae Constantea; Clinica 
hirurgie III, de la Institutul de Gastroenterologie, specializată pe 
hirurgia stomacului, condusă de Prof. Cornel Iancu; Institutul 
incologic, unde lucrez eu şi unde este un serviciu chirurgical bun 
i bine dotat cu o terapie intensivă bine dotată; într-o clinică 
rivată din Cluj, unde condiţiile de dotare ar fi maximale. Părintele 
răspuns scurt: „Mergem la Oncologie!” 

L-am rugat să aleagă ziua operaţiei. A spus că după Paşti, 
oate vineri de „Izvorul Tămăduirii”. A dorit să-şi petreacă 
ărbătorile la Mănăstirea Căşiel, în zona Dejului, la prietenul său 
'ărintele Serafim. În toată această perioadă s-au continuat 
'erfuziile şi alimentaţia parenterală, alături de alimentaţia pe gură 
aşa cum o dorea sfinţia sa, cu post negru în Vinerea Mare), Părin- 
ele fiind permanent supravegheat de ucenicii săi apropiaţi 
printre care este Maica Justina, stareţa Mănăstirii Petru-Vodă — 
'altin, care este medic), de domnişoara Dr. Anamaria Caea, medic 
pecialist anestezie-terapie intensivă la Spitalul Clujana şi de o 
sistentă medicală. 

La Căşiel, de Paşti, părintele a făcut mai multe recomandări 
naicii stareţe Justina privind treburile mănăstirii în perioada care 
rmează. Aceasta l-a întrebat neliniştită dacă să se aştepte la ceva 
ău în zilele următoare, desigur, referitor la operaţie şi starea 
ănătăţii sfinţiei sale, din moment ce îi dă asemenea indicaţii. 
»ărintele a răspuns că nu acum; operaţia va trece cu bine, va fi 
eu o perioadă, vor fi ceva complicaţii, dar va trece cu bine, se vor 
ntoarce acasă la Petru-Vodă, însă boala va merge înainte, nu va fi 
»prită. 

Tot la Căşiel, de Paşti, părintele a primit mai multă lume. 
Printre ei, un preot din zona Dej — Bistriţa, apropiat al Părintelui 
Serafim, însoţit de o asistentă medicală din Cluj care lucrează la 
Clinica Chirurgie III, ca asistentă şefă la Prof. Iancu Cornel, 
chirurg de renume naţional. Ştiind de diagnosticul Părintelui 
Justin, cei doi, dar mai ales doamna asistentă, i-au propus 
părintelui (şi celor apropiaţi) să meargă să se opereze la Prof. 
Iancu, care este mai în vârstă decât Dr. Dan Eniu şi cu mult mai 
multă experienţă, care are mare experienţă în operaţiile pe stomac, 
fiind şi şeful secţiei de chirurgie digestivă la Institutul de 
Gastroenterologie. 

Maica Justina ne-a povestit că părintele a răspuns: „Eu deja 
am ales. Pentru că la operaţie nu contează omul care o face, ci 
harul lui Dumnezeu care lucrează prin el. Eu am ales deja. Mergem 
la Oncologie!”, completând ulterior că nu are nimic împotriva 
doctorului Iancu, desigur că poate fi un medic foarte bun, dar nu-l 
cunoaşte şi este împăcat cu decizia pe care a luat-o. 

Părintele s-a întors în Cluj de la Căşiel duminică seara, 5 mai 
2013, în ziua de Paşti. Era slăbit şi obosit. Avea nevoie de odihnă, 
sărbătorile, postul şi lumea l-au obosit. A fost internat în Terapie 
Intensivă la Institutul Oncologic. În zilele următoare a fost 
alimentat intensiv, reechilibrat, pregătit pentru intervenţie. A fost 
vizitat de mai mulţi ucenici şi credincioşi, de mai multe feţe 
bisericeşti, s-au făcut slujbe de maslu, chiar cu 11 preoți, în salonul 
de terapie intensivă. Operația a fost programată pentru joi, 9 mai 
2013, Părintele a spus că este bine. 

Intervenţia chirurgicală a avut loc în dimineaţa de joi, 9 mai 
2013. În jurul Părintelui au fost cinci chirurgi (printre care şi un fiu 
duhovnicesc venit din SUA), trei anestezişti cu experienţă şi mai 
multe cadre medii. Nu au fost incidente nici la anestezie, nici la 
operaţie. Totul a decurs lin şi simplu, uşor şi direct, în ciuda vârstei 
şi multiplelor tare organice. Noi, echipa chirurgicală, ne-am simţi! 
ghidaţi, ajutaţi, îndrumați şi protejaţi de puteri supranaturale, arr 
avut şi linişte şi înţelepciune şi siguranță. Cu noi au fost Sfântu. 
Doctor Luca al Crimeii şi Maica Domnului, ale căror icoane le-am 
dus în sala de operaţie la dorinţa Părintelui Justin. De altfel 

oana Sfântului Doctor Luca ne protejează, de atunci, în 
»ntinuare, fiind rămasă la dorinţa Părintelui în blocul nostru 
»erator. 

Nu au fost incidente, dar tumoarea a fost mai tare decât noi. 
u a putut fi extirpată. Toţi cei prezenţi au fost de acord cu acest 
cru, s-a solicitat şi părerea şefilor de secţii din Oncologie şi 
»nducerii Institutului Oncologic, celor cu experienţă, iar soluţia 
u a fost decât una, în unanimitate: nu este operabil. Operația a 
>nStat în explorare, montarea unor catetere în intestin şi în venele 
âtului pentru o alimentaţie artificială mai eficientă şi atât. În 
lele care au urmat Părintele şi-a revenit repede, a reînceput să 
> alimenteze, a primit vizitatori. 

Când l-am informat despre desfăşurarea operaţiei, a primit 
astea cu linişte, ca şi cum ştia deja şi aştepta doar să vadă cum îi 
pun eu. A zis: „Dacă aşa vrea Dumnezeu şi Maica Domnului, aşa 
ste. Trecem noi şi peste asta, nu, doctore?...” Nu s-a plâns nicio- 
ată de nimic, mai ales de durere. Cei apropiaţi, care nu s-au 
ezlipit niciun moment de lângă sfinţia sa, ne spuneau că îl văd 
um se chinuie uneori de durere, dar nu cere nimic, iar dacă îl 
ntrebau dacă îl doare, zicea: „Ei, puţin..”, ceea ce trebuia 
onsiderat durere mare. 

Deşi a primit cele mai puternice antibiotice, în asociere 
2rapeutică, precum şi o alimentaţie intensivă atât pe cale natu- 
ală, cât şi prin tubul intestinal şi prin venă, după cinci zile a făcut 
'complicaţie: țesuturile fiind atât de slăbite şi de laxe, orificiul 
reat în intestin prin care s-a introdus tubul de alimentare, în loc 
ă se strângă pe tub s-a lărgit, iar conţinutul intestinal a ieşit la 
iivelul peretelui abdominal şi a determinat o infecţie care i-a 
uprins muşchii abdomenului. Atunci când semnele (clinic, ana- 
ize, tomografie...) se conturau clar în direcţia unei reintervenţii 
hirurgicale, l-am informat pe părinte, care a spus: „Mergem! 
acem! Să-i dăm drumul, cu Dumnezeu înainte! Trecem noi şi 
ste asta. Doctore, fă ce trebuie!” 

Am reintervenit miercuri, 15 mai. A suportat bine anestezia şi 
ntervenţia, care a fost mai mare decât prima. Am curăţat larg 
oate zonele infectate, am mutat tubul de alimentaţie, dar nu l-am 
;cos, am spălat şi dezinfectat țesuturile. De data aceasta am fost 


We 19% W 


doi chirurgi şi un anestezist, echipa minimă, dar tot protejaţi d 
Sfântul Doctor Luca. Operația a durat spre două ore şi a fost destu 
de impresionantă, deoarece țesuturile fiind slăbite, infecția a făcu 
distrugeri destul de mari. Nu puteam eu să ştiu atunci că, încă di 
multe ori, voi mai avea de făcut această curăţare, chiar mai mart 
decât acum, şi în alte condiţii, chiar în chilia Părintelui.. 
Problemele însă doar începeau... 

Evoluţia a fost din nou bună: tuburile drenau curat, an 
reînceput alimentarea, starea generală se ameliora, plăgile s-a. 
vindecat. A primit în spital mai mulţi vizitatori importanţi, printre 
care trei mitropoliți: de la Cluj, al Moldovei şi al Parisului. Totuşi 
organismul Părintelui era tot mai slăbit, în ciuda alimentaţie: 
intensive. Nu mai asimila aproape nimic, boala nemiloasă mergez 
înainte. Atunci când plăgile erau aproape vindecate, iar starez 
generală i-a permis, părintele a dorit să meargă acasă. Se alimenta, 
nu avea dureri, nu sângera, avea tranzit digestiv, era slăbit, da: 
într-o stare mult mai bună decât cea în care venise la Cluj. Deşi nu 
era complet rezolvat chirurgical, i-am acceptat dorinţa de a se 
întoarce acasă. Avea încă şase tuburi. 

Părintele Justin s-a întors la Mănăstirea Paltin-Petru-Vodă în 
ziua de marţi, 21 mai 2013, zburând peste Ceahlău cu un elicopter 
pus la dispoziţie de un fiu duhovnicesc. Călătoria a decurs fără 
incidente, a ajuns cu bine acasă, unde a fost aşteptat cu drag de 
obştea mănăstirii şi de mulţi credincioşi. În permanență a fost 
însoţit de călugării apropiaţi şi de dra Dr. Anamaria, inclusiv pe 
elicopter, fiică duhovnicească devotată, medic priceput şi apreciat 
de anestezie — terapie intensivă, care nu l-a părăsit de când a sosit 
la Cluj şi până la final. Am ţinut legătura permanent cu Anamaria, 
cu Maica Justina şi cu Părintele Justin, vorbeam la telefon de 
câteva ori pe zi, primeam poze ale plăgii şi drenajelor. 

Evoluţia părintelui a fost bună şi stabilă câteva zile, după care 
joi au început să apară probleme la operaţie, care pe vineri s-au 
agravat. Am mers sâmbătă la Petru-Vodă cu pansamente şi trusă 
medicală (deşi aveam să descopăr că acolo exista tot ce era nevoie) 
şi cu câteva medicamente. Acolo, în chilia de la Mănăstirea Paltin, 
am făcut o nouă mică operaţie de curăţire a plăgii, toaletă, 
rearanjarea drenajelor, permeabilizarea tuburilor. Am mers cu 

>moţii de ce voi găsi şi cum mă voi descurca în condiţiile unei 
nănăstiri, însă totul a decurs extrem de bine şi uşor, am avut tot 
se era nevoie, s-au respectat toate regulile de sterilitate, am avut 
ajutoare competente şi binevoitoare şi, în mod cert, am avut sprijin 
livin. 

Părintele Justin s-a simțit din nou bine în zilele următoare, a 
nâncat, a primit credincioşi. Miercuri, 29 mai 2013, s-a mutat la 
Mănăstirea Petru-Vodă (cea din deal), în prima sa chilie, ca să fie 
nai aproape de obştea de călugări. Era tot timpul însoțit şi îngrijit 
le doi medici şi de mai mulți călugări apropiați, care s-au 
reocupat să aibă tot ce e nevoie, să fie bine îngrijit. Avea oxigen 
le la un generator, care mergea continuu. Patul era special, de 
erapie intensivă. Era perfuzat pe venă centrală şi hrănit enteral şi 
»arenteral, analize i se luau la 1-2 zile, era tratat ca într-un spital 
wun acolo, în chilia sa din mănăstire. Ţineam tot timpul legătura 
u cei din jurul său. 

Din nou, totul a mers bine peste săptămână, dar situaţia s-a 
nrăutăţit vineri. Am mers din nou la Petru-Vodă, am făcut o nouă 
»peraţie de curăţire a plăgii, ceva mai amplă, de data aceasta în 
'hilia din deal, însă parcă în condiţii tehnice mai bune. Parcă eram 
n sala de operaţii. Anestezia a fost perfectă (Dr. Anamaria), 
»peraţia a reuşit perfect. În dimineaţa următoare, Părintele era 
tul, cu stare mult mai bună, s-a împărtăşit, a dat binecuvântări. 

Am stat de vorbă cu părinţii de la mănăstire, care doreau 
nformaţii medicale directe, de la „sursă”. Le-am explicat ce se 
ntâmplase, ce am reuşit să facem şi că suntem mulţumiţi de ceea 
'e am realizat şi de evoluţia stării părintelui, ţinând cont de boala 
tavă nerezolvată, de vârstă, de starea biologică precară, dar nu 
wtem şti ce va urma şi dacă lucrurile nu vor merge rău din nou; 
nai mult chiar, nu avem o explicaţie medicală pentru ameliorarea 
tării sale şi analizelor la mănăstire — care sunt mult mai bune 
lecât la spital, parcă tumora ar da înapoi — decât prin intervenţie 
livină. 

Răspunzându-le la întrebări cu privire la ceea ce s-a întâmplat 
a Cluj, legat şi de articolul calomniator apărut în Cotidianul legat 
le declaraţiile preotului loan Mihai Pop din Chiochiş — Bistriţa, 


«XC 198 QW 


am confirmat că, în absolut toate momentele şi etapele diagnos. 
ticului şi tratamentului, l-am informat detaliat pe părinte, i-an 
cerut părerea şi sfatul, iar decizia i-a aparţinut sfinţiei sale şi nu 
nouă; acestea pot fi confirmate de cei care au fost prezenţi şi de 
documentele din dosarul medical, semnate de Părintele Justin. 

În săptămânile următoare situaţia s-a repetat identic: totu: 
bine peste săptămână, lucrurile se agravează vineri, eu merg la 
Petru-Vodă sâmbătă sau duminică, fac o nouă operaţie acolo, de 
luni totul este din nou bine. Am fost de patru ori, o lună, la fiecare 
sfârşit de săptămână. Problemele erau întotdeauna locale, la plagă, 
legate de tuburile montate. 

Ultima dată, vineri, 14 iunie 2013, din cauza contactului 
prelungit cu plasticul şi siliconul tuburilor, cu pastele, prafurile şi 
soluţiile folosite la îngrijirea plăgilor, pe nişte ţesuturi friabile, a 
apărut o hemoragie din peretele abdominal, la început mică, însă 
care dădea semne să crească. M-au anunţat imediat, era 
după-amiaza, eram la consultaţii. Până mi-am terminat pacienţii, 
spre seară (majoritatea veniţi de departe), le-am comunicat ce 
măsuri urgente să ia la mănăstire pentru oprirea şi compensarea 
hemoragiei şi am făcut rost de materialele şi medicamentele 
necesare. 

Am ajuns la Petru-Vodă spre miezul nopţii, vineri spre 
sâmbătă. Totul era pregătit, acolo în chilia Părintelui, ca într-o sală 
de operaţie: halate de unică utilizare, seturi de câmpuri sterile, 
câteva truse de instrumente sterile cu tot ce ai putea avea nevoie, 
oxigen, toate condiţiile de anestezie generală, doi medici anes- 
tezişti (unul din America), încă un chirurg (din America) să mă 
ajute, încă o doctoriță şi două asistente, mai multe surse de 
lumină, toate medicamentele, pansamentele şi soluţiile necesare 
şi, mai ales, foarte multă bunăvoință şi iubire. Părintele era stabil, 
hemoragia continua, dar nu era mare. Cum aş putea să spun că nu 
este mâna Domnului? Cine s-ar fi putut aştepta la o astfel de 
pregătire într-o chilie de mănăstire? 

Am intervenit rapid. Imediat ce am desfăcut pungile şi pansa- 
mentele am văzut sursa hemoragiei, era superficială, în muşchii 
peretelui abdominal. Compresiune imediată. Un punct de sutură. 

Jemostaza a fost obţinută în mai puţin de un minut. Sursa era 
Nică. Totul era uscat. Cum să nu spun că este mâna Domnului? 

Am scos toate tuburile. În sfârşit, după cinci săptămâni. Am 
lebridat plaga, nu a fost greu, nu erau necroze, plaga arăta bine. 
\m făcut o toaletă bună şi am suturat plaga. În sfârşit, după cinci 
iăptămâni, toate operaţiile erau închise, nu erau secreţii, plaga era 
Iscată. Pansament. 

În ziua următoare, sâmbătă, spre după-amiază, când am 
ylecat spre casă, pansamentul era tot uscat. Nicio secreție, nicio 
emoragie. Plaga se vindecase. Părintele era conştient, stabil, 
ensiune şi puls bune, analize bune; mi-a mulţumit (tot sfinţia sa, 
'ând eu eram cel care trebuia să mulțumească); mi-a dat ultima 
jinecuvântare (eu nu ştiam că e ultima); i-am sărutat mâna 
lreaptă. Am plecat acasă împăcat: ieşise din nou bine, parcă cel 
nai bine, deşi situaţia fusese cea mai gravă. Nu ştiam că fusese 
ltima dată când mi-a fost dat să-l pot atinge... 

Părintele Justin s-a mutat la Domnul în ziua următoare, 
luminică 16 iunie 2013, după Sfânta Liturghie. Apucase să lase în 
egulă moştenirea sa de la mănăstire. Nu avea tuburi, plăgile erau 
iscate, încă cu pansamentele puse vineri noaptea. Era liniştit, 
pun cei care au fost acolo. Dumnezeu să-i aibă în grijă sufletul 
nare! 

Viaţa mea este altfel după ce l-am cunoscut pe Părintele Justin 
'ârvu. Are sens. Îmi ştiu menirea, rolul. Am mult mai multă 
utere şi încredere. Ştiu ce am de făcut şi că dacă fac ce trebuie va 
bine. Şi ştiu că Îl am pe lisus Hristos alături atunci când fac ceea 
e trebuie, chiar cu orice sacrificii. Prin tot comportamentul său, 
ărintele mi-a arătat cum se poate trăi pentru Hristos şi întru 
Iristos, cum să dăruieşti, ce înseamnă să-ţi iubeşti aproapele, a 
tabilit un standard. Este un exemplu viu, real, palpabil. A arătat 
ă se poate, că nu sunt doar vorbe. Şi mi-a demonstrat în 
ermanenţă ce mare este Dumnezeu, ce mare este puterea, 
vilostivirea şi iubirea lui Iisus Hristos. Prin Părintele Justin Pârvu 
m simţit puterea Divinităţii. 

Îi mulțumesc în permanenţă, zi de zi, Părintelui Justin, că a 
xistat în viaţa mea. Ştiu că nu sunt demn nici să stau în preajma 
A, pentru că puţini sunt cei care se pot ridica la înălţimea 

dragostei şi jertfelniciei sale, iar eu sunt foarte departe de asta. 
Însă faptul că am avut prilejul să-l operez şi să-l îngrijesc este 
pentru mine un imbold, un semn de încredere, de dragoste divină, 
o binecuvântare. Binecuvântarea este a mea, eu am fost cel 
„câştigat”, chiar dacă am depus o muncă şi un efort în cele două 
luni cât l-am avut în grijă. Eu nu am putut face prea mult, chiar 
dacă m-am străduit cu toată fiinţa mea, însă am primit în schimb 
multă dragoste, încredere, putere, curaj, nădejde. 


Mulţumesc, Părinte Justin! 


Veneam de la Părintele doar! 


Eu cred că Părintele Justin e sfânt şi ne ajută şi acum. Pe 
27 iulie 2013 eram îngrijorată pentru că rămăsesem fără ser- 
viciu şi aveam şi alte griji. Aşa că m-am pornit spre Mănăstirea 
Petru-Vodă, iar pe lângă asta doream să asist la parastasul de 
40 de zile al Părintelui. Când am ajuns la mormântul Părintelui, 
toate grijile, problemele dispăruseră. Am simţit linişte, pace, 
uşurare, uitasem de tot. 

În ziua parastasului am participat la Sfânta Liturghie şi am 
simţit că era sărbătoare, nicidecum parastas. După aceea trebuia 
să plec acasă, la Târgu Jiu, dar nu ştiam cu ce. M-am rugat de mai 
multe persoane cu maşină să mă ia şi pe mine. Am întrebat şi c 
maică dacă merge la Bucureşti, iar ea m-a văzut supărată pentru 
că nu găseam maşină şi mi-a spus să mă rog la Părintele, că se 
rezolvă. Aşa am făcut, l-am rugat pe Părintele Justin să mă ajute 
şi, să vedeţi minune. A oprit o maşină şi mă întreabă şoferul unde 
merg, fără ca eu să-i fi făcut cu mâna. Mergea la Roman, am urcat 
în maşină şi am sunat o prietenă să o întreb ce legătură am de le 
Roman la Bucureşti. Mi-a spus, dar nu mai aveam timp să ajung 
Şoferul a auzit discuţia şi a mers cu viteză mai mare, iar eu m-ar 
rugat la Părintele să ajute să întârzie trenul, pentru că era singuru 
meu mijloc de transport. Am ajuns în Roman, am luat bilet şi m 
s-a spus că trenul are ceva întârziere. Apoi am ajuns în Bucureşt 
şi am prins legătura către Târgu Jiu, unde am ajuns fericită, delo 
obosită. Radiam de bucurie, veneam de la Părintele doar! 

(Mihaela Vilceanu. 

Colega mea a rămas însărcinată 


Am auzit despre Părintele Justin Pârvu de la o colegă de 
>rviciu, care mi-a spus că Părintele a venit la nunta ei pentru că 
>] mai tânăr ucenic al său este cumnatul colegei mele. Părintele a 
st şi el la nunta lor şi le-a spus atunci, la masă, că ei nu vor avea 
pii în primii trei ani, iar colega şi soţul ei nu au băgat de seamă 
> spusese Părintele. Au trecut trei ani şi, văzând că nu au copii, 
-au dus la Părintele Justin, iar acesta i-a pus să ţină post aspru 
o de zile. După post, colega mea a rămas însărcinată şi a vrut să-i 
ună copilului numele Justin sau Justina, dar Părintele le-a spus: 
Măi, voi nu vedeţi câte greutăţi au cei cu numele Justin? Dacă va 

fată să-i puneţi numele Maria, iar dacă va fi băiat să-i puneţi 
dan.” 

Şi colega mea a născut o fată pe care o cheamă Maria, iar 
tunci Părintele i-a spus că de acum s-a dezlegat „sacul” (n. ed.: se 
eferă probabil la faptul că de atunci puteau să aibă copii)... Ea a 
atrebat: „Îl lăsăm dezlegat sau îl legăm la loc?” Bineînţeles că a 
mas dezlegat. 

(A.) 


Lupta cu diavolul 


Am ajuns la Părintele Justin cu o amică de la Iaşi, anul trecut, 
nainte de ziua lui, deşi nu ştiam nimic de dânsul şi nici de 
fănăstirea Petru-Vodă. Am mers deoarece am o cumnată, Maria, 
are este căsătorită cu un frate mai mic, iar ea mi-a făcut farmece 
le când mă ştiu. Erau atât de puternice, încât timp de o lună îl 
isam pe cel rău, cu coarne. Trebuie să menţionez că Maria, cea 
u vrăjile, stă în aceeaşi casă cu mama mea. Îmi trimisese mama 
nea de la Bârlad nişte carne de porc, dar am aruncat cu agheasmă 
ve ea, deoarece am mai păţit o dată cu o turtă albă, primită tot de 
a ea. Am mai spus o rugăciune şi am mâncat din ea. Când mă pun 
n pat, numai ce închid ochii şi, într-o fracțiune de secundă, când 
-am deschis, ceva m-a blocat. Nu mă puteam mişca şi de la 
icioarele mele ieşea un fum negru, care lua amploare. Când 
ni-am dat seama ce este, am închis ochii şi am început să mă rog. 

Am ajuns la Părintele, eram la uşă şi mă gândeam ce să fac, 
ă-i dau 50 de lei? Am vrut să-i atrag atenţia. Era ziua lui, împlinise 

94 de ani. Ajung în faţa lui şi îmi spune: „Câţi bani ai acolo?” El a 
ştiut numai cât m-a văzut. Zice să-i număr şi apoi să-i spun ce 
probleme am. Îi zic că văd anumite entităţi, cu alb, negru şi coarne. 
El stătea pe canapeaua lui şi era obosit, eu vorbeam acolo. Când 
i-am spus că văd entităţi, i-a sărit somnul, s-a uitat la mine şi îmi 
spune: „Da, ceea ce vezi tu este diavolul”, dar eu nu i-am spus 
lucrul ăsta. Mi-a spus că sunt o persoană foarte bună şi că diavolul 
a încercat pe multe căi să mă aibă, dar n-a reuşit şi că totul pleacă 
de la maica, de acasă. Eu eram terminat, n-am mai văzut aşa preot 
cu har. L-am întrebat de ce mi se arată mie? Îmi spune: „Pentru că 
pe ceilalţi deja îi are, iar în momentul în care nu li se arată deja îi 
are.” Timp de o săptămână mi-a trimis în vis ochii lui frumoşi, nu 
ştiu ce a făcut. După aia, după ce a murit, am fost la mănăstire. La 
intrare este o icoană lângă uşă, la care m-am uitat mult, încât am 
uitat de tot ce mă înconjoară. Credeţi-mă că i-am simţit mâna 
mângâindu-mă pe umăr. Mi s-a făcut pielea de găină. 

Recent, acum o lună, am avut un vis în care eu conduceam o 
trăsură, lângă mine era diavolul cu coarne şi în partea cealaltă era 
Părintele Justin Pârvu, care se lupta cu el. Părintele îmi transmitea 
ceva de genul: „Liviu, ajută-mă să-l învingem împreună.” 

(Liviu, Iaşi) 

Anexă: 


ACATISTUL NOILOR MUCENICI ŞI 
MĂRTURISITORI DIN TEMNIŢELE COMUNISTE 


(Alcătuit în cinstea robilor lui Hristos de la Târgu Ocna, 
Aiud, Piteşti, Gherla, de la Canal şi din toate 
celelalte locuri de pătimire) 


După obişnuitul început se zice: 


Troparul, glasul al 4-lea: 
Cei ce sunteţi podoabă a neamului românesc şi creş- 
tinilor ajutători, Stăpânului tuturor rugaţi-vă ca prin harul 
Său să ne întărească şi să ne acopere de toată ispita. 


Condacul 1: 


Îngerii păzitori din cer au fost trimişi, dimpreună cu 
Arhanghelul Mihail, căpetenia lor, să vă ocrotească în 
încercările voastre, sfinţilor care aţi încununat neamul 
românesc. lar noi, văzând roadele răstignirii voastre pe 
crucea pătimirii, vă zicem cu mare glas: Bucuraţi-vă, noilor 
mucenici şi mărturisitori români. 


Icosul 1: 


Să ne ridicăm din somnul cel de moarte al păcatului şi 
al fricii, că, iată, Dumnezeu ne-a făcut nouă dar de mare preţ, 
punându-ne înainte pilde vii de nevoinţă şi de jertfelnicie, 
iar noi, luând aminte la lupta lor, să le aducem laude ca 
acestea: 

Bucuraţi-vă, biserici vii, sfinţite prin sânge mucenicesc; 

Bucuraţi-vă, altare de mare preţ ale neamului românesc; 

Bucuraţi-vă, că v-aţi arătat biruitori în multe prigoane şi 
lupte; 

Bucuraţi-vă, roade ale rugăciunii sfinţilor din veacurile 
trecute; 

Bucuraţi-vă, dascăli ai creştinilor care cu multe osteneli 
se nevoiesc; 

Bucuraţi-vă, călăuze ale celor care pe calea cea îngustă 
călătoresc; 

Bucuraţi-vă, pietre, care aţi strigat adevărul când 
oamenii tăceau; 

Bucuraţi-vă, că v-aţi arătat mai puternici decât cei care 
vă chinuiau; 

Bucuraţi-vă, că pe prigonitorii voştri prin răbdare i-aţi 
înfrânt; 

Bucuraţi-vă, cei ce de moarte şi de chinuri nu v-aţi 
temut; 

Bucuraţi-vă, că Sfântul Arhanghel Mihail asupra voastră 
a vegheat; 

Bucuraţi-vă, că la lumina împărăției cerurilor în chip 
tainic v-a chemat; 

Bucuraţi-vă, noilor mucenici şi mărturisitori români. 


Condacul al 2-lea: 


A încercat fiara roşie să stăpânească lumea întreagă, 
având de partea ei mulţime de diavoli, dar voi i-aţi stat 
împotrivă cu mult curaj, pentru că aţi iubit pătimirea şi aţi 
avut ca dascăl suferinţa, iar lui Dumnezeu l-aţi cântat 
neîncetat: Aliluia. 


Icosul al 2-lea: 


Aţi ascultat cuvântul care zice: „Pe deasupra tuturor 
suferințelor, a loviturilor, a amenințărilor şi chiar a morţii, 
vom învia, biruind în numele Mântuitorului nostru Iisus 
Hristos şi al neamului românesc”, şi, prin pătimirile voastre, 
v-aţi asemănat mucenicilor de demult, pentru care vă 
lăudăm, zicând: 

Bucuraţi-vă, apărători neînfricaţi ai Bisericii şi ai 
pământului românesc; 

Bucuraţi-vă, ocrotitori cereşti ai celor care cu credinţă vă 
fericesc; 

Bucuraţi-vă, că întâi-stătătorii voştri v-au fost pildă de 
nevoinţă şi mucenicie; 

Bucuraţi-vă, că prin suferinţe v-au arătat calea spre 
veşnica bucurie; 

Bucuraţi-vă, brazi falnici care v-aţi frânt, dar nu v-aţi 
îndoit; 

Bucuraţi-vă, jnepi pe care vitregiile sorții nu i-au nimicit; 

Bucuraţi-vă, că prin rugăciuni îndelungate sufletele vi 
le-aţi hrănit; 

Bucuraţi-vă, că, prin versuri scrise cu sânge, poeţii 
temniţelor v-au întărit; 

Bucuraţi-vă, că talanţii lui Radu Gyr, pentru voi, Hristos 
i-a înmulțit; 

Bucuraţi-vă, că această binecuvântare însutit a rodit; 

Bucuraţi-vă, că şi astăzi bem apă curată din acest izvor; 

Bucuraţi-vă, că sufletelor apăsate de teamă şi frică le este 
leac tămăduitor; 

Bucuraţi-vă, noilor mucenici şi mărturisitori români. 


Condacul al 3-lea: 

„Porunceşte-mi, Iisuse, dacă sunt vrednic de aceasta, să 
mă răstignesc şi eu pe o cruce, alături de Tine”, s-a rugat Ţie, 
Doamne, părintele loan Negruţiu, când i Te-ai arătat în vis, 
iar Tu ai plinit cererea sa, dar i-ai dat şi bucuria învierii. Şi de 
aceeaşi bucurie i-ai învrednicit pe toţi noii mucenici şi 
mărturisitori, pentru care ei Ţi-au adus în dar cântarea: 
Aliluia. 

Icosul al 3-lea: 

Lumea aceasta vrea să ne amăgească cu patimile şi cu 
poftele ei, dar noi, cugetând la suferinţele voastre, sfinţilor, ne 
lepădăm de deşertăciunea ei. Şi, ca nu cumva, fiind înşelaţi de 
diavol, să pierdem raiul cel preadulce din pricina bunătăţilor 
celor trecătoare, vă cerem cu stăruinţă să ne fiți dascăli pe 
calea mântuirii, pentru care vă zicem unele ca acestea: 

Bucuraţi-vă, cruci fără număr, în jurul crucii lui Hristos 
răsărite; 

Bucuraţi-vă, monumente netrecătoare, în piatra inimilor 
noastre dăltuite; 

Bucuraţi-vă, că aţi ridicat catapetesme pentru neamul 
românesc; 

Bucuraţi-vă, suflete de crin, care aţi înmiresmat 
pământul strămoşesc; 

Bucuraţi-vă, că prin soarele Hristos ţarinile inimilor 
voastre au înverzit; 

Bucuraţi-vă, că în Dumnezeu aţi crezut şi fără teamă 
L-aţi mărturisit; 

Bucuraţi-vă, că aţi iubit crucea şi pe Cel ce pentru noi S-a 
răstignit; 

Bucuraţi-vă, că, luând paharul pătimirii, de înviere v-aţi 
învrednicit; 

Bucuraţi-vă, că peste pomenirea voastră rugina nu s-a 
aşternut; 

Bucuraţi-vă, că urmaşii voştri candela muceniciei 
voastre nestinsă o au ţinut; 

Bucuraţi-vă, comori de mare preţ tăinuite în inimile 
noastre; 

Bucuraţi-vă, icoane scoase la iveală după vremi de 
lacrimi şi prigoane; 

Bucuraţi-vă, noilor mucenici şi mărturisitori români. 


Condacul al 4-lea: 

„Aici va fi într-o zi loc de pelerinaj”, a proorocit Cuviosul 
stareţ Gherasim Iscu despre temniţa de la Târgu Ocna, şi 
cuvintele sale s-au adeverit. Dar, mai mult decât atât, 
Dumnezeu a arătat că şi celelalte temnițe au primit această 
cunună, căci în toate locurile unde s-a vărsat sângele 
creştinilor jertfa a rodit. Iar noi, închinându-ne cu evlavie în 
faţa noilor mucenici, Îi cântăm Celui ce le-a dat răbdare în 
vremea pătimirii cântarea: Aliluia. 

Icosul al 4-lea: 


Mare este soborul mărturisitorilor şi mucenicilor care la 
Canal şi în coloniile de muncă, la Aiud, la Târgu Ocna, la 
Piteşti, la Gherla şi în celelalte temnițe au pătimit pentru 
Hristos. Şi noi, minunându-ne de slăvitul nor de sfinţi, 
aducem aceste laude: 

Bucuraţi-vă, că profeția Cuviosului pătimitor Gherasim 
s-a adeverit; 

Bucuraţi-vă, că prin voi închisoarea de la Târgu Ocna loc 
de pelerinaj a devenit; 

Bucuraţi-vă, că tot pământul românesc prin sângele 
vostru s-a sfințit; 

Bucuraţi-vă, că de la Mănăstirea Petru-Vodă vestea 
despre jertfa voastră s-a răspândit; 

Bucuraţi-vă, că multe mănăstiri şi schituri porţile vi 
le-au deschis; 

Bucuraţi-vă, că din focul inimilor voastre mulţime de 
suflete s-au aprins; 

Bucuraţi-vă, cei ce aţi defăimat înţelepciunea cea 
lumească; 

Bucuraţi-vă, că v-aţi împotrivit celor ce credinţa încercau 
să o nimicească; 

Bucuraţi-vă, că pe slujitorii fiarei roşii i-aţi putut 
înfrânge; 

Bucuraţi-vă, cronicari, care aţi scris nu cu cerneală, ci cu 
sânge; 

Bucuraţi-vă, că învăţăturile voastre în cugetele noastre 
înfloresc; 

Bucuraţi-vă, file luminoase din istoria neamului 
românesc; 

Bucuraţi-vă, noilor mucenici şi mărturisitori români. 


Condacul al 5-lea: 


Cu bucurie am primit cuvintele noului mucenic Valeriu 
Gafencu, prin care ne-a vorbit tot soborul sfinţilor 
închisorilor: „Sunt fericit că mor pentru Hristos. Totul e o 


C 208 W 


minune. În măsura în care mi se va îngădui, de acolo de unde 
mă voi afla, mă voi ruga pentru voi şi voi fi alături de voi.” Iar 
noi, nădăjduind că prin aceste rugăciuni jertfelnice vom avea 
parte de mila lui Dumnezeu, Îi cântăm: Aliluia. 


Icosul al 5-lea: 


S-a arătat Preasfânta Născătoare de Dumnezeu noului 
mucenic Valeriu şi i-a zis: „Eu sunt dragostea ta! Să nu te 
temi! Să nu te îndoieşti! Biruinţa va fi a Fiului meu!” Iar noi, 
crezând cuvintelor ei, ale Maicii lui Hristos, Cel ce este Calea, 
Adevărul şi Viaţa cea adevărată, vă lăudăm, sfinţilor, cu 
laude ca acestea: 

Bucuraţi-vă, că veţi fi martori ai biruinţei Fiului lui 
Dumnezeu; 

Bucuraţi-vă, că în momentele de ispită vă cerem ajutorul 
mereu; 

Bucuraţi-vă, că Maica Domnului cu sfântul ei 
acoperământ v-a acoperit; 

Bucuraţi-vă, că în temnițe şi deportări ca nişte îngeri aţi 
vieţuit; 

Bucuraţi-vă, că pentru adevăr v-aţi învrednicit să 
pătimiţi; 

Bucuraţi-vă, că din pilda voastră iau putere să reziste cei 
prigoniţi; 

Bucuraţi-vă, cei ce cu rugăciunea lui lisus v-aţi 
îndeletnicit; 

Bucuraţi-vă, că prin pătimiri îndelungate pe scara raiului 
v-aţi suit; 

Bucuraţi-vă, cei ce aţi simţit harul lui Hristos ca o putere 
nebiruită; 

Bucuraţi-vă, că El nicio lacrimă a voastră nu a lăsat-o 
nerăsplătită; 

Bucuraţi-vă, că după ce aţi urcat muntele suferinţei v-aţi 
odihnit; 

Bucuraţi-vă, că cetele sfinților cu mare cinste v-au primit; 

Bucuraţi-vă, noilor mucenici şi mărturisitori români. 

Condacul al 6-lea: 


„Doamne, Ție îţi închin toată suferinţa mea. Pe cei ce 
m-au torturat iartă-i, miluieşte-i şi-i sfinţeşte pe dânşii. Iar 
dacă au nevoie de zile din zilele mele, sunt gata să le dau, căci 
comoara sufletului şi a minţii e să iubeşti, pentru a putea 
ierta”, s-a rugat Ţie, Hristoase, părintele Vasile Pătraşcu, 
povăţuindu-ne să îi iertăm pe toţi vrăjmaşii şi prigonitorii 
noştri, pentru a-Ţi putea aduce cântarea de laudă: Aliluia. 


Icosul al 6-lea: 


Cu limbă de moarte noii mucenici ne-au cerut să nu îi 
răzbunăm, arătându-ne că răzbunarea e doar a Ta, Doamne, 
şi că doar prin iubirea vrăjmaşilor noştri vom putea păstra în 
inimile noastre harul Sfântului Duh. Iar noi, dascăli ai iubirii 
de vrăjmaşi avându-i pe noii mărturisitori, le aducem aceste 
laude: 

Bucuraţi-vă, că, văzând pilda voastră, să vă urmăm ne 
ostenim; 

Bucuraţi-vă, că, ruşinaţi fiind de răbdarea voastră, 
răutatea şi ura le părăsim; 

Bucuraţi-vă, că prin smerenia voastră pe unii torționari 
i-aţi îmblânzit; 

Bucuraţi-vă, că aceştia au cunoscut că în inimile voastre 
Hristos S-a sălăşluit; 

Bucuraţi-vă, că, pentru rugăciunile voastre, în adevăratul 
Dumnezeu au crezut; 

Bucuraţi-vă, că prin voi fiii risipitori pe Tatăl ceresc L-au 
cunoscut; 

Bucuraţi-vă, cei ce ne-aţi învăţat ca pe vrăjmaşi să îi 
iubim; 

Bucuraţi-vă, că ne îndemnați ca prin iubire să îi biruim; 

Bucuraţi-vă, că puterea iertării v-a fost leac pentru 
suflete şi v-a întărit; 

Bucuraţi-vă, că, plinind porunca iertării, aţi ajuns în 
raiul preadorit; 

Bucuraţi-vă, că prin faptele voastre ați mărturisit că 
Evanghelia poate fi urmată; 

Bucuraţi-vă, că celula întunecată a devenit prin 
rugăciune cămară luminată; 

Bucuraţi-vă, noilor mucenici şi mărturisitori români. 


Condacul al 7-lea: 


Văzând cu duhul mai înainte adormirea sa şi mai apoi, 
după cincisprezece ani, adormirea soţiei sale, Părintele Ilie 
Lăcătuşu ne-a arătat că Dumnezeu a rânduit ca sfintele sale 
moaşte, întregi şi neputrezite, să nu zacă în mormânt, ci să 
fie scoase la lumină, pentru a fi puse la închinare. Şi noi, 
auzind mulțimea minunilor de tot felul făcute de Dumnezeu 
prin Părintele Ilie, cântăm: Aliluia. 


Icosul al 7-lea: 


Când de praznicul Sfinţilor Trei Ierarhi li s-a cerut 
deţinuţilor să intre în apa îngheţată a deltei, ca să adune stuf, 
şi paznicii erau pregătiţi să îi împuşte pentru nesupunere, 
s-a auzit glasul Părintelui Ilie, care a zis: „Să intrăm în apă, 
că Maica Domnului şi Sfinţii Trei Ierarhi ne vor scoate nevă- 
tămaţi. Că, altfel, vom fi împuşcaţi.” Şi, pentru credinţa lui, 
a apărut soarele, care a alungat gerul, încălzindu-i, şi, deşi 
au muncit multă vreme în apă, nu s-au îmbolnăvit, căci i-a 
acoperit harul Sfântului Duh. Iar noi zicem cu uimire aceste 
laude: 

Bucuraţi-vă, că aţi cerut ajutorul sfinţilor şi, primindu-l, 
v-aţi sfințit; 

Bucuraţi-vă, că asemenea sfinţilor mucenici din vechime 
ați pătimit; 

Bucuraţi-vă, că pe cei apăsaţi de neputinţe de tot felul îi 
ocrotiţi; 

Bucuraţi-vă, că pe cei biruiţi de povara deznădejdii îi 
ridicaţi; 

Bucuraţi-vă, trâmbiţe, care mustraţi păcatul, arătând 
calea cea dreaptă; 

Bucuraţi-vă, că urechile inimilor noastre aud a voastră 
şoaptă; 

Bucuraţi-vă, că pe cei păcătoşi îi chemaţi la pocăință; 

Bucuraţi-vă, că, schimbându-şi vieţile, varsă lacrimi de 
umilinţă; 

Bucuraţi-vă, că sufletele rătăcite le chemaţi la Biserica 
cea adevărată; 

Bucuraţi-vă, că celor care vă cer ajutorul le răspundeţi 
de îndată; 

Bucuraţi-vă, că Părintele Ilie Lăcătuşu mărturiseşte 
harul care v-a acoperit; 

Bucuraţi-vă, că pe cei ce s-au închinat la sfintele voastre 
moaşte i-aţi sprijinit; 

Bucuraţi-vă, noilor mucenici şi mărturisitori români. 


Condacul al 8-lea: 


Semn dumnezeiesc I-au cerut lui Hristos cărturarii şi 
fariseii, dar El le-a răspuns că, dacă nu vor crede în 
învăţătura lui Moise şi a proorocilor, nu vor crede nici dacă 
ar învia morţii. Iar noi, văzându-i pe urmaşii fariseilor 
batjocorind minunea neputrezirii sfintelor moaşte ale 
Părintelui Ilie Lăcătuşu şi tăgăduind minunea izvorârii de 
mir şi de bună-mireasmă din moaştele pătimitorilor, nu ne 
smintim, ci prin ele ne întărim în credinţă, cântându-l lui 
Dumnezeu: Aliluia. 


Icosul al 8-lea: 


De multe ori a izvorât mir din unele sfinte moaşte ale 
mucenicilor şi mărturisitorilor, la care închinându-se unii 
bolnavi au primit vindecare. Cum să înţelegem, Doamne, 
această minune? Nepricepuţi suntem şi ne e teamă că, 
pentru puţinătatea credinţei noastre, nu suntem vrednici de 
asemenea daruri. Dar ştim că bineplăcut Îţi este să îi lăudăm 
pe aceşti robi aleşi ai Tăi şi, de aceea, zicem: 

Bucuraţi-vă, că mari şi grabnici făcători de minuni v-aţi 
arătat; 

Bucuraţi-vă, că, prin rugăciunile voastre, cei suferinzi de 
boală au scăpat; 

Bucuraţi-vă, că, răsplătindu-vă ostenelile, Hristos v-a 
proslăvit; 

Bucuraţi-vă, că sfintele voastre moaşte în toată lumea 
le-a împărţit; 

Bucuraţi-vă, că la laşi de mai multe ori mir şi 
bunămireasmă au izvorât; 

Bucuraţi-vă, că această minune în multe mănăstiri şi 
biserici s-a mai văzut; 

Bucuraţi-vă, că de mireasmă cerească pe credincioşi i-aţi 
umplut; 

Bucuraţi-vă, că ritorii care batjocoreau darul dumne- 
zeiesc au tăcut; 

Bucuraţi-vă, că înţelepciunea cea deşartă a defăimă- 
torilor o ați ruşinat; 

Bucuraţi-vă, că pe cei slabi în credinţă i-aţi întărit; 

Bucuraţi-vă, că, auzind aceasta, credincioşii s-au veselit; 

Bucuraţi-vă, că cei ce se împotriveau cinstirii voastre au 
amuţit; 

Bucuraţi-vă, noilor mucenici şi mărturisitori români. 


Condacul al 9-lea: 


A venit pe pământul românesc părintele Ivan cel străin, 
pentru ca predania Mănăstirii Optina să aducă şi aici roade 
de mare preţ. Şi, lăsându-se mistuiţi de focul rugului aprins 
al rugăciunii lui Iisus, mulţi robi ai lui Hristos au răbdat cu 
curaj răzbunarea diavolească, căci au fost aruncaţi în 
temniţă, unde I-au cântat lui Dumnezeu fără teamă: Aliluia. 


Icosul al 9-lea: 

„Ai vrut să dai foc comunismului cu Rugul aprins”, i-a 
spus acuzator anchetatorul Părintelui stareţ Daniil de la 
Rarău, mărturisind fără să vrea că cea mai importantă 
rezistență împotriva duşmanilor Sfintei Biserici este 
rugăciunea şi nevoinţa. Iar noi, vrând să aprindem candela 

inimilor noastre cu acest foc dumnezeiesc, vă zicem vouă, 
celor ce aţi urcat pe treptele rugăciunii ca sfinţii din vechime: 

Bucuraţi-vă, ruguri aprinse de focul nematerialnic al 
rugăciunii; 

Bucuraţi-vă, că, fiind înţelepţi ca şerpii, aţi dărâmat 
idolii minciunii; 

Bucuraţi-vă, că cei puternici ai lumii acesteia de voi se 
temeau; 

Bucuraţi-vă, că în arena muceniciei sfinţii îngeri vă 
încurajau; 

Bucuraţi-vă, că prigonitorii să vă îngenuncheze nu au 
reuşit; 

Bucuraţi-vă, că, la vreme de ispită, cu rugăciunea lui 
Iisus v-aţi hrănit; 

Bucuraţi-vă, chipuri senine, care răspândiţi lumina 
Filocaliei; 

Bucuraţi-vă, că ne chemaţi să urmăm predania 
sfinţeniei; 

Bucuraţi-vă, că zeghea voastră a fost mai prețioasă decât 
odăjdiile aurite; 

Bucuraţi-vă, lumânări, care aţi ars pe altarul vieţuirii 
curate; 

Bucuraţi-vă, că ne îndemnați să ne luptăm cu poftele 
trupeşti; 

Bucuraţi-vă, că ne izbăviţi de ispitele diavoleşti; 

Bucuraţi-vă, noilor mucenici şi mărturisitori români. 


Condacul al 10-lea: 

La Baia Sprie, pregătindu-se să prăznuiască în adâncul 
pământului Învierea lui Hristos, deţinuţii desenau pe pereţii 
minei semnul crucii, spunând: „E semnul izbăvirii şi vrem 
să-l vedem peste tot. Noi suntem creştini şi credem că şi de 
la crucea Domnului putem primi ajutor.” Şi, fără să se teamă 
să mărturisească credința în Hristos, Îl lăudau pe 
Dumnezeu, căruia noi Îi cântăm: Aliluia. 

Icosul al 10-lea: 


Deţinuţii şi-au făcut clopote din sfredele, anunțând 
începutul sfintei slujbe de Paşti, iar preoţii, neavând odăjdii, 
în salopete au slujit, aducând în inimile pătimitorilor bucuria 
creştinilor din catacombele Romei. Şi, cântând fără teamă 
imnul învierii lui Hristos, au arătat cu toţii că Domnul 
învierii în inimile lor era viu. Iar noi, uimindu-ne de curajul 
lor, vă aducem cântări de laudă: 

Bucuraţi-vă, cei ce nu v-aţi temut de moarte, pentru că 
aţi crezut în Cel înviat; 

Bucuraţi-vă, cei ce în viaţă crucea ca jugul cel de folos aţi 
purtat; 

Bucuraţi-vă, cei ce aţi fost în oastea lui Hristos ostaşi 
neînfricaţi; 

Bucuraţi-vă, că prin semnul sfintei cruci aţi fost 
binecuvântaţi; 

Bucuraţi-vă, că nici chinurile groaznice nu v-au putut 
înspăimânta; 

Bucuraţi-vă, că de Dumnezeu nimic nu v-a putut 
îndepărta; 

Bucuraţi-vă, că uneltirile celor ce vă chinuiau s-au 
surpat; 

Bucuraţi-vă, că socotelile lor în chip minunat s-au 
spulberat; 

Bucuraţi-vă, că unii dintre voi, după căderi grele, v-aţi 
ridicat; 

Bucuraţi-vă, că, prin pocăință, la măsuri duhovniceşti 
înalte v-aţi înălțat; 

Bucuraţi-vă, că mulţi dintre cei din urmă cei dintâi s-au 
arătat; 

Bucuraţi-vă, că în aceştia puterea dumnezeiască şi mai 
mult a lucrat; 

Bucuraţi-vă, noilor mucenici şi mărturisitori români. 

Condacul al 11-lea: 


Nu doar pe pământul românesc, ci din Muntele 
Athosului până în Țara Sfântă vestea despre mulţimea 
minunilor voastre s-a răspândit, şi cei de alte neamuri au 
priceput măsura sfinţeniei voastre. Iar noi, văzând că 
Dumnezeu nu a ţinut sub obroc lumina mărturiei pe care aţi 
dat-o, Îi mulţumim, cântându-I: Aliluia. 


Icosul al 11-lea: 


Niciun cuvânt nu este de ajuns spre lauda minunilor 
voastre, sfinţilor, că prin rugăciunile voastre sufletele slabe 
se întăresc, cei căzuţi în păcate se ridică, bolnavii se 
tămăduiesc şi cei deznădăjduiţi află mângâiere cerească. Şi 
noi, primind chemarea voastră la jertfă ca un testament de 
mare preţ, vă aducem din prinosul inimii aceste cântări: 

Bucuraţi-vă, preoţi, care aţi adus lumina lui Hristos în 
întunericul temniţelor; 

Bucuraţi-vă, credincioşi, care cu suferinţe v-aţi umplut 
sacul sufletelor; 

Bucuraţi-vă, tineri, care nu aţi avut tinereţe, căci I-aţi 
dăruit-o lui Hristos; 

Bucuraţi-vă, că, în loc să căutaţi slava acestei lumi, aţi 
ales cele mai de jos; 

Bucuraţi-vă, că, renunțând la desfătări, aţi dobândit 
bucuria cea netrecătoare; 

Bucuraţi-vă, că Dumnezeu a îndulcit zilele voastre 
amare; 

Bucuraţi-vă, femei, care mucenicelor de demult v-aţi 
asemănat; 

Bucuraţi-vă, bătrâni, care prin adevărata înţelepciune 
v-aţi încununat; 

Bucuraţi-vă, cei ce ne daţi putere în cugete şi în cuvânt; 

Bucuraţi-vă, că rugăciunile voastre le simţim ca un 
acoperământ; 

Bucuraţi-vă, că temniţele, lagărele şi coloniile de muncă 
le-aţi sfinţit; 

Bucuraţi-vă, că pecetea lui Hristos în sufletele voastre 
s-a vădit; 
Bucuraţi-vă, noilor mucenici şi mărturisitori români. 


Condacul al 12-lea: 


Profetic a fost cuvântul Părintelui Gheorghe Calciu- 
Dumitreasa: „Or să se bată cu noi şi morţi; iar noi o să fim 
alături de voi, ca să ne apăraţi. Şi morţi vom izbândi.” Căci, 
oricât ar încerca urmaşii prigonitorilor voştri să defaime şi să 
batjocorească jertfa voastră, voi răsăriţi şi creşteţi ca nişte 
flori binemirositoare pe pământul inimilor noastre şi, pentru 
aceasta, Îl lăudăm pe Dumnezeu, Cel ce v-a proslăvit, 
cântând: Aliluia. 

Icosul al 12-lea: 

Tânărului aflat pe patul de suferinţă i s-a arătat în vis 
Sfântul Ierarh Nectarie din Eghina, ținând în mâini o raclă 
cu sfinte moaşte de la Aiud, şi prin aceasta ne-a îndemnat să 
înţelegem că mari sunt darurile pe care le-aţi primit de la 
Hristos. Iar noi, uimindu-ne de această arătare minunată, 
îndrăznim a vă cere să fiți mijlocitori pentru noi în faţa 
tronului ceresc şi vă aducem cântări de laudă: 

Bucuraţi-vă, că Sfântul Nectarie a vădit urcuşul vostru 
duhovnicesc; 

Bucuraţi-vă, că astfel v-a arătat podoabe ale neamului 
românesc ; 

Bucuraţi-vă, că suntem fiii pătimirii voastre însângerate; 

Bucuraţi-vă, când vestim minunile voastre nenumărate; 

Bucuraţi-vă, apărători ai celor care fără teamă vă 
cinstesc; 

Bucuraţi-vă, sfinţi care staţi împotriva celor ce şi acum 
vă prigonesc; 

Bucuraţi-vă, ai celor care dau mărturie despre sfinţenia 
voastră, ocrotitori; 

Bucuraţi-vă, ai celor aflaţi în ceața ispitelor, luminători; 

Bucuraţi-vă, că, prin rugăciunile voastre, pe cei slabi îi 
întăriți; 

Bucuraţi-vă, că aţi înviat după ce pe crucea pătimirii aţi 
fost răstigniţi; 

Bucuraţi-vă, ai celor ce merg pe urmele paşilor voştri, 
luminători; 

Bucuraţi-vă, ai celor care vor să Îl mărturisească pe 
Hristos, povăţuitori; 

Bucuraţi-vă, noilor mucenici şi mărturisitori români. 


Condacul al 13-lea: 

O, sfinţilor mucenici şi mărturisitori, care prin jertfele 
voastre sunteţi pilde vii înaintea ochilor inimilor noastre, 
rugaţi-vă lui Dumnezeu pentru noi, ca să ducem lupta cea 
bună cu patimile, cu poftele şi cu înţelepciunea acestui veac, 
ca, stând împotriva prigonitorilor lui Hristos din vremurile 
noastre, să dăm mărturia cea bună cu dreaptă socoteală, cu 
curaj şi putere multă, cântând: Aliluia. 


Acest condac se zice de trei ori. Apoi se zice Icosul întâi: 
Să ne ridicăm din somnul cel de moarte... şi Condacul întâi: 
Îngerii păzitori din cer au fost trimişi... Apoi se zice această 


Rugăciune 

Sfinţilor noi mucenici şi mărturisitori, rugaţi-vă lui 
Dumnezeu pentru noi în aceste vremuri de grea încercare. 
Aveţi grijă de tot clerul şi de tot poporul binecredincios. Nu 
îngăduiţi ca duşmanul mântuirii noastre să cotropească 
pământul sufletelor noastre, prin rătăciri şi patimi de tot 
felul. Ajutaţi-ne să punem, iară şi iară, început bun mântuirii 
noastre. 

Fiţi călăuzitori ai noştri pe calea mântuirii, povăţuin- 
du-ne prin părinţii noştri duhovnici. Fiţi sprijinitori ai celor 
care vor să lepede înţelepciunea acestei lumi şi să 
dobândească înţelepciunea cea adevărată. Fiţi întăritori ai 
celor care, din pricina fricii, se feresc să dea mărturia cea 
bună. Ridicaţi-i pe cei căzuţi în groapa păcatelor. Celor 

bolnavi uşuraţi-le suferinţele, celor necăjiţi daţi-le cele de 
trebuință. 

Voi, care aţi răbdat foamea, şi setea, şi frigul, şi arşiţa, şi 
golătatea, aţi primit de la Dumnezeu darul de a-i mângâia pe 
cei aflaţi în nevoi de tot felul. Vrem să vedem lucrarea 
voastră în viețile noastre, vrem să fim martori ai mijlocirii 
voastre minunate. Îmblânziţi-i pe cei care şi acum vă 
prigonesc, potoliți-i pe cei care şi acum vă defaimă. 
Rugaţi-vă lui Dumnezeu să răspândească în tot locul 
mărturia despre pătimirea şi sfinţenia voastră. Daţi-ne 
putere, sfinţilor, să mergem pe urmele voastre, ca să fim cu 
adevărat urmaşii rugăciunilor voastre. 

Ajutaţi-ne să zugrăvim în inimile noastre icoanele 
voastre, şi să vă lăudăm până în ceasul din urmă al vieţii 
noastre, slăvindu-L pe Dumnezeu cel în Treime lăudat, pe 
Tatăl, pe Fiul şi pe Sfântul Duh, acum şi pururea, şi în vecii 
vecilor. Amin. 


Rugăciune pentru proslăvirea noilor mucenici 

Doamne, Dumnezeul nostru, Cel ce i-ai păzit pe cei trei 
tineri şi pe Daniel în cuptorul cel de foc, Cel ce i-ai întărit pe 
mărturisitorii ultimei prigoane să dea mărturia cea bună în 
faţa prigonitorilor, primeşte de la noi această puţină 
rugăciune. Sădeşte, Hristoase Dumnezeule, jertfa lor ca o 
sămânță pe pământul inimii noastre. Să fie această sămânță 
aducătoare de roadă bună, să ne fie nouă spre început bun 
mântuirii şi dătătoare de curajul mărturisirii adevărului în 
faţa celor care îl batjocoresc. Fă, Doamne, ca pilda lor să nu 
fie dată uitării, ci din ea să se hrănească fiii Bisericii celei 
dreptslăvitoare. Fă ca virtuțile şi jertfa lor să mustre lenevia 
şi negrija noastră, şi să primim această mustrare spre 
îndreptarea noastră. 

Cerut-a oarecând Sfânta Maria Magdalena trupul Tău, 
zicând Grădinarului: „Doamne, spune-mi unde l-ai pus, şi 

eu îl voi lua.” Tot aşa noi cădem înaintea Ta, rugându-ne pie 
cu nădejdea că ne vei ierta îndrăzneala şi nu vei trece cu 
vederea cererea noastră: „Doamne, arată-ne nouă locurile în 
care se află sfintele moaşte ale mărturisitorilor Tăi, ca 
aflându-le să le cinstim cu evlavie.” Şi dacă din pricina 
păcatelor noastre nu am fost vrednici să ne închinăm lor, ne 
rugăm ȚȚie cu zdrobire de inimă, Doamne, să nu laşi sfintele 
moaşte ale robilor Tăi să zacă în uitare, ci scoate-le la lumină, 
pentru a primi închinarea cuvenită. 

` Ca închinându-ne cu evlavie, să ne putem bucura şi de 
cinstirea lor în Biserica Ta, după cum li se cuvine, împreună 
cu a cetelor de sfinţi mucenici şi mucenice. Şi împreună cu ei 
să Îți aducem slavă, cinste şi închinăciune Ţie, Dumnezeului 
cel în Treime lăudat, Tatălui şi Fiului şi Sfântului Duh, acum 
şi pururea şi în vecii vecilor. Amin.% 


3 Acest acatist, alcătuit cu binecuvântarea Părintelui Justin Pârvu, a fost 
tipărit iniţial ca supliment al revistei Atitudini, editate de Mănăstirea 
Petru-Vodă (nr. 25/2012), fiind însoţit de o predoslovie a sfinţiei sale: 
„Cercetând noi istoria bisericească în lumea noastră creștin-ortodoxă, 
aflăm nişte valori mari şi doveditoare pentru existenţa noastră, pentru 
Ortodoxia noastră, pentru viaţa noastră de toate zilele, aici, în răsăritul 
Europei. Cel mai important lucru, grăitor pentru noi şi în viitor, sunt 
noii mărturisitori din închisorile noastre şi de la Canal. E cel mai im- 
portant genocid din lumea asta. Nu a existat o urgie mai puternică 
decât a fost, în România, Canalul. Şi noi îi avem pe aceşti rugători 
fierbinţi, înaintea lui Dumnezeu, şi ei ne duc, mai departe, în istorie. 
Ei sunt temelia pe care ne aşezăm noi pentru veacul viitor...” Am 
considerat că este potrivit să îl reproducem şi în acest volum, întrucât 
Părintele Justin îşi dorea foarte mult ca prin acest text oamenii să îi 
cinstească, aşa cum se cuvine, pe toţi noii mucenici şi mărturisitori, 
necunoscuţi şi mai ales cunoscuţi (n.ed.). 


«e 220 W» 


Cuprins: 


În loc de prefaţă la ediţia a doua: 
Simpozionul duhovnicesc — 
In memoriam Părintele Justin Pârvu .......... moca neene cane eeeeeaeee 5 


În loc de introducere 
Î.P.S. Justinian Chira, 
Arhiepiscopul Maramureşului şi Sătmarului: 

Un titlu pentru toţi cei care au suferit 

în puşcăriile comuniste ......s..eseeseeseesroesseesessereresenssssseesesesssesne 23 
Nota editorului ......cca ao caen cae eeaaaeaaeveaeeesaaecaneaeeaeeaenaneeeeatanateseaa 25 
Cuvântul Î.P.S. Teofan, Mitropolitul Moldovei şi Bucovinei, 

la înmormântarea Părintelui Justin: 

Părintele Justin — un bătrân frumosla care 

au alergat nenumărate cete de oameni ...........mcocceneenneneeeeeeeee 27 
Părintele Hariton Negrea, 

stareţul Mănăstirii Petru- Vodă: 

Duhovnicul de onoare al întregii vieţi monahale 


din România .......me cane eeeaaeeeaeeeacereaeeaeaeeaaaenenaaa cane eaaeeeeae cazare ae 32 
Părintele Serafim de la Căşiel: 

Dumnezeu i-a dat mari daruri Părintelui Justin „e.er. 37 
Părintele Ioan Şişmanian de la Mănăstirea Petru-Vodă: 

„Iubirea lui ardea... cauteriza... înflăcăra...” .........ceceeeoecaaeeee 40 


Părintele Constantin Catană de la Văratec: 
„Icoana de pe iconostasul evlaviei multor creştini 
din Biserica Ortodoxă Română” ........mcc cn eenneeeeeeeeneneaeeceeeeeaa 42 
Părintele Mihai Valică: 
„Să avem modelul demnităţii părintelui care 
a ştiut să spună nu răului!” .........meeneeceeerenereeeeeeceeeneneeneaoeeeeeeaee 51 
„Părintele Justin a făcut lucru de Evanghelist” .................... 56 


L 221 W 


Părintele Mihai-Andrei Aldea: 
„Părintele Justin ne cheamă în ceruri” ..........nsooeooecooeeecesseeeee 59 


Părintele Constantin Lupu-Marinei: 
„Să nu avem frică” ......eseessesesseseerssesssssessssssessscsrassareeeneesseesseeso 62 


Părintele Ciprian-loan Staicu: 
„Avva Justin Pârvu, Voievodul în Duhul Sfânt 


al Ortodoxiei româneşti” ............mccoeeeeeneneenenenennenaenaeaeeneaeaaea 70 
Părintele Valentin Ioan Istrati: 

„Despre Revoluţia Părintelui Justin Pârvu” ...........cocecaeocaeaee 76 
Părintele Severian Gheras: 

12 ani cu Părintele Justin Pârvu ........e.seeseesseessscesrsscerscessereees 79 


Ieromonah Siluan Antoci de la Mănăstirea Agafton: 

„Omul Dragostei, Bătrânul, eroul, mucenicul, 

mărturisitorul” .........mcuaeeoenooeseaeenenaoneneneaeeoeaaeeaeeaeoneaenaaenerasea 82 
Părintele Eftimie Mitra: 

„Omul care m-a ajutat să Îl cunosc cu adevărat 


pe Hristos” .......eesssssessesssoressessesessessseessecseeususseeseseserevesosennesenes 90 
Mărturia unei maici de la Mănăstirea Paltin: 

„Vino, măi, acasă, în patria noastră!” ...........usmooeeoaeeeeeecoeece 105 
Octav Bjoza: 

Un candidat la canonizare .......ccne nene cere ereeeeeeaceseneeaeaeeaneaeeas 107 
Aspazia Oțel Petrescu: 

„Un ostaş al lui Hristos care a luptat cu sabia 

dragostei în mână” ..........sesseesseeseressesssesenrsoseseosersessuenesrseseeos 109 
Ilie Gherheş: 

Un vis profetic ...........eesesesseseeescescesossssresssessreuesesenceseeessesssceass 113 
Prof. Marian Maricaru: 

Mărturia mea despre Părintele Justin Pârvu ............s0000000.. 116 
Costel Carabelea: 

„încredințarea că acest om este sfânt” ........osssesescssecsersca sea 124 


Ciprian Voicilă: 
„Întruchipare a demnității uitate” .........neo.neesos011os000n000010100 126 


o 222 W 


Ioan Chertiţie: 


„Voievodul Ortodoxiei româneşti” .........mcsnnoecececeneeneeeeeneneee 129 
Andrei Bărbos: 

„Ultimul mare mărturisitor al unei generaţii 

de sacrificiu” .........sesesessosseoovsresssoerssesssessssseessuscocessseseoesssrsssse 136 
Dumitru şi Ileana Sas: 

„E omul lui Dumnezeu” .........ceconnecneeeneeenerenerenenaceneenenesasesea 139 
Cristina Ghenof: 

„Era dur şi concis! Nu aspru, ci punctual, la obiect” .......... 141 
Florentina Grădinariu: 

„Mi-a schimbat viaţa pe loc” ........e.enseseoososeosseesseevesevensssseses 145 
Giulia Chicla: 

Arătarea Părintelui Justinunui grup rămas înzăpezit ........ 149 
Daniela P.: 

Ajutor pentru o tânără bolnavă de icter .........ce eee nneneeereeene 152 
Mircea C.: 

Răspunde la problemele unor oameni fără a fi întrebat .... 156 
Daniela Perju: 

Încă un ajutor în naşterea de prunci .......s...sseeseresersrssesreseseo 159 
N. P.: 

„Mi s-a întâmplat de multe ori să îmi 

citească gândurile” ..........uuueceeoeeeeeeeeeeeeeeconeceaeananacaaeanasaeaaa see 162 


Irina Bazon: 
„Aveam sentimentul viu că mă aflu în prezenţa 


unui sfânt” ccm neaeeeaeeeeeeeaeneaeenecoaeenee see oneaoaaeaneoeanaaoaneaaseae 164 
Alexandra: 

„Lângă el, cuvintele erau de prisos” ........seesserrerreerocersresseeree 167 
Ştefan din Bucureşti: 

„Când aveai nevoie de ceva, el tot timpul se ruga lui 

Dumnezeu” ......mec one eeeaneeeenoeaneneaooenonanaeoeneaseaeea neeaeeanaaasasanaee 170 
Daniela Ştefan: 

„Puterea interioară a Părintelui” ............mucuneceneeeoonezeeeeoeeeee 172 


«o 223 W 


Alte mărturii despre minunile Părintelui Justin ..........0....... 


Vlad Herman: 


Un mare regret ....... ceeace eeeenaee ae rneeeneneneneneeaee nenea eseeaeeea 


Danion Vasile: 
„Părintele Justin a fost omul care ne-a învăţat să avem 


curajul unei atitudini” ........ccceenneneeeeeneeeeeeneseeeeeneeee nea enosea 


NOI MĂRTURII: 
Preot Costel Florin Vascu: 


„Asta-i calea ta... Fără preoţie nu se poate” .............ceuaeeee 


Dr. Dan Tudor Eniu: 


Binecuvântarea de a trata şi îngriji un sfânt... .........2020.... 


Anexă: 
Acatistul Noilor Mucenici şi Mărturisitori 


din temniţele comuniste .........ssseseoesssessesesseseesesrnseseseseeses 


«(o 224 W 


Pe cât sunt de grele vremurile în 
care trăim, pe atât de mari sunt sem- 
nele pe care le face Dumnezeu spre 
întărirea credinţei creştinilor. Da, 
marii duhovnici au trecut la Dom- 
nul — însă nu am rămas singuri. Li 
avem oerotitori cereşti. 

După trecerea la Domnul a părin- 
telui Justin Pârvu, părintele Proclu 
de la Metocu Bălan a spus un cuvânt 
profetic, care a început să se împli- 
nească: „Sfântul Justin Pârvu va 
face mari minuni, spre întărirea credinţei poporului.” O 
mică parte dintre aceste minuni sunt cuprinse în volu- 
mul de faţă, alături de mărturii (majoritatea inedite) ale 
celor care l-au cunoscut și s-au folosit de prezenţa şi sfa- 
turile sale. 

Cuviosul Părinte Justin Mărturisitorul a ajutat în tim- 
pul vieţii mulțimi de oameni — și la fel vrea să facă şi acum. 
Aşa cum atunci primea pelerinii, uitând de foame sau de 
boală sau de somn, tot aşa şi astăzi îi ascultă în chip tai- 
nic pe toţi cei care îi cer ajutorul. Pentru că, după moartea 
sa, harismele nu i s-au împuţinat. Dimpotrivă, Dumne- 
zeu le-a înmulţit, răsplătind acest vas ales care a pătimit 
pentru Ortodoxie și Adevăr, iubind România și neamul 
românesc până la jertfă... 

